Poštovane kolegice i kolege, dobro jutro. Prije nego što krenemo na slobodni govor i izjašnjavanje o amandmanima sukladno čl. 226. st. 2. Poslovnika predložit ću dopunu dnevnog reda 4. sjednice s 13 novih točaka. Prijedlog dopune dostavljen vam je elektroničkim putem čl. 227. Poslovnika određuje da se najprije odlučuje o prijedlogu da se pojedini zakon donese po hitnom postupku, čl. 206. određuje da se po hitnom postupku donose zakoni koji se usklađuju s dokumentima EU ako to zatraži predlagatelj te se o njima ne glasuje. To je točka 1. predložene dopune Prijedlog zakona o izmjenama i dopunama Ovršnog zakona s Konačnim prijedlogom Zakona, hitni postupak, prvo i drugo čitanje, P.Z.E. br. 69. Sukladno čl. 206. st. 1. Poslovnika utvrđujem da je ovaj zakonski prijedlog uvršten u dnevni red po hitnom postupku. Ima li tko od zastupnika primjedbi na primjenu hitnog postupka kod donošenja zakona pod točkama 2. i 3. predložene dopune? Ako nema, smatram da je prihvaćen prijedlog za provođenje hitnog postupka sukladno čl. 205. Poslovnika. Kako sukladno čl. 225. st. 4. Poslovnika pisanih prigovora na preostale točke prijedloga dnevnog reda nema, utvrđujem da su sve predložene točke uvrštene u dnevni red 4. sjednice. Sada je na redu Klub zastupnika SDP-a poštovana potpredsjednica HS-a Sabina Glasovac. Izvolite.
Hvala gospodine predsjedniče HS-a. Poštovane kolegice i kolege. Prije 20 dana točno 20 dana početkom zasjedanja HS-a na novoj sjednici održan je aktualni sat. Na tom aktualnom satu postavivši pitanje gospodinu premijeru Andreju Plenkoviću vezano uz Strategiju RH u borbi s pandemijom s covidom-19 gospodin Plenković je odgovorio „Naša strategija protiv covida je racionalna, adekvatna i proporcionalna“. Ta racionalna, adekvatna i proporcionalna strategija Vlade RH dovela je do danas iracionalnih brojki, pa tako danas u Općoj bolnici Dubrava je čak 400 bolesnika zaraženih covidom, 70 ih je na respiratoru, a svakim danom brojke ljudi koji umiru od ove teške bolesti je dvocifren. U Hrvatskoj je zadnji podatak da je zaraženo 3308 novih osoba, 49 osoba su umrle, s tim da su podaci mjereni vikendom. Broj pozitivnih u Hrvatskoj od onih testiranih prosjek pozitivnih od onih testiranih je 30% u nekim dijelovima Hrvatske čak se kreće od 25 do 50% kao recimo u Varaždinskoj i Međimurskoj županiji, a znamo da u svim europskim zemljama ondje gdje imamo 5% zaraženih udio u testiranima već zvoni na alarm. Ovo je sve rezultat kako upozorava i cijela stručna javnost zakašnjelih i preblagih mjera gdje mnogi stručnjaci upozoravaju da ćemo na kraju imati takav broj zaraženih da ćemo nažalost završiti u teškom lockdown kojim nismo upravljali, kojeg nismo željeli, a na kraju nećemo imati izbora. I nakon toga, nakon unutar stranačkih izbora u HDZ-u, Vlada je ponovno znači drugi put odlučila malo pooštriti mjere i sada znamo nešto više, da se uvode restrikcije za javna okupljanja, da se preferira odnosno predlaže da zaposlenici prijeđu na smjenski rad, malo se ozbiljnije pristupa problemu i očito više nije jedina intencija premijera u javnosti situaciju de dramatizirati jer svi oni koji ne razmišljaju na isti način dramatiziraju, a evo imamo prilike vidjeti u jednoj emisiji na HRT-u gdje predstojnik Ureda premijera za jednog od vrhunskih i vrsnih svjetskih znanstvenika kaže da ipak nije klasa koja bi mogla sjediti u Znanstvenom savjetu Vlade RH koji kreira cijelu politiku borbe protiv covida. I danas se puno više toga zna koja su to nova pravila igre za većinu hrvatskih građana, koliko će ta pravila donijeti rezultate to ćemo vidjeti, međutim postoji još jedan sektor gdje se ne zna apsolutno ništa, a to je obrazovni sustav. Nekako mi se čini da imamo deja vu iz proljeća kada su recimo maturanti bili ti koji su iz dana u dan bili izloženi različitim informacijama i zapravo do zadnjeg kraja ni oni ni njihovi roditelji nisu znali što će s njima biti, kako će privesti kraju svoje srednjoškolsko obrazovanje samo što u ovom trenutku to se pitaju svi roditelji u Hrvatskoj, nešto više od 400.000 učenika što će biti s našom djecom, što će biti sa školama, na koji način ćemo organizirati svoje vrijeme, svoje poslove jer Vlada RH ne daje nikakva jasna rješenja. U popisu mjera koja su neki dan objavljene prije dva dana točnije, od škola nema ni š, iako evo vidimo u par dana iz samog stožera i iz Vlade dolaze potpuno kontradiktorne i zbunjujuće informacije. Pa tako ministar Fuchs prije samo četiri dana kaže učenici će ove godine možda ići ranije na zimske praznike, dan nakon toga HZJZ stožeru predlaže prelazak na B i C model nastave, ali ne za sve škole. Jednako tako javni apel liječnika srednje škole bi na dva do četiri tjedna trebale imati online nastavu. Nakon svih tih apela struke Vlada odlučuje i gospodin CApak odnosno stožer, kažem Vlada jer stožer je već odavno politički instruiran na našu žalost, gospodin Capak kaže stožer je protiv zatvaranja škola. Ono što ja tražim u ovom trenutku s ove govornice od ministra Fuchsa je da vrlo jasno roditeljima i učenicima kaže, koji je protokol do kraja kalendarske godine i do kraja prvog polugodišta ove nastavne godine? U kom trenutku koliki broj zaraženih u RH treba biti u jednome danu na određeni broj stanovnika da bi se uputio apel školama koje prijeđu nekakvu crvenu granicu, crvenu liniju da idu na online nastavu na model B ili C? Čeka li online nastava samo srednje škole ili fakultete i što će biti sa zimskim praznicima? Budite odgovorni, nemojte samo dezinficirati ruke, nositi maske i držati razmak dajte odgovore na pitanja i nemojte više potkusuravati ovu neizvjesnost u hrvatskoj u javnosti. Hvala, ispričavam se na prekoračenju vremena.
Hvala. Kolegice Glasovac molim vas vi ste potpredsjednica koja isto predsjeda da pazimo na to. Sada će u ime Kluba zastupnika zeleno-lijevog bloka govoriti poštovana zastupnica Rada Borić.
Poštovani gospodine predsjedniče. Kolegice i kolege. Sutra u utorak 24. studenoga zastupnici Europskog parlamenta će glasati i vjerujem odobriti pomoć Hrvatskoj iz Europskog fonda solidarnosti za saniranje posljedica razornog potresa u Zagrebu koji se dogodio prije nešto više od osam mjeseci 22. ožujka ove godine. Visina te pomoći je 663,7 milijuna eura ili oko 5 milijardi i 128 milijuna kuna. Predujam u iznosu od 88,9 milijuna eura odnosno 666 milijuna kuna već je isplaćen u kolovozu. Kako su ta sredstva utrošena, ukoliko jesu tek treba vidjeti. HDZ-ova vlada i saborska većina odbili su amandman kluba Zeleno-lijevog bloka na Zakon o obnovi zgrada oštećenih potresom na području Grada Zagreba, Krapinsko-zagorske županije i Zagrebačke županije da se prometi na računima fonda prikazuju u realnom vremenu. Iako je fond upisan u sudski registar 6. studenog dakle prije 15 dana on još nije upisan u popis tijela javnih vlasti povjerenika za informiranje. Za to je odgovor ravnatelj toga fonda gospodin Damir Vanđelić. Stoga smo pokrenuli nadzor nad ravnateljem i fondom kako bi uskladili njihovo postupanje sa zakonom, u ovom slučaju sa Zakonom o pravu na pristup informacijama. Fond je po navedenom zakonu dužan imenovati službenika za informiranje zaduženog za nesmetano djelovanje u korist prava na pristup informacijama. Također smo temeljem Zakona o pravo na pristup informacijama od fonda zatražili bankovne izvode s prometima na računu fonda u studenome 2020., a fond je taj zahtjev dužan riješiti u roku od 15 dana od zaprimanja, dakle početkom prosinca. Pravo na pristup informacijama jedno je od temeljnih ustavnih prava i omogućava nadzor nad tijelima javne vlasti kako bi se spriječila koruptivna i druga kaznena djela u raspolaganju javnim novcem i drugom javnom imovinom. Nedavno smo pak od premijera Plenkovića nakon osuđujuće prvostupanjske presude Ivi Sanaderu i HDU-u u slučaju Fimi Media čuli da nema šanse da nosi etiketu Ive Sanadera. Po rezultatima ovog našeg nadzora, a i budućih građanskih i drugih nadzora fonda vidjet ćemo je li Sanaderovu etiketu premijer Plenković u stanju skinuti ili ćemo po njegovoj podršci zagrebačkom gradonačelniku Bandiću i njegovoj preplaćenoj žičari ili po netransparentnom startu Fonda za obnovu morati zaključiti da HDZ mijenja samo dlaku, ali ćud ni etiketu nikada.
Idemo na zadnju raspravu, to je poštovana kolegica Dalija Orešković u ime Kluba zastupnika Centra i GLAS-a.
Poštovani predsjedniče HS, kolege zastupnici i zastupnice. Slobodne govore koristimo kako bismo ukazali na neki društveni problem do kojeg nam je osobito stalo ili kako bi poslali poruku svojim biračima o specifičnim svjetonazorskim ili programskim idejama koje predstavljamo na političkoj sceni. Danas ću iskoristiti priliku da u formi slobodnog govora prokomentiram jednu od bizarnih vijesti, još bizarnijeg komentara na tu vijest od strane predsjednika vlade i šefa HDZ-a Andreja Plenkovića. Kada je objavljeno u medijima da je Lovro Kuščević nakon što je posramljen zbog gomile korupcijskih afera smijenjen s funkcije ministra uprave i to bez imalo srama istaknuo kandidaturu za stranačku dužnost predsjednika općinske organizacije Nerežišća i to kao jedini kandidat, pa takav dobio potporu od lokalnog članstva, pomislila sam no way da je to istina. A kada se Andrej Plenković na to obrecnuo kako Lovro Kuščević još nizašto nije utvrđen krivim i da ima sva prava daljnjeg grebanja za stranačke funkcije kao vaučer za novu rundu grebanja za javne i državne funkcije, potvrdio je ono na što ja kontinuirano ukazujem. Dragi HDZ-ovci, ne ogleda se sva korupcija u pojedinačnim primjerima onih koji su zlorabili svoje političke i javne funkcije. Nešto je očito i u vašem kolektivnom mentalitetu. Korupcija je ta fina nit koja vam daje zajednički nazivnih, zajedničko vezivno tkivo i kada bi u Hrvatskoj još uvijek postojao onaj narodni običaj da žene vežu mudre izreke na platno kojim se ukrašava dom, na jednom takvom ispisali bi se stihovi, dok je HDZ na vlasti, Hrvatska se ne mijenja jer korupcija je suština HDZ-ovog htjenja. Moram priznati da mi je ponekad gušt promatrati kako se uzrujano vrpoljite u stolicama i pržite na vatrici od bijesa dok vas istinu govorim u oči. Obično čekate kraj govora pa se pozivate na povredu Poslovnika koja to nije. Obično zarezujem crtice, 4 vodoravno, 1 okomito na svaku opomenu koju dobijete zbog toga što na krivi način koristite Poslovnik. U jalovom pokušaju da me diskreditirate, a prazna vam je i retorika i municija. I zato vam želim poručiti da je vaš bijes bezvredan u odnosu na opravdani bijes poštenih hrvatskih građana koji slute da će jalovi biti svi postupci koji će se protiv Lovre Kuščevića voditi. I to zbog iniciranja prostornih planova kojima je štalu prenamijenio u poslovni prostor, zbog toga što je šogoru omogućio da bespravno povoljno kupi POS-ov stan na temelju čega je samo na razlici u kamatama ostvario korist veću od 17 tisuća eura. Zbog prodaje poslovnog prostora tvrtke Kuščević d.o.o., kojom je ostvarena nezakonita zarada od 14 milijuna kuna, a državni proračun oštećen za 300-tinjak tisuća kuna. Zbog sumnje na primanje mita, itd. No way, rekao je Andrej Plenković da će se na HDZ lijepiti etikete koruptivne stranke. E pa dragi predsjedniče Vlade, nisu to etikete, to je vaš DNA, vaš unutarnji kod, vaš stijeg. I jedini no way je taj da nas nećete zaustaviti u tome da ukazujemo na toksičnost vašeg postojanja i daljnjeg upravljanja Hrvatskom. Vaš novi HDZ su Josip Đakić, Ivica Kirin, Darko Puljašić, Mario Pilan, Davor Miličević, Josip Šarić, itd., nastavimo niz. I nemojte mi niti pokušavati držati prodike o tome kako bi kao odvjetnica trebala znati što to znači presumpcija nevinosti jer kao odvjetnica dobro znam da će se postupci provoditi po zakonima koje ste vi krojili i to u pravosuđu koje ste vi napunili lošim kadrovima. Nemojte se pozivati niti na moju funkciju u Povjerenstvu za odlučivanje o sukobu interesa jer ću vam ja na to uzvratiti rafalnom paljbom da sam u tom tijelu provodila ono što je u Hrvatskoj neoprostivo, a to je da se zakon primjenjuje jednako prema svima. I to takav kakav je, loš, pun rupa, a takav je zato što ste ga takvim vi napravili. Nažalost uz dobru pomoć SDP-a koji je na Ustavnom sudu srušio ono malo dobrih odredbi koje su u tom zakonu nešto vrijedile. Kada sam vidjela 2018. u kojem pravcu je tadašnji ministar uprave, Lovro Kuščević krenuo mijenjati taj zakon, shvatila sam da se daljnja kuščevizacija Hrvatske, daljnje porobljavanje, može spriječiti samo u Hrvatskom saboru, tada sam se odlučila na politiku. I zato sam sada ovdje, svidjelo se to vama ili ne. Iz dana u dan prozivat ću oporbu s lijeve i sa desne strane političkog spektra da napada jednu po jednu institucionalnu i zakonsku slabost koju ste vi namjerno ugradili u sustav kako bi razno razni Kuščevići nastavili pustošiti Hrvatsku i dalje. No way, dok je još uvijek poštenih političara na hrvatskoj političkoj sceni, a kad-tad nanizat ćemo niz takvih do 76. Hvala.
Ovime smo došli do kraja govora naših klubova zastupnika i nezavisnih zastupnika pa sada prelazimo na amandmane i izjašnjavanje o amandmanima na Prijedlog Državnog proračuna RH za '21. i projekcija za '22. i '23. g. Idemo na drugu raspravu, Klub zastupnika Hrvatskih suverenista poštovani kolega Marko Milanović Litra.
Hvala vam poštovani predsjedniče Sabora. Poštovane kolegice i kolege. Pitam se ima li ova vlast ikakvu smislenu strategiju ili viziju budućnosti Hrvatske ili im je samo cilj preživjeti sljedeće četiri godine kako bi osvojili još jedan mandat? Kao i sve vlade do danas ova Vlada pokazala je jako malo interesa da štiti prirodna bogatstva Jadrana, a samim time i strateške interese RH. U gospodarski nesigurnim vremenima koja nas očekuju moramo razmišljati kako iskoristiti puni potencijal hrvatskih prirodnih resursa koje državi stoje na raspolaganju. Ukoliko želimo suvereno vladati gospodarskim razvojem Hrvatske moramo prepoznati vrijednost prirodnih potencijala u hrvatskom dijelu Jadrana i Priobalja. Agonija borbe vladajućih i opozicije koja je zagovarala proglašenje isključivog gospodarskog pojasa trajala je od kasnih '90.-tih pa sve do 2013. godine kada su kritičari koji su smišljali hrpu besmislenih izgovora zašto ne proglasiti isključivi gospodarski pojas odjednom zanijemili. Naime, povjerenica za pomorstvo i ribarstvo pri Europskoj komisiji Maria Damanaki očitovala se na upit europarlamentarne zastupnice Ruže Tomašić u kojem stoji „Proglašenje isključivog gospodarskog pojasa ostaje u nadležnosti obalnih država, a one uključujući Hrvatsku suvereno mogu odlučiti hoće li proglasiti takav pojas u skladu s Konvencijom UN-a o pravu mora s ciljem osiguravanja gospodarskog potencijala svojih resursa na održiv način.“. Nakon odgovora komisije sve maske, laži i obmane su pale, bilo je sasvim jasno da sve vlade koje su se protivile proglašenju isključivog gospodarskog pojasa i pri tome izmišljali kojekakve razloge zašto gospodarski pojas nije provediv zapravo su se protivile osiguravanju hrvatskih gospodarskih interesa. Pitam se, možemo li razlog protivljenja Vlade RH oko proglašenja isključivog gospodarskog pojasa kao i kod mnogih drugih tema pronaći u strahopoštovanju koje Vlada ima prema Bruxellesu. Stav EU sve ove godine oko proglašavanja isključivog gospodarskog pojasa je bio uglavnom negativan, a taj stav su opravdavali argumentom da Jadran spada u kategoriju zatvorenog ili poluzatvorenog mora, baš poput Sredozemnog te da bi proglašavanjem isključivih gospodarskih pojaseva bila ugrožena slobodna plovidba. Ali takvi argumenti su u potpunosti neutemeljeni jer slobodna je plovidba zajamčena Konvencijom UN-a o pravu mora kao i isključivi pojas. Uostalom velika većina europskih zemalja ima proglašen isključivi gospodarski pojas ili tzv. EEZ, no usprkos stavovima EU Talijanski parlament upravo sada ispisuje nacrt zakona kojim bi potvrdili prijedlog matične komore o proglašenju isključivog gospodarskog pojasa. Njima nije bilo u interesu proglasiti gospodarskih pojas svih ovih godina jer im je odgovaralo da njihovi ribari love bez izlovnih kvota i ograničenja, ali nedavne tenzije na Mediteranu između Grčke i Turske te uhićenja ribarskih talijanskih brodova u Libiji bile su okidač za ovakve zakonske mjere. Nedavne izjave ministrice Marije Vučković da nema nikakve razlike između zaštićenog ekološkog ribolovnog pojasa i isključivog gospodarskog pojasa su u najmanju ruku manipulativne. ZERP je ograničen na suverena prava Hrvatske u gospodarenju živim prirodnim resursima mora, ali ne ostalim pravima koja se mogu ostvariti proglašavanjem isključivog gospodarskog pojasa kao što su isključivo pravo neživih bogatstva u moru odnosno morskog dna, podmorja i nadmorja. Proglašenjem isključivog gospodarskog pojasa napokon bi riješili probleme ribara s Jabučkom kotlinom, glavnim mrjestilištem riba koje bi velikom većinom pripalo Hrvatskoj. Moramo se podsjetiti procjene kojom bi Hrvatska proglašenjem isključivog gospodarskog pojasa mogla zaraditi i do 140 milijuna eura godišnje. Ako to već samo po sebi uz sve ostale beneficije koje bi donijelo proglašenje isključivog gospodarskog pojasa onda ne znam što je. Kreiranje hrvatskih politika s izjavama ne planiramo gospodarski pojas u Jadranu jer imamo dobru suradnju s Italijom su kratkovidne i idu isključivo na štetu Hrvatskoj, hrvatskom narodu i svima koji žele živjeti ili žive od Jadranskog mora. Hrvatski suverenisti ovim putem pozivaju Vladu na osnivanje stručne komisije koja bi pomno razmotrila talijanske planove, konačno definirala službeni hrvatski stav o isključivom gospodarskom pojasu i pojasnila ribarima i svima ostalima koji od mora žive što za njih znači talijansko proglašenje EEZ-a. Hvala.
Idemo dalje poštovani kolega Damir Habijan iz Kluba zastupnika HDZ-a. Hvala vam. Izvolite.
Hvala lijepa poštovani predsjedniče HS-a. Kolegice i kolege zastupnici. Danas ću u ime HDZ-a osvrnuti se na jedan, rekao bih, najveći problem grada Varaždina, a to je balirani otpad na samom ulazu u grad Varaždin. Dopustite ukratko da iznesem kronologiju događaja. Dana 2. travnja 2005. g. na veliku zelenu livadu na ulazu u grad Varaždin dovezena je prva bala. Danas, 15 godina kasnije, na toj istoj, nekada zelenoj livadi imamo više od 100 tisuća tona baliranog otpada. 2007. g. inspekcija zaštite okoliša izlazi na lokaciju gdje je odložen balirani otpad i nalaže hitno uklanjanje tadašnjih 40 tisuća tona otpada i to u roku od 3 mjeseca. 2008. g. grad Varaždin zaključuje ugovor o interventnom odvozu otpada, a 2010. Fond za zaštitu okoliša potpisuje s gradom Varaždinom ugovor za sufinanciranje obrade otpada za 40% troškova obrade i sanacije. Promjenom vlasti grad Varaždin 2013. g. dodjeljuje koncesiju za odlaganje otpada zajednici ponuditelja u vrijeme kad je prvotni ugovor, odnosno pravni posao na snazi. U isto vrijeme pokreću se mnogobrojni sporovi, obzirom da grad ne postupa niti po ugovoru niti u konačnici sklapa ugovor o koncesiji. Pojednostavljeno rečeno, na snazi su 2 pravna posla po kojima grad ne postupa, a pravne osobe koje su zaključile ugovor, odnosno kojima je kasnije dodijeljena koncesija, zahtijevaju ispunjenje ugovora, a podredno tuže grad za naknadu štete. Riječ je, ponavljam, o više od 100 tisuća tona baliranog otpada koje je smješteno na lokaciji koja je vodozaštićeno područje, a obzirom na protek vremena, bale su u raspadnom stanju te oborinske vode na navedenoj lokaciji pronalaze svoj put i onečišćuju podzemne vode. Imajući u vidu sve navedeno, 2017. g. kada smo kao stranka postali dio vladajuće koalicije, smatrali smo da kao odgovorna stranka trebamo pokušati riješiti navedeni problem iako smo mogli svaljivati krivnju na druge jer nismo sudjelovali u stvaranju problema niti smo ga produbili svojim odlukama 2013. g. Nakon pregovora sa svim političkim opcijama koje participiraju u Gradskom vijeću grada Varaždina, predložili smo da se pitanje bala riješi mirnim putem kako bi se što prije otklonio prijeteći zdravstveni problem, ali i da bi se spriječio financijski udar na gradski proračun. Jer, samo glavnica iz navedenih sudskih sporova doseže gotovo 300 milijuna kuna, a podsjećam, izvorni proračun grada Varaždina, jedva je 200 milijuna kuna. Vrijeme je da napokon netko jasno kaže, nakon 15 godina pogrešnih, loših i promašenih prilika, nema rješenja koje će biti besplatno i koje za nas građane neće biti skupo. Moramo biti svjesni i da nijedno rješenje neće biti idealno, no važno je da bude najpovoljnije za grad Varaždin. Žalosno je da pitanje rješavanja baliranog otpada te ekološke bombe postalo poligon za skupljanje jeftinih političkih poena, a bale i dalje stoje na istom mjestu. Žalosno je da se ovaj problem produbljuje poradi pojedinaca iz oporbe, koji bez ikakvih iskrenih namjera za njegovim rješavanjem, bez ijednog prijedloga, a kamoli podrške u nastojanju da se pronađe rješenje, mogu sebi pripisati najveće zasluge za nastavak sage o smeću. Pozivam i s ovim puta i s ovog mjesta još jednom sve političke opcije u gradu Varaždinu da se aktivno uključuje u rješenje pitanje bala, da pritom zatomimo stranačke interese. Tražim, također, da se uključi struka iz nadležnih državnih tijela te pozivam i apeliram da nadležna ministarstva pomognu prilikom rješavanja ovog prvorazrednog zdravstvenog problema koji traje dugih 15 godina. I dalje stojim kod mišljenja i stava da oni koji su stvorili problem, a riječ je o politici, ne mogu samostalno biti dio rješenja navedenog problema, već trebamo aktivnu pomoć države jer vremenski period od 15 godina, koliko 100 tisuća tona baliranog otpada i dalje stoji na ulazu u grad, a građani Varaždina izloženi su ekološkoj katastrofi, dokaz je tome. Pomaka nema. Djeca koja su u vrijeme postavljanja prve bale počela hodati, danas su srednjoškolci. Uskoro će sjesti u fakultetske klupe, ali pitanje je hoće li ostati u gradu koji je postao tamnica uskih i mračnih stranačkih interesa radi čega problemi ove težine možda steknu i punoljetnost. Hvala lijepo.
Sada ćemo kao 7. raspravu čuti kolega Stipu Mlinarića u ime Kluba zastupnika Domovinskog pokreta. Izvolite.
Poštovani predsjedavajući. Kolegice i kolege. Osvrnut ću se kao Vukovarac i kao vukovarski branitelj, kao logoraš na komemoraciju koja je prošla sa 20.11. je završena na Veleprometu i na Ovčari, osvrnut ću se na dane 17., 18., 19. i 20. u Vukovaru. Što se ne smije događat? Ne smije se događat da gospodin Plenković, gospodin Jandroković, predsjednik države gospodin Milanović tih dana i svi drugi političari, i svi drugi političari to ću naglasiti, tih dana budu u fokusu i ukradu zapravo komemoraciju žrtvama. Kako ukradu? Ukradu tako što je bitno gdje će tko stajat, jel kamera uhvatila jel gospodin Plenković i gospodin Jandroković u prvom redu ili su u drugom redu, tih dana mora u fokusu biti žrtva. Žrtva nisu brojevi, sada ću reći nešto u ime Domovinskog pokreta i u svoje osobno ime što predlažem za nagodinu i što predlažem za sve komemoracije koje se održavaju u RH. U Vukovaru je ubijeno 2.717 je poginulo ili ubijeno na predaji od toga 86 djece. To su nečiji očevi, braća, sestre, djeca i oni imaju svoje ime i prezime. Na komemoraciji 18.11. u Vukovaru mora biti hrvatska himna, minuta šutnje i čitanje imena 2.717 imena. To rade sve normalne svjetske države koje drže do svojih poginulih i do svojih stradalih, to Amerikance 11. rujna isto je brojka 2.000 i nešto ljudi stradalo u terorističkom napadu, čitaju imena. Nije u fokusu taj dan. Andrej Plenković, Milorad PUpovac ili bilo koji izaslanik koji je došao poklonit se kao na Ovčari Vukovarcima stradalnicima je dosta toga. Dolazio je nama kada je bio predsjednik države i Boris Tadić, dolazio je Milorad Pupovac i prije u kolone, normalno s ciljem da izjednači žrtvu bacajući vijenac 17.11. u Dunav, ja ne znam zašto. Sudionik sam od prvog do zadnjeg dana, nek mi kaže Milorad Pupovac, Andrej Plenković ili Zvonko Milas ili bilo tko tko je trebao biti tamo sa njim, tko je ubijen tamo, nek mi kaže ime i prezime, nek mi nabroji ime i prezime. A ja ovim putem pozivam od državnog protokola, gradskog protokola da pročitaju imena i prezimena 18.11., himna, minut šutnje, čitanje imena i kolona kreće prema groblju gdje je sveta misa. To je to komemoracija. Ništa drugo. Nema potrebe ništa drugo osim ako se nećemo baviti tih dana političarima i politikanstvom, ako nećemo dozvolit ko ove godine da Andrej Plenković dolazi 17.11. i održava gradski HDZ i priprema se za lokalne izbore i fokus medija odvlači to. Ja mislim da smo tolko dužni ljudima. Ovo što govorim sad za Vukovar, čitanje imena, ne da sam pristran, ja to tražim, molim da se to održava na svakoj komemoraciji, na Maslenici, u Glini, u Petrinji, u Škabrnji, u Dubrovniku, gdje god je bilo stradanja hrvatskih vojnika, hrvatskih civila koji su se borili za slobodu Hrvatske, mora u fokusu biti žrtva, ne smije u fokusu biti političari, niti bilo što drugo. Mislim da će bit tolko pameti, mudrosti da se to tako napravi, mislim da će biti pameti i mudrosti da se ne dozvoljava izjednačavanje žrtve, da nismo doživjeli da je i Milorad Pupovac il bilo tko drugi iz SDSS-a svake godine kolona prolazi [[Upadica: Hvala vam]] Hvala vama.
Sada prelazimo na izjašnjavanje klubova. Prvi je na redu Klub zastupnika Mosta nezavisnih lista i poštovani kolega Božo Petrov. Izvolite.
Kolegice i kolege zastupnici. Proteklih dana ovdje u Saboru imali smo u nekoliko navrata živu raspravu o tzv. parafiskalnim nametima, o potrebi da ih se ukine, da ih se smanji, o razlozima čemu služe ti doprinosi za komore i različita paradržavna tijela. Mene se posebno dojmio istup predsjednika Vlade koji je na pitanje kolege Zvonimira Troskota može li se ukinuti obvezna članarina HGK-u odgovorio da je članarina HGK-a pitanje HGK. I sada opet imamo situaciju u kojoj se predsjednik Vlade pravi nevješt, neuk i ne govori da je zapravo članarina HGK-u obvezna jer je propisana zakonom od 1991., što znači da on kao predsjednik Vlade treba uputiti zakon da se to promijeni. I onda nam je jasno zašto je Vlada ovakva nevješta odbijala upravo ovakve zakonske prijedloge Mosta da se ukine obvezno članstvo u HGK-u i HOK-u jer je to govorila da je to složeno pitanje, da treba provesti raspravu o tome, pa mislim da je sada pravo vrijeme kolegice i kolege zastupnici za raspravu o tome. Mi imamo najveću gospodarsku krizu od Domovinskog rata, mi imamo tisuće poduzetnika koji za vrijeme ovakve epidemije, ovakvih epidemioloških mjera nemaju mogućnosti za raditi, imaju nikakav gotovo nikakav promet. Imamo ne znam koliko ugroženih radnih mjesta i plaća. Pa je li sada vrijeme za provesti tu raspravu? I onda dolazimo do ključnog pitanja, čime se bave danas u ovakvoj krizi te komore i što oni rade sa tim obveznim članarinama? Ne znam jeste li pratili televizijske programe ovih dana, ali mogli ste vidjeti da upravo HGK u prime time najskupljem terminu plaća reklamu tim novcima koji ovi poduzetnici moraju platiti oni plaćaju sebi reklamu. Oni objašnjavaju što su oni sve to radili, kako su radili, na što sve troše novce. Pa da razjasnimo šta to znači. Imamo neku komoru koja je ustrojena zakonom gdje je zakonom definirano da je članstvo u toj komori obvezno, gdje se prisilno naplaćuje članarina, ne možete joj umaći kao poduzetnik. Ta HGK do sada je spržila stotine, ne stotine milijuna, milijarde poduzetničkih kuna i oni plaćaju reklame, samo reklame. Pa to vam ja zovem vrhunskim primjerom arogancije i bahatosti, odcijepljenosti od stvarnosti. Ali mislim da je najvažnije to što se ovim primjerom može vidjeti koliko je HGK odcjepljena od svoga članstva. I zato smatram da su sve Mostove inicijative koje idu u smjeru da se ukinu obvezna članstva, obvezne članarine dobre i mi ćemo s tim inicijativama nastaviti, a onda neka ove članarine njima plaćaju oni koji imaju dovoljno strpljenja za njihovu bahatost. Hvala.
Idemo na 8. raspravu, sada je na redu poštovani kolega Krešo Beljak u ime Kluba zastupnika HSS-a i HSU-a.
Hvala poštovani g. predsjedniče, uvažene kolegice i kolege saborski zastupnici. Dopustite mi da kroz nekoliko rečenica iznesem svoje osobno stajalište, ali i stajalište Kluba saborskih zastupnika HSS-a i HSU-a. Svi mi svjedočimo teškim, možda i najtežim vremenima u našim životima, čak i težima nego kad je bio Domovinski rat. Zbog čega? Zato jer kad je bio Domovinski rat onda smo imali nekakvu perspektivu, nekakvu perspektivu slobode, nekakvu perspektivu demokracije, društva koje izgrađujemo, društva za kojeg se borimo, a danas se nalazimo usred svjetske pandemije, nalazimo se na ponoru svjetske, ogromne svjetske ekonomske krize, a mi se u Hrvatskoj ponašamo kao da se praktički ne događa ništa. Slušajući rasprave opozicijskih čelnika odnosno političara, ali isto tako i vladajućih, stječe se dojam da nitko ne razumije u principu u kakvoj se situaciji Hrvatska trenutno nalazi. Gledajući prijedlog proračuna za 2021.g., da sad ne banaliziramo, ne idemo iz stavka u stavku, fali jedna riječ, jedna ključna riječ, a to je „štednja“. Dakle, nema nigdje štednje, ponašamo se kao da se ništa ne događa, kao da se slijedeće godine ništa neće događati, kao da će eto doć neko, doći neko sa čarobnim štapićem i riješiti sve probleme u koje, ne samo Hrvatska, nego i cijeli svijet srlja, a Hrvatska posebno zato jer će ova kriza pogoditi nas više nego neke druge države koje su se opredijelile na neke druge strukture zaposlenosti ne samo na turizam ili na stvari koje Hrvatska ima, a koje smo, koje su, kao što smo vidjeli imali prilike vidjeti ove godine vrlo vrlo osjetljive i mogu uzdrmati cijelu ekonomiju. Zanima me da li postoji volja i nadam se da će se u danima, tjednima ili mjesecima koje dolaze ipak naći volje da se stave glave skupa svi političari i vladajući i opozicija i da se pokuša naći model kako prevladati ovu krizu i kako što prije i što bezbolnije iz nje izaći, a na ovaj način prozivajući jedni druge to bojim se da neće biti nikako moguće? Nadam se da će do toga doći. To je ne samo prijedlog, to je apel nas saborskih zastupnika HSS-a i HSU-a i nadam se da će vladajući isto tako i ostale kolegice i kolege uvidjeti nužnost takvog jednog smjera. Još bih rekao dvije rečenice, na neki način replicirao, i složio se sa g. Mlinarićem koji je govorio prije mene u velikom dijelu s time da bih dodao, pošto mi je dosta dobro poznata situacija jel imam brojne prijatelje koji su bili branitelji Vukovara na istaknutim pozicijama, želio bi apelirati na njega kao na neupitnog heroja Domovinskog rata, kao i na ostale da se upitaju kako to da u Vukovaru nije samo bilo 2000 ili nešto preko 2000 žrtava nego je bilo oko 2000 i nešto manje branitelja, to je jako dobro ta poznata činjenica. A isto tako je dobro poznata činjenica, citirat ću riječi Branka Borkovića mladog jastreba da u Vukovaru danas ima 6500 braniteljskih mirovina. Pa dajte ta imena i prezimena, pa to su ljudi koji sramote vas koji ste branili Vukovar koji sišu državni proračun već 25.g., a očito će to raditi i drugo i to je jedna sramota i za Vukovar i za hrvatske branitelje i za sve. Hvala.
Sada će govoriti poštovana kolegica Natalija Martinčević u ime Kluba zastupnika HSLS-a i reformista. Hvala vam lijepo.
Poštovani predsjedniče Sabora, uvažene kolegice i kolege. Postoji trenutak kada prestaje politika, a počinje borba za zdravlje i za živote ljude. Taj trenutak u Hrvatskoj, prošao je pred najmanje mjesec dana, ali sve ono što učinimo danas je bolje sada nego nikada. U Varaždinskoj županiji, nakon činjenice da smo po broju zaraženih od 925 na 100 tisuća stanovnika postali najugroženija regija u Europi, Nacionalni stožer odlučio je gotovo u cjelini prihvatiti naš prijedlog uvođenja dodatnih mjera. Prijedlog smo, doduše poslali prije 3 tjedna, a prije tjedan dana smo ga ponovili sa off 3 mjerama. Istovremeno sa prihvaćanjem, vrlo zanimljivo i sasvim sigurno bez naloga, u jednom je listu krenuo niz napada na g. već ovdje spomenutog, Đikića, kao i napada na župana Čačića sa osobnom porukom da ne zna upravljati krizom i da valjda sa cijelim županijskih stožerom zajedno reagira panično. Možda poruke šalju oni koji nas su svom smirenošću doveli u ovu situaciju, bilo nedonošenjem odluka ili opstrukcijom odluka. Naime, odluku o donošenju mjera gradonačelnici Varaždina i Novog Marofa, a čiji građani čine polovicu oboljelih u našoj županiji, izrazili su svoje neslaganje mjerama. Tome se pridružio i predsjednik Gradskog vijeća Varaždina, čime su svi zajedno jasno pokazali tko je kroz protekle tjedne opstruirao naše napore da se donesu čvršće mjere i sačuva zdravlje naših građana. Istovremeno, SZO objavljuje da naša susjedna županija, Međimurska, druga najugroženija u Europi. Da stvar bude jasnije, Nacionalni stožer donosi mjere samostalno ili na zahtjev županijskih stožera, upravo zato jer financijski aspekt mjera financiran od strane države. U našem slučaju imamo potpunu novost, a to je da je javni zahtjev zastupnika Habijana, da trošak obeštećenja tvrtkama zbog zatvaranja njihovih djelatnosti u Varaždinskoj županiji plaćaju građani Grada Varaždina i Varaždinske županije, a ne država kao što je to slučaj svugdje drugdje. Dakle, svima drugima u Hrvatskoj neka plati država, a građani Varaždinske županije neka si plate sami. To je već poznati model nekih stranaka u borbi za Varaždinsku županiju. Nažalost po naše građane to su stavovi i prijedlozi sa kojima se u borbi sa pandemijom suočavamo. I zato naravno da razumijemo da se drugi županijski stožeri ne žele suočiti i izložiti takvim napadima dok ih smrt sugrađana ne na tjera, a neki vjerojatno niti tada. I dalje će čekati nacionalni stožer da preuzme odgovornost i u toj igri straha od preuzimanja odgovornosti odlaze životi naših sugrađana. Zahtjevi gradonačelnika Čehoka i sličnih za zatvaranjem tvornica jer jasno navode da prihvaćaju samo potpuni lockdown ili ništa vjerojatno šalju poruku da je najbolje ne napraviti ništa. Kako se kontinuirano vrti teza da smo mi u Varaždinskoj županiji za lockdown, a ponekad se čuje da već jesmo u lockdownu želim jasno reći da mjere koje mi predlažemo i koje smo sada uveli su način upravo, način da do potpunog lockdowna ne dođe. Naime, mi smo ovim mjerama zatvorili 3% gospodarstva sa ciljem da preostaje 97% gospodarstva ostane raditi, da nam ostane raditi industrija, tvornice, pogoni, da tvrtke prežive i da ljudi nastavljaju dobivati plaće. U Varaždinskoj županiji zaposleno je 62.000 ljudi od čega 2.000 u ugostiteljstvu, dakle 60.000 i 2.000 ja mislim da su brojevi i omjeri ovdje potpuno jasni. Kako su sve države EU osim za sada Estonije i Hrvatske prepoznale da su žarišta ugostiteljski objekti i djelatnosti gdje postoje neposredni fizički kontakt u zatvorenom prostoru na duže vrijeme, tako se i zatvaranje upravo tih objekata uz naravno cijeli niz daleko strožih mjera uvele gotovo sve članice EU. No gotovo sve članice uvele su i ozbiljne mjere pomoći tom dijelu gospodarstva. Austrija i Njemačka primjerice postavile su model isplate od 75 do 85% prometa iz studenog prošle godine uz još neke mjere. Vladi predlažemo uvođenje tog jednostavnog i djelotvornog modela sa kojim se slažu i ugostitelji. Kada govorimo o mjerama pomoći, ja bih zaista htjela ovdje podsjetiti Varaždinska županija jedina je županija u Hrvatskoj čiji su se svi djelatnici, dakle i županije i svih povezanih tvrtki i ustanova osim onih u zdravstvu odrekli 20% svojih plaća, napravili fond kao direktna pomoć obrtnicima tijekom prvog vala pandemije. I zaključno, izrugivanje mjerama, destruiranje mjera što smo jučer imali prilike gledati u Varaždinu od onih koji bi trebali biti primjer i populističko pozivanje građana na neodgovornost je siguran put u nove nažalost potpuno nepotrebne ljudske tragedije. Hvala.
Ovime smo došli do kraja govora naših klubova zastupnika i nezavisnih zastupnika pa sada prelazimo na amandmane i izjašnjavanje o amandmanima na Prijedlog Državnog proračuna RH za '21. i projekcija za '22. i '23. g. Uz Prijedlog Državnog proračuna RH za '21. i projekcija za '22. i '23. s obrazloženjem podnosi se i Prijedlozi Financijski planova izvanproračunskih korisnika za 2021. i projekcija planova za '22. i '23. s obrazloženjem: za Hrvatske vode Hrvatske vode, Hrvatske ceste, Fond za zaštitu okoliša i energetsku učinkovitost, Državnu agenciju za osiguranje štednih uloga i sanaciju banaka, Hrvatski zavod za zdravstveno osiguranje, Centar za restrukturiranje i prodaju, Hrvatske autoceste, Autocestu Rijeka-Zagreb, HŽ Putnički prijevoz i HŽ Infrastruktura. Rasprava je zaključena, a pregled amandmana dostavljen vam je elektroničkim putem. Prije nego što krenemo na izjašnjavanje, javio se kolega Bakić.
Hvala lijepa g. predsjedniče. Ja sam htio intervenirati s obzirom da smatramo da je povrijeđen Poslovnik i to njegov čl. 196. kojim se utvrđuje ili jamči pravo zastupnicima i klubovima da postavljaju amandmane, dakle da predlažu amandmane. Mi smatramo da je nekolicima naših amandmana neopravdano, nepropisno diskvalificirana te vas ovom prilikom također, molim za stanku kojom prilikom, kad mi date riječ, bih u obrazloženju stanke objasnio podrobnije o čemu se radi.
vi smatrate da amandmani koji nisu ovdje prihvaćeni kao ispravno podneseni, to jesu, je li tako?
Tako je, dakle, za nekolicinu naših amandmana koji su diskvalificirani, mi smatramo da su oni neutemeljeno uklonjeni iz procedure, odnosno diskvalificirani, pa bih to pokušao obrazložiti.
a što sad želite onda? Stanku?
Tražio sam stanku, pa sam čekao da, prozvali ste me…
Dobro, stanka će, stanka će biti odobrena.
... [[Govornik naknadno uključen.]] molio da obrazložim dakle ovaj zahtjev za stanku.
Dobro sad ste već potrošili otprilike 45 sekundi.
Odgovarao sam, g. predsjedniče na vaša pitanja zbog nesporazuma u komunikaciji.
Ne, ne, ne, to nije točno, ne, vi ste prvo govorili barem pola minute o onome prvome što ste željeli, izvolite, imate minutu i pol još. Molim vas, minutu i pol dajte.
3 su naša amandmana odbijena na temelju članka, na temelju navodnog kršenja čl. 38. Zakona o proračunu kojim dakle, posežemo za sredstvima namijenjenim već ranije preuzetim obvezama. Radi se o sredstvima za ulaganje i investiranje u investicijski fond Triju mora. Mi smatramo da se tu ne radi o ranije preuzetim obvezama nego o namjeni. Također, dva su naša amandmana odbijena zbog oduzimanja od stavke „Subencije i državna jamstva za stambene kredite“, međutim, ta sva sredstva ne služe ranije preuzetim obvezama, nego je vidljivo iz objašnjenja proračuna da postoji margina od 50 milijuna kuna u tim sredstvima koja postoje planirana za 2021. godinu iznad iznosa sredstava koja odgovaraju ranije preuzetim obvezama. Hvala lijepa.
Stanka će biti odobrena. Javila se i kolegica Peović. Izvolite.
Dobar dan svima. Tražim povredu Poslovnika čl. 196. uskraćivanje prava na ulaganje amandmana jer su mi dva amandmana odbijena s obrazloženjem da krše čl. 38. Zakona o proračunu te da se navedeni iznosi odnose na već odobrene subvencije. Ni u jednom slučaju nije riječ o već odobrenim subvencijama. U prvom se predlaže prenamjena 50 milijuna za subvencije i državna jamstva za stambene kredite u svrhu društveno poticajne stanogradnje gdje se navedeni iznos ne odnosi na već odobrene subvencije već na 50 milijuna kuna predviđenih za nove zahtjeve. Također i drugi opremanje borbenim vozilom pješaštva … /Govornici govore u isto vrijeme./ …
Kolegice Peović hvala vam lijepa. Provjerit ću i vidjet da li vaš ovako ne mogu sada na pamet da li je vaš zahtjev za povredom Poslovnik jest opravdan, razgovarat ću s nadležnim službama u Saboru tijekom ove pauze pa ću vas izvijestiti o čemu se radi. Nastavit ćemo u 10,30 sati. STANKA U 10:23 SATI [[NASTAVAK NAKON STANKE U 10:31 SATI]] Poštovane zastupnice, poštovani zastupnici krenut ćemo sada sa izjašnjavanjem o amandmanima na prijedlog državnog proračuna. Podneseno je ukupno 331 amandman od toga je 311 važećih i 20 je nevažećih. Nadam se da ste razjasnili ovo što je bilo sporno. Krenut ćemo sada, dakle plan je ministre samo sekundu, plan je da danas cijeli dan imamo izjašnjavanje amandmana, a oni amandmani koji ne budu danas raspravljeni odnosno nećemo čuti objašnjenja nastavit ćemo sutra ujutro. Imamo još 33 amandmana na Zakon o strancima, tako da je plan da to radimo još tijekom sutrašnjeg jutra. U 13,00 sutra izjašnjavanje klubova, dakle slobodni govor i onda oko 14,30 plan je da idemo s Ovršnim zakonom. U srijedu ujutro bismo glasovali i nakon toga ponovno slobodni govor i onda izjašnjava rasprava o odgovornosti ministra Ćorića. U četvrtak ćemo raditi prema planu, ako će biti amandmana na Ovršni zakon isto tako ćemo izjašnjavanje o amandmanima napraviti tijekom četvrtka ujutro i u petak bismo onda glasovali i o Ovršnom zakonu i o svim raspravljenim točkama, tako da otprilike imate jedan raspored. A sada krećemo s prvim amandmanom Klub zastupnika Domovinskog pokreta. Izvolite potpredsjedniče Vlade i ministre financija poštovani Zdravko Marić.
Hvala lijepo. Poštovani predsjedniče HS-a, poštovane dame i gospodo zastupnici. Predloženi amandman Vlada ne prihvaća. Inače u okviru aktivnosti provedba Nacionalnog plana suzbijanja korupcije planirana su dostatna sredstva za provedbu mjera u nadležnosti samog Ureda za udruge preuzetih sa postojećom Strategijom suzbijanja korupcije za razdoblje 2015.-2020. koju je donio HS, ali isto tako i akcijskog plana uz napomenu da se upravo i radi na prijedlogu nove Strategije za sprečavanje korupcije za razdoblje 2021.-2030. u kojoj će i Ured za udruge predlagati mjere odnosno provoditi edukacije trgovačkih društava u vlasništvu RH odnosno jedne ili više lokalnih jedinica o standardima, kriterijima i mjerilima dodjele donacije i sponzorstava udrugama civilnog društva. Ti iznosi su otprilike bili i proteklih godina. Hvala lijepo.
Kolega Škoro, izvolite.
Hvala vam lijepa gospodine predsjedniče HS-a. Poštovani gospodine ministre. Ovaj amandman javnosti radi dr. Vučemilović u ime Domovinskog pokreta sročila je vrlo po meni dobro zbog toga što složiti ćemo se da je percepcija i hrvatske javnosti i europske i svjetske o razini korupcije u Hrvatskoj velikih razmjera. Dakle, kada je svijet u pitanju u prvoj smo treći, kada je Europa u pitanju pri vrhu smo, a kada je Istočna Europa u pitanju prvi smo. I sami smo svjedoci činjenice da te koruptivne radnje se događaju i čak evo i ova nova stara Vlada je na neki način žrtva dvije korupcijske afere koje su se dogodile Krš-Pađene kao i ova oko Slovenske i oko Janafa, dakle u vrlo kratkom roku i mi smatramo da je izuzetno važno raditi na edukaciji ljudi, vrlo je važno održavati treninge, vrlo je važno činiti sve moguće radionice kojekakve ne bi li se ljudi, posebice oni rade u Vladi na neki način educirali i susreli što je kvalitetnije moguće sa korupcijom i sa onim što ona znači. U 2020. godini ista stavka je bila negdje oko 26.000 kuna, to javnost mora znati, a eto u ovoj godini na nekih pola milijarde po ovoj stavci Vlade RH jel se radi o 14.500 kuna dakle došlo je do smanjenja od 45%. Mi ćemo tražiti glasovanje o ovome jer smatramo da je moguće u ovom trenutku i da svi moramo podnijeti tu žrtvu da se recimo i to je bio naš prijedlog sa stavke razvoj civilnog društva i suradnja s nevladinim organizacijama gdje je porastao iznos koji je njima odobren na nekih preko 40-ak milijuna kuna. Jednostavno asignira 100.000 kuna i da onda ipak nekih 114.000 ili 114.500 bude dostatno da bi se kvalitetnije provodila borba protiv korupcije. Hvala vam lijepa i mi tražimo glasovanje.
Hvala vam. Idemo sada na amandmane koji su vezani uz Ministarstvo financija. 2. amandman zastupnik Domagoj Hajduković. Izvolite.
Hvala lijepo. Predloženi amandman Vlada ne prihvaća. Sukladno Zakonu o izmjenama i dopunama Zakona o financiranju sredstva fiskalnog izravnanja osiguravaju se u 2021. godini, konkretno na razvoju Ministarstva financija za Vukovarsko-srijemsku županiju planiraju se sredstva pomoći u iznosu od 28,3 milijuna kuna što je prema nama i dostatno i nije potrebno osigurati dodana sredstva. Hvala lijepa.
Izvolite očitovanje.
Hvala lijepo gospodine predsjedniče. Poštovani ministre. Dakle radi se o namjenskim sredstvima, u ovom slučaju to bi bila sredstva za borbu protiv suzbijanja najezde komaraca. Naime, problem komaraca u Slavoniju, .../nerazumljivo/... u Vukovarsko-srijemskoj županiji, ali i u ostalim županijama jer su sljedeći amandmani identični, samo se odnose na druge županije, je ozbiljan problem. To je problem koji nije samo zdravstvena ugroza, ali i to je vrlo značajna, nego narušava i gospodarsku aktivnost, prije svega, kontinentalni turizam koji se i u Vukovarsko-srijemskoj županiji, ali i u ostalih 5 županija itekako razvio zadnjih nekoliko godina. Intencija ovog amandmana bila je zapravo da se izbjegne ostavljanje na volju lokalnim županima hoće li i koliko će ulagati u borbu protiv komaraca, kao da bi se izbjegla činjenica da dolaze prositi, da tako kažem, moliti u Zagreb po sredstva, svoju Vladu, koja im onda daje sredstva, onda se pobjedonosno vraćaju u svoje županije, kao što radi recimo župan Anušić iz godine u godinu. Dakle, ovo je ozbiljan problem kojem treba sustavno pristupiti jer po sadašnjem zakonu, borba protiv komaraca, ovlast ima jedinica lokalne samouprave, dakle ne regionalne, što nije dovoljno jer jedna općina može uložiti jako puno u borbu protiv komaraca, ali već susjedna ne i onda što dobivamo? Zapravo ne dobivamo učinak koji bi trebali, a učinak koji bi trebali je da imamo objedinjenu sustavnu borbu protiv komaraca, barem na razini županije, ako ne i na razini regije, da bi rezultate imali. Tražim glasanje.
3. amandman, isti zastupnik.
Vlada predloženi amandman ne prihvaća. Obrazloženje je identično kao u ovom prethodnom uz napomenu dakle za 2021. g. za Požeško-slavonsku županiju, planiraju se sredstva pomoći u iznosu od 10,3 milijuna kuna. Hvala.
Ista stvar je dakle, kao što je bilo i sa Vukovarsko-srijemskom, sa Požeško-slavonskom županijom. Nedovoljno je da pojedine općine ili gradovi samostalno ulažu ili ne ulažu u borbu protiv komaraca i to treba objediniti i treba ovom problemu sustavno pristupiti, kako sam rekao, barem na razini županija. Naime, kako je država kupovala kanadere za borbu protiv požara na jugu Hrvatske, u Dalmaciji, što je sasvim opravdano i naravno, to je, požari predstavljaju i direktnu ugrozu i života i imovine i ovo je na nekim način ugroza i gospodarske aktivnosti i zdravlja. Stoga dakle nije vezano konkretno za ovaj amandman, ali trebalo bi razmišljati o budućnosti, da država kupi i avione koji bi tretirali komarce na području istoka Hrvatske, kako bi se i tom problemu sustavno pristupilo. To se ne može napraviti bez značajnijih proračunskih sredstava, bilo na razini županija, bilo na razini regije i ovaj je amandman išao u tome smjeru, dakle da se o, da se ne prepusti županima na volju koliko će ulagati ili ne ulagati u ovaj problem, odnosno u rješavanje ovog problema, nego da namjenska sredstva postoje i da se moraju uložiti u ovu svrhu.
4. amandman, isti zastupnik.
Vlada predloženi amandman ne prihvaća uz isto obrazloženje kao i u prethodna 2. Samo napomena, Brodsko-posavska županija u 2021., planiraju se sredstva pomoći u iznosu od 21,5 milijun kuna. Hvala lijepo.
Izvolite očitovanje.
Brodsko-posavska županija također, ima velikih problema u borbi sa najezdama komaraca. Tamo se isto kontinentalni turizam značajno razvio u zadnjih nekoliko godina i najezda komaraca je i zdravstveni, ali i gospodarski problem. Da ne ponavljam sve ono što sam rekao, svi se argumenti odnose i na ovaj amandman, tražim glasanje.
Amandman broj 5, ponovno zastupnik Domagoj Hajduković.
Vlada predloženi amandman ne prihvaća. Obrazloženje jednako kao i u prethodna 3. Što se tiče Virovitičko-podravske županije, sredstva pomoći za 2021. planirana su u iznosu od 12,9 milijuna kuna. Hvala lijepo.
Izvolite očitovanje.
Dakle, amandmani, argumenti su isti, tako da ih ne ponavljam, tražit ću glasanje i mislim da sam za amandman br. 3. rekao, zaboravio reći da isto tražim glasanje.
Idemo na 6. amandman, ponovno zastupnik Hajduković.
Vlada predloženi amandman ne prihvaća. Isto obrazloženje kao i u prethodna 4 jer su istovjetni. Što se tiče Osječko-baranjske županije, sredstva pomoći su planirana u iznosu od 19,5 milijuna kuna. Hvala.
Očitovanje.
Hvala lijepo. Dat ću vam jedan konkretan primjer baš iz ove županije, zato sam i čekao ovaj amandman. Grad Osijek može uložiti milijune kuna u suzbijanje i tretiranje komaraca, a susjedna općina Bilje, na čijem teritoriju se nalazi Kopački Rit koji je i glavno leglo komaraca, uloži 0 kuna. Koji je, koji je efekt? Nikakav. Dakle, građane Osijeka, građani Osijeka i dalje imaju velikih problema s komarcima jer komarci ne poznaju administrativne granice, ne poznaju gdje općina Bilje završava, a grad Osijek počinje i da bi riješili ovaj problem, i za građane Osijeka, ali i za građane svih 5 slavonskih županija, trebamo sustavno pristupiti ovom problemu. Najmanje što možemo napraviti je tome problemu pristupiti na razini županije, kažem, najmanje, da bi se postigli iole ikakvi rezultati i zbog toga sam želio da postoje namjenska sredstva, dakle u proračunu, da se izbjegne da župani arbitrarno odlučuju koliko će novaca uložiti u rješavanje ovog problema ili neće. Zbog toga tražim glasanje.
7. amandman zastupnik Bartulica.
Vlada predloženi amandman ne prihvaća. Naime, uz sredstva od 20 milijuna kuna planiranih na aktivnosti naknadu za štete uzrokovane elementarnim nepogodama, osigurano je 100 milijuna kuna na aktivnosti proračunske zalihe, a koje se mogu koristiti za financiranje rashoda nastalih pri otklanjanju posljedica elementarnih nepogoda, a uz to imamo i 50 milijuna kuna planiranih na pozicijama Ministarstva poljoprivrede, programi ruralnog razvoja koja još uvijek nisu utrošena, a mogu se koristiti za ulaganje u obnovu poljoprivrednog zemljišta i proizvodnog potencijala narušenog elementarnim nepogodama, klimatskim prilikama i katastrofalnim događajima i do 100% prihvatljivih troškova. Hvala lijepo.
Izvolite očitovanje.
Zahvaljujem. Evo, tražit ću glasovanje po ovoj točki. Žao mi je da nije bilo sluha za ovo. Naime, na stavku o potpori civilnog društva, dakle za sljedeću godinu predviđena su 216 milijuna kuna. Smatram načelno ću ovdje govoriti, da mnoge udruge bi trebale zapravo da zaista djeluju slobodno, pronaći nove modele financiranja, a ne da ovise o poreznim obveznicima ja to govorim iz osobnog iskustva. Vodio sam jednu udrugu 10-tak godina bez lipe iz državnog proračuna i smatram da ovaj predloženi iznos od 5 milijuna kuna je više simboličke naravi. Naime, radi se o odšteti zbog požara koji je izbio u blizini Splita 17. srpnja 2017. gdje je državno povjerenstvo utvrdilo, procijenilo štetu u iznosu 130 milijuna kuna. Dakle, ovo je zaista jedan simbolični, simboličan iznos za ljude koji još nisu dobili odgovore na bezbroj upita od strane nadležnih institucija. Tako da tražit ćemo glasovanje i smatramo da ove stavke vezane za naknadu za štete uzrokovane elementarnim nepogodama trebaju bit puno veće. Zahvaljujem.
Sada idemo na jedan amandman koji je povezan sa Ministarstvom obrane. Predlagatelj je Klub zastupnika zeleno-lijevog bloka. To je amandman br. 8. Izvolite. Državni tajnik Branko Hrg.
Hvala lijepo g. predsjedniče, poštovane zastupnice i zastupnici. Amandman se ne prihvaća. Ovim amandmanom se smanjuje i pozicija kp-45078 opremanje višenamjenskim helikopterom u iznosu 57 milijuna 477 tisuća kuna kod korisnika MUP-a. Po prijedlogu Državnog proračuna RH za 2021. i projekcijama za 2022. i '23. ova pozicija opremanje višenamjenskim helikopterom se nalazi u okviru korisnika Ministarstva obrane, a ne kod korisnika MUP-a, što znači da ovaj amandman nije utemeljen na točnim poveznicama i pozicije i korisnika državnog proračuna. Istovremeno se ovim amandmanom otvara nova stavka kp-45079 opremanje helikopterima Hitne medicinske službe kod korisnika Ministarstvo obrane. Ova stavka ili pozicija ne pripadaju Ministarstvu obrane već pripada korisniku MUP. Tako da ako uzmemo u obzir stvarne poveznice i pozicije sa korisnicima državnog proračuna, ovim amandmanom se u stvari predlaže povećati sredstva u iznosu od 57 milijuna 477 tisuća kuna MUP-u u istom iznosu smanjiti sredstva Ministarstvu obrane.
Izvolite očitovanje kolega Bakić, izvolite.
Hvala vam poštovani g. predsjedniče. RH još uvijek nema organiziranu Hitnu medicinsku helikoptersku službu. Tu Hitnu medicinsku helikoptersku službu mi i dalje obavljamo improviziranim helikopterima oružanih snaga RH. Smatramo da bi se ovim amandmanom trebala osigurati kupovina specijaliziranih helikoptera za Hitnu medicinsku službu, a ovi helikopteri koji se sada koriste u tu svrhu vratiti u obrambene svrhe. U tom smislu dakle ostajemo kod toga amandmana i molimo da se o njemu glasa.
Sada idemo na amandmane koje su vezane za Središnji državni ured za Hrvate izvan Hrvatske. Imamo isto tako samo jedan zastupnika Domagoja Hajdukovića, izvolite.
Hvala lijepo. Predloženi amandman vlada ne prihvaća. Dakle, što se tiče međuvladinog mješovitog Odbora za zaštitu nacionalnih manjina između RH i Mađarske i na njenoj 15. sjednici potvrđeno je ranije dogovoreno načelo da realizaciju velikih manjinskih projekata koji se ostvaruju u Mađarskoj financira mađarska strana, u RH Hrvatska strana. I do sada je, to je jako dobro i funkcioniralo. Mogu samo izdvojiti, recimo u 2019.g. otvoren je Medijski centar Mađara u Hrvatskoj u Bilju, Hrvatski obrazovni centar „Mate Meršić Miloradić“ u Sambotelu, te sredstva za njihov nesmetan rad i funkcioniranje osigurat će država naravno u kojem se ove dvije važne institucije i nalaze. U svakom slučaju Središnji državni ured smatra da su dostatna sredstva dovoljna za provedbu i ovih aktivnosti. Hvala lijepo.
Izvolite očitovanje.
Hvala lijepo g. predsjedniče. Uvaženi ministre, ovaj što ste rekli sve stoji. No ono što je zaključio zajednički mješoviti odbor ne može i ne mora biti prepreka da Vlada RH izdvoji dodatna sredstva za određene institucije za koje smatra da je to bitno. Uvijek volim naglašavati i isticati i to radim evo prilikom svakog proračuna, ne znam više koliko godina unazad, da Hrvatska narodna zajednica u Mađarskoj može biti primjer našim manjinskim skupinama u cijeloj Europi i svijetu po organizaciji, načinu djelovanja, ali i predanosti u čuvanju kulture i baštine svoga jezika prije svega. Znate da mađarski jezik nije nimalo sličan hrvatskom, da je potrebno uložiti dodatne napore da bi se naš identitet i kultura očuvali i to naši sunarodnjaci u Mađarskoj stvarno besprijekorno rade. Hrvatsko kazalište u Pečuhu jedino je hrvatsko kazalište ako ne računamo ono u Mostaru u BiH koje postoji u svijetu. Budući da izdvajamo određena sredstva za Hrvatsko kazalište u Mostaru, da me ne shvatite krivo, ja nemam ništa protiv toga, ali BiH je država u kojoj su Hrvati konstitutivan narod, smatram da je tim više, barem ove simboličke iznose 2 milijuna kuna potrebno izdvojiti za jedino hrvatsko kazalište u svijetu izvan Hrvatske i BiH, a to je Pečuh. Tim više što Hrvati tamo nisu konstitutivan narod, tim više što su manjina, tim više što ulažu ogromne napore u očuvanju svog identiteta i ovo bi bio zapravo jedan simboličan čin sa strane RH da prepoznajemo njihove napore, da prepoznajemo njihov rad i da ga vrednujemo ne samo moralnom podrškom nego i onom pravom financijskom. Tražim glasanje.
Prelazimo sada na amandman br. 10. On je vezan za Središnji državni ured za obnovu i stambeno zbrinjavanje. Potpredsjedniče vi ćete jel dalje?
Hoću ja dalje.
Da. To je amandman Kluba zastupnika MOST-a nezavisnih lista.
Predloženi amandman. Hvala lijepo. Predloženi amandman vlada ne prihvaća. Prema tumačenju samog Središnjeg državnog ureda za obnovu i stambeno zbrinjavanje planirana sredstva za navedene proračunske godine raspoređena su za funkcionalan rad ureda, te su dostatna za provedbene aktivnosti i programe koji su po Zakonu o ustrojstvu i djelokrugu tijela državne uprave stavljeni u nadležnost samog ureda. Hvala lijepo.
Očitovanje kolega Grmoja, izvolite.
Poštovani ministre Mariću, žao mi je da je vlada odbila ovaj amandman. Dakle, radi se o prognanicima na području Sisačko-moslavačke županije o dodijeli stanova, o rješavanju tog pitanja i jednostavno iz godine u godinu iako je to obećano da će se riješiti pitanje se ne rješava. Dakle, tražit ću glasovanje o ovom amandmanu, odnos vlade i odbijanje amandmana, mi smo dali oko 160 amandmana, vidim krenulo je onako kako smo i očekivali. Stalno tražite nekakvo suglasje, tražite konsenzus, mi dobru volju pokazujemo svakog petka glasovanjem o velikom broju vladinih zakona, a vlada s druge strane nikada ne želi prihvatiti neki amandman opozicije ili zakonski prijedlog. Mi smo i u prošlom sazivu HS imali najviše zakonskih prijedloga i ponovno ćete reći da je opozicija nekonstruktivna, da ne želi dati prijedloge, a istina je upravo drugačija. Al mi ovdje ne kukamo, ako tražite takav odnos, ako ne želite ovaj imati jedan normalan odnos opozicije i vlasti gdje se prihvaća ono što je dobro tada nemojte tražiti od nas potporu za bilo koji zakon. Nemojte kukati da opozicija ne želi podržati zakonske prijedloge kad ni ono što je dobro za naše građane ne želite podržati. Tražim glasovanje.
Amandman br. 11. Klub zastupnika zeleno-lijevog bloka, izvolite.
Vlada predloženi amandman ne prihvaća. Donošenjem Zakona o stambenom zbrinjavanju na potpomognutim područjima koji je stupio 1.1.2019. Središnji državni ured za obnovu i stambeno zbrinjavanje preuzeo je obvezu osiguranja smještaja za žrtve nasilja u obitelji. Smještaj se prioritetno osigurao u stambenim jedinicama u državnom vlasništvu kojima ovaj ured raspolaže i upravlja. U situacijama kada ne raspolaže adekvatnom stambenom jedinicom u državnom vlasništvu, smještaj se osigurava u stambenim jedinicama fizičkih osoba u obliku najma. Trenutno ured ima odnosno trenutno imamo stambeno zbrinutih 20 obitelji, te je procjena ureda da su predviđena sredstva u iznosu od 350 000 kuna za 2021. dostatna. Hvala lijepo.
Očitovanje kolegice Borić izvolite.
Poštovani g. ministre, evo kolegi sam rekla, ja sam sigurna da će ovaj amandman biti prihvaćen, ne zato što evo za dva dana je Međunarodni dan borbe protiv nasilja protiv žena, ne zato što je Hrvatska potpisala i ratificirala Konvenciju o borbi protiv nasilja protiv žena već zato što ovdje ste istakli 20 obitelji, ovdje se ne radi o zbrinjavanju, stambenom zbrinjavanju obitelji, ovdje se radi o stambenom zbrinjavanju žena žrtava nasilja, posebice u ovim vremenima pandemije, tražili smo zbrinjavanje jer Hrvatska nije ispunila drugi uvjet, a to je da je osigurala skloništa, pa čak niti županijska gdje bi se žene mogle skloniti, a u doba pandemije im treba tranzicijsko mjesto jer ne mogu otići ni u skloništa ukoliko su u samoizolaciji ili u izolaciji. Dakle, da 350 000 žena, 350 000 kuna zaslužuju žrtve nasilja za stambeno zbrinjavanje je više nego bezočno. Ne može se dogoditi da tako brinemo o žrtvama nasilja. Zanimalo bi me kad će ova vlada imati osjećaj da napravi rodni proračun, pa da se vidi da 50% građanki RH koje jednako doprinose kao i muškarci, ne može osigurati ni smještaj za žene žrtve nasilja? Tražit ćemo glasanje.
Prelazimo na amandmane vezane za Središnji državni ured za demografiju i mlade. 12. amandman, Klub zastupnika Hrvatskih suverenista, izvolite.
Preloženi amandman, hvala lijepo, vlada ne prihvaća obzirom da ne postoji u ovom trenutku niti zakonska osnova za predloženo pravo uz naravno uz dužno poštovanje prema samoj intenciji. S druge pak strane, predloženo smanjivanje na razdjelu Hrvatskih cesta odnosno Zakona o cestama koji kaže da se sredstva planiraju na razdjelu Ministarstva mora, prometa i infrastrukture, pod aktivnosti naknada u cijeni goriva za Hrvatske ceste. Dakle, svako smanjenje naravno utjecalo bi i na planove investicijske, održavanje i sve ono što veže djelokrug rada Hrvatskih cesta. Hvala lijepo.
Izvolite očitovanje. Kolega Pavliček.
Poštovani ministre, smatramo da je rak rana hrvatskog društva demografija, posebice u Slavoniji. Hrvatska godišnje gubi 15 do 20 000 stanovnika samo prirodnim prirastom bez iseljavanja. Primjerice Vukovarsko-srijemska županija vam je 2001.g. po popisu imala 204.000 stanovnika, 2011. 180.000, nagodinu će vjerojatno to biti 150.000 i smatramo da bi ovakvom mjerom koja iznosi 510 milijuna kuna, majka odgajateljica potaknuli prvenstveno znači mlađe obitelji na rađanje i na stvaranje više djece, posebice ovo bi bila mjera za obitelji sa 3-oje i više djece gdje bi majkama osigurali znači dodatne prihode ukoliko ne rade ili ukoliko pak rade jednu dodatnu naknadu od strane države i mislim da bi ova mjera posebice u ovim pasivnim, demografski opustošenim krajevima, došla do izražaja jer su i plaće u takvim krajevima u prosjeku 30% manje od prosječnih državnih plaća. Tražit ćemo glasovanje o ovom amandmanu.
Amandman br. 13. isti klub zastupnika. Izvolite.
Predloženi amandman vlada također ne prihvaća. Planirana sredstva na aktivnosti dodani porodiljni dopust, roditeljski dopust i oprema za novorođeno dijete dostatna su za ostvarivanje planiranih mjera imajući u vidu činjenicu o utrošenim sredstvima u 2020. Međutim, i kod ovog amandmana ću kao i kod prethodnog i svih koji se odnose na demografiju reći naravno uz dužno poštovanje prema samoj intenciji, ali vi i sami dobro znate koliko vlada na različite načine i vidove ulaže u demografsku obnovu, ali isto tako smo svi svjesni da nema tog jednog seta mjera koji može taj, ja bi ga nazvao, krucijalni problem hrvatskog društva i Hrvatske kao takve riješiti. Hvala.
Izvolite očitovanje.
Poštovani ministre, evo čuo sam da ste rekli dostatni su, jesu dostatni su i da ste vi za ovu mjeru izdvojili 2 kune i 2 kune bi bilo dostatno da se mjera od 2 kune provede. Međutim, ono što mi Hrvatski suverenisti moramo istaknuti da je demografija odnosno demografska katastrofa s kojom je Hrvatska suočena trenutno, najveći problem hrvatskog društva. Daleko najveći problem hrvatskog društva i onda ova mjera od 323 milijuna kuna u odnosu na proračun koji je eto 150 milijuna, milijardi kuna, smatramo da je minimalno što bi se moglo napraviti i pokušati promijeniti demografsku situaciju u Hrvatskoj. Nažalost, mi ne čujemo Vladu Andreja Plenkovića da uopće više govori o demografiji, a i vi ste bili svjedok za vrijeme prve predizborne kampanje Andreja Plenkovića za HS da se govorilo isključivo o demografiji i demografskoj obnovi ili godinu dana prije u vrijeme Tomislava Karamarka kada su također bila usta puna demografije. Danas demografiju, demografsku obnovu, pronatalitetne mjere više nitko ne spominje, a Hrvatska je u tom smislu nikad gora. Dakle, Hrvatska nestaje. Naš najveći problem trenutno je prirodni pad s kojim smo suočeni. Trenutno imamo koronu o kojoj svi govorimo, korona će proći, a demografska propast će se nastaviti. Ministre Mariću ja vas pozivam da nađete bilo koji način da uvrste u vaš proračun ovu mjeru, ovu promjenu, ovaj amandman ili neku drugu mjeru koja će dati bilo kakvu nadu hrvatskim obiteljima koja žele imati djecu.
Idemo na 14. amandman ponovo Klub zastupnika Hrvatskih suverenista.
Hvala lijepo. Predloženi amandman također opet ću reći uz dužno poštovanje prema samoj intenciji, Vlada ne prihvaća. Također smatramo da su sredstva dostatna temeljem onoga što je bilo i izvršenje proračuna za ovu godinu, ali isto tako mogu napomenuti da sve što je vezano uz demografiju sigurno da ćemo voditi brigu i na bilo koje načine pronalaziti sredstva da se pojačaju mjere kao što smo između ostaloga rekli u samom programu Vlade. Hvala lijepo.
Kolega Pavliček, izvolite.
Uvaženi ministre, smatramo da sredstva nisu dostatna, da su dostatna mi bi vjerojatno bar taj pad demografski usporili, nažalost on je i dalje izrazito visok 15 do 20.000 na godišnjoj razini manje rođenih nego umrlih. S druge pak strane mišljenja smo da padom stanovništva doći će kroz godine u godinu do smanjenja i prihodovne strane proračuna, a toga ste vjerojatno i vi svjesni, a rashodovna strana će vam iz godine u godinu biti sve veća i tada dubioza u državnom proračunu će vam iz godine u godinu biti sve gora i gora, stoga ćemo tražiti glasovanje o ovom amandmanu.
15. amandman zastupnik Hajduković ponovno.
Predloženi amandman Vlada ne prihvaća. Također uz dužno poštovanje prema samoj intenciji planirana sredstva dostatna za ostvarivanje planiranih mjera, a imajući u vidu činjenicu o utrošenim sredstvima u 2020. godini. Hvala lijepo.
Izvolite očitovanje.
Hvala lijepo gospodine predsjedniče. Ministre, mladi su posebno osjetljiva skupina u našem društvu koja zaslužuje posebnu pažnju i zaštitu. Kvalitetna politika za mlade je i preduvjet za puno uključivanje i ostvarivanje mladih, posebno u svezi s obrazovanjem, stručnim osposobljavanjem, radom, rekreacijom, zdravim životom itd., itd. U svjetlu činjenice da nam je bitna pozicija mladih u društvu, da se njihov glas čuje kao i da sami sudjeluju u oblikovanju politika i odnosa prema svojoj populaciji te da se kvalitetno ostvaruju u društvu držim da je bitno na poziciji za mlade u proračunu bude dostatno sredstava za ostvarivanje ovih ciljeva. Ako ćemo pogledati koliko je sredstava sada zamišljeno odnosno projicirano u ovom proračunu, to je nekih osam milijuna kuna složit ćemo se da je to simboličan iznos kada govorimo o ovoj populaciji. Ja sam se trudio ovdje biti realan i tražio sam povećanje od dva milijuna jer i 10 milijuna je premalo, a cilj je naravno zadržati mlade u Hrvatskoj i da se ovdje mogu potpuno ostvariti. Najbolja politika za to naravno nije stavka u proračunu nego gospodarska situacija i napredak gospodarstva. Jasno je da samo ovom mjerom nećemo zadržati mlade u Hrvatskoj, ali mislim da bi bila dobra poruka da je Vlada ovaj amandman prihvatila, zbog toga tražim glasanje.
Amandman broj 16 isti zastupnik.
Hvala lijepo. Predloženi amandman Vlada ne prihvaća uz jednako obrazloženje kao kod prethodnog. Hvala lijepo.
Izvolite očitovanje.
Hvala lijepo. Dakle, i ovaj amandman kao i prethodni zapravo odnosi se na populaciju mladih odnosno u ovom konkretnom slučaju prevenciju nasilja nad i među mladima. Medicinskim rječnikom govoreći i to volim uvijek govoriti kada pričamo i o nasilju i o sličnim fenomenima u društvu, je jedna kuna uložena u prevenciju je pet kuna ušteđeno u sanaciji. Kada govorimo o nasilju među mladima koje je nažalost sve više prisutno i možemo u medijima čitati o puno slučajeva zlostavljanja bilo fizički bilo online, zlostavljanje ne ostavlja samo fizičke tragove, zapravo to najčešće nisu fizički tragovi nego oni psihički nego različiti ožiljci, inhibicije i slično koje će mlade koji su bili izloženi takvom nasilju nositi cijeli život. Zbog toga smatram da je iznos od četiri milijuna kuna nikako nije dovoljan za nošenje sa ovim teškim problemom. Naravno u proračunu postoje druge stavke koje se odnose na konkretno ovo odnosno na prevenciju nasilja među različitim populacijama, ali četiri milijuna kuna je simboličan iznos koji bi uložili u nešto što je ovako važno, ne samo za mlade nego za društvo općenito i zbog toga tražim glasanje.
Amandman br. 17 zastupnice Vesne Nađ. Izvolite.
Predloženi amandman Vlada prihvaća u izmijenjenom obliku na način da će se sredstva u iznosu od 450.000 kuna osigurati smanjenjem u okviru razdjela same Vlade RH, aktivnosti administracije i upravljanje podskupine rashodi za usluge. Hvala lijepo.
Izvolite očitovanje.
Hvala lijepa na prihvaćanju amandmana. Neću tražiti glasanje.
Sada su na redu amandmani vezani za MUP, s nama je ovdje državni tajnik poštovani Žarko Katić. Idemo redom. 18. amandman Klub zastupnika zeleno-lijevog bloka. Izvolite.
Hvala lijepa gospodine predsjedniče. Amandman se ne prihvaća. Obzirom da su sredstva za aktivnost sustava civilne zaštite na toj poziciji planirana samo za specifične poslove civilne zaštite dok je za sve ostale namjene sredstva su osigurana unutar aktivnosti A 553131 administracija i upravljanje kao što su rashodi za zaposlene, materijalni rashodi, usluge i ostali rashodi. Dakle ne prihvaća se. Hvala.
Izvolite kolega Bakić očitovanje.
Hvala vam gospodine poštovani gospodine predsjedniče. U RH sustav civilne zaštite je godinama zanemarivan što je dovelo de facto do njegovog urušavanja. S druge strane sigurnosni izazovi su sve više uzrokovani klimatskim promjenama i da vode do različitih snažnih elementarnih nepogoda za koje RH nema spreman sustav odgovora, već te poslove dodjeljuje oružanim snagama ili drugim dionicima koji nisu trenirani za te izazove. Koncept domovinske sigurnosti pokazao se neučinkovitim u odgovoru na korona krizu, potres u Zagrebu i okolici te smatramo da je potrebno krenuti graditi ili obnavljati snažan sustav civilne zaštite. Predlažemo zato ostajemo kod ovog amandmana i molimo da se o njemu glasa.
Amandman br. 19 ponovo isti klub zastupnika.
Hvala lijepa. Vlada ne prihvaća ovaj amandman. Naime, sredstva su u cjelokupnom ovom iznosu na poziciji ilegalnih migracija osigurano da bi se sprečavanje ilegalne migracije koje su sada vrlo važno pitanje i smanjenjem za ta predložena sredstva ugrozila bi se zaštita granica i ilegalnih migracija, prema tome ne prihvaća se amandman.
Izvolite očitovanje.
Hvala vam gospodine. Evo da ne ponavljam, da ne uzimam vrijeme dometnut ću samo sljedeće, ovo je naravno vezano za prethodni amandman. I kao i u prethodnom amandmanu ovim amandmanom bismo ojačali sustav civilne zaštite na način da se rezerviraju sredstva za prve projekte novog sustava civilne zaštite. Ta se sredstava mogu osigurati iz stavke MUP-a vezano za upravljanje ilegalnim migracijama, budući da upravo civilna zaštita bi mogla učinkovito doprinijeti u upravljanju ilegalnim migracijama. Ostaje pri svom prijedlogu i molimo da se o njemu glasa.
Klub zastupnika IDS-a je predložio 20. amandman. Izvolite.
Vlada REH prihvaća ovaj amandman u izmijenjenom obliku. Naime, sredstva se ne bi osigurala s pozicije obavještajne službe nego smanjenjem u razdjelu 0,40 MUP kapitalnom projektu K 260056 izgradnja, kupnja i održavanje zgrada. Hvala.
Izvolite očitovanje kolega Demtlika.
Zahvaljujem na prihvaćanju amandmana, neću tražit glasanje.
Amandman br. 21 zastupnik Miro Bulj.
Amandman 25 se ne prihvaća. Naime, Policijska postaja Sinj obnovljena je putem energetske obnove vanjski dijelovi i fasada, krovište itd., a sklopljeni su ugovor u međuvremenu i za unutarnje uređenje i osigurana sredstva u suradnji sa gradovima i općinama na području Cetinske krajine. Mene čudi da zastupnik Miro Bulj koji ovdje često ističe da je zaštitnik Cetinske krajine da nije upoznat sa ovime, da je Policijska postaja Sinj u jednom dijelu obnovljena. Hvala.
Izvolite očitovanje.
Hvala lijepo. Mene čudi kako vi prošle godine niste prihvatili amandman prije obnavljanja. Policijska postaja Sinj je obnovljena izvana i to ne piše u amandmanu. Prošle godine ste to mogli prihvatiti, ali to ste odradili ok. Međutim, unutra je policijska postaja kao iz 12. stoljeća i to prepustiti lokalnim samoupravama, a policijska postaja imati u 21. stoljeću uvjete kao u srednjem vijeku je nevjerojatno. I to prepustiti lokalnim samoupravama je sramotno i opremu i ljude ste zaboravili na tom području. To područje je ogromno, to je područje ugroženo od migranata, ti ljudi zaslužuju puno više, puno bolju opremu. Ne znam kada ste vi bili doli, jeste li uopće bili doli ili ste se samo slikali doli? Tako da je sramotno od vas da vi saborskog zastupnika koji dolazi iz toga područja opominjete, onaj koji je dao amandman prošle godine i da ja to ne znam. Pa znate li vi uopće osim što ste koalirali kao HSLS-ovac sa HDZ-om i da vam je napisao to netko iz HDZ-a, znate li kako izgleda unutrašnjost Policijske postaje u Sinju? Jeste li bili, odgovorite evo dajem vam mogućnost? Tražim da se ovaj amandman podrži i sramotno je to prebacivati na lokalne samouprave Cetinskog kraja. Može vas biti sram kako vam izgleda Policijska postaja u Sinju, ja kao policajac koji sam bi na početku Domovinskog rata u toj policijskoj postoji. Tražim da se glasa o ovom amandmanu. Hvala lijepo.
Hvala vam lijepa. Idemo sada na nekoliko amandmana vezano uz Ministarstvo hrvatskih branitelja. S nama je ovdje poštovani državni tajnik Darko Nekić. 22. amandman Klub zastupnika Mosta nezavisnih lista. Izvolite.
Zahvaljujem gospodine predsjedniče. Pozdravljam sve zastupnice i zastupnike. Što se tiče 22. amandmana Vlada ga ne prihvaća. Predloženim amandmanom nije precizirano za koju aktivnost se traži povećanje, a sredstva planirana za obilježavanje mjesta stradavanja u Domovinskom ratu su u skladu sa planom i potrebom. Hvala lijepo.
Izvolite očitovanje kolega Petrov.
Poštovani predstavniče Vlade ja vam moram reći da ponovno bolje pročitate amandman jer je unutra sve precizirano i ako ne znate pročitati da je amandman upućen za obilježavanje žrtava stradanja branitelja Domovinskog rata u području Dubrovnika i stradanja civilnih žrtava u području Dubrovnika onda ćete morati krenuti u prvi osnovne jer to vam tamo piše. Druga stvar, mislim da ne treba posebno naglašavati kakva je bila uloga branitelja Domovinskog rata u Dubrovniku, a ja ću vam reći da danas ti ljudi nemaju nikakav spomenik, ništa. Prije toga je napravio HDZ spomenik, služio je za češljanje. Kao zrcalo na pilama, danas nema ni toga. A što se tiče civilnih žrtava, osim dosad nakon 30 godina neuređenog statusa jer su zaboravljeni, odbačeni sa strane, a mnogo ih je, ja predlažem i vama i svima u ovoj prostoriji, pogledajte film Otkrhnuti. Nakon tog filma više nećete imati isti odnos prema Domovinskom ratu, prema civilnim žrtvama u Domovinskom ratu, više neće vam trebati nikakva uputstva iz ministarstva je li vam dobro napisan amandman ili nije. Sami ćete napisati amandman. I tražit ćete da se tim civilnim žrtava ne da samo spomenik, nego da se potpuno urede njihova prava. Znate zašto? Kad pogledate taj film shvatit ćete da je vaše dijete moglo biti jedno od otkrhnutih. Ja sam bio na premijeri toga filma. Ja vam savjetujem, ne sad što se tiče moje struke, nego stvarno radi onoga što bi mi trebali osjećati kao čast i poštovanje prema ljudima koji su dali živote za nas, pa dajmo im barem spomenik.
Idemo na 23. amandman, Klub zastupnika Stranke s imenom i prezimenom, Pametnog i GLAS-a, izvolite.
Amandman se ne prihvaća. Sredstva potrebna za provedbu nacionalnog programa temelje se na procjeni ukupnih sredstava potrebnih za provedbu zdravstvenog dijela programa u 4 klinička bolnička centra, a prema procjeni samih kliničkih bolničkih centara. Predloženi iznos sredstava u Prijedlogu Državnog proračuna za 2021. je dostatan za nastavak provedbe nacionalnog programa i ispunjavanje svih obveza Ministarstva hrvatskih branitelja. Hvala lijepo.
Izvolite očitovanje kolegice Orešković.
Hvala predsjedavajući. Tražimo da se o ovom amandmanu glasa. Naime, mi smo samo tražili određenu promjenu unutar pozicije, tražili smo da se za 3 milijuna i 860 tisuća kuna smanji iznos namijenjen obilježavanju mjesta stradavanja u Domovinskom ratu, a u korist nacionalnog programa psihosocijalne i zdravstvene pomoći sudionicima i stradalnicima Domovinskog rata. Dakle, nesporno je da je obilježavanje obljetnica dio identiteta, no smatramo da je iznos od 7 milijuna i 700 tisuća kuna i više nego dovoljan i dostatan da se ostvari primjereno iskazivanje poštovanja prema ratnim događanjima i stradalnicima u Domovinskom ratu. Također, smatramo da ljudi moraju biti središte svih javnih politika i da ljudi moraju biti ispred obljetnica. Vi kažete da su predviđena sredstva dovoljna i da se temelje na procjeni zdravstvenih ustanova, a ja kažem da među našim braniteljima i nadalje i s drugim stradalnicima Domovinskog rata postoje duboke traume kojima se u proteklih 30 godina ova država nije u dovoljnoj i dostatnoj mjeri posvetila. Tražimo da se ovim amandmanom ta nepravda barem djelomično ispravi.
Idemo na amandman br. 24. Klub zastupnika zeleno-lijevog bloka.
Amandman se ne prihvaća. Naime, Ministarstvo hrvatskih branitelja realno je planirano sredstva za obilježavanje obljetnica iz Domovinskog rata čijim bi se smanjivanjem dovelo u pitanje realizacija samih programa. Ministarstvo hrvatskih branitelja godišnje provodi natječaj za aktivnosti i projekte u okviru kojeg se mogu sufinancirati spomen-obilježja iz II. svj. rata. Hvala lijepo.
Izvolite očitovanje kolegice Borić, izvolite.
Jako zanimljivo što znači realno oko obilježavanja. Ukoliko smo dopustili rušenje i oštećivanje preko 3 tisuće spomenika iz NOB-a od kojih su mnogi od njih vrhunska djela i umjetnosti i dakle, naša baština, kao što su to Džamonjini ili Bakićevi spomenici. Dovoljno vam je otići na Petrovu Goru i pogledati jedan od najsuvremenijih spomenika uopće u svijetu vezan uz antifašističku borbu pa vidjeti što znači obilježavati, a što znači čuvati memoriju. Ova Vlada je nedavno pokazala iskorake u tome što bi značio kontinuitet antifašizma u Hrvatskoj. Ili će ova Vlada se odlučiti za kontinuitet, pa tome i brigu o spomenicima koje smo u ovih 30 godina porušiti, oštetiti, dovoljno je pogledati što se jučer dogodilo sa spomenikom u Varaždinu, spomeniku Holokausta, pa vidjeti gdje živimo. Ukoliko ćemo takvu nebrigu pokazivati za spomenike, onda nije niti čudo. Za obilježavanje, kao što ste rekli, obljetnica, nije potrebno imati tolika sredstva, obilježavati, komemorirati možemo i kao ljudi, možemo i kroz građanski odgoj, o čemu će također, biti govora, ali je izuzetno važno da pokažemo da li radimo kontinuitet sa antifašističkom Hrvatskom, da li čuvamo spomen na antifašističku Hrvatsku ili nam to nije važno.
Hvala državnom tajniku [[Upadica: Tražit ćemo glasovanje.]] Pozivam sada državnu tajnicu u Ministarstvu vanjskih i europskih poslova, poštovanu Andreju Metelko Zgombić i imamo 3 amandmana vezana za to ministarstvo. Prvi je na redu Klub zastupnika zeleno-lijevog bloka, amandman br. 25. Izvolite.
... [[Govornik naknadno uključen.]] hvala lijepa poštovani g. predsjedniče Sabora, poštovani zastupnici i zastupnice. Predloženi amandman se ne prihvaća. Naime, prijedlog se ne prihvaća jer su na aktivnosti pomoći organizacijama koje se bave razvojnom suradnjom i humanitarnom djelatnošću u inozemstvu planirana dostatna sredstva za izvršenje preuzetih obveza, a aktivnosti NATO misija i operacija planirana su sredstva za podmirenje troškova sudjelovanja pripadnika Oružanih snaga RH u NATO misijama i operacijama te aktivnosti ojačane prednje prisutnosti sukladno zakonu donesenom u HS-u i zbog navedenog, sredstva se s ove aktivnosti ne mogu umanjivati. Hvala lijepa.
Izvolite, kolega Bakić, očitovanje.
Hvala vam. Za razliku dakle od Vlade, mi ne mislimo da su sredstva predviđena za razvojnu suradnju i humanitarnu djelatnost u inozemstvu dostatna, stoga smo i predložili ovaj amandman. Do sada je RH uglavnom imala politiku da bude prisutna u međunarodnim oružanim sukobima primarno svojom vojnom komponentom. Mislimo da je uz vojne misije potrebno ojačati civilno razvojne misije budući da RH ima dovoljno iskustva u izgradnji mira u poslijeratnom periodu. Mislimo da i ta znanja treba početi dijeliti s ljudima u oružanim sukobima. Stoga, dakle ostajemo kod ovog amandmana i molimo da se o njemu glasa.
Amandman br. 26. isti klub zastupnika.
Predloženi amandman se ne prihvaća. Prijedlog se ne prihvaća jer su aktivnosti na razvojnoj suradnji dostatne za izvršavanje preuzetih obveza, a kad je riječ o Središnjem državnom uredu za Hrvate u inozemstvu u skladu s čl. 10. Ustava RH Zakonom o odnosima RH s Hrvatima izvan RH, pa u skladu sa Strategijom o odnosima RH s Hrvatima izvan RH skrb za Hrvate izvan RH ustavna je i zakonska obveza, te sastavni dio unutarnje i vanjske politike RH. Opći cilj rada i ustroja Središnjeg državnog ureda za Hrvate izvan RH jest skrb za očuvanje nacionalnog identiteta, a u okviru aktivnosti, planiranih aktivnosti tog ureda odvijaju se i provođenje Nacionalne strategije razvojne suradnje i s najvećim dijelom svog proračuna sam ured sudjeluje u projektima provedbene programa Nacionalne strategije razvojne suradnje za 2020.g. u ukupnom iznosu od gotovo 58 milijuna kuna, što kad je riječ o proračunu ureda, Središnjeg državnog ureda za Hrvate u inozemstvu iznosi 81% ukupnog proračuna za 2020.g. Slijedom navedenog nije moguće umanjiti sredstva Središnjeg državnog ureda za Hrvate izvan RH.
Izvolite očitovanje.
Hvala vam lijepa. Hvala vam da ste nas podsjetili da je skrb za Hrvate izvan RH ustavna i zakonska kategorija. Međutim, našim amandmanom to ničim i ni u kojem smislu nije dovedeno u pitanje. S druge strane, ovaj amandman je naravno usko povezan sa slijedećim. Mi mislimo da je zaista potrebno povećati sredstva za međunarodnu i razvojnu suradnju pri Ministarstvu vanjskih poslova jer da je to snažan vanjsko politički alat koji može pridonijeti našem kvalitetnijem pozicioniranju. Tako dakle ostajemo i uz ovaj amandman i molimo da se o njemu glasa.
Amandman br. 27. zastupnice Marijane Petir, izvolite.
Predloženi amandman vlada prihvaća u izmijenjenom obliku. Prijedlog se prihvaća na način da će se na razdjelu Ministarstva vanjskih i europskih poslova otvoriti nova proračunska aktivnost pod nazivom „Pomoć progonjenim kršćanima i drugim osobama koje su u potrebi“, te na istu rasporediti sredstva s proračunske aktivnosti razvojne suradnje u iznosu od 1,500 000 kuna. Hvala lijepo.
Nema ovdje zastupnice Marijane Petir, tako da ćemo morat glasovat o tom prijedlogu. Hvala vam lijepa. Idemo sada na Ministarstvo kulture i medija, s nama je poštovani Ivica Poljičak, državni tajnik. 28. amandman zastupnik Željko Sačić, izvolite.
Poštovani predsjedniče, kolegice i kolege, poštovane zastupnice i zastupnici. Amandman br. 28. se ne prihvaća. Ministarstvo kulture i medija u skladu sa Zakonom o financiranju javnih potreba u kulturi raspisuje javni poziv za financiranje programa u kulturi. Ako je navedeni iz amandmana program prijavljen na natječaj Ministarstva kulture i medija bit će razmotren i donijet će se odgovarajuća odluka. Hvala.
I izvolite kolega Sačić.
Pa, izražavam nezadovoljstvo što niste prihvatili, ali ostao je, znači otvorena mogućnost da ipak uvažite određene argumente. Mi moramo znati da se amandman temelji na svim zasadama EU, osobito rezolucijama Europarlamenta i ove deklaracije saborske iz 2006. kako bi se zapravo čuvala kultura sjećanja na žrtve svih totalitarnih režima i RH je već unazad nekoliko godina pokazala izniman senzibilitet kada je svoj udio u vlasništvu u jednoj nekretnini u Zagrebu, Vlaška 79 zapravo prenijela ovaj da zajedno sa Gradom Zagrebom izgrade taj Memorijalni centar žrtava totalitarističkih režima po ugledu na mnoge države tranzicijske u kojima je vladao takav komunistički totalitarni režimi. Prije svega to imamo u Mađarskoj, to imamo u Rumunjskoj, to imamo u Albaniji, u Berlinu itd. i moramo biti svjesni da je 100 000 ljudi proganjano u bivšoj totalitarističkom sistemu Jugoslavije, hrvatskog i danas ih je vrlo malo preživjelo i njih je 9000 i moramo radi sprječavanja, ponavljanja ikakve budućnosti i njegovane kulture sjećanja učiniti sve da upravo taj centar zaživi u Hrvatskoj.
Idemo na amandman 29., isti zastupnik.
Amandman se ne prihvaća praktički uz isto obrazloženje kao prethodni amandman. Ako je program memorijalnog centra, Memorijalni centar žrtava totalitarnih režima leksikon političkih zatvorenika i tiskanje časopisa političkih zatvorenika prijavljen na natječaj Ministarstva kulture i medija bit će razmotren i donijet će se odgovarajuća odluka.
Izvolite očitovanje.
Samo bi htio nadodati, dakle da se društvo, Hrvatsko društvo političkih zatvorenika sa sjedištem u Zagrebu u Masarykovoj ove godine zapravo bori sa jednim potpunim ignoriranjem i bilo kakvom potporom financijskom naše društvene zajednice. Oni su donedavna imali određenu potporu od Ministarstva hrvatskih branitelja od 70.000 kuna, danas nemaju ni to. Sve što preživljavaju preživljavaju zahvaljujući donacijama i naših prijatelja izvan RH, a mnogo su pridonijeli slobodi RH, 3016 žena je zatvarano, proganjano u doba jugoslavenskog i hrvatskog komunizma i sve to skupa nas obvezuje, čvrsto nas obvezuje da tim ljudima koji su prije Domovinskog rata ginuli, borili se i žrtvovali svoju slobodu za slobodu i nezavisnost države Hrvatske, mi naprosto živući moramo, moramo sa poštovanjem i pijetetom prema njima se odnositi kako nas obvezuje zadnja Rezolucija EU iz 2019.g.
Amandman br. 30. zastupnik Ante Kujundžić, izvolite.
Amandman se ne prihvaća. Ministarstvo kulture i medija u skladu sa Zakonom o financiranju javnih potreba u kulturi raspisuje javni poziv za financiranje programa u kulturi ako je navedeni program „Osvjetljenje tvrđave Topana“ prijavljen na natječaj, bit će razmotren i donijet će se odgovarajuća odluka.
Izvolite očitovanje.
Hvala predsjedavajući. Poštovani državni tajniče, pa i nisam baš nešto pretjerano zadovoljan s odgovorom. Naime, odgovor je u biti očekivani i razočaravajući opet za moj Imotski i narod naravno i ljude koji žive gore. Jer ovako jedan minoran zahtjev, ovako nekakva minorna sredstva da nisu u stanju biti a priori uvrštena definitivno da su pokazatelj onoga što zapravo Imotski kraj već godinama dobiva iz proračuna RH, a to su mrvice mrvica, a s druge strane puno više je taj narod ovoj državi kao takvoj dao. Ali s druge strane se s vama slažem, zašto biste i dali kraju koji je sigurno vaše biračko tijelo iz godine u godinu. Dakle, obzirom da amandman kao takav ne prihvaćate, ja ću zatražiti glasanje o istome, a mislim da kulturološku povijest i značaj na kraju krajeva same tvrđave Topana ne treba u ovom kontekstu ni napominjat. Hvala.
Idemo na 31. amandman, isti zastupnik.
Amandman se ne prihvaća uz isto obrazloženje ako je program uređenja starokršćanske bazilike u Zmijavcima prijavljeno na natječaj Ministarstva kulture i medija bit će razmotren i donijet će se odgovarajuća odluka. Hvala.
Izvolite očitovanje.
Dakle, da se ne bih ponavljao, očekivao sam da ćete barem jedan iz domena ovog resornog ministarstva prihvatiti. Međutim, ne znam da li ste uopće svjesni značaja starokršćanske trobrodne bazilike u Zmijavcima iz 5. stoljeća koja je, nije devastirana, al nije nešto ni pretjerano daleko od cijele te priče. Taj zmijevački narod je jednako ko i imotski narod opet standardno biračko tijelo HDZ-a. Međutim, ono sve što ima je stekao žuljevima svojih ruku. Kako u bilo kojem drugom aspektu, a još amandmana ima vezanih i za same Zmijavce, nije dobio ništa do sada, evo žalostan sam što niste na kraju krajeva prihvatili barem ovaj. Hvala.
Amandman br. 32. ponovo zastupnik Kujundžić, izvolite.
Amandman se ne prihvaća s obzirom da Ministarstvo kulture i medija sukladno čl. 12. Zakona o ustrojstvu i djelokrugu tijela državne uprave nije nadležno za zaštitu prirodnih nalazišta ne može osigurati sredstva za aktivnost, uređenje i zaštita nalazišta čovječje ribice Krševac.
Izvolite očitovanje.
Je, ovaj tražim glasanje i o ovom amandmanu. Dakle, ovdje niste nadležni, a u ovom dijelu u kojem jeste neka se netko treći prijavi. Dakle, priča i prebacivanje ping pong loptice s jedne strane na drugu definitivno opet nije ono što je taj opustošeni kraj u Imotskoj krajini dobio. S druge pak stane nalazište čovječje ribice kao takve endemska vrsta, s druge strane i jedna specifična vrsta špiljskoga račića se također gore nalazi. Međutim, državni tajniče znam da vi niste odgovorni za ovo što ću reć. Međutim, pitam se da li netko u ovoj državi vodi računa o tom da će Imotska krajina u narednih 10.g. u smislu ljudi koji gore ostanu biti puno rjeđi od staništa čovječje ribice u Hrvatskoj? Tražim glasanje. Hvala.
Idemo sada na 33. amandman, Klub zastupnika zeleno-lijevog bloka. Izvolite.
Amandman se ne prihvaća. Ministarstvo kulture i medija je na poziciji inovativne umjetničke i kulturne prakse gdje se očekuju povećanja sredstava temeljem Uredbe o kriterijima za utvrđivanje korisnika i načinu raspodjela dijela prihoda od igara na sreću u 2021.g. U skladu s navedenim i u skladu sa smjernicama ekonomske i fiskalne politike za razdoblje '21.-'23. sredstva za navedenu aktivnost osigurana su u proračunu Ministarstva kulture i medija.
Izvolite kolega Bakić.
Hvala lijepa g. predsjedniče. Mi se, mi se ne možemo pomiriti s činjenicom da su u odnosu na ovogodišnji proračun sredstva za programa vizualne djelatnosti u ovom resoru umanjena čak za 15%, govorimo o proračunu, prijedlogu proračuna za 2021. Sredstva za programe, kazališne i glazbeno scenske djelatnosti za više od 11%, sredstva za književno izdavaštvo preko 4%, sredstva za inovativne, umjetničke i kulturne prakse čak 33%, sredstva za međunarodnu kulturnu suradnju za čak 38%. Ne samo da se ne možemo pomiriti s tim činjenicama nego ne možemo zapravo niti vjerovati u te brojke. Osobito ne možemo vjerovati u svjetlu činjenice da vlada istovremeno predlaže poreznu reformu kojom, kojom se dakle, kojom je dakle spremna prihvatiti umanjenje proračunskih prihoda za više od 2 milijarde kuna. Kako je moguće da u takvoj situaciji, premda je vrijeme krizno i godina pred nama na mnogo načina neizvjesna, kako je moguće da, da segment kao što je kultura bude tako manje značajno financiran nego u ovoj godini? Kad smo dakle kod inovativnih umjetničkih i kulturnih praksi, mi smatramo da je dodatno ulaganje u kulturne sadržaje i programe bitno i neugodno nam je da moramo podsjećati vas, predstavnike Ministarstva kulture, da nam je bitno u izgradnji i očuvanju našeg individualnog i kolektivnog i humanog identiteta. Važnost kulturnih programa dodatno je potencirano trenutnom krizom. Inovativne umjetničke i kulturne prakse od prioritetnog su značaja za razvoj kulture, za razvoj društvene kohezije [[Upadica: Hvala vam.]] i društvenu inkluzivnost. Ostajemo dakle kod našeg amandmana [[Upadica: Hvala vam lijepo.]] i molimo da se o njemu glasa.
Amandman 34. Klub zastupnika zeleno-lijevog bloka ponovo.
Amandman se ne prihvaća zbog odgađanja velikog broja kulturnih programa koji se uslijed utjecaja pandemije koronavirusa neće održati, planirana sredstva na toj aktivnosti odnosi se na međunarodnu kulturnu suradnju su dostatna. Hvala.
Sada ćemo na 35. amandman, Klub zastupnika Stranke s imenom i prezimenom, Pametnog i GLAS-a. A oprostite, ne, imate pravo izjasniti se, je, je. Oprostite, oprostite.
Hvala lijepa. Oprostite, samo nisam siguran što ste rekli, rekli ste da se amandman ne prihvaća, je li tako?
Amandman se ne prihvaća zbog toga što su sredstva dostatna.
Hvala vam. Uz sve ovo što je prethodno rečeno, mi ipak ostajemo, ostajemo dakle kod našeg amandmana. Smatramo da je važnost kulturnih programa dodatno potencirano trenutnom zdravstvenom krizom. Međunarodna kulturna suradnja važan je mehanizam našeg kulturnog razvoja i naravno, prijenosa dobrih praksi, stvaranju zajedničkog europskog identiteta. Neovisno o tome što je sasvim moguće da će razina i intenzitet međunarodne kulturne suradnje uslijed pandemije biti smanjena, mi ipak smatramo da je bitno predvidjeti i važno predvidjeti uvećanje te stavke u proračunu za sljedeću godinu. Ostajemo dakle kod amandmana i molimo glasanje.
Sada ćemo na 35. kao što sam naveo, Kluba zastupnika Stranke s imenom i prezimenom, Pametnog i GLAS-a, izvolite, obrazloženje.
Amandman se ne prihvaća. Sredstva koja su tražena kroz amandman zapravo Ministarstvo kulture i medija za potpore samostalnim umjetnicima očekuje sredstava iz EU fondova. Hvala.
Kolegice Orešković, izvolite.
Hvala. To što očekujemo sredstva, ne znači da će ona i stići, a pogotovo se ne zna kada. Ovim amandmanom mi smo predložili da se za 8 milijuna kuna skine proračun za opremanje i modernizaciju i izgradnju dakle, za opskrbu materijalnim sredstvima MORH-a te da se to preusmjeri na povećanje naknade za ostale kulturne djelatnosti. Dakle, kultura je ta koja indirektno čuva psihološko zdravlje nacije. Kultura je naš duhovni lijek, a država koja nije u stanju obraniti svoju kulturu, obnavljati je, a u uvjetima korone zapravo omogućiti preživljavanje kreativnih kulturnih potencijala, neće uspjeti obraniti niti bilo što drugo. Slobodni umjetnici izrazito su teško pogođeni krizom koja je izazvala pandemija koronavirusa, pri čemu pomoć koju su dobili tijekom 2020. nije bila adekvatna. Dakle je bila od dovoljne. Stavka „Potpore slobodnim umjetnicima“ se u prijedlogu proračuna za 2021. ukida u potpunosti i to smatramo ne prihvatljivim, a iz proračuna nije jasno da su druga sredstva namijenjena za tu svrhu. Nedovoljno je očekivati pomoć EU. Stoga predlažemo zapravo da se za ovih 8 milijuna kuna u proračun vrati iznos potpore iz 2020. g. ... [[Govornik nije uključen.]]
Idemo na amandman istog kluba zastupnika, broj 36., izvolite.
Amandman se ne prihvaća jer su sredstva za financiranje poduzetništva u kulturi i kreativnim industrijama osigurana u proračunu Ministarstva kulture i medija u skladu sa smjernicama ekonomske i fiskalne politike za razdoblje 2021.-2023. g. Hvala.
Izvolite očitovanje.
Hvala. slična argumentacija kao i u odnosu na prethodni amandman. Dakle, mi tražimo da se vrijednost pozicije „Materijalni rashodi“ u Ministarstvu obrane za 3 milijuna kuna preusmjeri na ostale djelatnosti u kulturi. Dakle sredstva za poticanje privatne inicijative u kulturnim i kreativnim industrijama upola su smanjena u odnosu na 2019. g., a isto tako predviđaju projekcije za 2022. i 2023. To smatramo neprihvatljivim s obzirom na to da se radi o vrlo važnom sektoru, kao što sam rekla, kultura je naše ogledalo. K tome, radi se o sektoru koji je strahovito stradao u pandemiji koronavirusa. Predlažemo da se sredstva za subvencije malim poduzetnicima u kulturi i kreativnim industrijama vrate na onaj iznos iz 2019. g. Tražimo da se o ovom amandmanu glasa.
Amandman br. 37, Klub zastupnika Mosta nezavisnih lista. Izvolite.
Amandman se ne prihvaća. Sredstva za financiranje programa zaštite i očuvanje kulturne baštine osigurana su u proračunu Ministarstva kulture i medija u skladu sa smjernicama ekonomske i fiskalne politike za razdoblje 2021.-2023. g. Hvala.
Kolega Miletić, izvolite.
Poštovani predsjedniče HS-a g. Jandrokoviću, poštovani g. ministre Mariću, državni tajniče Poljičak i g. Bukarica. Lansirna rampa Torpedo je UNESCO-ov spomenik nulte kategorije, a neodgovornim ponašanjem, moram reći, gradske, a onda i državne vlasti, doveli smo ga do uništenja. Urušavanje krova ovakvog jednog spomenika sramota je svih onih koji vode grad Rijeku, ali i nadležnih institucija RH zadnjih 30 godina. Isprika je uvijek bila ta, kažu u Rijeci je na vlasti SDP, na razini države HDZ. No nažalost, ni u vrijeme kada je vlast bila ista, a to je vrijeme Milanovićeve Vlade, nije se učinilo ništa po ovom pitanju. Amerikanci su od 4. tvornice torpeda na svijetu napravili veliku turističku atrakciju i funkcionalan prostor. Vrijeme je da u našem društvu ostavimo sa strane, da zakopamo neke ideološke ratne sjekire i da učinimo sve ono što je dobro, u interesu hrvatskog naroda. Živimo u vremenima koja traže mnogo veći stupanj kooperativnosti i suradnje svih aktera na političkoj sceni Hrvatske i stoga pozivam nadležno ministarstvo, molim vas, uključite se, prihvatite ovaj amandman i da napokon svi zajedno počnemo raditi u interesu građana RH. Krajem svibnja g. ministar Butković i gradonačelnik Obersnel načelno su dogovorili suradnju na projektu obnove Lansirne rampe Torpeda, no do dana današnjega ništa se nije dogodilo, nije se krenulo u fazu realizacije. Tražim glasovanje za ovaj izniman, izniman projekt. Hvala.
Hvala. 38. amandman, ponovo Kluba zastupnika Mosta nezavisnih lista.
Amandman se ne prihvaća. Raspisan je javni poziv za financiranje programa u kulturi. Prijavljene programe razmatraju i vrednuju vijeća za pojedine djelatnosti u skladu sa Zakonom o kulturnim vijećima. Ako je program izgradnje i uređenja kina u Karlovcu prijavljen na natječaj Ministarstva kulture i medija, bit će razmotren i donijet će se odgovarajuća odluka. Hvala.
Izvolite očitovanje, kolega Petrov.
Ne znam jesam li dobro čuo da ste prihvatili amandman. Nadam se da ste prihvatili amandman, ja ću vam još jednom podcrtati zašto je ovaj amandman bitan. Znači radi se o jednom od kultnih mjesta Karlovca. Radi se o kinu, o Karlovcu koji nije bio samo kino. Napravljena zgrada 1920., proglašena kulturnim dobrom RH i bila je okupljalište mladih sve do Domovinskog rata. Nakon toga prošla je različite transformacije, bili su poslovni prostori, disko-klubovi i ostali, ali kino se nikada nije vratilo. Ja mislim da grad Karlovac zaslužuje jedno takvo kulturno središte, jedno takvo mjesto gdje će se okupljati mladi i toplo se nadam da sam dobro čuo i da ste prihvatili ovaj amandman. Hvala.
Niste dobro čuli, amandman nije prihvaćen, koliko sam ja shvatio, ali ja sam malo bliže pa se lakše čuje. Idemo na 39. ovaj amandman zastupnika Mire Bulja, izvolite.
Amandman se ne prihvaća uz isto obrazloženje kao i prethodni amandman. Ako je program sanacija Dioklecijanovih podruma prijavljen na natječaj u Ministarstvu kulture i medija, bit će razmotren i donijet će se odgovarajuća odluka. Hvala.
Izvolite očitovanje, kolega Bulj.
Hvala lijepo. I ja sam se, čini mi se da ste rekli da ste prihvatili amandman, ali i nadam se da ste ga prihvatili, kad govorimo o podrumima Dioklecijanove palače, to je jedan od najznačajnijih resursa grada Splita, nezaobilazna točka u sklopu turističkih posjeta. Znamo što znači grad Split, Splitsko-dalmatinska županija, za županiju i Dalmaciju, Dioklecijanova palača. Najave su u pripremi strateškog projekta, do sad nije dala, sve dosadašnje najave nisu dale nikakav rezultat niti je koga briga za taj dio vrlo značajan povijesni, kulturni, kako smo rekli, kulturno dobro, to su Dioklecijanovi podrumi i Dioklecijanova palača koje je zaboravljena. Mi moramo znati, uvaženi državni tajniče, kolegice i kolege, da Splitsko-dalmatinska županija i Split daje ogroman sredstva u naš proračun, u državni proračun. Osim obećanja koja dajete na sjednicama Vlade u Splitu od 2 milijarde kuna za projekte, do sada, prije 3 godine ste uložili 0 kuna, ova Vlada u Splitsko-dalmatinsku županiju, a pozivamo se na turizam. Svi smo svjesni značaja, znači, Dioklecijanove palače i tih podruma. Očito da vi nemate volju to napraviti, ja sam predložio 300 milijuna kuna, tj. da se obnove i urede i zaštite Dioklecijanovi podrumi i da ta turistička ponuda donese novi zamašnjak gradu Splitu, Splitsko-dalmatinskoj županiji i naravno, cijeloj hrvatskoj turističkoj ponudi i nadam se da sam dobro i ja čuo, da ste prihvatili ovaj amandman jer pusta obećanja koja ste dali, između ostalih je i Dioklecijanova palača. Hvala lijepo.
Nije prihvaćen amandman, samo da vas informiram. Kolegice Peović, povreda Poslovnika, izvolite.
Da, tražim povredu Poslovnika čl. 196., uskraćivanje prava na ulaganje amandmana i .../nerazumljivo/... znači usmenih konzultacija sa ministrom Marićem, voljeli bismo da još jednom objasne u čemu je problem, možda ćemo…
Kolegice Peović, samo sekundu. Dakle, ovo nije povreda Poslovnika. Ako smatrate da vaš amandman je trebao biti uvršten, a nije, obratite se Odboru za Ustav, Poslovnik i politički sustav [[Upadica: To sam upravo htjela najaviti.]] Je, je, to je to.
Ali svejedno, mislim da jest povreda Poslovnika jer oni amandmani koji su sada trebali doći na red, nećemo ih moći obrazlagati jer su odbijeni pa bismo molili da se to obrazloži zašto jer smo provjerili, ono tumačenje koje smo dobili usmenim putem nije točno. Znači mi nismo prekršili čl [[Upadica: Hvala vam lijepa.]] 38. Zakona o proračunu.
Evo kolega, odnosno ministar Marić kaže da će pisanim putem odgovoriti. Dakle, kad neki amandman nema uvjete da ide u ovu fazu, dakle u obrazloženje, o tome odlučuje nadležno ministarstvo, Vlada i službe ovdje u Saboru i to je njihova ocjena i iz tog razloga on nije sada uvršten da se o njemu izjašnjavamo. Kada bi koristili se ovim što sad vi činite, tada bi svi ti amandmani koji nisu uvršteni povredom Poslovnika mogli biti praktički raspravljani na isti način kao i oni koji su dobili zeleno svjetlo, tako da molim vas da to shvatite.
Nisam to tražila, samo da kažem. Ja sam samo …
Oke. Sve mi je jasno, evo.
… ako možemo dobiti bar pismeno…
Obaveza je, obaveza je [[Upadica: Da.]] ministra da pisano vam obrazloži to o čemu se radi
Okej, samo jer ono što smo mi provjerili stvarno nije u skladu s onim što smo dobili usmeno.
Dobro. Hvala vam lijepa. Kolega Bulj, 40. amandman, izvolite. I molim vas, jasno to naglasite sada je li prihvaćen ili nije prihvaćen.
Dakle, jasno obrazloženje kao u prethodna 2 amandman. Amandman se ne prihvaća, evo sad, još jednom jasno, amandman se ne prihvaća uz obrazloženje, ako je program sanacija krova stadiona Poljud prijavljen na natječaj Ministarstva kulture i medija bit će razmotren i donijet će se odgovarajuća odluka. Hvala.
Izvolite kolega Bulj.
Hvala lijepo. Sa one strane Marjana je najljepši stadion na svitu i moramo biti ponosni na nj, to je splitska lipotica Poljud. Poljud koji je napravljen '79. godine, znači 42 godine su prošle od tog najlipšeg stadiona di se navija za Bile, di se navija za Hajduka i di se navija za hrvatsku reprezentaciju. Nažalost ne toliko često i žao nam je šta na tom stadionu Torcida i ostale navijačke skupine ne navijaju češće za svoju reprezentaciju. Nije to mačkara od stadiona kao što su građeni neki, to je simbol lipote nogometne u Splitsko-dalmatinskoj županiji, Hrvatskoj i ciloj Europi, radi se o Poljudu. Poljud je 2015. godine Ministarstvo kulture upisalo ga u listu zaštićenih kulturnih dobara. Konstrukcija koja drži krov se nije dotaknula, ona ugrožava živote ljudi. To je jedna teška konstrukcija koja se može dogoditi ono najgore, da se uruši da se dogodi zlo. Svi obećavate godinama o ljubavi, o Splitu, o Hajduku, o Bilima, godišnjici Hajduka koji je proslavio već davno 100 godina, znači naš najjači klub, najbolji klub, najlipši stadion od vas ne zaslužuje ništa. Dalmacija i Bili ne zaslužuju ništa. Zbog čega? Ja ne vidim niti jedan razlog da se zaštiti taj nacionalni simbol splitska lipotica Poljud. Zbog čega odbijate ovaj amandman vi ćete morati kazati, ali ne daj Bože da se sjetimo da se ta konstrukcija uruši jer nije taknuta u 42 godine. Hvala.
Hvala. Idemo na 41. amandman zastupnik Domagoj Hajduković. Izvolite.
Amandman se ne prihvaća uz isto obrazloženje kao prethodni odnosno ako je problem osvjetljenja Đakovačke katedrale prijavljen na natječaj Ministarstva kulture i medija bit će razmotren i donijet će se odgovarajuća odluka. Hvala.
Izvolite očitovanje kolega Hajdukoviću.
Hvala lijepo gospodine predsjedniče. Pa ja ne znam je li onda Grad Đakovo ili Đakovačka biskupija ili tko bi više trebao sposoban se javiti na natječaj, ali iz godine u godinu je činjenica da se ne javljaju, a Đakovačka katedrala moram reći da je zaista biser istoka Slavonije kada govorimo o sakralnoj umjetnosti. Naime, Đakovačkoj katedrali koja je građena između 1866. i '82. ne prestaju se čuditi i diviti već od samog početka njezine gradnje. U nju je utrošeno sedam milijuna opeka iz Ciglane Đakovačke biskupije, a kamen je dobavljen iz raznih europskih država. Nacrte katedrale naručio je naš poznati biskup i mecena Josip Juraj Strossmayer u Beču kod vrlo priznatog arhitekta Karla Rösnera. Postojanje ovako velebne crkve u Đakovu i na istoku Hrvatske općenito zaista je pravo čudo, ona je plod Strossmayerove beskompromisne vizije u kojoj se nije zadovoljio prosječnošću nego je tražio najbolje iz umjetnosti i graditeljstva svog vremena. Katedrala je urešena brojnim umjetničkim djelima poznatih slikara i kipara toga doba kakvi su bili Ljudevit i Aleksandar Maksimilijan Štajc, Johann Fridrich Overbech, Vatroslav Donegani i drugi. Mislim da ćete se svi složiti da ovako važan sakralan objekt na istoku Hrvatske zaslužuje primjereno osvjetljenje, tim više kada prolazite Slavonikom autocestom Đakovo i Đakovačka katedrala su u mraku. To treba promijeniti, posebno ako imamo na umu i činjenicu da želimo razvijati kontinentalni turizam, mislim da vizura i Đakova i Slavonije će biti ljepša uz primjereno osvjetljenje ovog istočnog hrvatskog bisera i zbog toga tražim glasanje.
Idemo sada na četiri amandmana Kluba zastupnika IDS-a, prvi je br. 42. Izvolite.
Amandman se ne prihvaća uz isto obrazloženje. Drugim riječima ako je program rekonstrukcije zgrade Zavičajnog muzeja Poreštine prijavljen na natječaj Ministarstva kulture i medija bit će razmotren i donijet će se odgovarajuća odluka. Hvala.
Kolegice Nemet, izvolite.
Zahvaljujem predsjedniče. Evo tražimo glasanje po ovom amandmanu, dozvolite mi samo kratko da obrazložim da u Zavičajnom muzeju Poreštine u Museo del territoria parentino najstarijoj muzejskoj ustanovi u Istri koja ove godine obilježava 135. godišnjicu osnutka u tijeku su radovi na sanaciji međukatnih konstrukcija. Obnova Zavičajnog muzeja POreštine jedan je od glavnih projekata kulturne politike Grada Poreča koji se odvija kroz nekoliko faza s ciljem kompletne rekonstrukcije zgrade te izrade novog stalnog muzejskog postava. Na temelju svega navedenog molim nadležna tijela da omoguće financiranje ili sufinanciranje radova na obnovi Zavičajnog muzeja Poreštine, sredstva su potrebna kako za građevinske radove tako i za muzejski postav, a sva dokumentacija je već ishodovana. Jedino tako projekt se može privesti kraju za dobrobit cijelog područja i zajednice. Kako je riječ o značajnom iznosu potrebno je da se u financiranje ovog projekta uključi država. Hvala.
Idemo na 43. amandman kao što sam rekao isti klub zastupnika.
Amandman se ne prihvaća. Ako je program Kuća istarskih kaštela prijavljen na natječaj Ministarstva kulture i medija bit će razmotren i donijet će se odgovarajuća odluka. Hvala.
Izvolite očitovanje.
Zahvaljujem predsjedniče. Tražim glasanje i za ovaj amandman i dozvolite ukratko samo da vas obavijestim da je to prosvjetiteljsko interpretacijski centar Kuća istarskih kaštela i predstavlja nastavak cjelovitih višegodišnjih projekata revitalizacije i umrežavanja tematskih kulturnih ruta na području Istarske županije u cilju razvijanja inovativne, kulturno-turističke destinacije središnje Istre. Troškovi opremanja opremom i multimedijskom opremom te provođenje turističkih edukativnih promotivnih aktivnosti odobreni su putem trogodišnjeg strateškog projekta TAKE IT SLOW financiranog u okviru prekograničnog program Interreg VA Italija-Hrvatska 2014.-2020. koji je započeo s provedbom 1.7.2020. Ono što je potrebno u narednom razdoblju je financiranje druge faze građevinsko obrtničkih radova i povezanih aktivnosti u procijenjenoj vrijednosti od 3 milijuna kuna. Hvala.
Amandman 44 isti klub zastupnika.
Amandman se ne prihvaća. Ako je program Centra izvrsnosti … prijavljen na natječaj Ministarstva kulture i medije bit će razmotren i donijet će se odgovarajuća odluka. Hvala.
Izvolite kolegice Nemet.
Tražimo glasovanje i po ovom amandmanu. Postojeći objekat bila je dotrajala zgrada stare škole u Grimaldi čija je rekonstrukcija i prenamjena u Centar izvrsnosti počela 2016. godine. Cilj projekta je povećanje standarda komunalnih i socijalnih usluga te povećanje kvalitete znanstvenog i pedagoškog standarda u zajednici na način da se na jednom mjestu svake godine okupljaju talentirani učenici i studenti s područja Istre koji bi uz svoje mentore iz zemlje i inozemstva širili i usavršavali svoja znanja i sposobnosti. Ono što je potrebno u narednom razdoblju je postaviti sve podove, sanitariju, rasvjetu, unutarnju stolariju te opremu, opremiti objekat namještajem i svom potrebnom opremom, uključiti multimediju i ostalu opremu baziranu na novoj tehnologiji. Navedena procjena troškova ne uključuje financiranje troškova rada samog objekta što se planira kroz projekt Europske unije ili nacionalne i regionalne institucije. Kako je riječ o značajnom iznosu potrebno je da se u financiranje ovog projekta uključi država te da se osiguraju sredstva u proračunu.
Amandman 45. Klub zastupnika IDS-a ponovo.
Amandman se ne prihvaća. Ako je program nastavak sanacije Eufrazijeva bazilike u Poreču prijavljen na natječaj Ministarstva kulture i medija bit će razmotren i donijet će se odgovarajuća odluka. Hvala.
Izvolite očitovanje.
Tražimo da se o ovom amandmanu glasa iz razloga što je Eufrazijana u Poreču jedan od najljepših sačuvanih spomenika rane bizantske umjetnosti na Sredozemlju. Izgrađena je u 6. stoljeću na mjestu … kršćanske crkve u vrijeme biskupa Eufrazije i cara Justinijana I., a nalazi se u biskupskom kompleksu. Kako se radi o etapnom istraživanju i obnovi cijelog kompleksa kojeg vodi Hrvatski restauratorski zavod potreban je nastavak sanacije bazilike kako bi i dalje mogla ostati na popisu UNESCO spomenika kulture. Također je riječ o značajnom iznosu i potrebno je da se u financiranje ovog projekta uključi država te da osigura sredstva u državnom proračunu. Hvala.
Hvala vam. Idemo sada na amandmane koji su povezani sa Ministarstvom poljoprivrede. Sa nama je ministrica poštovana Marija Vučković. Izvolite ministrice pridružite nam se. Idemo na amandman broj 46. Kluba zastupnika Mosta nezavisnih lista. Izvolite. Ministrice vi ste. Amandman broj 46.
Amandman pod rednim brojem 46 se ne prihvaća. Ministarstvu poljoprivrede je kao i u svim proračunskim korisnicima dodijeljena gornja granica financijskog plana za razdoblje 2021. do 2023. te se sredstva planirana u skladu s istim. S druge strane … A761016 administracija i upravljanje sredstva u iznosu od 46 milijuna 62 tisuće 916 kuna planirana su za isplatu materijalnih prava državnih službenika i namještenika, plaća, ostalih rashoda za zaposlene a sve u svrhu neometanog odvijanja … procesa vezano za navedene aktivnosti. Radi svega prethodnog navedenog nismo u mogućnosti smanjiti dodatno planirana sredstva kako ne bismo doveli do uskrate materijalnih prava zakonom definiranih. Hvala vam.
Kolega Petrov izvolite.
Ministrice vi ste nekada prije bili dožupanica Dubrovačko-neretvanske županije. Mislim da vama posebno se ne treba objašnjavati da je Dubrovačko-neretvanska županija jedina županija koja nema riješen azil za napuštene životinje od svih županija u Republici Hrvatskoj. Mislim da se vama to nije trebalo objašnjavati i da sada samo zahvaljujući volonterima na području Grada Dubrovnika koji skrbe o tim životinjama u neregistriranome skloništu Grad Dubrovnik nema problema zadnjih 10 godina s tim, a vi ste u to vrijeme bili dožupanica i vi to znate. I vi znate da je u prostornom planu omogućen novi azil. Vi znate da je tehnička dokumentacija spremna odnosno u postupku ishođenja i vi znate da se ne traži ukupno svih 15 milijuna kuna, nego 10 milijuna, da će 5 milijuna dati, doći od županije, od grada, od donacija. I danas pričate o tome kako nema novaca jer ne dati što od svojih zaposlenika? Nema ih dovoljno? Treba ih još možda u ministarstvu? Nemojte zaboraviti odakle ste došli. Tu ćete se i vratiti. Jednog dana će vas netko pitati zbog čega niste dali novac za ovo. A bit će i sljedećih amandmana. Ja vas pozivam da razmišljate o dolini Neretve, o Gradu Dubrovniku, a pogotovo u onim mjestima gdje vi možete jer ste trenutno na tom mjestu vi možete pomoći. Nema izgovora. Dobili ste priliku. Nema izgovora nakon toga niti za cijenu mandarine. Trenutno ste na poziciji kada to možete napraviti. Sve ono što ste obećavali zadnjih 10 godina u različitim izbornim lokalnim i parlamentarnim kampanjama, sad napravite sad imate priliku.
47. amandman isto Kluba zastupnika. Izvolite.
Hvala lijepa. Poštovani predsjedniče Hrvatskoga sabora, amandman se ne prihvaća jer su opremanje škola i modernizacija sustava strukovnog obrazovanja jer se provodi putem nadležnog ministarstva i sufinancira iz europskih strukturnih investicijskih instrumenata za sada do 2022. godine. S druge strane Ministarstvo financija, Porezna uprava je u svom prijedlogu proračuna za 21. godinu i u projekcijama za 2022., i 2023. godinu planirala sredstva temeljem realno iskazanih potreba za neometan rad … Smanjenje rashoda onemogućilo bi izvršavanje preuzetih i planiranih proračunskih obveza, to vjerojatno dovelo do tužbi koje za ovu Vladu naravno nisu prihvatljive.
Izvolite očitovanje. Kolega Bulj izvolite.
Hvala lijepo. Danas ni današnji polaznici poljoprivrednih škola sutra su poduzetnici u poljoprivredi te ih je naravno cilj svima nama kada se borimo za samodostatnost i samoodrživost u poljoprivredi što nemamo trenutno, nego smo ovisni o uvozu što je žalosno i da bi oni bili konkurentni da bi mogli proizvoditi na tržište Europske unije, potrebno se osvrnuti na obrazovne programe u sektoru poljoprivrede, prehrane, veterine i projektima ulaganja u školovanje poljoprivrednih gospodarstava i praktikume, te povećanja dodatne vrijednosti poljoprivrednim proizvodima, škole i školskih zadruga. Ovaj amandman u svrhu toga sam i dao za poboljšanje znanja, potrebno je uložiti u opremanje škola koje se provode po poljoprivrednim programima. Predložio sam iznos od 10 milijona kuna usmjeren u plastenike, laboratorijsku opremu, vrtove, voćnjake, nabavku nove poljoprivredne mehanizacije, opreme za školu i sve skupa što se tiče znači same poljoprivrede. Međutim, činjenica je uvažena ministrice da poljoprivreda u RH je na izdisaju i zbog ovoga što ne ulažemo u školske programe, šta su zaboravljeni i vi nikako ne želite priznati i ova vlada da Hrvatska nije samoodrživa. Trenutno imamo 800 000 hektara neobrađenog poljoprivrednog zemljišta, 400 000 je u vlasništvu države. Samo u Dalmaciji imamo 200 000 hektara koja bi mogla hraniti 11 milijona ljudi, a mi uvozimo 3 milijarde prehrambenih proizvoda. Zbog čega? Jer ne damo našoj djeci i onima koji su ostali tu znanje i ulaganje u znanje. Međutim, zbog toga odlaze vani i šalju [[Upadica: Hvala]] svojim roditeljima novac izvana. Nadam se da ćete prihvatit ovaj amandman. Hvala.
48. amandman ponovo Klub zastupnika MOST-a nezavisnih lista. Izvolite.
Hvala lijepa. Amandman se ne prihvaća. U okeru proračunske aktivnosti A865023 promicanje poljoprivrede i vrijednosti ruralnog prostora planirana su sredstva za financiranje programa i projekata udruga koje promiču poljoprivredu i vrijednost ruralnog prostora i to u skladu s iskazanim interesom i ocjenom opravdanosti udovoljavanja kriterija na temelju javnog poziva u 2020.g. Ministarstvo financija, Porezna uprava je u svom prijedlogu za razdoblju '21. do '23. sredstva za neometan rad tijela planirala skromno, štedljivo i realna, sve drugo bi dovelo do neopravdane uskrate materijalnih prava zaposlenika.
Kolega Grmoja izvolite.
Poštovana ministrice, dakle vi ste odbili ovaj amandman kojima, kojim smo mi nastojali pomoći našim poljoprivrednicima, dakle na području Banovine i Korduna u Sisačko-moslavačkoj županiji. Kažete da bi dodatna sredstva opteretila proračun. Sredstva koja bi se dala stvarno našim poljoprivrednicima ne bi bilo, ne bi bila opterećenje nego ulaganje u poljoprivredu. Znate što je problem ministrice Vučković? Što vi debeloj guski mažete vrat. Dijelite svojim stranačkim kolegama. Vidjeli smo što se dogodilo na Projektu Slavonija. Slična je stvar dolje u Dubrovačko-neretvanskoj županiji u općini Pojezerje u gradu Pločama gdje pogodujete onima koji su vam bliski, a poljoprivrednici nažalost se jedva spajaju kraj s krajem. Ne mogu znači osigurati dovoljno financijskih sredstava. Puno se očekivalo od vas, razočarali ste ljude i u Dubrovačko-neretvanskoj županiji, ali i generalno poljoprivrednike u RH. Nedopustivo je da radite ovo što radite. Vidjeli smo na Projektu Slavonija tko je sve dobivao novce i onda imate ovdje zapravo hrabrosti poručiti poljoprivrednicima da bi ova sredstva bila opterećenje za proračun. Manje dijelite stranačkim kolegama, manje dijelite svojim ortacima i prijateljima, pa će biti za hrvatske poljoprivrednike. Tražim glasovanje.
49. amandman ponovo Klub zastupnika MOST-a nezavisnih lista, izvolite.
… [[Govornik nije uključen]] A842020 istraživanje i razvoj sektoru voća i povrća provodi Hrvatska agencija za poljoprivredu i hranu. Planirana sredstva su dovoljna s obzirom da su aktivnosti istraživanja i razvoja prihvatljive u okviru različitih tipova operacija programa ruralnog razvoja, što bi odgovorni zastupnici naravno trebali znati. Ministarstvo financija, Porezna uprava je u svom prijedlogu proračuna za razdoblje od '21. do '23.g. planirala sredstva realno na temelju iskazanih potreba i na temelju zakona i sve drugo bi dovelo do neopravdane i nezakonite uskrate materijalnih prava radnika čiji je broj smanjen za razliku od broja ljudi prije 4 do 5.g. Hvala.
Kolega Petrov, izvolite.
Ministrice Vučković, ako sam dobro čuo, odbili ste dati financijska sredstva za Centar za agrume u Opuzenu u Dubrovačko-neretvanskoj županiji, odbili ste. Super. Onda ću vas podsjetit da je to bio jedan od vaših predizbornih obećanja 2017., 2016., 2015., to ste obećavali ljudima. To je bio vaš forte. Danas mi govorite da ja trebam biti odgovoran i znat da vi ne možete, a vi niste trebali biti odgovorni prema građanima kad ste obećavali. Zanimljivo. Ne, ja sam i dalje uvjeren da se ovo može napravit. Ja sam ovo podržao i vi kao dožupanica tada, a ja kao gradonačelnik znali ste da sam ja to podržao jer je ovo dobro. Vi ne biste smjeli zaboravit to i ako postanete ministrica mene ne interesa niti nekog bilo kojeg poljoprivrednika u dolini Neretve, ma nas ne interesira što će vama reći predsjednik vlade, što će vama reći neki prijatelj, mene interesira hoće li se dobar projekt ostvarit. Vi meni govorite da za dobre projekte u dolini Neretve, pa evo i u Kutini i u drugim županijama, nema novaca. Zašto? Jer možda ima novaca za Projekte Slavonija? Vidimo da za to ima novaca i nađu se načini, nađu se kanali kako će se njima dati novac. Centar za agrume je ono što se treba dogodit u dolini Neretve ako će obitelji koje se bave proizvodnjom mandarina ostat u dolini Neretve. Zapamtite, vratit ćete se u dolinu Neretve. Obećavali ste da kad vi budete odgovorni nikad cijena mandarine neće pasti ispod 3 kune. To je vaše obećanje iz predizborne kampanje, drugi put za redom ste ministrica, ne date niti za Centar za agrume.
Idemo na 50. amandman Klub zastupnika Domovinskog pokreta. Izvolite.
Amandman se ne prihvaća. Projekcija prihoda od naknade za korištenje OKFŠ-a planira se realno na temelju predvidljivog prihoda odnosno primitka obveznika plaćanja predmetne naknade. Sredstva na stavci A 568060 unapređenje lovstva potrebna su za financiranje obveza osiguranja štete od divljači pri čemu se po prvi put planira i osiguranje usjeva od štete od divljači.
Kolega Dretar, izvolite.
Poštovana ministrice. Proračunom su predviđena značajna sredstva za unapređenje lovstva i pozdravljamo ovakvu odluku da se zaštiti odnosno da se osiguraju sredstva iz kojih će se isplaćivati ne samo šteta koju nanese divljač u eventualnim prometnim nesrećama. Znamo i sami da često ljudi imaju problema jer za snošenje odgovornosti, financijsko snošenje odgovornosti budu često nadležna lovačka društva na tome području i onda tu budu problemi sa isplatama, a znamo i sami da su proteklih nekoliko godina zaredali i problemi sa ulaskom divljači na poljoprivredna gospodarstva te štete koje već desetljećima traju i na usjevima, a evo u zadnje vrijeme imamo i problem sa ljudima u Lici sa sve brojnijim krdima, čoporima vukovima koji nanose štete na krdima ovaca odnosno koza i to u potpunosti razumijemo. No htjeli bi još jednom podsjetiti kao Domovinski pokret da je unapređenje lovstva odnosno osiguranje ovakvih sredstava apsolutno potrebno, ali da troškove možda možete pokušati pronaći u dodatnoj komercijalizaciji lovišta kroz lovni turizam, učinkovitiju naplatu koncesijskih naknada ili njihovo eventualno povećanje i naravno zbog toga ćemo tražiti glasovanje o ovom amandmanu odnosno tražimo ga. Iz OKFŠ-a koristi se jedan dobar dio sredstava i za razminiranje te za vatrogastvo, podizanje novih te sanaciju i obnovu postojećih šumskih nasada te smatramo da je to možda jedan dobar cilj u kojem treba usmjeriti ova sredstva pa eto tražimo glasovanje možda se nešto i dogodi. Hvala lijepa.
Sada idemo na četiri amandmana zastupnika Željka Lenarta. Prvi je br. 51. Izvolite.
Hvala lijepa. Amandman se ne prihvaća. Sredstva na aktivnosti razvoj stočarske proizvodnje i upravljanje registrima u iznosu od 4 milijuna 959 tisuća kuna uključuju nabavu sredstava za označavanje ovaca, koza, goveda itd. i zaštićenih obrazaca u cilju praćenja sljedivosti proizvoda životinjskog podrijetla. Ona su planirana precizno na temelju rezultata do sada provedenih javnih nabava za ovu svrhu. Prijevozna sredstva s druge strane planiraju se u minimalnom iznosu za zamjenu potpuno dotrajalih vozila i to isključivo terenskih službenika.
Izvolite očitovanje.
Zahvaljujem. Poštovana ministrice, ovim amandmanom sam tražio da se vrate sredstva na prošlogodišnju razinu, stavka je smanjena za milijun kuna. Smatramo da u razvoju stočarstva postoji još uvije mjesta i mimo ovoga gdje bi se moglo upotrijebiti barem na toj prošlogodišnjoj razini koja je bila planirana i znači da nam je ovo dokaz da nam kontinuirano opada stočarska proizvodnja zato smo i tražili … na prošlogodišnjoj razini da ju pokušamo vratiti na razine koje su bile. Ovo smanjenje govori samo da poljoprivreda propada svaki dan u ovom segmentu. Tražimo glasovanje. Hvala.
52. amandman isti zastupnik.
Hvala lijepa poštovani predsjedniče. Amandman se ne prihvaća. Sredstva na aktivnosti program i pomoći sektoru govedarstva i svinjogojstvu u iznosu od 30 milijuna kuna planiraju se u skladu s nacionalnim limitom za potpore male vrijednosti sukladno eu regulativi. Naime, hrvatska Lada posljednjih godina kao nikad formira programe potpore malih vrijednosti pa su preostale mogućnosti planirane u spomenutom iznosu. S druge strane na aktivnosti A 545042 opremanje materijalnim tehničkim sredstvima planirana su sredstva za opremanje naoružanjem i opremom za potrebe ispunjavanja misija i zadaća oružanih snaga u cilju očuvanja suvereniteta i cjelovitosti RH i ispunjavanja preuzetih obveza u međunarodnoj obrambenoj suradnji. Opremanje materijalnim i tehničkim sredstvima provodi se radi unapređenja materijalnog elementa sposobnosti potrebnih za provedbu dodijeljenih zadaća svih grana i postrojbi oružanih snaga te za postizanje sposobnosti snaga koje RH preuzela u okviru sustava kolektivne opreme. Hvala.
Izvolite očitovanje.
Zahvaljujem. Evo poštovana ministrice. Danas smo u vremenu kada svinjogojska proizvodnja ponovno počinje propadati do temelja s obzirom na situacije koje su u Europi, s obzirom na to koliko druge članice EU kojima je svinjogojstvo bitno što Hrvatskoj izgleda nije skrivenim potporama subvencioniraju svoje uzgajivače svinja. Naši uzgajivači svinja jednostavno ne mogu pratiti taj tempo, ne mogu izdržati cijenu od 6 kuna po kilogramu žive vage jer u samom tovu je cijena preko 8 kuna za kilogram žive vage. Kada nam je govedarska proizvodnja u dijelu tovnog govedarstva također u problemima zbog niskih cijena i skrivenih subvencija drugih članica EU koje pomažu svoje stočarstvo mi i ove godine nedovoljno ulažemo u razvoj i spas našega stočarstva. Samim time smo tražili sa pozicije Ministarstva obrane jer misli da i hrvatska vojska treba u slučaju izvanrednih situacija imati stabilne lance opskrbe, a ukoliko uništimo svoje i ovo malo što imamo ne znam tko će hraniti tu našu Hrvatsku vojsku. Svjesni smo i toga da i danas svinjogojstvo je na 50% naših potreba, a na žalost naši svinjogojci i tih 50% što proizvode neće moći prodati ili ako će prodati bit će ispod cijena koje će ih dovesti u totalnu propast. Stoga ne mogu vjerovati da Republika Hrvatska, Ministarstvo i Vlada Republike Hrvatske uopće ne vode brigu o povratku stočarstva na onu razinu koja je bila. Hvala. Tražimo glasovanje.
53. amandman ponovno zastupnik Željko Lenart. Izvolite ministrice.
Hvala lijepa. Amandman se ne prihvaća. Sredstva u visini od 3 milijuna kuna za nacionalni program potpore sustava u krava-tele su planirana u okviru proračunske aktivnosti za 2021. godinu T820072 program i pomoći sektoru govedarstva i svinjogojstva pri čemu naglašavam da je trenutno elektronsko savjetovanje program koji predviđa i 5 milijuna kuna za sustav krava-tele, a svi ti programi su u posljednjih godinu dana doveli do porasta broja krava od 5 tisuća te zaustavljanje pada mlijeka prvi put nakon 6 do 7 godina. S druge strane na poziciji A508000 administracija i upravljanje skupina rashoda 323 rashodi za usluge su planirani za telekomunikacijske komunalne usluge, usluge čišćenja, udjele u direktnim troškovima, korištenja usluga zračnog prijevoza, direkcije za korištenje službenih zrakoplova te sredstava za radove na održavanju zgrade Banskih dvora smanjeni su jer će samo nužnim troškovima za neometan i potreban rad tijela.
Izvolite očitovanje.
Zahvaljujem. Sustav uzgoja goveda u sustavu krava-tele je jedan od najperspektivnijih načina uzgoja goveda samim time što ta goveda obitavaju uglavnom na poplavnim pašnjacima, krškim pašnjacima i drugim vrstama poljoprivrednog zemljišta koje nije za intenzivnu obradu i smatram da je jedan od sustava uzgoja goveda koji je u najlakšoj mogućnosti prijeći na ekološki način uzgoja. Prošle godine je stavka za ovu namjenu bila 3 milijuna kuna. Ove godine je tu 0 kuna. Zašto smo tražili da se skine sa stavke Vlade? Ta stavka Vlade za usluge je sa 4 milijuna i nešto povećana na 9 milijuna za usluge i zbog toga smo tražili da se skine sa ove stavke. Sustav krava-tele je proizvodnja sirovine za tovna goveda. Znači uzgoj teladi za tov s obzirom da nekada smo imali poznati Baby Beef koji nam je nestao netragom zbog nemara. Ovo je mogućnost da kroz ovaj sustav uzgoja goveda upravo ponovno povratimo domaću telad da se tove u domaćim tovilištima, a ne da ih uvozimo iz Češke, iz Rumunjske i na njih dijelimo potpore a domaća telad opet ima problema s prodajom. Stoga apeliram na vas da se više da pažnje na ovaj sustav uzgoja i da se odvoji više novaca za ovu vrstu proizvodnje. Hvala lijepa. Tražimo glasovanje.
Amandman 54 isti zastupnik.
Hvala lijepa. Amandman se ne prihvaća iz razloga što razvojni projekti za područja s nižim indeksima razvijenosti i područja s prirodnim i posebnim ograničenjima u budućem programskom razdoblju počevši od 2021. godine planiraju se u okviru integriranih teritorijalnih programa i mjera ruralnog razvoja, jedno i drugo sufinancirani iz europskih fondova što je povoljnije za proračun i za što se izborila Vlada Republike Hrvatske.
Izvolite očitovanje.
Zahvaljujem. Područje Banovine je područje koje je nakon Domovinskog rata opustošilo ratnim djelovanjima, ali i nakon tih ratnih djelovanja kontinuirano dolazi do odljeva stanovništva. Prostor je ostao prazan. Područje Banovine je najkvalitetnije područje i podloga za uzgoj šljive, kestena. Postoji autohtona pasmina svinja to je banijska šara i postoji kao najbolji pašnjaci što se tiče pčelarstva. No međutim o toj Banovini nitko ne vodi brigu, pogotovo o poljoprivrednoj proizvodnji iako je tamo lociran i Gavrilović. Postoji duga tradicija uzgoja svinja. No međutim, nemarom Republike Hrvatske Banovina ostaje prazna, zarasta u šumsko zemljište koje se Hrvatske šume trude što više pripisati u šumsko zemljište kako bi što više mogli sjeći drvne mase, a prostor koji je vrlo bitan kao što se to i pokazalo u Domovinskom ratu ostaje prazan jer jednostavno nitko ne želi ulagati u poljoprivrednu proizvodnju na Banovini. Tražimo glasovanje. Hvala.
Sada je na redu zastupnik Domagoj Hajduković. To je 55. amandman i zadnji koji ide prema ministrici Vučković. Izvolite.
Hvala lijepa poštovani predsjedniče Hrvatskoga sabora. Amandman se ne prihvaća. Sredstva u okviru proračunskog korisnika 06055 državna ergela Đakovo i Lipik, a unutar izvora 11 opći prihodi i primici planirana su na razini 9 milijuna 864 tisuće 870 kuna u 2021. godini što je za 6% više u odnosu na tekući plan 2020. godine. Osim navedenih sredstava ergela ostvaruje i vlastite prihode temeljem djelatnosti u području konjogojstva, prodaje poljoprivrednih proizvoda i iz turističkih djelatnosti. Na poziciji A508000 administracija i upravljanje, skupina rashoda 323 rashodi za usluge planirana su sredstva za telekomunikacijske i komunalne usluge, usluge čišćenja, udjele u direktnim troškovima korištenja usluga, zračnog prijevoza, direkcije za korištenje službenih zrakoplova te sredstva za radove na održavanju zgrade Banskih dvora odnosno riječ je o nužnim troškovima za neometan rad tijela. Hvala lijepa.
Izvolite očitovanje.
Hvala lijepa gospodine predsjedniče. Pa mislim da je … govoriti koliko je državna ergela Đakovo i Lipik bitna za Republiku Hrvatsku i koliko mislim da je od strateškog interesa osnaživati i promicati rad ergele i i 2 milijuna kuna je više simbolična stvar. A sada bih možda još i dodatno elaborirao svoj prijedlog jer su me u međuvremenu kontaktirali uzgajivači iz Pribislavaca u Međimurskoj županiji. Naime, pasmina međimurskog konja izumire. Ovih 2 milijuna kuna moglo bi se biti i utrošeno za interventno zbrinjavanje i interventno očuvanje ove pasmine. Naime, na području Međimurske županije postoje samo 32 grla. Na području cijele RH možda postoji još grla, ali to je onda zanemariv broj. Iako da bi se vrsta smatrala ugroženom treba biti puno manje jedinki odnosno puno manje grla. Složit ćete se sa mnom da 32 nije veliki broj. Tim više što su ta grla u pravilu kao i kod čovjeka koji mi se javio, što su kod privatnih uzgajivača koji si ne mogu priuštiti ih imati 2 ili 3 ili 5 grla, nego uglavnom imaju po par grla. I ako želimo spasiti ovu pasminu od izumiranja sada je vrijeme za reakciju. Ovih 2 milijuna kuna iako se radi o Ergeli lipicanaca Đakovo i Lipik moglo je biti utrošeno u interventno zbrinjavanje odnosno u osmišljavanje spasa ove pasmine. Tražim glasanje.
Zahvaljujem ministrici. Sada prelazimo na amandmane vezane uz Ministarstvo regionalnog razvoja i Fondova EU. S nama je poštovana državna tajnica Spomenka Đurić, izvolite. Krećemo sa amandmanom br. 56. Hvala vam lijepa. To je amandman Kluba zastupnika MOST-a nezavisnih lista. Izvolite.
… [[Govornik nije uključen]] HS, poštovane kolegice i kolege, cijenjene zastupnice i zastupnici. Predloženi amandman se ne prihvaća uz objašnjenje da je ured AFCOS-a smješten u Ministarstvu financija i oduvijek je bio jedna od aktivnosti unutar Ministarstva financija, a suradnja kako Središnje agencije za financiranje i ugovaranje, tako i našeg resornog Ministarstva regionalnog razvoja i fondova EU postoji na redovnoj bazi, dodatna sredstva za tako nešto nisu potrebna, pa nisu niti planirana na našem razdjelu ni za ovo, ni za slijedeću godinu, a ni u projekcijama za naredne 2.g. Hvala.
Izvolite kolega Grmoja.
Dakle, toliko vam je važna borba protiv korupcije da Europskom uredu za borbu protiv prijevara, znači ne želite pomoći, ne želite imati i ojačati jedno ovakvo tijelo koje bi trebalo služiti prevenciji, dakle prijevara nezakonitosti, ali od ove vlade me ništa ne čudi. Dakle, hvali se premijer Plenković da je on stjegonoša nekakav u borbi protiv korupcije, a afere mu izbijaju iz dana u dan, štiti svoje koalicijske partnere Željka Keruma i Milana Bandića, sklapa s njima neprincipijelne dogovore, trguje s njima koncesijama u Splitsko-dalmatinskoj županiji, trguje s njima o, i isto tako sada vidimo oko covid potpora gdje članovi obitelji Željka Keruma dobivaju covid potpore, isto je u Gradu Zagrebu, afera za aferom i ne čudi da ne želite izdvojiti dodatna financijska sredstva za sprječavanje prijevara. Kao predsjednik Nacionalnog vijeća za praćenje provedbe strategije suzbijanja korupcije moram reći da sam jako razočaran jer ste barem mogli fingirati da se borite protiv korupcije, pa ovaj predvidjeti nekakva sredstva za to, ali očito vas nije briga za ništa, vi ste ogrezli u korupciji, ali naći ćemo načina kako vam se suprotstaviti. Tražim glasovanje.
Amandman br. 57. ponovo Klub zastupnika MOST-a nezavisnih lista, izvolite.
Amandman se ne prihvaća. Planirana sredstva na poziciji K758042 razvoj brdsko planinskih područja u 2021.g. kao i projekcijama za '22. i '23.g. su dostatna za provedbu svih planiranih programa i aktivnosti. Bitno je napomenuti da kroz planiranje slijedećeg programskog razdoblja planirani integrirani teritorijalni operativni program predviđa puno veće iznose iz slijedećeg višegodišnjeg financijskog okvira za provođenje svih većih projekata na i ovim područjima. S druge pak strane predloženo smanjenje na detaljno planiranim sredstvima na poziciji A541000 administracija i upravljanje porezne uprave dovela bi u pitanje redovito poslovanje Ministarstva financija odnosno Porezne uprave. Zahvaljujem.
Izvolite očitovanje.
Hvala lijepo, hvala lijepo. Ja bih samo…
Kolega Bulj, izvolite.
Ja bih samo rekao da obuhvat i razvrstavanje JLS-ova koje je određeno Zakonom o brdsko planinskim područjima, opada 85 JLS-ova. To su prazna područja. Ovdje ja tražim iznos sredstava koji bi na tim JLS-ovima, na tim područjima gdje jednostavno većina općina JLS-ova nema mogućnosti ostvariti za jedno dijete dječji vrtić, a kamoli nekakvu drugu, drugu potporu. Smatram da okvir i brdsko, Zakon o brdsko planinskom području na nerazvijenim područjima je donesen za vrijeme ministrice Žalac čisto iz piara jer Dalmatinska zagora, Lika, Gorski kotar, pa i Slavonija u biti nema dovoljno sredstava jer ako spominjemo često Zagreb i dala je se u Zagreb zbog potresa i velike katastrofe koji se govorio, to je apsolutno neusporedivo s ovim što je se dogodilo na brdsko planinskim područjima i nerazvijenim područjima zbog loših politika, ne zbog potresa kao elementarne nepogode nego puno veće elementarne nepogode, nebrige za tim područjima. Tako da ovaj iznos koji sam predložio, 43 milijona kuna je kap u moru od onoga, dao sam realno, pa sam mislio da ćete to prihvatiti potpore za ta područje, a ne dali ste zakon bez financijske omotnice, financijskog okvira, samo radi piara. Pa imamo 2/3 Hrvatske prazne, doslovno prazne. Jedino što egzistira su, znači čelnici općina, načelnici koji su prekobrojni budimo realni, a sve ostalo u biti ispašta. Zamolio bih vas još jednom dobro razmotrite i ne uništajite ove dvije trećine Hrvatske koje su prazne, ovo je pitanje nacionalne sigurnosti. Zbog tražim glasanje o amandmanu za brdsko-planinska područja. Hvala lijepo.
Amandman br. 58 isti klub zastupnika. Izvolite državna tajnice.
Zahvaljujem predsjedniče. Amandman se ne prihvaća i to iz razloga što se iz podnesenog amandmana nije razvidno zbog čega se u potpunosti smanjuje tj. brišu planirana sredstva na poziciji K 587038 izrada studijske, projektne i programske dokumentacije razvoja otoka i za šta se ista prenamjenjuju, tim više što su planirana sredstva u skladu sa aktivnostima na pripremi projektnih aktivnosti definiranih Zakonom o otocima. Spomenut ću samo izradu dokumentaciju za otočnu iskaznicu, izrade državnog programa za povremeno nastanjene i ne nastanjene otoke kao i daljnje aktivnosti na razviju i uvođenju registra otoka. Zahvaljujem.
Izvolite očitovanje kolega Kujundžić.
Hvala. Poštovana državna tajnice. Ne znam koliko i ne znam do kada ćemo mi unutar naše države zapravo u situacijama u kojima imamo stručan i kompetentan kadar lupati ovakva sredstva za izrade nekakvih strategija, nekakvih projekata. S druge strane nam ostaju konkretni živi problemi, živo tkivo to su ljudi. Da ne bježimo dalje od otoka pa evo dovoljno je pogledati ljude koji rade tu u Saboru, pita li njih itko kako im je. Dakle, daj se više manite izrada projektnih dokumentacija, strategija, na kraju krajeva uprava za otoke valjda zapošljava dovoljan broj ljudi koji svojim kompetencijama, stručnošću i znanjima mogu bez ikakvih problema pripremiti studijsku, projektnu i programsku dokumentaciju razvoja otoka, a poglavito ako uzmemo u obzir njihovo radno vrijeme, raspodjelu poslova, znanje, dakle ne vidimo nikakvog razloga da bismo trebali bubati ova sredstva koja tu kao takva jesu. Još više žalosti to što normalno ste i ovaj amandman kao takvoga odbili. Međutim obzirom da je donsen novi Zakon o otocima, a vidjeli smo da je izrađen određeni oblik Strategije razvoja RH do 2030. godine analizama i studijama će se sigurno zahvatiti i obuhvatiti sve ono što otoci kao takvi trebaju. Dakle tražimo glasovanje o ovom amandmanu. Hvala.
Amandman br. 59 ponovo Klub zastupnika Mosta nezavisnih lista. Izvolite.
Zahvaljujem predsjedniče. Amandman se ne prihvaća jer su planirana sredstva Državnog proračuna RH za 2021. godinu kao i projekcije za 2022. i 2023. godinu u posebnom dijelu 2902 razvoj potpomognutih područja i područja s razvojnim posebnostima dostatna za provođenje svih planiranih programa. Opet ću napomenuti integrirani teritorijalni operativni program će se dodatno baviti i ovim područjima i u okviru sljedećeg višegodišnje financijskog okvira. S druge pak strane smanjenje sredstava pod stavkom 02515 Porezna uprava s aktivnosti A 54100 administracija i upravljanje Porezne uprave, rashodi za usluge u iznosu od 30 milijuna kuna dovelo bi u pitanje redovito poslovanje Ministarstva financija odnosno Porezne uprave. Zahvaljujem.
Izvolite očitovanje kolega Grmoja.
Hvala. Dakle, tražili smo ovim amandmanom da se osiguraju sredstva za financiranje regionalnog razvoja potpomognutih područja u Sisačko-moslavačkoj županiji. To je županija koja se suočava sa jako negativnim demografskim trendovima, sa velikim iseljavanjem. Nije jedina, nažalost, u RH, govorio je kolega Bulj o situaciji u Dalmatinskoj zagori u Gorskom kotaru, nažalost u našoj Slavoniji, ali evo vi za to nemate sluha, velika sredstva trošite na bespotrebne stvari, a za ono što je potrebno i što je nužno, a to je ljudski resurs, ljudski potencijal zadržavanje ljudi na tim potpomognutim područjima u to nažalost ništa ne ulažete. A kada imate nešto što predstavljate kao svoj PR projekt vidjeli smo kako to završava, idete objediniti sve projekte kao taj famozni projekt Slavonija koji zapravo i ne postoji, a on se na kraju pretvori u nešto što vam se vrati kao bumerang je se pokaže da ste sav novac dodijelili svojim stranačkim kolegama, njihovim obiteljima. Dakle, i naravno da onda ta frustracija koja se rađa i kod naših ljudi i u Slavoniji i u Dalmatinskoj zagori, evo ovdje i u Sisačko-moslavačkoj županiji dovodi do toga da ljudi iseljavaju iz Hrvatske. Ako ne promijenite model dodjele financijskih sredstava, ako ne prestanete s korupcijom, ako ne shvatite da ako ostanemo bez ljudi da ćemo ostati bez Hrvatske, ja ne vidim tu nekakvu budućnost za Hrvatsku, ali nadam se da će se to promijeniti i naravno ne sa ovom Vladom.
Amandman br. 60 zastupnice Boške Ban Vlahek. Izvolite.
Zahvaljujem. Amandman se ne prihvaća. Planirana sredstva Državnog proračuna RH za 2021. godinu kao i projekcije za 2022. i 2023. u posebnom dijelu pozicije K 680040 sufinanciranje eu projekata u iznosu od 200 milijuna kuna dostatna za osiguranje sufinanciranje svih eu projekata preostalih iz prvih pet javnih poziva kao i očekivanih projekata iz 6. javnog poziva za sufinanciranje koje je trenutno u pripremi, a temeljem dinamike ugovorene sa sadašnjim korisnicima i planiranih aktivnosti na svim eu projektima budućih korisnika koji će se javiti i na 6. javni poziv. Zahvaljujem.
Zastupnice nema pa ćemo glasovati o tom amandmanu. Ista zastupnica amandman br. 61. Izvolite. Što ste rekli kolega Gromoja? Oprostite. … [[Upadica se ne razumije.]] Ajde molim vas samo ovako, imam još dva su amandmana na državnu tajnicu i nakon toga bi vas molio jer prelazimo na novi set pa evo sekundu. Može? Hvala vam lijepo.
Zahvaljujem. Amandman se ne prihvaća. Objašnjenje za odbijanje ovog amandmana je identično prethodnom jer je zahtjev u prethodnom amandmanu bio potpuno isti, a to je povećanje sredstava za na stavci sufinanciranje EU projekata za 21. godinu i projekcije za 22. i 23.
Hvala vam lijepa. I 62. amandman zastupnika Ante Kujundžića. Izvolite.
Zahvaljujem. Amandman se ne prihvaća. Planirana sredstva na poziciji K758042 razvoj brdsko-planinskih područja u 21. godini i projekcije za 22. i 23. godinu su dostatna za provođenje svih planiranih programa i aktivnosti iz nacionalnog proračuna, a znatno veća sredstva kao što sam najavila u prethodnim pojašnjenjima će se osigurati kroz integrirani i teritorijalni operativni program koji će u sljedećem višegodišnjem financijskom okviru osigurati sredstva između ostalih i za brdsko-planinska područja.
Izvolite kolega Kujundžić.
Hvala predsjedavajući. Poštovana državna tajnice mislim da ne trebam biti papagaj i ponavljati da sam evo i ja i kolege iz Mosta opet razočarani. Zapravo ne prihvaćate amandman u kojem tražimo smanjenje zapravo stavke iz administracije i upravljanja Ministarstva vanjskih i europskih poslova, točnije ministarstva za kojeg bi bilo bolje da se posulo pepelom i zapravo ispričalo se gospodinu Sabljaku i dalo mu nagradu na kraju krajeva za ukazivanje na nezakonitosti unutar samoga ministarstva. Dakle ne znam s druge strane koliko je bilo tko u ovoj sabornici svjestan mrtve budućnosti svih jedinica lokalne uprave i samouprave koji imaju status brdsko-planinski jer pitanje na kraju krajeva sa ovakvom demografskom slikom, ovakvim ulaganjima što ili tko će gore biti za 10-tak godina. Dakle, ukoliko država ne podigne razinu ulaganja u spomenute i ne pomogne sredinama i u smislu podizanja njihovoga životnoga statusa i standarda bojim se da će biti to brisani prostor. Dakle, odbijanjem ovoga amandmana očito svjesno zapravo prihvaćamo onu budućnost koja dolazi, a to je mrtva sredina u kojoj neće biti nitko. Hvala vam.
Zahvaljujem državnoj tajnici i dakle prije nego što prijeđemo na amandmane vezane uz Ministarstvo mora, prometa i infrastrukture kolega Grmoja je zatražio stanku. Izvolite.
Hvala poštovani predsjedniče. S obzirom da smo politička opcija koja je uputila 150 amandmana na proračun, da evo gotovo 13 sati da niti jedan amandman koji smo uputili nije prihvaćen moramo se konzultirati unutar kluba na koji način odgovoriti na ovakvo ponašanje Vlade koja niti jedan amandman koliko god bio dobar za naše ljude u Dalmaciji, na otocima, u Dalmatinskoj zagori, u Gorskom kotaru, u Primorju, u Istri, u našem Hrvatskom zagorju, Sisačko-moslavačkoj županiji, u Slavoniji sve to odbijate. Odbijate amandmane koji idu u smjeru povećanja sredstava za borbu protiv korupcije. Odbijate amandmane koji idu u smjeru poticanja poljoprivrede. Odbijate infrastrukturne projekte. Odbijate pomoć našim poduzetnicima i obrtnicima koji su pogođeni uslijed ove epidemije korona virusa. Odbijate amandmane koji idu u smjeru da se našim umirovljenicima osiguraju dodatna sredstva. Znamo svi koliki im je trošak sada kupnja od DVTB2 prijamnika. To ste napravili promjenu signala u vrijeme kada to nije najpametnije napraviti. Ne želite prihvatiti dakle niti jedan amandman opozicije. Ne znam ovo od Mosta ste sve odbili. Nisam čuo da je nešto prihvaćeno tako da jednostavno pokazujete jednu samovolju. Pokazujete jednu bahatost. Ne želite na bilo koji način biti kooperativni. Ne želite da zajedno i kao pozicija i kao vlast pokušamo doći do najboljeg mogućeg proračuna koji će pomoći našim građanima. Tražim stanku kako bi se konzultirali.
Stanka će biti odobrena. Ali prihvaćeni su i neki amandmani oporbe samo zbog objektivnosti i istine. Dobro. Nastavljamo u 13 sati točno. STANKA U 12.42 SATA
[[NASTAVAK NAKON STANKE U 12,59 SATI]] Evo nastavljamo dalje s radom. Sad idemo na amandmane Ministarstva mora, prometa i infrastrukture. Pozdravljam poštovanog državnog tajnika g. Tomislava Mihotića. Amandman br. 63. Kluba zastupnika MOST-a nezavisnih lista.
… [[Govornik se ne razumije]] zastupnici. Amandman se ne prihvaća iz Operativnog programa konkurentnosti i kohezija 2014. do 2020. u sklopu specifičnog cilja povećanja dostupnosti naseljenih otoka za njihove stanovnike županijska lučka uprava Vela Luka potpisala je Ugovor o dodjeli bespovratnih sredstava 29.7.2019.g. za Projekt izgradnja pomorskog putničkog terminala Vela Luka. Projektom je planirano premještanje luke iz centra Vela Luke u novi pomorsko putnički terminal na prostoru ispred bivše tvornice Jadranka s ciljem povećanja kapaciteta u obalnom linijskom prometu i smanjena zakrčenosti luke. U sklopu projekta izgradit će se 3 veza za javni promet s potrebnim pratećim parkirališnim prostorom za korisnike luke. Ukupna vrijednost projekta iznosi 111 milijona 232 tisuće 917,60 kuna, dok ukupan iznos bespovratnih sredstava iznosi 90 milijona 813 tisuća 774,96 kuna. Sredstva planirana kod SOA-e nužna su za obavljanje svih zadaća agencije, te ih iz tog razloga nije moguće smanjivati.
g. Božo Petrov ispred MOST-a izvolite.
Poštovani predstavniče vlade, ako ja dobro razumijem, vi odbijate uložiti u trajektno pristanište Velu Luku, znači odbijate. Ta priča mi ćemo ovo, znate mi ćemo tako, mi ćemo to iduće godine. Evo nedavno ste imali ponovno otvaranje prije godinu, dvi dana svih projekata u Splitu koje vi obećavate već 20.g., pa ste ih prije 2.g. opet sve obećali i u zadnje 2.g. niste ništa napravili. I sad vi meni govorite da su ove brojke, 111 milijuna kuna, ne znam jeste nabrojali lipe, da će to tako biti. To su Potemkinova sela. Ja ih ne vidim. Ljudi ih ne vide. Znači neće se dogodit i zato da rezoniramo i da rezimiramo sve, vi nećete napraviti trajektno pristanište u Vela Luci. To tako se kaže građanima, mi za vas nemamo sluha, nas nije briga. Nas nije briga što u tu luku godišnje dođe 400 000 ljudi, 50 000 automobila, nas to nije briga, tako recite. I to je barem pošteno, a da nemojte i lagat i ne davat. Dakle, ne želite uložiti, u redu. Meni je jako žao, ja pretpostavljam, evo kolega Bačić koji je sa Korčule, baš me zanima hoće li barem kolega Bačić onako iz pristojnosti dignut ruku za svoj otok. Ovo treba Vela Luci, ovo treba otocima i nemojte ih lagat.
Tražite glasovanje?
Naravno.
64. amandman Kluba zastupnika MOST-a nezavisnih lista, izvolite državni tajniče.
Amandman se ne prihvaća. Ministarstvo mora, prometa i infrastrukture u državnom proračunu na aktivnosti izgradnja sanacije i rekonstrukcija objekata podgradnje u lukama otvorenim za javni promet od županijskog i lokalnog značaja, te modernizacija, obnova i izgradnja ribarske infrastrukture ima osigurana sredstva u iznosu od 78 milijuna kuna, od čega 8 milijuna kuna je planirano na kontu 3632 kapitalne pomoći unutar općeg proračuna, a koje će se namijenit za projekte sufinanciranja, sanacije i rekonstrukcije pomorskog dobra u općoj upotrebi. JLS-ovi predlagači su projekata i nositelji svih investicijskih aktivnosti pri realizaciji predmetnih projekata. Kroz navedeni postupak očekujemo da će općina Smokvica kandidirat amandmanom predloženi projekt za sufinanciranje.
Predlagatelj, uvaženi zastupnik Božo Petrov, izvolite.
Ja se stvarno nadam da ćete pronaći način kako ćete pomoći turističkim mjestima da mogu privući više turista. Znate šta je zanimljivo? Oni ne traže novac od vas u konačnici da bi preživjeli i da bi radili. A znate šta traže? Kada im već uzimate kroz poreze dadžbine, namete, pa vratite nešto. Dakle, oni se bore za sebe i za svoje obitelji. Oni će se kroz turističku djelatnost, ribarsku djelatnost, kakvu god djelatnost snaći za sebe, a onda vi dođete i još ih klepnete porezima i nametima. I onda zanimljivo još im ništa od toga ni ne vratite, ne date, nego sad meni objašnjavate da vi po toj stavci, ovoj stavci, onoj stavci, koju vi sami određujete, ne možete dat. Vi određujete te stavke. Ministarstvo određuje koliko će koja stavka iznositi. I vi navodite ono što je ministarstvo donijelo odluku da zbog toga ne možete, pa to vam i govorim. Izmijenite odluku. To ste vi odluku donijeli. Vi trebate to omogućiti. Vaša plaća je došla od ljudi koji su zaradili tu vašu plaću na način da su radili za sebe i svoje obitelji. Morate im to dati. To nije pitanje hoćete li ili nećete. Morate im nešto vratiti. Očekujem da im vratite na svaki mogući način. Razumijete, ovo je jedan od tih načina. Dajte im priliku da više zarade, više će u konačnici vama uplatiti, barem razmišljajte na taj način.
Tražite glasovanje? 65 amandman Kluba zastupnika Mosta nezavisnih lista. Izvolite uvaženi državni tajniče.
Amandman se ne prihvaća. Ministarstvo mora, prometa i infrastrukture u državnom proračunu na aktivnosti A570219 izgradnja, sanacija i rekonstrukcija objekata pod gradnje u lukama otvorenim za javni promet od županijskog i lokalnoj značaja te modernizacija, obnova i izgradnja ribarske infrastrukture ima osigurana sredstva u iznosu od 78 milijuna kuna od čega je 8 milijuna planirano na konto 3632 kapitalne pomoći unutar općeg proračuna a koje će se namijeniti za projekte sufinanciranja, sanacije i rekonstrukcije pomorskog dobra u općoj upotrebi. Jedinice lokalne samouprave predlagači su projekata i nositelji svih investicijskih aktivnosti pri realizaciji predmetnih projekata. Kroz navedeni postupak očekujemo da će Grad Dubrovnik kandidirati amandmanom predloženi projekt za sufinanciranje.
Izvolite predlagatelju, uvaženi zastupnik Božo Petrov.
Poštovani državni tajniče ja sam svjestan da su vas ovdje poslali da oni ne bi trebali doći, a da vi kao vi ne možete donijeti odluku. I ono što ja govorim sada vama, to zapravo govorim ministarstvu tako da ovo ne shvatite na osobnoj razini, ali ovo se treba čuti. Ovo ministar treba čuti. Meni nije normalno da se apsolutno svaki projekat odbija. Ne znam i kada ste bili u Rijeci Dubrovačkoj. Ne znam kada ste vidjeli onaj kaos. Ja ne znam znate li da je Rijeka Dubrovačka zaštićeni krajobraz lijeva i desna njezina strana. A jeste vidjeli kako izgleda? I sada se traži način da se to riješi, da se pomogne. Zašto? Jer će uređenim okolišem ta destinacija biti privlačnija turistima, više će turista doći. Omogućit ćete ljudima da više zarade za sebe i za svoje obitelji i da vam više uplate. Mene ne interesira hoćete li se voditi altruizmom jer želite pomoći ljudima da njima bude bolje ili ćete se voditi sebičnošću da vama bude bolje da vam dođe više novaca. Kakav god princip uzeli, odgovara i vama i njima da to uložite, osim ako vi nemate neku drugu logiku, a to je da ne smijete uložiti. Pa me zanima imate li neku drugu logiku. Jer ne bi u nekakvom zdravom racionalnom razmišljanju smjela postojati neka druga logika. Očekujem da uložite novac u ovo. Građani to očekuju i oni koji su vam dali glas.
Tražite glasovanje? … [[Upadica se ne razumije.]] 66. amandman Kluba Mosta nezavisnih lista. … [[Govornik se ne razumije.]]
Amandman se ne prihvaća. Ministarstvo mora, prometa i infrastrukture u državnom proračunu u okviru programa 3113 razvoj sustava zračnog prometa ima osigurana sredstva kojima podržava razvoj, unapređenje standarda civilnog zračnog prometa. Iako Ministarstvo mora, prometa i infrastrukture nije nadležno tijelo državne uprave za operativnu uspostavu službe helikopterske hitne medicinske službe napominjemo da amandmanom nije utvrđeno sukladnost projekta izgradnje heliodroma na Pelješcu sa postojećom inicijativom i projektima za uspostavu takve službe u Republici Hrvatskoj kao i operativnim i infrastrukturnim potrebama za provedbu iste. Također u amandmanu se kao dosadašnji korisnik navodi Hrvatsko ratno zrakoplovstvo, ali se ne navodi namjera pokretanja postupka planiranja i certifikacije ovog heliodroma sukladno propisima kojima je regulirano civilno zrakoplovstvo. Stoga se nameće zaključak da će se i predloženi heliodrom certificirati i koristiti sukladno propisima kojima se regulira vojno letenje u kojem slučaju Ministarstvo mora, prometa i infrastrukture nije nadležno tijelo državne uprave. Ministarstvo financija, Porezna uprava je u svom prijedlogu proračuna za 21. i projekcijama za 22. i 23. planirala sredstva temeljem realno iskazanih potreba za sredstvima kojima bi se osigurao nesmetan rad tijela. Smanjenje rashoda onemogućilo bi izvršavanje preuzetih i planiranih obveza.
… [[Govornik se ne razumije.]] zastupnik Božo Petrov izvolite.
Drugim riječima Ministarstvo prometa i infrastrukture odbija napraviti heliodrom na Pelješcu to je zaključak. E sada vi možete koristiti različite pravno-formalne zakučkuljice kojim ćete vi opravdati zašto vi to ne možete raditi. Ali mislim da iz ovoga amandmana vrlo jasno što se je htjelo napraviti. Jasno vam je u amandmanu kojeg ste vi mogli pročitati piše da Grad Orebić nema snagu financijsku uslijed ovakve epidemije i krize to napraviti, ali da to treba, da to treba ljudima stanovnicima koji žive u tom dijelu Pelješca, da bez toga ne mogu izvesti da se hitno doveze pacijent. Prvo pravilo u medicini kod ugroženog pacijenta je pravilo zlatnog sata unutar sat vremena trebaju biti zbrinuti. Kako će biti zbrinuti kada mi vi koristite pravno-formalne zakučkuljice zašto vi nećete napraviti heliodrom. Ma znate što, da ste vi tamo, da je vaša obitelj tamo, da su vaši roditelji tamo, našli biste vi način, bilo bi vam u interesu. E sad ja, mene zanima jedna stvar, ima tamo i drugih roditelja, aj pokušajte uć u njihovu kožu, na njihov način razmišljat i napravit taj heliodrom. Vi ste isto tako mogli reći ovako kako ste napisali mi možemo bolje napisat i omogućit ćemo heliodrom. Niste to napravili. Zašto? Jer vam nije u interesu. Ja vam govorim da vam treba bit u interesu, tamo žive neki ljudi. Oni također trebaju njegu i skrb, pogotovo hitni pacijenti, morate to napravit. Ako ste to omogućili svojima, omogućite i njima. Morate. Tražim glasovanje.
Hvala. Slijedeći je 67. amandman zastupnica Boška Ban Vlahek, izvolite državni tajniče.
Amandman se ne prihvaća. Projekt za kojega se predlaže povećanje proračunskih sredstava planiranih u okviru T754039 OP konkurentnosti i kohezija prioritetno OS7 povezanosti i mobilnosti u nadležnosti Hrvatskih cesta d.o.o. Sukladno informacijama nositelja projekta idejni i glavni projekti za projekt izgradnje obilaznice Nedelišće i Pušćina su u tijeku, a sama izgradnja je planirana planom Hrvatskih cesta za razdoblje od 2021. do '23. Proračunska sredstva planirana na T754039 za razdoblje '21. do '23. u cijelosti su planirana u odnosu na dodijeljenu alokaciju za prioritetnu OS7 povezanost i mobilnost, te eventualna povećanja podliježu propisanim pravilima i odredbama za tijela u sustavu upravljanja i kontrole korištenja ESI fondova.
Predlagateljice nema. Idemo dalje. 68. amandman Klub zastupnika MOST-a nezavisnih lista.
Amandman se ne prihvaća. U svrhu poboljšanja prometnih tokova na području grada Metkovića društvo Hrvatske ceste priprema slijedeće projekte, projekti rješavanja prolaza državne ceste DC-9 kroz središte grada Metkovića. Studijom varijantnih rješenja prolaza državne ceste DC-9 kroz središte grada Metkovića izvršeno je analiza mogućnosti poboljšanja prometnog stanja denivelacijom državne ceste DC-9 na dijelu kod Trga kralja Tomislava gradnjom podvožnjaka, a sve u zadanim uvjetima guste izgrađenosti središta grada. Izrada studijske dokumentacije za projekt rekonstrukcije raskrižja državnih cesta DC-8 i DC-9 u gradu Opuzenu, Ministarstvo financija, Porezna uprava je u svom prijedlogu proračuna za 2021. i projekcijama za '22. i '23. planirala sredstva temeljem realno iskazanih potreba za sredstvima kojima bi se osigurao nesmetani rad tijela. Smanjenje rashoda onemogućilo bi izvršavanje preuzetih i planiranih obveza.
Predlagatelj uvaženi zastupnik.
Poštovani državni tajniče, za divno čudo niste prihvatili amandman, a sve ostale ste prihvatili, al sad ovaj što se tiče moga rodnoga mjesta. Dakle, vi meni govorite da u Metkoviću nema potrebe za drugim mostom iako vam je Metković, čisto da znate, nakon Dubrovnika najveći grad Dubrovačko-neretvanske županije, najviše stanovnika ima, osuđeni smo na jedan most, još ste granični prijelaz dovukli jedno 500 metara bliže tom mostu, pa imamo zagušenja mosta odnosno prometa preko mosta i u svemu tome i u svim tim varijablama vi ne nalazite razlog da omogućite ljudima još jedan most. Spominjete analizu kako ćete kopat cestu, izronit negdje na drugom dijelu kilometar daleko je li ako dobro razumijem? [[Upadica iz klupe: Je]] Taj megalomanski projekt nikad nećete napravit i svi mi znamo da ga nećete napravit. Ne odgovara vam. Ne možete ga napravit. Nije struktura tla takva da možete napravit, pa ja sam bio gradonačelnik, prošao sam sve te vaše analize. Neće se dogodit i to je magla za oči. Trebate nam napraviti most, još jedan most u Metkoviću i može se napravit. Mislim da smo vam sasvim dovoljno novaca uplatili u državni proračun kroz poreze i namete vaše u zadnjih 30.g., da smo zaslužili još jedan most. I nemojte nas uspoređivat s drugim gradovima u dolini Neretve. Ti drugi gradovi po broju stanovnika imaju puno više prijelaza preko Neretve. I to trebate znat. Zanemarili ste Metković. A nažalost vrlo vjerojatno gradonačelnik grada Metkovića koji dolazi iz vaše stranke nije uputio niti jedan zahtjev za rješenje prometne situacije. E to je sramota, a obećavali ste da će vam ministri dolazit svaki dan u Metković [[Upadica: Vrijeme]] od 2017., nijednoga nije bilo.
69. amandman Kluba zastupnika MOST-a nezavisnih lista, izvolite državni tajniče.
Amandman se ne prihvaća. Hrvatske ceste su potpisale s Hrvatskim vodama Sporazum za izradu projektne dokumentacije za rekonstrukciju D-9 i izradu obale utvrde na rijeci Neretve od graničnog prijelaza Doljani do centra Metkovića. Ministarstvo financija, Porezna uprava je u svom prijedlogu proračuna za '21. i projekcijama za '22. i '23.g. planirala sredstva temeljem realno iskazanih potreba za sredstvima kojim bi se osigurao nesmetani rad tijela. Smanjenje rashoda onemogućilo bi izvršavanje preuzetih i planiranih obveza.
Predlagatelj Božo Petrov, izvolite.
Mislim jednostavno nema, nema pameti. Dakle, vi meni govorite da projekt koji smo mi predložili kako biste rasteretili upravo ovu prometnu problematiku koju sam iznio u prošlom amandmanu, a to je da nam se događa zagušenje prometa, da ne možemo uopće doć na drugu stranu Neretve jer ste nas ostavili na jednome mostu. Vi govorite da ćete koristit puno veći projekt, puno zahtjevniji projekt za kojeg treba puno više vremena. Zbog čega? Dali smo vam jednostavniji projekt. Vi to možete riješiti jednostavnije, brže za ljude. Vi to ne želite. Vi ne želite napraviti dodatnu cestu. I sada ćemo slušati, mi u Metkoviću ćemo slušati idućih 20 godina kako nama obećavate brda i doline, ceste koje polaze ispod, izlaze gore, nekakve dodatne tamo radove na Neretvi i ostalo isto kao što Splićani slušaju već 20, 30 godina kako ćete im obećavate im milijarde. Nema milijardi, nema niti vas u Splitu, a nema vas ni u Metkoviću. Ali shvaćam, uskoro će lokalni izbori. Ponovo će defilej ministara kako oni, evo sada nisu stigli ove četiri godine ali sada će. Pa evo ja bih molio da objasne kako iduće četiri godine nisu napravili spoj na autocestu Metković, kako u ove zadnje četiri godine nisu napravili nama granični prijelaz, nisu riješili most, nisu riješili državnu cestu u sredini Metkovića, a to je samo prometno rješenje, a da ne govorimo o poljoprivredi. Prije vas je bila ministrica poljoprivrede. Obećavala je mandarinu od 3 kune. Neće se kaže dogoditi da kada sam ja ministrica da nije barem 3 kune. Znate koliko je mandarina? 1 kuna i 20. To su vaša obećanja od 2017. Tražim glasovanje.
70. amandman Kluba zastupnika Mosta nezavisnih lista.
Amandman se ne prihvaća. Sredstva na projektu K579319 obnova voznog parka planirana su sukladno smjernicama Ministarstva uprave za upravljanje voznim parkom iz ožujka 2017. godine donesenim temeljem točke 6. stavka 2. Odluke o uvjetima korištenja službenih automobila, mobilnih telefona, redovnih zrakoplovnih linija, poslovnih kreditnih kartica, sredstava reprezentacije te načinu odobravanja službenih putovanja, Narodne novine 37/16. Sukladno navedenim smjernicama i preporučenim mjerilima za korištenje i rashodovanje planirana su sredstva za obnovu voznog parka. Pored obnove planirana su sredstva za redovitu otplatu lizing obroka sukladno ranije zaključenim ugovorima o lizingu te za redovno održavanje voznog parka, redovni servisi i gume, tehnički trošak osiguranja i sl. kao i troškovi izvanrednog održavanja voznog parka.
Predlagatelj, izvolite uvaženi zastupnik Miro Bulj.
Hvala lijepo. Državni tajniče Ministarstvo prometa ima znači mogućnost obnove voznog parka, premda vidim vozila su relativno dobra, nova. Međutim, uvijek obnova voznog parka dok obnova onoga što je bilo potrebno infrastrukturnih projekata apsolutno nije tako obrazložena. Ovdje branite mogućnost da se sa prihodovne strane ovaj novac, znači čak ovdje ovim amandmanom nema rashodovnog dijela, nego samo prihodovni dio. Međutim, vi to branite. Vi branite neobranjivo. Infrastrukturni projekti u Dalmaciji odakle vi dolazite iz Splitsko-dalmatinske županije obećane su 2 milijarde kuna za projekte prije 3 godine na Vladi. Vjerojatno ste i vi tada bili. Znam da je potpredsjednik Sabora Sanader bio. Od tada 0, projekat 0. Spoj brze ceste Sinja sa … [[ne razumije se]] sa Sinjom apsolutno se nije pomakao sa mjesta. To su studije izvedivosti. Brojni projekti za Grad Split, Grad Sinj, pa znate li da u Sinju imamo kružni tok koji je omeđen pješačkim prijelazima gdje su škole, gdje imamo kolonu od, do … [[ne razumije se]] do Hrvaca ujutro prema Splitu? Više treba vremena doći od Sinja do Splita, nego od Zagreba do Splita u jutarnjim satima. Kružni tok gdje imamo pješački prijelaz nemamo nadvožnjak ni podvožnjak na D1 gdje su osnovne škole, gdje su srednje škole, gdje su trgovine, lanci, usred trgovački lanci i vi se ne usuđujete skinuti sa obnove voznoga parka za projekat kao što je recimo nadvožnjak ili podvožnjak u Sinju da se ubrza promet i da bude sigurnost pješaka. I čudo je kako do sada nije nikome se ništa dogodilo. Tražim glasanje o ovome amandmanu.
71. amandman Kluba zastupnika Hrvatskih suverenista.
Amandman se ne prihvaća. Iz operativnog programa konkurentnosti i kohezije od 14. do 20. u sklopu specifičnog cilja povećanja dostupnosti naseljenih otoka za njihove stanovnike Lučka uprava Šibenik potpisala je ugovor o dodjeli bespovratnih sredstava od 1. srpnja 2020. za projekt dogradnja gata vrulje u sklopu pomorskog putničkog terminala u Luci Šibenik. Treća faza zahvata u iznosu od 32 milijuna 205 tisuća 98,6 kuna sa PDV-om. Raspodjela troškova pokazala je da je omjer prihvatljivih i neprihvatljivih troškova gradnje pomorskog putničkog terminala 54,02% na prema 45,98%. Za neprihvatljive troškove u proračunu su osigurana sredstva na K810086 modernizacija lučkog područja Luke Šibenik, a ista su planirana iz kredita HBOR-a i državnog proračuna.
Izvolite poštovani zastupniče.
Poštovani znači želite reći da su sredstva za ovo osigurana i to u većem iznosu, je li? Jeste vi to dobro? Molim?
Da, tako je … [[ne razumije se]]
Onda ja ako je to tako onda ja zapravo nemam što komentirati i zapravo onda ne trebam niti tražiti glasovanje o ovom amandmanu ako su ako sam vas dobro razumio da su sredstva čak i u većem iznosu osigurana.
Da.
Dakle povlačim amandman.
Dobro. 72. amandman Kluba zastupnika Hrvatskih suverenista.
Amandman se ne prihvaća. Društvo Hrvatske ceste d.o.o. je ishodilo lokacijsku dozvolu za dionicu brze ceste Šibenik – Drniš – Knin. Budući da je u tijeku rekonstrukcija DC33 daljnje aktivnosti na projektu odvijat će se sukladno planiranoj dinamici radova.
Izvolite, uvaženi zastupnik Zekanović.
Poštovani državni tajniče o cesti, brzoj cesti Šibenik-Knin se govori već 30-tak godina i ne znam jeste li vi možda ili kolega ministar bio u tom kraju, a pretpostavljam da je kad je evo kad je dan Domovinske zahvalnosti, mnogi tamo otiđu, radi se o jednom kraju kojemu se treba pomoći na svaki mogući način, kraj koji je zbog nedostatka kvalitetne prometne infrastrukture pretvorio se u prostor egzodusa, u prostor jedan prostor koji je po razvijenosti među zadnjima u našoj državi, jedino što hrvatska država danas može napraviti za ovaj prostor je kvalitetno ga prometno povezati sa obalom, ovdje konkretno sa glavnim gradom Šibensko-kninske županije. Smatram da bez izgradnje brze ceste Šibenik-Knin, grad Knin jednostavno neće imati budućnost. Jedini način da se zadrži ovo nešto mladih što je ostalo u Kninu i općenito u Dalmatinskoj zagori gore u šibenskom dijelu Dalmatinske zagore je ova, ovakva prometna infrastruktura. Svakim danom što se duže i duže čeka i grad Knin i grad Drniš i čitav taj prostor bespovratno odlazi u potpunu nerazvijenost iz kojeg je nažalost nećemo moći više iščupati. Ovdje se ne radi o prevelikim sredstvima za državni proračun, ovdje se radi isključivo o sredstvima za projektnu dokumentaciju, od toga se kreće. Stoga ja ću tražiti glasovanje o ovom amandmanu da vidim kako će i kolege koji dolaze iz tog kraja, znači iz Šibensko-kninske županije kako će se oni izjasniti o ovom amandmanu.
73. amandman Kluba zastupnika Hrvatskih suverenista.
Amandman se ne prihvaća, društvo Hrvatske ceste je ugovorilo izradu projektne dokumentacije na nivou idejnih i glavnih projekata za ishođenje lokacijske i građevinske dozvole za izgradnju čvorova Njivice na D8. Trenutno je u tijeku ishođenje lokacijske dozvole te će se po istom nastaviti sa provođenjem projekta u narednom razdoblju.
Izvolite, predlagatelj.
Dobro, ok, meni je drago da ste vi u procesu lokacijske, ali vidimo da nije pronađen još uvijek nije rezerviran novac za znači za samu gradnju. Dakle, ovdje, ovdje ja evo vas pozivam da se i u okviru ovog proračuna već iznađu sredstva jer se radi o jednom prometnom čvoru koji će znatno rasteretiti, olakšati kretanje, prometovanje po Jadranskoj magistrali, a ja se nadam da će korona kriza proći pa ćemo onda opet na tom mjestu imati nesnosne gužve stoga tražim i očitovanje i o ovom amandmanu.
Dobro. 74. amandman Kluba Hrvatskih suverenista.
Amandman se ne prihvaća, Ministarstvo mora, prometa i infrastrukture u državnom proračunu na aktivnosti A570219 izgradnja, sanacija i rekonstrukcija objekata podgradnje u lukama otvorenim za javni promet od županijskog i lokalnog značaja te modernizacija, obnova i izgradnja ribarske infrastrukture ima osigurana sredstva u iznosu od 78 miliona kuna od čega je 8 miliona planirano na kontu 3632 kapitalne pomoći unutar općeg proračuna, a koji će se namijeniti za projekte sufinanciranja, sanacije i rekonstrukcije pomorskog dobra u općoj upotrebi. Jedinice lokalne samouprave predlagači su projekata i nositelji svih investicijskih aktivnosti pri realizaciji predmetnih projekata. Kroz navedeni postupak očekujemo da će grad Šibenik kandidirat amandmanom predloženi projekt za sufinanciranje.
Predlagatelj odgovorite.
Dakle, evo sada ja ću pokušati pojasniti gledateljima što ste vi rekli. Dakle, za sve intervencije na javno pomorskom dobru je na razini države izdvojeno 8 miliona kuna, jel tako [[Upadica: Točno.]] a nekakva gruba aproksimacija je da bi samo za jednu rivu, a to je šibenska riva trebalo za obnovu onako kvalitetnu što zapravo Šibeniku pripada preko 100 milijuna kuna. Dakle, to je jedan veliki, veliki nesrazmjer, a ono što znate i vi, a bilo je eto i svijetlih primjera moram reći u Šibeniku, npr. lučica Vrnaža da su se takvi projekti financirali iz proračuna, državnog proračuna. Dakle, ja samo tražim to, znači ono što je već bilo rađeno da se jedan kapitalni projekt, a to je uređenje šibenske rive koja je iznimno važna za grad Šibenik u svakom smislu i u turističkom smislu i u jednome smislu uopće baštine znači našeg grada da se stavi za prioritet i ja ću naravno tražiti glasovanje o ovom amandmanu i žao mi je što vi u ministarstvu ne uviđate važnost ovoga projekta za grad Šibenik, a ne samo za grad Šibenik nego i za čitavu, čitavu državu.
75. amandman Kluba zastupnika IDS-a.
Amandman se ne prihvaća. U prijedlogu državnog proračuna posebnom dijelu na razdjelu 65 Ministarstvo mora, prometa i infrastrukture 31 promet, prometna infrastruktura i komunikacije 3109 sigurnost plovidbe osigurana su dostatna sredstva za održavanje i dogradnju zgrada i poslovnih prostora koje su date na korištenje Ministarstvu mora, prometa i infrastrukture za potrebe lučkih kapetanija ispostava lučkih kapetanija. Osigurana su dostatna sredstva na postojećoj aktivnosti A570017 sigurnost plovidbe na računu 45 rashodi za dodatna ulaganja na nefinancijskoj imovini 451 dodatna ulaganja na građevinskim objektima.
Predlagatelj odgovor, izvolite.
Gospodine državni tajniče vi kažete da na toj stavci su osigurana sredstva za održavanje [[Upadica: Da.]] mene zanima da li su konkretno predviđena sredstva za tu zgradu jer ta zgrada je u centru Poreča na samoj gradskoj rivi, koristi je lučka kapetanija u manjem dijelu, u većem dijelu je zapuštena i propada, predstavlja opasnost za prolaznike i za one koji koriste tu zgradu i sramota je u samoj vizuri. Napominjem da je grad Poreč za, na tom dijelu u ovoj godini uredio preko 6000 kvadrata rive, kompletnu infrastrukturu i ta zgrada jednostavno tamo bode u oko. I sada je taj problem u tom proračunu državnom da stavke vi za svaku ćete reć predviđena su sredstva, ali razina 4 fali, za koje projekte će se potrošiti sredstva? Znači, lučka kapetanija koristi, to je primjer kako se odnosi država prema državnoj imovini jer to vam je u Poreču i opasnost i sramota. Zato tražim glasanje za taj amandman.
76. amandman Kluba zastupnika IDS-a.
Amandman se ne prihvaća. Navedeni projekt nije uvršten u plan građenja i održavanja državnih cesta. U narednom periodu razmotrit će se opravdanost izgradnje predmetnog projekta.
Izvolite predlagatelj.
Zahvaljujem na odgovoru državni tajniče. Zato smo i predložili jer smatramo da upravo ova državna cesta D-302 koja bi trebala povezati tj. ona postoji koja povezuje Istarski ipsilon sa Porečom. Međutim, znamo da je Poreč lider hrvatskog turizma, da ostvaruje preko 4 milijona noćenja, da je veliki broj turista koji dolaze upravo automobilima i za povećat protočnost, a i sigurnost prometa potrebno je već sada staviti u dugoročne planove projektiranje ove dionice i zato smo predložili tih milijun i pol kuna upravo da se osigura za projektnu dokumentaciju kako bi u narednom razdoblju se mogla ta cesta staviti u plan realizacije. Tražim glasanje. Hvala.
77. amandman Klub zastupnika IDS-a.
Amandman se ne prihvaća. Za projekte gradnje infrastrukture na aktivnosti A570219 izgradnja sanacija i rekonstrukcija objekata podgradnje u lukama otvoren je za javni promet od županijskog i lokalnog značaja, te modernizacija, obnova i izgradnja ribarske infrastrukture ovoga ministarstva osiguran je iznos od 78 milijona kuna, od čega je 70 milijona planirano na konto 3821 kapitalne donacije neprofitnim organizacijama koje će se namijenit za projekte koji se prijave na poziv ministarstva i koji budu vrednovani prema utvrđenim kriterijima. Kroz postupak očekujemo da će Lučka uprava Rovinj kandidirat amandmanom predloženi projekt za sufinanciranje.
Izvolite.
Poštovani državni tajniče, tražimo da se glasa za ovaj amandman jer smatramo da je izuzetno bitno kako bi se sagradila 354 veza za lokalno stanovništvo, ali i ono što je najbitnije i sigurnost plovila naših građana. Tražimo glasanje.
78. amandman Kluba zastupnika IDS-a.
Amandman se ne prihvaća. Za projekte gradnje infrastrukture na aktivnost A570219 izgradnja sanacija i rekonstrukcija objekata podgradnje u lukama otvoren je za javni promet od županijskog i lokalnog značaja, te modernizacija, obnova i izgradnja ribarske infrastrukture ovoga ministarstva osiguran je iznos od 78 milijona kuna, od čega je 70 planirano na konto 3821 kapitalne donacije neprofitnim organizacijama, a koji će se namijenit za projekte koji se prijave na poziv ministarstva i koji budu vrednovani prema utvrđenim kriterijima. Kroz taj postupak očekujemo da Lučka uprava Rovinj kandidira amandmanom predloženi projekt za sufinanciranje.
79.
Hvala. Također tražimo glasanje kako bi se ovaj amandman uvrstio u proračun i kako bi se uspjeli osigurati kapaciteti za 250 do 300 komunalnih vezova, ali i kako bi se uredio obalni pojas. Hvala.
79. amandman Klub zastupnika IDS-a.
Pa isto je obrazloženje. Očekujemo da će Lučka uprava Rabac kandidirat amandmanom predloženi projekt za sufinanciranje. Znači amandman se ne prihvaća.
Predlagatelj, izvolite.
g. Državni tajniče, na sva, na sve ove amandmane isti odgovor, 78 milijuna kuna za sve ove potrebe u lučkoj infrastrukturi. Tjerate JLS-ove tj. županiju i lučke uprave da pripremaju dokumentaciju, da u svoje proračune ugrađuju određene iznose za sufinanciranje tih projekata, a od države ne znamo nego upućujete nas na natječaj koji će eventualno ili možda podijeliti neke novce. Od svih ovih projekata tj. amandmana koji se … [[Govornik se ne razumije]] recite nam koliko sredstava bi trebalo bit umjesto ovih 78 milijuna? I da li da pravovremeno planiramo ili da uopće ne planiramo na lokalnom nivou realizaciju ovakvih projekata? Jer ovaj projekat konkretno vezano za Općinu Raša i lučicu Trget započeo je u ovoj godini i treba priznati da je bila izvanredna suradnja između Istarske županije, Općine Raša i Lučke uprave Labin-Rabac. Međutim, projekat se počeo realizirat, potrošeno je, utrošeno je, ispravite me, nekih 10 milijona kuna do sada. I sada kad su radovi pri kraju nedostaje još tih 5 milijona kuna zbog situacije u kojoj smo se našli sa državnim proračunom, samo tražimo da se projekat kompletno završi i da se osiguraju u proračunu ta sredstva, ne da nas opet pozivate da se natječemo kad smo se za to već natjecali. Hvala. Tražim glasanje.
80. amandman Kluba zastupnika IDS-a.
Amandman se ne prihvaća uz isto obrazloženje i kroz postupak koji očekujemo također da će Lučka uprava Rabac kandidirat amandmanom predloženi projekt za sufinanciranje.
Izvolite predlagatelj.
Evo ista priča. Znači radi se o lučkoj infrastrukturi. O ovom projektu 2005. je izgrađena prvi put dokumentacija, ishodovana građevinska dozvola, gdje su nas upućivali tada iz ministarstva pripremite dokumente koji su vrijedni preko 10 milijona EUR-a kako bi ih kandidirali prema europskim fondovima i realizirali te projekte. Prije nekih mjesec dana lučka uprava zajedno sa gradom Labinom je izgradila novu, novelirala je tehničku dokumentaciju i sad imaju novi građevinsku dozvolu i procijenjena je vrijednost upravo na tih 90 milijona kuna. Nemojte nas upućivat na ovaj poziv jer iz tog fonda jednostavno se ne može ovakav projekt isfinancirat nego budući da je to strateški projekt u prostornom planu grada Labina, strateški projekt u projektima Istarske županije, uvrstite ga u strateške projekte RH i stavite ga u plan da ćemo ga realizirati za naredne 2-3 godine i recimo iz kojih sredstava će se osigurati realizacije tog projekta jer odgovori koji nam dajete jednostavno ne zadovoljavaju i znate da nikad se neće takav projekat realizira na takav način. Tražim glasanje.
81. amandman Kluba zastupnika IDS-a.
Amandman se ne prihvaća uz isto obrazloženje kao gore i kroz postupak očekujemo da Lučka uprava Poreč kandidira amandmanom predloženi projekt za sufinanciranje.
Predlagatelj, izvolite.
Hvala vam lijepo na odgovoru uporni i vi i ja, ali činjenica je da upravo iz ovih amandmana koje smo kao Klub IDS-a dali vidimo kolike su potrebe u izgradnji lučke infrastrukture. Grad Poreč je kandidirao i ovaj projekat u iznosu od 26 miliona kuna, naime grad Poreč planirao je izgradnju dijela operativne obale i gata sa ciljem premještanja dijela međunarodnog linijskog i izletničkog prometa tako da može prihvatiti i jahte i megajahte. Znamo da je nautički turizam sve popularniji i sve veći broj gostiju traži ovakve usluge. Stoga smatramo da upravo kad sam grad Poreč i Istarska županija ulažu toliko novce u izgradnju te infrastrukture da sigurno i država mora pronaći svoje mjesto na koji način izfinancirati ili sufinancirati bolje rečeno ovakve projekte. Tražim i glasanje za ovaj amandman. Hvala.
82. amandman Kluba zastupnika IDS-a.
Amandman se ne prihvaća uz isto obrazloženje i očekujemo također da Lučka uprava Poreč kandidira amandmanom predloženi projekt za sufinanciranje.
Predlagatelj, izvolite.
Hvala vam na odgovoru, malo mi bježi smijeh gospodine državni tajniče, ali tu se radi, to je Lučka uprava Poreč, ali radi se o maloj ribarskoj lučici u općini Tar-Vabriga gdje žele jednostavno izgraditi i lukobran na koji, na taj način bi i zaštitili samu ribarsku lučicu, ali isto tako bi se mogli realizirati vezovi za i turiste koji koriste normalno plovila u ovoj maloj, ali značajnoj kao turističkoj općini. Znači tu imamo dvostruku namjernu i ribare, ali i vezove za lokalno stanovništvo kao i za turiste. Iznos cijeloga projekta je 37 miliona kuna. Normalno da će se i Tar-Vabriga tj. Lučka uprava iz Poreča javiti na natječaj ali onda ćemo vidjeti na kraju godine koliko od tih 78 miliona ćete uspjeti realizirati upravo na ovim područjima. Tražim glasanje. Hvala.
83. amandman Kluba zastupnika IDS-a.
Ne prihvaća se uz isto obrazloženje i očekivanje da Lučka uprava Pula kandidira amandmanom predloženi projekt za sufinanciranje.
Predlagatelj.
Da mislim ovaj iznos o kojem govorite 77-tak miliona kuna znate i sami da neće biti dovoljan ne samo za, ni za ove naše amandmane koje smo predložili. Ovo kad govorimo o lukobranu u pulskoj luci ona zaista štiti cijeli zaljev, a i sanacija samog lukobrana bi mogla omogućiti prihvat brodova te time stvoriti uvjete razvoja putničkog ili teretnog pomorskog prometa znači i gospodarskih aktivnosti, stoga tražimo glasanje.
84. amandman Kluba zastupnika IDS-a.
Ne prihvaća se uz isto obrazloženje i očekivanje da će Lučka uprava Umag, Novigrad kandidirat amandmanom predloženi projekt za sufinanciranje.
Zahvaljujem na odgovor međutim riječ je o izgradnji lukobrana i postavljanja pontonske konstrukcije u luci Dajla-Belvedere u Novigradu iz razloga što je trenutno omogućeno vezanje plovila samo na plutačama. Izgradnjom lukobrana i postavljanjem pontonske konstrukcije dobiva se 60 komunalnih ribarskih vezova koji bi rasteretili luku Novigrad gdje postoji veći broj zahtjeva i liste čekanja za vezovima.
85. amandman Kluba zastupnika IDS-a.
Se ne prihvaća i uz isto obrazloženje očekujemo da će lučka uprava, to je 85 [[Upadica: 85.]] ista je Lučka uprava Umag, Novigrad kandidirat predloženi projekt za sufinanciranje.
Zahvaljujem na odgovoru, također tražim glasanje za ovaj amandman iz razloga što je postojeći obalni zid u jako lošem stanju te je od Lučke kapetanije Pula, Ispostava Umag došla naredba da se obnovi isti. Istovremeno izvršila bi se zamjena postojeće dotrajale infrastrukture te bi se postavio ormarić za struju i vodu za potrebe brodara operativne obale. Projekt je pripremljen i već je bio kandidiran te je bio potpisan ugovor o financiranju, ali zbog Covida-19 zaustavljen je postupak javne nabave. Kako je riječ o značajnom iznosu potrebno je da se osiguraju sredstava za financiranje iz državnog proračuna.
86. amandman Kluba zastupnika IDS-a.
Amandman se ne prihvaća i kroz postupak očekujemo da će Lučka uprava Pula kandidirat amandmanom predloženi projekt za sufinanciranje.
Predlagatelj.
Poštovani državni tajniče, smatramo da se ne bi riješila samo infrastrukturna pitanja već bi se realizacijom otvorile nove …/nerazumljivo/… područja u funkciji stanovnika i turizma te bi došlo do širenja poslovnih mogućnosti i prostora za ugostiteljske i agencijske tvrtke. Znači opet govorimo o određenim gospodarskim aktivnostima te smatramo da odnosno tražimo glasanje za ovaj amandman.
87. amandman Kluba zastupnika IDS-a.
Također se ne prihvaća uz isto obrazloženje i očekivanje da Lučka uprava Pula kandidira amandmanom predloženi projekt za sufinanciranje.
Predlagatelj.
Tražimo glasanje jer smatramo da je ovo također bitno je ovdje imamo 40 koncesionara vezanih za proizvodne i servisne djelatnosti i ovo područje je jednostavno dotrajalo i ruševno i treba hitno sanaciju. Hvala.
88. amandman Kluba zastupnika IDS-a.
Isto obrazloženje, isto očekivanje da će Lučka uprava Pula kandidirat amandmanom predloženi projekt za sufinanciranje. Amandman se ne prihvaća.
Tražimo glasanje jer smatramo da bi uređenje iste dovelo do uređenja više kilometarskih nautičkih poteza na kojim bi postojala mogućnost razvoja dodatnih sadržaja što smatramo bitno za razvoj i turizma, ali i određenih gospodarskih djelatnosti na tom području.
89. amandman Kluba zastupnika IDS-a.
Amandman se ne prihvaća, isto obrazloženje i očekujemo da Lučka uprava Pula kandidira amandmanom predloženi projekt za sufinanciranje.
Tražimo glasanje Lučice, naime produžetak dosadašnje luke Bunarina i uređenje isto bi dovelo do pojačanja sigurnosti postojećih vezova, povećao bi se i broj korisnika Lučice. Hvala.
90. amandman Kluba zastupnika IDS-a.
Amandman se ne prihvaća isto se očekuje da će Lučka uprava Pula kandidirt amandmanom predloženi projekt za sufinanciranje.
Izvolite, predlagatelj.
Smatramo da bi kroz realizaciju ovog amandmana se povećala mobilnost unutar grada i regije, a kada govorimo o tome riječ je o značajnom iznosu koje je potrebno da se ugradi u financiranje ovog projekta i da se tu uključi država kako bi se osigurala sredstva jer na drukčiji način neće ići, stoga tražimo glasanje.
91. amandman zastupnik Marko Milanović Litre.
Amandman se ne prihvaća. Ministarstvo mora, prometa i infrastrukture je tijekom 2020. pokrenulo niz mjera za očuvanje gospodarstva odnosno prometnog sektora u doba aktualne panedmije covida-19. Među glavnim mjerama za očuvanje cijelog prometnog sustava ističe se program dodjele državnih potpora sektoru mora, prometa, prometne infrastrukture i povezanih djelatnosti u aktualnoj pandemiji covid-19. Navedeni program uključuje sve aspekte prometa te predviđa pomoć malim, srednjim i velikim poduzetnicima na teritoriju RH. navedeni poduzetnici mogu ostvariti pravo na potporu pod uvjetom da su suočeni sa manjkom likvidnosti jer je njihova poslovna aktivnost smanjena ili u cijelosti obustavljena zbog izvanrednih okolnosti prouzročenih pandemijom covica-19 odnosno ako su suočeni sa poteškoćama u poslovanju koje su posljedica te pandemije. Ukupan iznos proračuna planiranih na temelju programa iznosi 600 milijuna kuna od čega je već tijekom 2020. iskorišteno 100 milijuna kuna državnih jamstava. Sukladno trenutnoj dinamici korištenja mjera državnih potpora Ministarstvo mora, prometa i infrastrukture osiguralo je dostatna sredstva za provedbu navedenog programa, a dodatno razmatra mogućnosti produljenja roka trajanja istoga. Smanjenje u iznosu od 10 milijuna 50 tisuća kuna na projektu K 777049 informatizacija Ministarstva vanjskih i europskih poslova dovelo bi do onemogućenosti izvršavanja preuzetih obveza.
Izvolite, predlagatelj.
Poštovani državni tajniče. Predloženo povećanje namijenjeno je rješavanju problema povremenih prijevoza putnika. Gospodarstvenicima koji su od korona krize poslovali samostalno i bez državnih subvencija, a koji su u većini slučajeva u posljednjih šest mjeseci poslovanja doživjeli pad prometa do 95%. Obzirom na trenutnu epidemiološku situaciju i nepovoljne davanje naznake koje dolaze sa covid krizom jasno je kako prijevoznici ne vide izlazak iz ove situacije bez aktivnog djelovanja države na rješavanju ovog problema. Mnogi prijevoznici uložili su značajna sredstva u obnovu voznog parka kako bi zadovoljili najviše ekološke i sigurnosne norme koje zahtjeva njihovo poslovanje. Kako je u prometnoj industriji u takvim ulaganjima riječ o često milijunskim iznosima, mnogi su prijevoznici već i prije ove krize podizali kredite kako bi unaprijedili svoje poslovanje te njihova likvidnost ili podizanje kredita unutar covid fonda odnosno subvencija koje idu preko banaka putem kredita su onemogućeni. Znamo da je Hrvatska proteklih godina ulaganja u zadržavanje vozača u Hrvatskoj, osposobljavanjem vozača D kategorije i prekvalifikacijama o trošku države. Stoga sam očekivao da Vlada podrži ovaj amandman i osigura sredstva za jedan od najprofitabilnijih dijelova Ministarstva prometa kako bi omogućio da prežive u krizna vremena. Čekam da se glasa o ovome. Hvala.
Hvala. S tim smo zaključili amandmane Ministarstva mora, prometa i veza. Hvala državnom tajniku. Idemo na amandmane Ministarstva prostornog uređenja, graditeljstva i državne imovine, uvažena državna tajnica Dunja Magaš. 92. amandman Kluba zastupnika zeleno-lijevog bloka. Izvolite državna tajnice.
Hvala lijepa. Poštovani potpredsjedniče HS-a, poštovane saborske zastupnice, zastupnici. Ovaj amandman se ne prihvaća. Razdjela 076 Ministarstva prostornog uređenja, graditeljstva i državne imovine osiguralo je sredstva za sanaciju štete uzrokovanih potresom na području Grada Zagreba, Zagrebačke županije i Krapinsko-zagorske županije koje će biti dovoljan za provedbu planiranih aktivnosti u 2021. godini. Na aktivnosti izgradnja, rekonstrukcija, adaptacija objekata infrastrukture planirana su sredstva za izgradnju, rekonstrukciju i adaptaciju objekata i infrastrukture radi poboljšanja kvalitete prostora za život i rad djelatnika Ministarstva obrane i Oružanih snaga RH, racionalnog trošenja energije, zaštite okoliša i zaštita od požara. Zbog navedenog se sredstva na ove aktivnosti ne mogu umanjivati. Na aktivnosti A 545060 obuka i vježbe planirana su sredstva za postizanje i zadržavanje potrebne razine borbene spremnosti oružanih snaga te razvijanje sposobnosti potrebne za ispunjavanje misije … [[Govornica se ne razumije]] suvereniteta i cjelovitosti RH i preuzetih obveza u kolektivnoj obrani i međunarodnoj obrambenoj suradnji. Zbog navedenog se sredstva na ove aktivnosti ne mogu umanjivati, na aktivnosti održavanje i materijalnih sredstava i sustava planirana su sredstva za održavanje borbenih i neborbenih materijalno-tehničkih sredstava radi njihovog dovođenja i zadržavanja u stanje ispravnosti i pouzdanosti. Prioritetno se održava naoružanje i oprema potrebna za ispunjavanje misija i zadaća Oružanih snaga u očuvanju suvereniteta i cjelovitosti RH i preuzetih obveza u kolektivnoj obrani i međunarodnoj obrambenoj suradnji. Zbog navedenoga se sredstva na navedenoj aktivnosti ne mogu umanjivati. Hvala.
... [[Govornik se ne razumije.]]
Zahvaljujem se. Dakle predložili smo da se poveća pozicija za sanaciju štete uzrokovanih potresom na području grada Zagreba i okolice iz razloga što tražimo ono povećanje koje će omogućiti sanaciju većeg broja privatnih zgrada, dakle privatnih stanova iz razloga što najveći dio sredstava koji su predviđeni dolaze iz Fonda za solidarnost, a to svi znamo da iz Fonda za solidarnost možemo financirati isključivo obnovu zgrada javne namjene. Dakle onaj dio koji ostaje za naše građane i građanke za obnovu stambenog, privatnog stambenog fonda i to samo u onom dijelu kojim je zakonom predviđeno, a to je ojačanje konstrukcije zgrada, vi u tom dijelu predviđate sredstva koja su jedva dostatna za sanaciju niti stotinjak takvih objekata. Kada, ako to stavimo u perspektivu dugoročne obnove Zagreba po takvoj dinamici, Zagreb će se obnavljati doslovno 200 godina jer imamo 25 tisuća zgrada za obnoviti. Dakle očekivalo se da se u prvoj godini daju i izdvoje puno značajnija sredstva koja će omogućiti hitne sanacije onih privatnih zgrada u kojima naši građani danas doslovno ne mogu živjeti. Iz tog razloga smatramo da je nužno da Vlada pokaže da je imala ozbiljnu namjeru obnavljati Zagreb i obnavljati privatni stambeni fond u onom dijelu u kojem smo to zakonom predvidjeli ili neka kaže, iskreno građanima, da je od toga odustala i da sredstva koja jesu predviđena za privatni stambeni fond, ovdje jesu nedostatna da se Zagrebu unovi u perspektivi .../nerazumljivo/... barem narednih 15-20 godina jer ovo će trajati 200 godina. Hvala.
93. amandman, Kluba zastupnika zeleno-lijevog bloka.
Amandman se ne prihvaća. Sredstva su planirana temeljem stvarnih potreba za obnovom kuća na poplavljenim područjima Gunja-Rajevo Selo, temeljem pravomoćnih sudskih presuda. RH u posljednjih 10 godina bilježi stalni pad ukupnih rezervi ugljikovodika. Od 2010. do 2020. g. govorimo o prosječnom padu od 10% po godini. Trend pada koji za posljedicu neminovno ima ovisnost o uvozi, moguće je zaustaviti samo ukoliko RH nastavi istraživati. Kao rezultat pokrenutih projekata istraživanja 4 godine nakon potpisivanja ugovora, imamo 3 uspješna otkrića plina na području Slavonije i Podravine. Ukoliko krene proizvodnja s tih nalazišta, već iduće godine možemo početi bilježiti ovog negativnog trenda. U posljednje 4 godine, koliko traju istraživanja na kopnu, u proračunu lokalnih i regionalnih zajednica, uplaćeno je gotovo 25 milijuna kuna novčanih naknada za površinu istražnog prostora, dok je na temelju naknada za pridobivene količine od nafte i plina, u proračune lokalnih i regionalnih zajednica te RH u zadnjih 5 godina uplaćeno gotovo 1,686 milijardi kuna. Ovisno o pridobivenim rezervama i broju budućih eksploatacijskih polja, direktni učinci za državni i lokalni proračun mogu biti značajni i iznositi do nekoliko milijardi kuna godišnje. Veći prihodi rezultirati će većim ulaganjima u infrastrukture, školstvo, poboljšanje zdravstvenih socijalnih usluga i sl. Svakako treba naglasiti i to kako domaća proizvodnja i domaći proizvodi osnova su sigurnosti svake zemlje. U krizama koje istovremeno pogađaju cijeli svijet, zemlje se prvenstveno okreću svojim potencijalima, koje moraju iskoristiti. Stoga nije moguće smanjenje sredstava na navedenoj aktivnosti. Hvala lijepa.
Predlagateljica, izvolite.
Dakle tražili smo povećanje sredstava za štete od poplava iz razloga što su poplave jedan od prvih simptoma klimatskih promjena koje, ako vam slučajno nisu do sada rekli, Hrvatska je jedna od 4 najpogođenije zemlje u EU, a oni sektori koji će prvo zbog tih klimatskih promjena u Hrvatskoj nastradati su upravo sektor poljoprivrede i sektor turizma. I vaše obrazloženje, moram reći, niste vi krivi, netko vam ga je pripremao, ali je zaista pisao netko tko kao da nije čuo da je Hrvatska pristala na Europski zeleni plan i kao da nije čuo smo, jesmo pristali na redukciju stakleničkih emisija za 55% do 2030. g. i da jesmo pristali na cilj klimatski neutralne Europe do 2050. g. Vi ovdje govorite o projektu istraživanja i eksploatacije ugljikovodika u iznosu od 350 tisuća kuna. Da se razumijemo, nikakvo istraživanje za 350 tisuća kuna nitko neće obaviti, međutim, ono što se obavlja jesu koncesije za istraživanje i eksploataciju ugljikovodika koje ministar Ćorić šakom i kapom daje tvrtkama kćeri MOL-a jer kao da MOL-u još nešto dugujemo nakon što smo mu dali vlastitu naftnu kompaniju i sad kad smo, kad je vaša Vlada to sve provela do kraja i predala sve strateške resurse MOL-u, sada vam, kao obrazloženje služi to da je neophodna vlastita proizvodnja i samodostatnost. Taj vlak sa ugljikovodicima je ono davno prošao, ili kak bi Englezi rekli that ship has sail, ali ono što možemo ulagati umjesto u projekte istraživanje i eksploatacije ugljikovodika jesu projekti solarizacije Hrvatske pa ćemo zaista biti samodostatni pa zaista nećemo ovisiti o MOL-u niti o njegovim tvrtkama kćeri. Zahvaljujem. Ostajemo naravno pri amandmanu i tražimo da se o njemu glasa.
94. amandman, Kluba zastupnika Mosta nezavisnih lista.
Hvala. Amandman se ne prihvaća zbog toga što planirana sredstva na projektu K-664012, obnova voznog parka namijenjena su za nabavljena vozila putem leasinga i već preuzete obveze. Hvala lijepa.
Predlagatelj, izvolite.
Toliko ste amandmana odbili koji idu u korist naših građana, u korist naših poduzetnika, u korist naših poljoprivrednika, ali ne odustajete od novog voznog parka. Predložili smo ovdje sa se smanje sredstva za vozni park, ali očito je tim facama bitno se voziti u skupocjenim Audiima, toga se ne žele odreći, ali hrvatskim građanima želite sve uzeti, svaku kunu. Predlagali smo ovdje da se skinu nameti parafiskalni, da se ukinu članarine za HGK, za HOK cca 40 milijuna kuna je za vozni park namijenjeno i to pokazuje kakav je vaš odnos prema hrvatskim građanima. Jedino vas zanima da je vama dobro, da se vi vozite u dobrim automobilima, da uzimate na namještanim natječajima, da izvlačite novac na nepravilnim natječajima za eu fondove, vidimo i projekt Slavonija što se događa, to vam je jedino bitno, a kada treba nešto napraviti za građane, tada svaki takav amandman odbijate. Oštro prosvjedujemo protiv ovakvog načina upravljanja, tražimo da još jednom razmotrite hoćete li kupovati nove automobile ili ćete konačno učiniti nešto za hrvatske građane. Tražim glasovanje o ovom amandmanu.
95. amandman Kluba zastupnika Mosta nezavisnih lista.
Hvala. Amandman se ne prihvaća. Na aktivnosti T 664010 uređenje posjedovanje vlasničko pravne evidencije na otocima planirano je u 2021. godini 2 milijuna 620 tisuća kuna kao i 2022. i 2023. godine. Provođenje navedene aktivnosti bazira se na katastarskim izmjerama. Temeljem Zakona o državnoj izmjeri katastra nekretnina čl. 8. propisano je sljedeće „Poslovi državne izmjere i katastara nekretnina obavljaju se na temelju petogodišnjih i godišnjih programa. Programima iz st. 1. ovog članka utvrđuje se u prvom redu područje na kojima će se obavljati geodetski radovi, topografske izmjere i izradba državnih karata, izmjera i označavanje državnih granica, izradba katastra nekretnina te izvori financiranja za provedbu programa. Petogodišnje programe donosi HS, a godišnje programe Vlada RH, na navedenoj aktivnosti sredstva za 2021. i projekcije za 2022. i 2023. godine su osigurana za provedbu preuzetih obveza iz prijašnjih godina. Ministarstvo financija Porezna uprava je u svom prijedlogu proračuna za 2021. godinu i projekcijama za 2022. i 2023. godinu planirala sredstva temeljem realno iskazanih potreba za sredstvima kojima bi se osigurao nesmetani rad tijela. Smanjenje rashoda onemogućilo bi izvršavanje preuzetih i planiranih obveza.“ Hvala.
Predlagatelj, izvolite.
Hvala predsjedavajući. Poštovana, već ne znam ni ja koji po redu odbijeni amandman. Dakle, nejasno mi je da s ovim iznosom ovdje koji je planiran nisam siguran da možete riješiti katastarski Otok Jabuku, a ne sve ostale hrvatske otoke. Dakle, u normalnoj viziji polazište bilo kakvog ozbiljnog ulaganja kako bi se privukao da li domaći, da li strani kapital je rješavanje katastarskog dijela evidencijskih naravno i prostorno-planskih dokumenata. Dakle, ovim amandmanom podižemo za 2 milijuna kuna spomenuti iznos, međutim on je očito problem i uvijek je nekakav izgovor, je ali to postoji negdje na drugoj nekakvoj razini, je ali to je planirano ovdje itd., itd. Ja ne znam da li ste svjesni da hrvatski otoci nisu na razini onoj na kakvoj bi mogli biti, ne znam s druge strane da li ste svjesni zapravo da su otoci i sve ono što oni daju Hrvatskoj državi u smislu proračuna jedan oblik zlatne koke koju je pitanje da li ta ista država vrednuje na ispravan način. Konačno, načinom odbijanja svih ovih amandmana postoji jasno da postoji ta papirnata idealna Hrvatska koja je miljama i svjetlosnim godinama daleko od stvarnosti u kojoj svi mi živimo. S druge strane za nabavku vozila ima, s treće strane evo za plaće konkretno djelatnica u Saboru jel itko se ikada pitao za koliko te žene rade i kakva primanja imaju. Prema tome, tražim glasanje za ovaj amandman, a naravno i za sve buduće u slučaju da preskočimo. Hvala.
96. amandman Kluba zastupnika Mosta nezavisnih lista.
Amandman se ne prihvaća. Kapitalna ulaganja, rekonstrukcije i sanacije u školske objekte financira osnivač. Što se tiče eventualne energetske obnove sredstva za isto osigurana su u okviru EU fonda za … [[Govornica se ne razumije.]] razvoj, za energetsku i korištenje obnovljivih izvora energije temeljem poziva ministarstva. Energetsku obnovu i korištenje obnovljivih izvora energije i za javne ustanove u kojoj se obavljaju djelatnosti odgoja i obrazovanja. Energetska obnova je već sufinancirana za Osnovnu školu Jabukovac u Petrinji, bespovratna sredstva u iznosu 3 milijuna 35 tisuća kuna, ugovor potpisan 9.8.2018. godine i Osnovnu školu Dragutina Tadijanovića u Petrinji, bespovratna sredstva u iznosu 3,7 milijuna kuna, ugovor potpisan 22.10.2018. godine. Bespovratna sredstva za energetsku obnovu dodjeljuju se putem otvorenog postupka dodjele bespovratnih sredstava u modalitetu trajnog poziva, a krajnji rok za podnošenje projektnih prijedloga je 31.12.2020. godine odnosno do iskorištenja raspoloživih financijskih sredstava. Ministarstvo financija Porezna uprava je u svom prijedlogu proračuna za 2021. godinu i projekcijama za 2022. i 2023. planirala sredstva temeljem realno iskazanih potreba za sredstvima kojim bi se osigurao nesmetan rad tijela. Smanjenje rashoda onemogućilo bi izvršavanje preuzetih i planiranih obveza. Hvala.
Predlagatelj, izvolite.
Dakle, znam ja da Sisačko-moslavačka županija upravlja dakle ovom školom u Petrinji gdje smo tražili da se predvide znači sredstva u iznosu od 15 milijuna kuna. Al isto tako znam da je u toj Sisačko-moslavačkoj županiji vaš kompromitirani župan Žinić koji upravlja županijom na način da rasipno troši županijski novac, da ne ulaže sredstva u znači školske ustanove, da ne ulaže sredstva u zdravstvene ustanove, da je stanje zdravstva i stanje u obrazovnim ustanovama jako loše u Sisačko-moslavačkoj županiji. Svjestan sam ja da ste vi tu županiju devastirali. Kad ste je već devastirali, kad ste takve kadrove poturili poput župana Žinića ljudima koji žive u Sisačko-moslavačkoj županiji onda možete osigurati i 15 milijuna kuna za Osnovnu školu u Petrinji. Al nažalost vi nemate sluha za Sisačko-moslavačku županiju, ali slična je situacija i s ove druge strane političkog spektra i Žinića, a i sisačku gradonačelnicu treba maknuti s njihovih pozicija, trebaju doći novi nekompromitirani ljudi kako bi se ta županija počela obnavljati. Nedopustivo je dakle ovakvo stanje u kojem imamo jedan demografski slom, a i ono malo djece što nam je ostalo znači školuje se u neadekvatnim uvjetima i evo ponovno odbijate jedan ovakav amandman. Tražim glasovanje.
97. amandman Kluba zastupnika MOST-a nezavisnih lista.
Amandman se ne prihvaća. Sredstva za komunalno uređenje osigurava se u dijelu 076 Ministarstva prostornog uređenja i graditeljstva državne imovine na stavci 07605 proračuna, program 3501 razvoj upravljanja prostornim uređenjem, aktivnost, unapređenje, stanovanje i komunalno gospodarstva. Te JLS imaju mogućnost svake godine javiti se na natječaj, aplicirati za dodjelu sredstava za uređenje komunalne infrastrukture pod jednakim uvjetima za sve. Iz navedenoga razloga predloženi amandman se ne prihvaća. Ministarstvo financija, Porezna uprava je u svom prijedlogu proračuna za '21.g. s projekcijama za '22. i '23. planirala sredstva temeljem realno iskazanim potrebama za sredstvima kojim bi se osigurao nesmetani rad tijela. Smanjenje rashoda onemogućilo bi izvršavanje preuzetih i planiranih obveza. Hvala.
Odgovor uvaženi zastupnik Grmoja.
Evo žalosno je, dakle od 14 zastupnika izabranih iz 6. izborne jedinice u koju spada Sisačko-moslavačka županija, ja koji nisam tamo živio, a ljudi su me dva puta preferencijalno izabrali, ja jedini govorim ovdje o problemima Sisačko—moslavačke županije, jedini sam koji je dao amandmane, nitko drugi od zastupnika, od 14 zastupnika koji su izabrani. Evo imali smo ovdje školu u Petrinji, odbili ste. Imali smo potpore znači za poljoprivrednika, poljoprivrednike na području Sisačko-moslavačke županije, odbili ste. Imali smo za potpomognuta područja, odbili ste. I sad odbijate i sredstva za sanaciju starog mosta u Sisku u iznosu od 30 milijuna kuna. Dragi Siščani, drage Siščanke, evo kako se vlada odnosi prema vašem gradu, a isto tako znači imamo situaciju da jednostavno uopće sve vlade nisu vodile dovoljno brige o Sisačko-moslavačkoj županiji. I prošle godine smo davali amandmane za Sisak i Sisačko-moslavačku županiju, odbijeni smo. I ove godine isti slučaj. Dakle, niti jedan amandman za županiju koja je u teškoj situaciji, uostalom koja je bila pogođena i ratom, koja je sad pogođena demografskim problemima, koja je pogođena iseljavanjem. Niti jedan amandman niste u stanju prihvatiti za Sisačko-moslavačku županiju, ali vidjeli smo ovdje i za ostale dijelove Hrvatske. Tražim glasovanje.
98. amandman Kluba zastupnika IDS-a.
Amandman se ne prihvaća. Ministarstvo prostornoga uređenja, graditeljstva i državne imovine odnosno bivše Ministarstvo državne imovine dalo je ovu povijesnu zgradu koja je ujedno kulturno dobro Istarskoj županiji na korištenje i to bez naknade. Ministarstvo je ujedno dalo suglasnost Istarskoj županiji za početak uređenja zgrade. S obzirom da Istarska županija koristi veći dio zgrade i da je ista dana na korištenje bez naknade smatramo da Istarska županija treba sudjelovati u rekonstrukciji i obnovi zgrade. Na aktivnosti opskrba materijalnim sredstvima planirana su sredstva za kontinuiranu opskrbu materijalnim sredstvima svih klasa i uslugama koje omogućavaju redovno funkcioniranje postrojbi oružanih snaga, te plansko i učinkovito upravljanje zalihama zbog kontinuiteta u opskrbi odore, prehrana, energenti, komunalije i pogonsko gorivo. Opskrba ubojnim sredstvima potrebna je radi očuvanja sposobnosti oružanih snaga u očuvanju suvereniteta i cjelovitosti RH i preuzetih obveza u međunarodnoj obrambenoj suradnji. Zbog navedenoga se sredstva u ovoj aktivnosti ne mogu umanjivati. Hvala.
Odgovor izvolite.
Samo jedan u moru primjera kako se država odnosi prema svojoj imovini. Naime, da točno je da je dana na upravljanje, a međutim zgrada je još uvijek u vlasništvu države i proračun Istarske županije za slijedeću godinu predvidio je milijun kuna kako bi se zgrada ovaj održavala. Međutim, isto tako niste naveli da udio zgrade koristi i carina. Tako da smatramo da bi država trebala podnijeti teret obnove ove zgrade prije nego što se nekom ko u njoj radi ili nekom ko pored te zgrade prolazi dogodi. Međutim, tako očito naša država funkcionira i očigledno da će tako funkcionirat i u nekom budućem periodu. Tražim glasanje.
99. amandman, zastupnik Miro Bulj.
Amandman se ne prihvaća s obrazloženjem kao za amandman br. 97. Dakle, sredstva za komunalno uređenje osiguravaju se u dijelu 076 Ministarstva prostornog uređenja, graditeljstva i državne imovine na aktivnosti unapređenje, stanovanje i komunalnog gospodarstva, te JLS imaju mogućnost svake godine javiti se na natječaj i aplicirati za dodjelu sredstava za uređenje komunalne infrastrukture pod jednakim uvjetima za sve. Hvala.
Izvolite, zastupnik Bulj.
Hvala lijepo. Tražim da u ovome državnom proračunu se osigura uređenje sredstva za obnovu trgova u užem dijelu Grada Sinja koji je kulturno dobro RH. Znamo što znači Sinj, što predstavlja u Dalmatinskoj zagori najveći grad i najveće područje. Samo da znate Cetinska krajina ima više stanovnika od Ličko-senjske županije, a veća je od Međimurske županije površinski. Sinj centar Dalmatinske zagore i cetinskog kraja ima prekrasne trgove koji se mogu koristiti kao turistička destinacija, međutim nebriga kako sa županijska, lokalne tako i sa vaše državne razine prema Sinju osim u dane Alke i eventualno Velike Gospe da vas se vidi uz oltar, ne znam da li se pomolite, ali predstavnici Vlade da se vide uz oltar na počasnoj loži, tako i na počasnoj loži za vrijeme Sinjske alke. Svi koji niste bili u Sinju morate znati što je Sinj, što predstavlja Sinj u okviru ne samo svojom baštinom nematerijalnom, Alkom nego i sa svojim zgradama, trgovima i prostorom koji treba urediti i država mora vratiti Sinju minimum onoga što Sinj daje kroz predstavljanje kroz Alku, kroz vjerski turizam vratit mu mora država. Vi to morate napraviti. Žao mi je što nema saborskih zastupnika iz 9. izborne jedinice, osim tu je predsjedavajući Ante Sanader koji je dugo bio župan apsolutno od kada ta županija postoji i ova ministarstva Sinj se devastira, ali stat ćemo uskoro i tome na kraj, tražim da glasate o ovome proračunu.
100. amandman zastupnik Miro Bulj.
Amandman se ne prihvaća s obrazloženjem kao prethodni amandman odnosno br. 97. sredstva za komunalno uređenje osiguravaju se u dijelu 076 Ministarstva prostornog uređenja, graditeljstva i državne imovine, aktivnost unapređenje stanovanja i komunalnog gospodarstva te jedinica lokalne samouprave imaju mogućnost svake godine javiti se na natječaj i aplicirati za dodjelu sredstava za uređenje komunalne infrastrukture pod jednakim uvjetima za sve. Hvala.
Predlagatelj Miro Bulj, izvolite.
Hvala lijepo. Ovaj amandman sam predložio za uređenje jednog od najljepših trgova u Hrvatskoj, to je Sinjska pijaca koja ima šest ulaza gdje se nalazi i ulaz u Crkvu Čudotvorne Gospe sinjske. Kad vidim u Zagrebu kako je popločano i drago mi je, a kada pogledam u mome Sinju kako to izgleda i kako se ne ulaže prema tome dijelu naše Hrvatske koja se prazni svakodnevno i uredno osim hvalospjeva i dolaska u predizborne svrhe doli u Sinj. Sad su izbori, sada će vjerojatno se i obećavati, evo neka vidi narod Sinja, Cetinske krajine, Dalmatinske zagore gdje su im saborski zastupnici s toga područja, ako ima kamera neka ih pokaže ovaj vamo dio gdje sada side, nema nitko s toga područja Dalmatinske zagore niti gradonačelnika, vi ste iz Zadra, sad ste ušli jel ste čuli da sam govorio o tome. Jednostavno apsolutno moji Sinjani, Cetinjani, vi koji ste podržali i glasali za zastupnike koji vas zastupaju apsolutno ih ovdje nema. Stoga još jednom, nemojte stavljati Sinj i cetinski kraj na rep, nemojte jel to taj kraj nije zaslužio. Kroz stoljeća se stavlja na rep, mi nismo zaslužili biti na repu i mi pripadamo to područje pripada RH i to područje nemojte samo iskorištavati kao vaš izbornu bazu da imate glasove u predizborno vrijeme gdje horde i kolone vaših stranačkih članova uhljeba ili ne znam koga paradira Gradom Sinjom i za vrijeme Alke i Velike Gospe. Pa di vam je obraz ne ulagati u te krajeve ništa ni po prometnoj infrastrukturi ni kao kulturno dobro u ta naša središta, pijace, trgove, zbog čega to radite tome kraju? Jesmo li mi to zaslužili? Ali doće tome kraj, zbog toga će tome doći kraj. Tražim da se o tome glasa da vidimo kako će tko glasati poglavito s tih područja.
101. amandman zastupnik Miro Bulj.
Amandman se ne prihvaća s obrazloženjem kao prethodni amandman. Sredstva za komunalno uređenje osiguravaju se u dijelu 076 Ministarstva prostornog uređenja, graditeljstva i državne imovine, aktivnost unapređenje stanovanja i komunalnog gospodarstva te jedinica lokalne samouprave imaju mogućnost svake godine javiti se na natječaj i aplicirati za dodjelu sredstava za uređenje komunalne infrastrukture pod jednakim uvjetima za sve. Hvala lijepa.
Predlagatelj zastupnik Miro Bulj, izvolite.
Hvala lijepo. Tražim ovim proračunom da se Pločasti most na rijeci Cetini Pločasti most iz 14. stoljeća od stećaka od 35 stećaka na četiri se nalazi križ iz 14. i 15. stoljeća, to vam je područje kod starohrvatske crkve na izvoru rijeke Cetine, Crkve sv. Spasa gdje je koalicija načelnik Općine Civljane iz SDSS-a, a njegov zamjenik iz HDZ-a bagerom su orili stari pločasti most koji se uklopio u krajobraz. Na tome području smo imali i prosvjede građana sa vrličkog područja, kninskog, sinjskog znači čak iz Dalmacije, iz Splita konzervatori se bune iz ciloga područja da je uništavanje tog pločastoga mosta jel kao žele reći da će napraviti stariji most od toga Pločastoga mosta koji je iz 14. stoljeća od stećaka. Samo je začuđujuće kako vam nije palo kako bi nekome vi podmitili ga u ovoj korupciji, kako vam nije palo na pamet da im kartate crkvu iz 9. stoljeća Svetoga Spasa i metite plastične prozore na njega. Vratite most u prvobitno stanje, to je dio naše povijesti, naše tradicije, kulture, to je dio krajobraza cetinskog kraja, izvora Cetine kojega ujedno proglašavate već u prvome čitanju je parkom prirode, izvor Cetine, to je u samoj blizini izvora Cetine najvišega izvora na svitu i vi bagerima HDZ i SDSS zajedno rušite ne samo šta ste isterali ljude iz tih područja šta se ne vraćaju, nego rušite kulturu, tradiciju i povijest, brišete. Stoga vas još jednom sve kolege zastupnice, jer Vlada ovo odbija neće da čuje, molim glasajte za ovaj prijedlog da se stari pločasti most vrati u prvobitno stanje. Tražim glasanje.
Hvala državnoj tajnici. Slijede amandmani Ministarstvu gospodarstva i održivog razvoja. Pozdravljam uvaženu državnu tajnicu Natašu Mikuš Žigman. Amandman 102. Kluba zastupnika zeleno-lijevog bloka. Izvolite.
Cijenjeni gospodine potpredsjedniče, cijenjene zastupnice i zastupnici, amandman se na prihvaća. Vlada RH ne prihvaća ovaj amandman iz razloga što su predmetna sredstva planirana za izradu studijske i projektne dokumentacije za sustave javnog navodnjavanja, a sve sukladno zahtjevima jedinica područne odnosno regionalne samouprave i krajnjih korisnika sustava javnog navodnjavanja. Izgradnja sustava javnog navodnjavanja financirat će se EU sredstvima kroz program ruralnog razvoja RH. Dodatna sredstva za razvoj projekta navodnjavanja u 2021. godini osigurana su i u financijskom planu Hrvatskih voda u iznosu od 32 milijuna 200 tisuća kuna.
Predlagatelj, predlagateljica pardon, izvolite.
Zahvaljujem se. Poštovana gospođo Žigman zahvaljujem se na ovom obrazloženju, vidimo da jesu stavke vezane uz navodnjavanje planirane i u drugim, i u drugim i po drugim ministarstvima. Drago nam je naravno da je to uplanirano i u sredstva koja će se financirati, sredstva iz EU fondova. Međutim, ono što nam se čini je i zašto smo predlagali i ovaj amandman zajedno sa stvarima koje se tiču i obrane od poplave i protupožarne zaštite i obrane od tuče je taj što moramo jačati naš sustav i mitigacije, ali i adaptacije na klimatske promjene s obzirom da smo jedna od zemalja koja je unutar EU najizloženija klimatskim promjenama posebno u dijelu poljoprivrede upravo te stavke sada smatramo ključnima. Dakle, smatramo ključnima jačati one sisteme koji će doprinijeti zapravo našoj otpornosti na klimatske promjene s jedne strane, a s druge strane kao što ste vidjeli ono gdje smo predlagali da se reže je tamo gdje ne postoji neposredna opasnost. Dakle, znamo da vrlo vjerojatno neće nas nitko napasti kao zemlju slijedeće godine niti možda godinu iza toga, nadamo se, nadamo se da ćemo i dalje ustrajati na tome da imamo nekakav trajni mir na ovom prostoru, ali da s druge strane će sigurno biti tuča, da će sigurno biti poplava, da će sigurno biti požara, da će ih biti više nego što ih je ih je bilo do sada i da će možda biti još više potrebe zapravo za navodnjavanjem da bi imali održivu poljoprivredu. Tako da mi ostajemo pri ovom amandmanu i tražit ćemo da se o njemu glasa. Hvala vam.
103. amandman Kluba zastupnika zeleno-lijevog bloka.
Amandman se ne prihvaća. Naime, preporuke Svjetske meteorološke organizacije te međunarodne znanstvene i stručne zajednice su da se zaštita poljoprivrednih dobara od tuče učinkovito može riješiti samo fizičkom zaštitom, s fizičkom zaštitom u vidu zaštitnih mreža i sustavom osiguranja prihvatljivom širem krugu korisnika. U tom kontekstu bi željela naglasiti da su kroz program ruralnog razvoja RH za razdoblje 2014. do '20.-te godine osigurana značajna financijska sredstva za ulaganje u fizičku imovinu uključujući izgradnju ili nadogradnju sustava obrane od tuče na gospodarstvima, a posebno je naglašeno ulaganje u osiguranje usjeva, životinja i biljaka u okviru podmjere 17. Sa druge strane na aktivnosti A545042 opremanje materijalno tehničkim sredstvima planirana su sredstva za opremanje naoružanjem i opremom za potrebe ispunjavanja misija i zadaća oružanih snaga u očuvanju suvereniteta i cjelovitosti RH i preuzetih obaveza u međunarodnoj obrambenoj industriju, industriji. Opremanje materijalno tehničkim sredstvima provodi se radi dodijeljenih zadaća svih grana i postrojbi oružanih snaga te za dostizanje sposobnosti snaga koje će RH preuzela u okviru sustava kolektivne obrane. Zbog navedenog se sredstva na ovoj aktivnosti ne mogu umanjivati.
Predlagateljica.
Zahvaljujem se na objašnjenju, evo kao što sam i navela već prije dakle radi se o zapravo zaštiti i poljoprivrednika i poljoprivrede od klimatskih promjena kojima smo izloženi i sve zapravo ozbiljnijim posljedicama vremenskih promjena. Ono što smo mi predložili je zapravo negdje na razini 2% stavke sa koje se uzima, tako da smatramo da se ne radi o nekakvoj prevelikoj prenamjeni uzimajući, uzimajući u obzir veličinu stavke sa koje smo predložili da se, koje smo predložili da se smanji i stavi u obranu od tuče. S druge strane naravno slažemo se sa ovim pristupom fizičkih sredstava za obranu od tuče i da se to financira kroz program ruralnog razvoja i taj dio pozdravljamo. Međutim, ostajemo kod ovog amandmana i tražit ćemo da se o njemu glasa. Hvala.
104. amandman Kluba zastupnika zeleno-lijevog bloka.
Amandman se na prihvaća. Na razdjelu Ministarstva gospodarstva i održivog razvoja aktivnosti A648087 osigurana su odgovarajuća sredstva za poticanje zadružnog poduzetništva u razdoblju 2021. do 2023. godine. Unaprjeđenje i razvoj socijalnog poduzetništva u nadležnosti je Ministarstva rada, mirovinskog sustava, obitelji i socijalne politike, a sredstva koja su planirana na aktivnosti A539100 odnose se na ugovorno preuzete obveze, otplata zajmova iz ranijih razdoblja te se stoga ista ne mogu umanjiti.
Odgovor, osvrt predlagateljica.
g. Dopredsjedniče. gđo. Žigman, doista nam je žao da Hrvatska nije prepoznala osim u načelno svoju strategiji koja više liči na vonabi strategiju transformacije i prema i zelenoj ekonomiji, da nije prepoznala koliko je važno razvoj zadrugarstva i socijalne ekonomije. Vi ste naveli da postoji na nekim drugim mjestima nešto što je predviđeno, al ovo je ključno mjesto zato što upravo se i do sada pokazalo ne samo u ovoj krizi ekonomskoj i uzrokovano covidom, koliko je i društveno poduzetništvo i zadrugarstvo, koliko je pokazalo otpornosti, rekla bih i inovativnosti i ukoliko netko ima zazur, zazor od riječi je li povijesne riječi „zadrugarstva“, pa neka to zovemo kooperative. Ono što je izuzetno važno da upravo ta područja pokrivaju i ono što zovemo jačanjem društvenih vrijednosti, kao što je baš solidarnost, kao što je uključivost. I doista ako pogledate odakle smo mislili prenamijeniti sredstva onda je to vidljivo da bi ta sredstva ako nam je u cilju zelena transformacija, ako nam je u cilju ako hoćete i sigurnost, pa sigurnost i vlastite poljoprivrede, ako nam je u cilju da mnoge skupine kao što znamo da danas ima jako puno OPG-ova koje drže branitelji, da su bolje povezane, ako znamo da nam je cilj da nam i djeca jedu zdrave obroke onda mislimo da 5 milijuna kuna koje bi bilo dodatno, mi smo tražili da se otvori nova stavka, znači bez obzira gdje je što drugo predviđeno i svakako ćemo tražiti da se o tome glasa.
105. amandman Kluba zastupnika MOST-a nezavisnih lista.
Amandman se ne prihvaća. Obnova većine važnijih planinarskih domova i skloništa planira se financirati iz slijedećeg programskog razdoblja Operativnih programa za razdoblje od 2021.-'27.g. A kulturni sektor je uz zdravstveni jedan od najpogođenijih pandemijom korona virusa i svako daljnje smanjivanje i ovako nedostatnih sredstava za kulturu dovelo bi u pitanje održivost kulture i umjetnosti u Hrvatskoj.
Predlagatelj osvrt, izvolite uvaženi zastupnik Miletić.
Poštovani g. Sanader, potpredsjedniče HS, poštovana Nataša Mikuš Žigman, državna tajnice. Planinarski dom na Snježniku izgrađen je 1951.g. kao sportski objekt namijenjen planinarima i skijašima. Posljednja obnova napravljena je 1974. i od tada na domu nisu vršeni nikakvi radovi kapitalnog održavanja. Kako održavanje i vođenje ovakvog objekta nadilazi mogućnosti udruga kakve su planinarska društva s obzirom na vremenske uvjete kojima je građevina bila izložena i nepostojanje cestovnog pristupa dom je u građevinskom smislu potpuno propao i nije pogodan za korištenje. Danas planinski masiv Snježnika i dom na Snježniku pripadaju NP Risnjak. Vlasnik doma je javna ustanova, NP Risnjak, dakle država. Imamo situaciju da u NP Risnjaku nemamo niti jedan otvoreni planinarski dom. Planinarski dom „Josip Schlosser“ koji prema Hrvatskom planinarskom savezu spada u kategoriju „objekt nacionalnog značenja“ je zatvoren i točnije rečeno zavaren je zbog upada migranata. Ovo je veliki problem jer se migranti ponašaju kao nerijetko zločesti vlasnici ne samo rute prolaza nego i svih onih objekata koji im se nađu na putu. Drugi planinarski dom koji je predmet ovog amandmana je u potpunosti devastiran. Županija Primorsko-goranska pokušala je izvršiti sanaciju objekta 2009., ali zbog uvjeta gradnje unutar NP taj projekt nije proveden. Sanacija je trebala biti provedena prema projektu arhitekta Ivana Juretića. 2015.g. potpisan je Sporazum o sufinanciranju projekta obnove između Ministarstva zaštite okoliša i prirode Primorsko-goranske županije i javne ustanove NP Risnjak. Ništa se nije dogodilo. Tražim glasovanje za ovaj amandman i očekujem u najmanju ruku da ga podrže svi saborski zastupnici iz Primorsko-goranske županije.
106. amandman Kluba MOST-a nezavisnih lista.
Amandman se ne prihvaća. Zaprašivanje komaraca u nadležnosti je sektora zdravstva i jedinica regionalne i lokalne samouprave, te se ne može planirati na stavci u nadležnosti sektora zaštite prirode. S druge strane Ministarstvo financija, Porezna uprava…
Molim vas, ispričavam se državna tajnice, molim vas kolege da ne, dopustite tajnici da završi. Izvolite državna tajnice.
Ministarstvo financija, Porezna uprava je u svom prijedlogu proračuna za 2021.g. i projekcijama za naredne dvije planirala sredstva temeljem, temeljem realno iskazanih potreba za sredstvima kako bi se osigurao nesmetani rad tijela. Smanjenje rashoda onemogućilo bi izvršavanje preuzetih i planiranih obaveza.
Izvolite predlagatelj osvrt.
Nastojali smo kroz naše amandmane voditi brigu o svakom dijelu naše Hrvatske i drugi klubovi su upozorili, mislim da je kolega Hajduković govorio o tome, ne znam jesu li kolege iz drugih stranaka, da je potrebno osigurati sredstva za pomoć Osječko-baranjskoj županiji u tretiranju komaraca, što je jako velik problem u toj županiji u zadnje vrijeme, dali smo ovaj amandman, sredstva smo našli na stavci administracije, mislim da se tu mogu osigurati znatne uštede i pripomoći našim građanima u Osječko-baranjskoj županiji s tim velikim problemom kojeg imaju. Evo tražimo da još zastupnici vladajuće stranke razmotre i razmisle o ovom amandmanu. Ne mora se prihvatit naš, al evo dali su i drugi klubovi slične amandmane, prihvatite nešto od toga, imajte sluha za taj veliki problem s kojima se, s kojim se suočavaju i građani Osijeka, ali i općenito Osječko-baranjske županije. Tražim glasovanje.
107. amandman.
Amandman se ne prihvaća. Istovjetno prethodno danom obrazloženju niti izgradnja bio plinskog postrojenja u Rijeci nije u nadležnosti sektora za zaštitu prirode te se stoga ne može planirati na stavci u nadležnosti sektora zaštite prirode. Kao što sam prethodno istakla, smanjenje rashoda porezne uprave onemogućilo bi izvršavanje preuzetih i planiranih obaveza.
Predlagatelj, izvolite.
Poštovani g. Sanader i poštovana Nataša Mikuš Žigman, državna tajnice. Imamo situaciju gdje potezom pera, jednim potezom možemo raskinuti gordijski čvor pogrešnih koncepata gospodarenja otpadom. Imamo situaciju gdje možete pokrenuti lavinu novog kružnog gospodarenja otpadom, jedinog prihvatljivog po svim zakonima EU i svim poznatim direktivama. Imate priliku bez ikakve patetike, rekao bih, povijesnu da zaustavite trovanje ljudi područja cijelog prstena Rijeke, Marčelja, od otrovne Marišćine, imate priliku pokazati odgovornost, omogućiti stanovnicima Viškova da se ne guše u smradu. Imate priliku zaustaviti u samom početku suludu ideju grada Rijeke i Primorsko-goranske županije da gradi spalionicu smeća na vodozaštitnom području Sušačke Drage. Imate priliku poentirati. Ministar Ćorić je jasno rekao, mora se odvajati biootpad. To su obveze i ciljevi koje smo si kao članice EU zadali. A u Primorsko-goranskoj županiji je situacija da od 12 komunalnih društava samo njih 4 odvojeno prikuplja biorazgradivi komunalni otpad. Ostala komunalna društva izbjegavaju svoju zakonsku obvezu opravdavajući se da imaju obavezu voziti biorazgradivi komunalni otpad izmiješan s ostatkom otpada u Županijski centar za gospodarenje otpadom Marišćina, tako da se tamo ljudi valjda mogu trovati i da im smrdi. Rješenje je u anaerobnoj digestiji. Bez prisustva zraka potiče se raspadanje otpada i stvaranje plina. Dobijete i kompost i plin. 2 resursa koja su prirodna, koja ne zagađuju. Nemojte odbijati ovaj projekt koji je po svim zakonima i uredbama EU. Očekujem od cijele oporbe da podrži izgradnju bioplinskog postrojenja kojim bi se riješili svi problemi vezani uz otpad. Očekujem onaj minimum, barem od saborskih zastupnika iz 8. izborne jedinice [[Upadica: Vrijeme.]] da uložimo 18 milijuna kuna i zaštitimo zdravlje i okoliš.
108. amandman, zastupnik Miro Bulj.
Amandman se ne prihvaća. Hrvatske vode su tijekom 2020. g. raspisale javni natječaj i ugovorile izradu sanacijskog programa sa prijedlogom mjera za otklanjanje štete u okolišu lagune na području „Bare“ u gradu Kninu. Realizacija ugovora je u tijeku i isti će biti završen u prvom kvartalu 2021. g., vrijednost predmetne dokumentacije je 446 250 kuna sa PDV-om, a sufinancira se u jednakim omjerima izvornim sredstvima Hrvatskih voda, sredstvima Šibensko-kninske županije, grada Knina i DIV grupe d.o.o. Državni inspektorat je pak u svom prijedlogu proračuna za 2021. g. i projekcijama za naredne dvije planirao sredstva temeljem realno iskazanih potreba i smanjenje sredstava bi onemogućilo redovito izvršavanje preuzetih ugovornih obaveza i redovno poslovanje.
Predlagatelj, uvaženi zastupnik Miro Bulj, osvrt.
Hvala lijepo. Zagora je prepuna lipih rijeka, a imamo Cetinu, Krku, imamo brojne pritoke, međutim, kad vidim, Zrmanju, naravno, kad vidim kako se odnosimo prema našim rijekama da uz sami pritok rijeke, uz samu rijeku Krku imamo lagune kraj tvornice, bivše tvornice TVIK, današnji DIV, što se događa? Kakva .../nerazumljivo/... ovdje sam donosio u prošlom mandatu čak i u boci tu tekućinu koja je katastrofalna. Često kod svake kiše kroz te lagune prolazi taj otrov, ta tekućina, ulja, maziva, ulaze do nacionalnog, odlaze rijekom Krkom do Nacionalnog parka Krka. I nitko ništa ne poduzima osim što se priča da je potrebna sanacija. Da, potrebna je sanacija, a ja sam vam predložio, uvažena državna tajnice iznos sredstava da bude donekle dovoljan. Vi minorizirate problem voda na području Dalmatinske zagore. Štetne projekte ste gurali i u Cetinsku krajinu na rijeci Cetini, termoelektranu Peruču. Imamo brojne druge rudokope koji se pretvaraju u odlagališta otpada koja se ne saniraju, koje ugrožavaju pitke vode i resurse na tom području. Znate li koju ugrozu radi ova laguna, ove lokve, ove bare, maziva, goriva, ulja, kemikalija koje odlaze iz tvornice ili ne znam odakle i tko je odgovoran za ovo što je svako malo rijeka Krka se zagađuje tom tekućinom. Što se poduzima? Osim 2021. g., čini mi se, u prvoj polovici, čini mi se da je to izborna godina i to prebacivate na Knin grad, grad Knin, gdje izumiru, odlaze mladi ljudi, gdje nemamo više stanovnika, nemamo djece, a vi govorite da će on ovo platit, pa hitno sanirajte, spasite rijeku Krku. Hvala lijepo. Tražim glasanje.
109. amandman, zastupnika Ante Kujundžića.
Amandman se ne prihvaća. Naime, planom gospodarenja otpadom RH za točno određene lokacije onečišćene otpadom, tzv. crne točke definirani su statusi projekata i mogući izvori financiranja. Zakonom o održivom gospodarenju otpadom propisano je da sanaciju okoliša na lokaciji koja je onečišćena otpadom, a kako je utvrđeno planom gospodarenja otpadom, osigurava onečišćivač, a ukoliko je on nepoznat ili je prestao postojati, a nema pravnog slijednika, sanaciju osigurava vlasnik odnosno posjednik nekretnine. Sanacija toksičnog otpada iz bivše Tvornice ferolegure Dalmacija Dugi Rat, nije predviđena planom gospodarenja otpadom RH te nema temelja u ovom trenutku za uvrštenje ovog troška u državni proračun. Međutim, planom gospodarenja otpadom također, je određena mjera 4-3 koja se odnosi na identifikaciju novih lokacija onečišćenjem opasnim otpadom te će se u okviru ove mjere u sljedećem razdoblju uzeti u obzir predložena lokacija.
Predlagatelj.
Ovaj, evo, ja sam tu. Poštovana državna tajnice, dakle 1908. g. ja sam podnio amandman, da, 1908., 1998. je tvornica Ferolegura Dalmacija prestala zapravo s radom. Od tada do dana današnjega taj prostor ne znam jeste li prolazili i vidjeli i uvjerili se koliko je taj prostor turistički živ, koliko je demografski sasvim dobar međutim možda i najspecifičniji i u Hrvatskoj i u općinskom vijeću čini mi se da su u koaliciji HDZ i SDP. Dakle, niti jedna, niti druga politička sinekura ovaj problem do dana današnjega nije riješila. Dakle, ja razumijem možda da on nije kao takav u smislu sanacije ubačen, nije možda u određenoj ingerenciji konkretno Ministarstva okoliša i isto tako mi je jasno da bi država tih godina da bi skinula nekakav uteg oko svoga vrata to je lagano prodala za nekakvu šaku kikirikija tom nekom koji je ustvari ostavio stanje takvo da će doći u pitanje sigurno zdravlje građana i nemojte se začuditi ukoliko vam bude određeni oblik prosvjeta na toj dionici. Dakle, ja tražim svejedno glasanje o ovom amandmanu, a uz to glasanje bih vas zamolio onako ljudski kao čovjek čovjeka da autoritetom samoga ministarstva poduzeme da li pismena, da li korake kakve god imate prema onom tko je u vlasništvu spomenute tvornice. Hvala.
Hvala državnoj tajnici. Slijede amandmani Ministarstvu znanosti i obrazovanja. Uvaženi državni tajnik Stipe Mamić. 110. amandman Kluba zastupnika MOST-a nezavisnih lista.
Hvala lijepo gospodine potpredsjedniče. Uvažene dame i gospodo zastupnici, amandman se ne prihvaća iz razloga što financiranje ovog projekata, projekta proizlazi iz odredbi Članaka 48. i 49. i 50. Zakona o predškolskom odgoju i obrazovanju koji utvrđuju da se u proračunima osnivača ustanova predškolskog odgoja i obrazovanja tj. u proračunima jedinica lokalne i područne (regionalne) samouprave osiguravaju sredstva za financiranje iz izgradnje i opremanja predškolskih ustanova.
Osvrt predlagatelja, uvaženi zastupnik Nikola Grmoja.
Hvala. Evo, jedan amandman za našu Korčulu za Smokvicu, za dječji vrtić, znamo koliko je važno da nam ljudi ostanu živjeti na našim otocima, koliko je važno da djeca tamo imaju dobre uvjete u njihovim vrtićima, u njihovim školama i ovim amandmanom smo zapravo predložili osiguravanje sredstava za rekonstrukciju dječjeg vrtića Bambi u mjestu Smokvica što bi podiglo kvalitetu života na tom otoku. Zgrada vrtića rađena je '50.-tih godina prošlog stoljeća, u raspadu je, potrebna je hitna rekonstrukcija. Žao mi je evo da niti jedan amandman, za niti jedan dio Hrvatske, a stvarno smo mislili na sve, ne želite prihvatiti i da Vlada nije mogla, eto barem da pokaže nekakvu dobru volju prihvatiti barem nekoliko amandmana, ni to. Evo vidim da su prihvaćena 2 amandmana od ne znam 300 amandmana koje je dala oporba. Ono gdje smo predlagali smanjenje to je vozni park, to je administracija, ali evo ne želite se očito ničega odreći, nisu vam djeca na prvom mjestu, nisu vam ni umirovljenici bitni, nisu ni radnici, nisu ni poduzetnici, nažalost nisu građani ovaj postat će vam bitni za mjesec ili dva kad krene kampanja tada ćete ovaj imati usta puna bombona za njih, bit će razno raznih obećanja, ali mislim da danas građani mogu vidjeti zapravo kako se odnosite prema njima, kako se odnosite prema proračunu, a i ja se nadam evo da će građani to znati vratiti već na lokalnim izborima. Tražim glasovanje.
111. amandman Klub zastupnika MOST-a nezavisnih lista.
Amandman se ne prihvaća iz razloga što pored sredstava predloženih u državnom proračuna na predmetnoj poziciji ministarstvo je dodatno osiguralo sredstva iz Europskog socijalnog fonda u iznosu od 321 milijun 81 tisuća 81 kuna kroz period od 5 godina u okviru kojeg se dodjeljuje 10.000 stipendija godišnje. Pored navedenih stipendija dodjeljuje se i 3.400 STEM stipendija godišnje financiranih također iz Europskog socijalnog fonda.
Predlagatelj, uvaženi zastupnik Marin Miletić.
Poštovani potpredsjedniče Hrvatskog sabora gospodine Sanader i gospodine državni tajniče Mamiću, ja bih mogao reći da imam sreću jer dolazim iz Rijeke pa u Rijeci imamo sjajno sveučilište koje rektorica Snježna Prijić Samaržija uistinu vodi impozantno pa onda naši studenti su u nešto povoljnijoj situaciji od nekih drugih studenata u RH. Žao mi je da se ponovno ne prihvaća amandmani, neovisno evo od MOST-a nego od bilo kojih stranaka iz oporbe koji se tiču Rijeke, koji se tiču Primorsko-goranske županije. Mi smo htjeli pomoći siromašnim studentima ovim amandmanom, htjeli smo pomoći mladima koji nemaju uvjete kao i drugi studenti u RH da se pomogne. Pitanje je ključno, kakvu Hrvatsku mi želimo? Želimo li Hrvatsku iz koje posljednjih 5 godina 200.000 ljudi gotovo iselilo. Ja razumijem kada bih možda želio biti nešto otvoreniji mogao bih skoro reći da razumijem da studenti visokoobrazovani nisu glasači vaše stranke, ali ne želim to reći, ne želim ići ispod pojasa, nego želim biti jasan, ako nam mladi ne budu u fokusu, ako nam studenti ne budu u fokusu kome će ostati ova naša država, kome će ostati Hrvatska za koju su ginuli hrvatski branitelji, omogućili nam slobodu da mi danas u demokratskoj Hrvatskoj gradimo to društvo u najboljem smjeru. Uistinu sam vrlo žalostan što niste prihvatili ovaj amandman, a Eurostat predviđa da će Hrvatska 2080. imati tek nešto malo više od 3 milijuna ljudi. Budete li kao vladajući nastavili s ovakvom politikom prema mladima strah me je da ćemo ih imati još manje.
112. amandman Klub zastupnika MOST-a nezavisnih lista.
Amandman se ne prihvaća iz razloga što su predmetne aktivnosti financiraju isključivo najprioritetniji objekti u kojima je ugrožena sigurnost učenika i zaposlenika sukladno mišljenju nadležnih tijela, te su predložena sredstva dostatna za izvršenje ugovora koje je Ministarstvo znanosti i obrazovanja zaključilo.
Predlagatelj, uvaženi zastupnik Nikola Grmoja.
Hvala. Dakle, tražimo ovdje i tražili smo amandmanom sredstva za općinu Klinča Sela koja je 2017. dobila novu, novu osnovnu školu, ali da bi bila u potpunosti funkcionalna i prilagođena današnjem obrazovnom programu i potrebama svih učenika na području općine potrebno je dograditi i sportsku dvoranu koja je kao takva i predviđena bila projektnom i poslovno planskom dokumentacijom. Stoga se predlaže znači ovim amandmanom da se osigura 5 milijuna kuna za to. Evo, al nažalost ni to ne želite prihvatiti. Vidimo u vrijeme ove epidemije koliko je bitna aktivnost, fizička aktivnost, koliko je bitan sport, koliko su ljudi koji se bave sportom otporniji na posljedice i simptome ove bolesti, tako da u tom smislu jako je važno da našoj djeci omogućimo bavljenje sportom i žalosti nas da evo u općini Klinča Sela ne želite podržati gradnju dvorane, školske dvorane za školsku djecu i događa se nažalost s ovim amandmanom kao sa svim amandmanima koje smo predložili koliko god oni bili dobri, koliko god bili potrebni, vi ih odbijate. Ali ničija nije do zore gorila, sve će vam se ovo vratiti. A bilo bi dobro da vam se ne vrati s kamatama jer hrvatskim građanima, evo šalju mi poruke iz svih dijelova Hrvatske je dosta ovakvog ponašanja. Dosta je ovakvog vladanja gdje kupujete sebi skupocjene automobile, gdje sebi izvlačite novac iz namještenih natječaja, gdje ima razno raznih nepravilnosti čak i u natječajima za europske fondove, a da za ključne stvari za naše građane ne želite osigurati sredstva. Tražim glasovanje.
113. amandman Klub zastupnika MOST-a nezavisnih lista.
Amandman se ne prihvaća jer je ministarstvo osiguralo sredstva sukladno odredbama Zakona o predškolskom odgoju i obrazovanju kojim se sufinanciraju programi za djecu s teškoćama u razvoju, darovitu djecu, djecu pripadnike nacionalnih manjina, te obvezni program pred škole. U prijedlogu proračuna već su povećana sredstva za sufinanciranje obveznog programa pred škole sa 6 milijuna 200 tisuća kuna na 8 milijuna 200 tisuća kuna, te su dostatna za planirane aktivnosti.
Izvolite osvrt predlagatelja, uvaženi zastupnik Nikola Grmoja.
Ovako, ponovno Sisačko-moslavačka županija. Evo niti jedan amandman nitko od zastupnika nije dao, 14 ih je izabrano, 14 ih je izabrano u 6. izbornoj jedinici. Ne samo da nitko nijedan amandman nije dao, nikoga nema danas ovdje. Evo hrvatski građani, ovo vam je vladajuća većina. Ovo vam je vladajuća većina. Od vladajuće većine je tu Ante Sanader, potpredsjednik HS. To je to od vladajuće većine kada raspravljamo o amandmanima o Sisačko-moslavačkoj županiji. Županiji koja je pred demografskim slomom, gdje se župan ponaša kao lokalni šerif, gdje sisačka gradonačelnica iz redova SDP-a na namještenim natječajima zapošljava propale HSP-ovce. To je ta županija, gdje ste odbili izdvojiti 10 milijuna kuna za sufinanciranje rada dječjih vrtića. Tako se ponašate. Odbijate svaki amandman za tu županiju. Odbijate amandmane koji idu u korist naše djece, u korist umirovljenika, u korist zdravstvene skrbi ljudi na tom području. I ići ćete ponovno tamo po glasove, ići će župan Žinić ponovno po novi mandat jer se nadate da ljudi brzo zaboravljaju, da ljudi brzo zaboravljaju, a znamo svi što ste radili i koliko je afera tamo u Sisačko-moslavačkoj županiji. Bio je i korona parti županov. Tražim glasovanje.
114. amandman Klub zastupnika MOST-a nezavisnih lista.
Amandman se ne prihvaća iz razloga što financiranje ovog projekta proizlazi iz odredbi čl. 48., 49. i 50. Zakona o predškolskom odgoju i obrazovanju koji utvrđuje da se u proračunima osnivača ustanova predškolskog odgoja i obrazovanja tj. u proračunu jedinica lokalne i područne regionalne samouprave osiguravaju sredstva za financiranje izgradnje i opremanje predškolskih ustanova.
Osvrt predlagatelj uvaženi zastupnik Miro Bulj.
Hvala lijepo. Tražio sam da se napravi nekolko desetaka igrališta u Dalmatinskom zaleđu u Šibensko-kninskoj, Zadarskoj, Splitsko-dalmatinskoj županiji u naseljima, selima gdje djeca nemaju mogućnosti imati igrališta i baviti se sportom. Međutim, mi raspravljamo kolegice i kolege, dragi narode, pogledajte imamo ovdje nešto zastupnika iz zeleno-lijevog bloka, kolegica Taritaš iz IDS-a, tu je kolega iz SDP-a, iz većine apsolutno nema nikoga. Građani, koji ste birali ove zastupnike iz ovoga područja pogledajte 9. izbornu jedinicu. Jedino Ante Sanader što mora biti tu jer je potpredsjednik sabora inače i on će glasati 99% protiv ovog amandmana, pratite oće li glasati, a porijeklom je iz zagore, porijeklom je iz zagore. Pogledajte klupe, a govorimo o ozbiljnim stvarima, o amandmanima zastupnika. A i vi državni tajniče il pomoćniče ministra, ne znam što će jel vas se mijenja ko na traci, ne znam da li ste vi ovdje samo poslani … [[Govornik se ne razumije]] pro formi. Vi ovo niste ni … [[Govornik se ne razumije]] ni pročitali. Znate li vi di su ova sela šta sam ih ja čitao? Znate li gdje je to? Jeste bili tu? I vama se, tamo je odličan život, jel? Bit će u predizborno vrijeme i u vrijeme kamapanje. Pa jel vas sramota ne podržavat ništa? Ne imat nijednoga saborskoga zastupnika ovdje? Ovo su donijele izmjene Poslovnika. Kad se raspravlja o najbitnijem dokumentu, kad je narod plaća nas i putne troškove i što ovdje stojimo, plaća nas da dođemo ovdje, a državnom tajniku je smišno. Pa jel vas sramota? Vi niste izabrani, ja sam izabran, vas je imenovalo, vi ste imenovani po Duhu svetom, po velikom Andreju. Govorimo o ozbiljnim stvarima, govorimo o infrastrukturi, o djeci, o budućnosti dvije trećine Hrvatske koje su mrtve. Pa jel sramota ovo. Pogledajte, …
Vrijeme. 115. amandman Kluba zastupnika Mosta nezavisnih lista. Izvolite državni tajniče.
Amandman se ne prihvaća iz razloga što je Vlada RH kao odgovoran nositelj ukupne ekonomske politike, a ujedno i kao odgovoran poslodavac već u razdoblju od 2016. do 2020. osigurala povećanje plaće javnih službenika za cca 20% te od 1.1. sada uskoro kreće novi rast osnovice za dodatnih 4%.
Predlagatelj, zastupnik Miletić, izvolite.
Poštovani gospodine Sanader potpredsjedniče HS-a i poštovani državni tajniče. Mene osobno žalosti da kada raspravljamo o studentima, o mladima, o djeci raspravljamo nas nekoliko tu saborskih zastupnika iz zeleno-lijevog bloka, kolege iz SDP-a, kolegica iz IDS-a koja je uvijek ovdje nikoga nema iz HDZ-a. Tako vladajući imaju odnos prema oporbi, tako vladajući se ponašaju prema izabranim saborskim zastupnicima, to je valjda ta razina kolegijalnosti, to je ta razina otvorenosti. Mi ovdje govorimo o djeci, a činjenice su prema DZS-u da iz Hrvatske u zadnjih sedam godina iselilo 65.000 djece. Kako se mi ponašamo prema toj djeci? Ovaj naš amandman je bio usmjeren da se pomogne učenicima 8. razreda, vrlo je stresan proces za djecu i za roditelje i on zahtijeva određena materijalna sredstva prilikom upisa u 1. razred srednje škole i mi smo samo to htjeli. Rekli smo u redu, idemo pomoći djeci, idemo pomoći roditeljima u ovim uvjetima pandemije, u uvjetima gospodarske krize koja je zahvatila cijelo naše društvo, računali smo na vašu dobru volju, računali smo na vašu otvorenost prema djeci. Nažalost, izgleda da smo se prevarili i da ćemo morati čekati neka bolja vremena za hrvatsku mladež, za studente, za umirovljenike i za djecu u osnovnoj školi.
115. amandman.
Amandman se ne prihvaća iz razloga što je predloženo u suprotnosti s odredbama Zakona o odgoju i obrazovanju u osnovnoj i srednjoj školi, a kojim nije predviđena mogućnost osiguranja sredstava za ove namjene u Državnom proračunu RH već u proračunima osnivača i nositelja sufinanciranja odnosno županija i gradova, osim u iznimnim situacijama kada se radi o ugrozi, sigurnosti djece i zaposlenika škole.
U ime predlagatelja. Gospodine Grmoja ima jedna povreda Poslovnika, uvaženi zastupnik Miro Bulj. Izvolite.
Hvala lijepo. Povrijeđeni su svi članci Poslovnika HS-a jel mi saborski zastupnici raspravljamo o najozbiljnijem ovdje, dajemo svoje prijedloge, a u sabornici od većine saborskih zastupnika HDZ, SDSS, manjinci svi koji bi trebali biti ovdje niti da čuju šta mi predlažemo. Državni tajnik pro forme ovdje odbija amandmane i ovo je igrokaz vladajuće većine i hrvatske Vlade. Pa pogledajte uvaženi potpredsjedniče šta je to. Jel ovo ozbiljna rasprava o proračunu većine da čuje barem prijedloge svojih kolega koji su izabrani … jedinicama.
Vrijeme gospodin Bulj. Ovo nije bila povreda Poslovnika dobivate opomenu. Uvaženi zastupnik Nikola Grmoja osvrt.
Dakle, tražili smo ovdje 114. amandmanom da se osiguraju sredstva za izgradnju deset modernih dječjih igrališta, a isto tako za Grad Jastrebarsko da se osigura prostor i ishodi valjana dokumentacija za izgradnju nove osnovne škole i tražili smo da se to uvrsti u proračun, međutim evo i taj amandman nažalost odbijate. I kao što je rekao kolega Bulj, ja ne znam bi li bio ljut, bi li bio razočaran da ovdje pred praznom sabornicom nakon što je Vlada odbila svaki naš amandman bez obzira koliko bio dobar za građane da barem pokušamo ovdje uvjeriti svoje kolege da na glasovanju podrže ovaj amandman. Koga ćemo gospodine Sanader uvjeriti, koga? Imamo samo vas uvjeriti jer ovdje morate biti po dužnosti. Niti jednog zastupnika iz redova vladajuće većine nema u sabornici dok oporba obrazlaže i brani svoje amandmane, ovo je neviđeno, ovo se nikad nije dogodilo da nikoga u sabornici nema i da na ovakav način Vlada bahato, bezobrazno, bez ikakvog osjećaja za sve dijelove Hrvatske ovdje smo tražili za Grad Jastrebarsko potrebu izgradnje nove osnovne škole da i to odbijate i svaki amandman koji smo uputili. Ovo je stvarno sramotno i pozivam vas predsjedavajući da prekinete ovo dok se ne pojave predstavnici vladajuće većine na ovoj raspravi.
117. amandman Kluba zastupnika zeleno-lijevog bloka.
Amandman se ne prihvaća jer su predložena sredstva planirana sukladno postojećim ugovornim obvezama i planiranim pozivima za financiranje znanstveno istraživačkih projekata koje provodi Hrvatska zaklada za znanost. Pored proračunskih sredstava ministarstvo će programirati financiranje navedenih aktivnosti iz eu fondova.
Molim vas nemojte dobacivat. Izvolite uvaženi zastupniče.
Poštovani gospodine potpredsjedniče. Poštovani državni tajniče. Mi smo za ovu stavku predvidjeli povećanje od četiri milijuna kuna što je manje od 4%. Realizacija strateških ciljeva RH naravno da podrazumijeva i to je mnogo puta podvučeno i povećanje izdvajanja za znanost, istraživanje i razvoj. S obzirom na to da nam je sektor istraživanja i razvoja potfinanciran, smatrali smo da je upravo ta izdvajanja potrebno značajnije povećati i povećavati svake godine. U skladu s ciljevima zelene i digitalne Europe smatramo da je nužno i osobito važno osigurati značajnija sredstva za financiranje istraživanja i razvoja u području obnovljivih izvora energije, klimatskih promjena i prilagodbe. Ne mogu i ne dometnuti kako je povećano ulaganje u znanost deklarativno cilj svake pa i ove Vlade, pa ipak povećanja u ovoj stavci nema. Iznos koji je predviđen je identičan onome koji je upisan i u ovoj godini u ovom proračunu. Ostajemo dakle kod našeg amandmana i molimo da se o njemu glasa.
118. amandman Klub zastupnika zeleno-lijevog bloka.
Amandman se ne prihvaća. Planirana sredstva na poziciji A622007 financijska potpora znanstvenim udrugama i programima popularizacije znanosti dostatna su za pružanje financijske potpore redovne djelatnosti znanstveno, znanstvenih i znanstveno istraživačkih udruga te odvijanju programa popularizacije znanosti koji provode ustanove u sustavu znanosti i visokog obrazovanja te znanstvene i znanstveno stručne udruge.
Osvrt predlagatelja, izvolite uvaženi zastupniče.
Uvećavanje ulaganja u popularizaciju znanosti ključan je preduvjet razvoja gospodarstva i društva na temelju znanstveno objektivnih činjenica. Ključan je preduvjet borbe protiv lažnih vijesti i teorija zavjera koje smo imali prilike vidjeti i imamo prilike vidjeti i tokom ove Covid pandemije. Promocija znanosti među djecom i mladima je ključan, ključna i za njihov razvoj kritičnog mišljenja kao i poticaj na daljnjeg obrazovanja i razvoja karijere. Mislim da suvišno isticati koliko je, koliko je važno promovirati znanost i znanstveno utemeljen način razmišljanja. Mi ćemo svakako ostati kod ovog amandmana, molimo da se o njemu glasuje.
119. amandman Kluba zastupnika zeleno-lijevog bloka.
Amandman se ne prihvaća iz razloga što nije potrebno uvođenje nove pozicije jer se donošenjem odluke o donošenju kurikuluma za međupredmetnu temu građanski odgoj i obrazovanje za osnovne i srednje, srednje škole u RH, Narodne novine 10/2019 od 29. siječnja 2019. godine, građanski odgoj provodi međupredmetno u svim osnovnim i srednjim školama u RH kao i ostalih 6 međupredmetnih tema.
Osvrt predlagatelja, uvažena zastupnice izvolite.
Pa evo nakon kolege gdje sa žaljenjem vidim kako Hrvatska razumije znanost i kako doista u vremenima gdje živimo u različitoj vrsti neznanstvenih činjenica ili tzv. fake news nismo u stanju povećati niti za jednu kunu sredstva iz godine za godinu. Također i ovdje nitko ne govori o međupredmetom, ne možemo se zadovoljiti sa programima koji nisu sustavni u vremenima gdje građanski odgoj bi značio i pripremu naših učenika za ono što evo svjedočimo i ovdje razumijevanje i demokracije, učenju o tome što znači biti i odgovoran građanin i što znači vidjeli smo prošao je danas jedan jedini amandman kolegice Nađ oko nasilja nad mladima i među mladima, dakle sve ono što bi jedan sustavni građanski odgoj uspio dati da napravi odgovorne građane za sutrašnju Hrvatsku, a kada pogledate odakle smo htjeli skinuti pa kako je moguće za nešto što bi se moglo reći da pripada nekim drugim vremenima, je li mi malo stariji se sjećamo SUBNOR-ovskih posjeta školama, 6 milijuna kuna za edukaciju o vrijednostima o Domovinskom ratu koja se ne provodi znanstveno napravljene su evaluacije takvih programa. U našem prijedlogu građanskoga odgoja bi se govorilo i o vrijednostima Domovinskoga rata ali na način koji je znanstven i koji obrazuje. I mislimo da je tragično da ova Vlada godinama se ne usudi uhvatiti se u koštac, a znamo i zbog čega i ovdje su ponovo prijepori oko vrijednosti zašto se cjelovit građanski odgoj ne uvozi, ne uvodi u naše škole.
120. amandman Kluba zastupnika zeleno-lijevog bloka.
Amandman se ne prihvaća iz razloga što su predložena sredstva dostatna za dodjelu godišnjih nagrada i nagrada za životno djelo, znači nagrada Ivan Filipović, nagrada Faust Vrančić koje su ujedno i usklađene sa visinom naknade za državnu naknadu Franjo Bučar.
Odgovor, osvrt, izvolite uvaženi zastupniče.
Hvala vam. Možda su po vašem mišljenju dostatna po našem bi ih svakako trebalo povećati. Nagrade u području tehničke kulture usmjerene su i na pojedince i na udruge zbog njihovog izuzetnog doprinosa širenju i unapređenju tehničke kulture. Jedan od dugoročnih razvojnih ciljeva vezan je i za poticanje STEM-a stoga je važno i kroz sustav nagrađivanja pokazati da se cijene i potiču napori dobrovoljnih organizacija i pojedinaca u tom polju kako bi učenicima i djelatnicima u tom sektoru poslali poruku da tehnička kultura valorizirana i s aspekta obrazovanja, znanosti i istraživanja te da je prepoznata kao jedan od važnih mehanizama ekonomskog razvoja. Stoga zaista mislimo da ovu stavku treba povećati, ostajemo kod amandmana i molimo da se o njemu glasa.
121. amandman Kluba zastupnika zeleno-lijevog bloka.
Amandman se ne prihvaća. Planirana sredstva dostatna su za sve planirane aktivnosti u 2021. godini. Ujedno unutar ove aktivnosti financiraju se i projekt resocijalizacije ovisnika o drogama te se sufinanciraju programi prevencije ovisnosti u osnovnim i srednjim školama.
Odgovor, osvrt izvolite uvaženi zastupniče.
Hvala vam. Ako su planirana sredstva dovoljna za planirane aktivnosti onda mi smatrao da treba planirati više i aktivnosti i sredstava. Prema izvješću pravobraniteljice za djecu za 2019. godinu navodimo da su investicije u prevenciju nasilja i ovisnosti nedovoljne te zbog toga škole različito pristupaju prevenciji i intervencijama u odnosu na vršnjačka nasilja te postupanje nije uvijek zakonski ni stručno ujednačeno. Provode se različiti programi prevencije, no dio njih nije evaluiran pa nisu poznati njihovi učinci ni ishodi za djecu. Nedovoljno je preventivnih aktivnosti za razvijanje socijalno-emocionalnih kompetencija i empatije, posebice za razvoj vještina, rješavanje sukoba. Pravobraniteljica je istaknula da Ured dobiva prijave kad prijavitelji doživljavaju kao nacionalno motivirane sukobe, ali da škole u svojim strategijama prevencije nemaju predviđeno provođenje programa građanskog odgoja usmjerenog na učenje o ljudskim pravima, toleranciji i prihvaćanju različitosti. Napominje se da su takvi incidenti najčešće usmjereni prema učenici romske, srpske, ali i drugih nacionalnosti. Ističe se nedostatak stručnih kapaciteta škola za pravovremeno reagiranje na pojave nasilja, ali i provedbu preventivnih mjera. Iz svega navedenoga, imajući u vidu da nam je zaštita prava djece i mladih te osiguranje odgoja i obrazovanja koja će djecu učiti osnovnim vrijednostima i vještinama nenasilja, mira i poštovanja svakog čovjeka, nacionalni prioritet, zato smatramo da na ovome treba inzistirati, ostajemo kod amandmana i molimo da se o njemu glasa.
122. amandman, Kluba zastupnika zeleno-lijevog bloka.
Amandman se ne prihvaća iz razloga što je sukladno zakonu o tehničkoj kulturi, kao i Uredbi o kriterijima za utvrđivanje korisnika i načina raspodjele dijela prihoda od igara na sreću, sredstva Hrvatskoj zajednici tehničke kulture i nacionalnim savezima, isplaćuju se u visini ostalih prihoda od igara na sreću. Sukladno toj Uredbi se ujedno definira i raspodjela u samom Prijedlogu Državnog proračuna za 2021. g. Ispada da su sredstva nešto manje planirana, ali to je grupa procjena, koliko će se ostvariti, koliko će biti ostvarenje lutrijskih prihoda. Naravno da će se sredstva iskoristiti u visini kolika se ta, koliko se prihodi i ostvare, za očekivati je da to neće biti manje od ove godine.
Osvrt, uvaženi zastupniče.
Hvala vam. Neovisno o očekivanim i ostvarenim lutrijskim prihodima, mi zaista smatramo u cilju promocije STEM-a među djecom i mladima, da treba povećati ova izdvajanja za Hrvatsku zajednicu tehničke kulture kako bi se osigurao dostatan broj programa i kapaciteta za podršku djeci i mladima. Napominjem da smo ovim amandmanom tražili uistinu skromno povećanje, od otprilike 2% danih sredstava. Ostat ćemo pri amandmanu i molimo da se o njemu glasa.
123. amandman, Kluba zastupnika zeleno-lijevog bloka.
Amandman se ne prihvaća iz razloga što također, sukladno Uredbi o kriterijima za utvrđivanje korisnika i načina raspodijele dijela prihoda od igara na sreću, sredstva se isplaćuju u visini ostvarenih prihoda od igara na sreću. Sukladno Uredbi koja definira raspodjelu, a utvrđuje ju i odnosi ne Vlada RH.
Odgovor, uvaženi zastupnik.
Izvaninstitucionalni odgoj i obrazovanje djece i mladih obuhvaća organizacije civilnog društva u provedbi programa u području promicanja socijalne uključenosti te očuvanju nacionalnog i lokalnog identiteta, unaprjeđenju kvalitete života djece i mladih, poticanje razvoja kompetencija u prirodoslovno-matematičkom području i srodnim područjima, kojima se osigurava kvalitetno provođenje slobodnog vremena djece i mladih, te poticanje društveno korisnih aktivnosti, volonterstva i aktivnog građanstva. Kompetencije i znanja koja djeca stječu kroz te programe od iznimne su važnosti za izgradnju djece i mladih u aktivne i informirane građane te izgradnju građanskih kompetencija. Iz tog razloga je predloženo povećanje sredstava na ovoj poziciji, mi pri tom amandmanu ostajemo i molimo da se o njemu glasa.
124. amandman, Kluba zastupnika zeleno-lijevog bloka.
Amandman se ne prihvaća. Planirana sredstva na aktivnosti PCA-577131, poticaj obrazovanja nacionalnih manjina namijenjena su na dotisak i prevođenje udžbenika i drugih obrazovnih materijala za potrebe nastave na jeziku i pismu nacionalnih manjina te su dostatna.
Odgovor predlagatelj, izvolite.
Smatramo da je potrebno i to još uvijek i to bitno unaprijediti položaj nacionalnih manjina i osobito unaprijediti obrazovanje djece pripadnika nacionalnih manjina. Osobito je to važno u odnosu na one manjine koje su u teškom položaju, poput romske nacionalne manjine i to u pogledu osiguranja institucionalnih i izvaninstitucionalnih programa koji će pomoći boljoj socijalnoj uključenosti, a time i školskom uspjehu, promociji obrazovanja. A ... [[Govornik se ne razumije.]] promociji i osiguranju predškolskih programa, napominjemo da osobito među romskom manjinom još uvijek ima mnogo djece koji nemaju pristup obrazovnim sadržajima, posebno onim digitalnima, jer mnoga kućanstva nemaju internet, osobito je ovo važno u ovom vremenu pandemije, odnosno krize uvjetovano Covidom. Ostajemo i pri ovom amandmanu i molimo da se o njemu glasa.
125. amandman, Kluba zastupnika zeleno-lijevog bloka.
Amandman se ne prihvaća. S ove pozicije se pretežito financiraju odlasci naše darovite djece na međunarodna natjecanja, olimpijade, državna, svjetska prvenstva, kupove, tako da su ova sredstva koja su predložena za provedbu aktivnosti u 2021. g. dostatna, pogotovo obzirom na činjenicu ograničenih mogućnosti putovanja na međunarodna natjecanja koja su se već događala tijekom ove godine, a za očekivati je da će se događati i početkom sljedeće godine.
Osvrt, predlagatelj, izvolite.
Hvala lijepa. Mi milimo da nisu dostatna, mi štoviše mislimo da se i ovime još jedanput i pogotovo ovime šalje itekako važna i glasna poruka. Jednako tako kao što se zalažemo za obrazovna prava svih kojima je pomoć, i posebna zaštita potrebna, jednako tako se zalažemo i za povećanju pažnju i obrazovna prava posebno darovite djece. Brojni nacionalni programi, pa i prijedlog nove Nacionalne razvojne strategije ističu važnost razvoja programa rada s darovitim učenicima i studentima. I tu u prvom redu smatramo da je potrebno jačati kapacitete nastavnika i škola, da organiziraju i provode takve programe. Predloženi iznos je, stoga, smatramo, potpuno nedostatan, prema broju osnovnih i srednjih škola te visokoškolskih ustanova iznos po obrazovnoj ustanovi je predviđen za rast darovitim učenicima, iznos je svega 1.100 kuna. Istina jest da se navedena stavka planira utrošiti uglavnom na sudjelovanje na međunarodnim natjecanjima, ali to nipošto, ni u koji način ne može zamijeniti svaki oblik rada sa darovitim učenicima. Ostajemo dakle i pri ovom amandmanu i također molim da se o njemu glasa.
126. amandman Kluba zastupnika lijevo, crveno-lijevog bloka.
Amandman se ne prihvaća. Sukladno Uredbi o kriterijima za utvrđivanje korisnika i načina raspodjele djela prihoda od igara na sreću sredstva se isplaćuju u visini ostvarenih prihoda kao što smo maloprije to elaborirali. Također je za naglasit da se pomoćnici za nastavu za djecu s teškoćama u razvoju osiguravaju iz drugih izvora. Tako je iz Europskog socijalnog fonda ugovoren projekat u iznosu od cca. 362 milijuna kuna. Pored toga, osiguravaju se sredstva iz vlastitih proračuna jedinica lokalne i regionalne samouprave, te iz sredstva Ministarstva rada, mirovinskog sustava, obitelji i socijalne politike. Važno je za naglasit da je se broj pomoćnika u nastavi u zadnjih 5.g. gotovo i više nego učetverostručio.
Odgovor, izvolite uvaženi predlagatelj.
Hvala vam. Ako dakle nije možda bilo jasno iz odgovora, ovdje se radilo o našem prijedlogu povećanja sredstava za pomoćnike u nastavi za djecu s teškoćama u razvoju. Htio bih još jedanput jasno naglasiti da ovdje imamo sučeljen izvor financiranja koji se zove „igre na sreću“ i svrhu koja se zove „pomoćnici u nastavi za djecu s teškoćama u razvoju“. Već u startu samo to smatramo apsolutno neprihvatljivim. Naravno da je potrebno unaprijediti pomoć u nastavi za djecu s teškoćama u razvoju kroz unaprjeđenje položaja pomoćnika na način da se razriješe problemi sa zapošljavanjem i radnim uvjetima, uspostava standarda njihove kvalifikacije, pa samim tim i obrazovanja za njihovo zanimanje. Smatramo da je potrebno osigurat za pomoćnike u nastavi Ugovore o radu na neodređeno vrijeme, osigurati pravo na njihov plaćeni tjedni i godišnji odmor, te definirati koeficijente za plaće. Na kraju i ne najmanje važno, za slijedeću dakle 2021.g. u toj stavci planiramo gotovo 3 milijuna kuna manje nego što ove godine imamo, a što otprilike iznosi smanjenje za 13%-tnih poena. Ostajemo dakle zato i kod ovog amandmana i molimo da se i o njemu glasa.
127. amandman Kluba zastupnika zeleno-lijevog bloka.
Amandman se ne prihvaća. Planirana sredstva na planiranoj aktivnosti A579004 poticanje izvan nastavnih aktivnosti su dostatna za provedbu izvan nastavnih aktivnosti u osnovnim školama. Aktivnosti vezane uz provedbu izvan nastavne i izvan učioničke nastave planiraju se financirati kroz aktivnost A577130 na poziciji poticaji udrugama za izvan institucionalni odgoj i obrazovanje djece i mladih u provedbi organizacija civilnog društva u suradnji s osnovnim školama.
Osvrt, predlagatelj izvolite.
Potrebno je naravno unaprijediti izvan nastavne aktivnosti u osnovnim školama, te izjednačiti pristup učenicima iz svih dijelova RH kvalitetnim izvan nastavnim aktivnostima koje su važan dio odgoja i obrazovanja jer one potiču kreativnost, pozitivan odnos prema radu, slobodno izražavanje, samostalnost, suradnju, timski rad. Nejednakosti u pristupu u izvan nastavnim aktivnostima ujedno i predstavljaju i važan oblik nejednakosti u pristupu obrazovanja. Ostajemo i kod ovog amandmana, molimo glasajmo.
128. amandman Kluba zastupnika zeleno-lijevog bloka.
Amandman se ne prihvaća. Na ovoj poziciji A580003 poticanje izvan nastavnih aktivnosti u srednjim školama i visokoškolskom obrazovanju osigurana su dostatna sredstva za provedbu izvan nastavnih aktivnosti u srednjim školama i visokoškolskom obrazovanju. Aktivnosti vezane uz provedbu izvan nastavne i izvan učioničke nastave planiraju se financirati i kroz aktivnost koje smo maloprije opisali, iz koje se financira rad udruga, također iz lutrijskih sredstava.
Izvolite osvrt.
Hvala vam. Pa slično ili gotovo jednako kao i prethodno. Smatramo da je potrebno unaprijediti izvan nastavne aktivnosti i na razini srednjoškolskog obrazovanja, visokoškolskog obrazovanja i što je osobito važno izjednačiti pristup učenicima i studentima iz svih dijelova RH kvalitetnim izvan nastavnim aktivnostima koje su, mi smatramo, neizmjerno važan dio odgoja i obrazovanja. Ostajemo dakle i kod ovoga i molimo da se i o tome glasa.
129. amandman.
Amandman se ne prihvaća. Predviđena sredstva u 2021.g. prema priljevu sredstava od igara na sreću omogućuju zadovoljavanje potreba slijepih i slabovidih učenika i studenata kroz projekt, te udruga koje osiguravaju prilagodbu i izradu udžbenika i literature na Brailleovom pismu u tiskanom izdanju, u digitalnom obliku, zvučnom zapisu i uvećanom tisku za lakše praćenje nastave u odgojno obrazovnim ustanovama i visokim učilištima.
Osvrt predlagatelj izvolite.
Hvala vam lijepa. Još jedanput moram spomenuti da mi teško pada izjednačavanje odnosno spominjanje izvora sredstava za ovu poziciju i njezine namjene. I kako god to bilo propisima određeno neumjesno mi zvuči spominjati teškoće u obrazovanju slijepih i slabovidnih osoba sa izgledima dobitka od igara na sreću. A potrebno je olakšati obrazovanje slijepima i slabovidnima, učenicima i studentima, osiguravanjem prvenstveno adekvatne nastavne literature. Pri tom je važno, osobito važno osigurati sredstva i tehnologiju za prilagodbu svih obrazovnih materijala za slijepe i slabovidne s obzirom na to da se literatura sve brže, sve brže mijenja i ovisi o brzoj i učestaloj izmjeni nastavnih programa. Ostajemo dakle i kod ovoga. Molimo glasajmo.
130. amandman Kluba zastupnika zeleno-lijevog bloka.
Amandman se ne prihvaća. Aktivnosti vezane uz obrazovanje osoba bez hrvatskog državljanstva su se do nedavno financirale isključivo sredstvima državnog proračuna kako je ministarstvo prijavilo se i osiguralo sredstva iz Fonda za azil, migracije i integracije u ukupnom godišnjem, trogodišnjem iznosu od 560.000 EUR-a, planirana sredstva su dostatna.
Osvrt predlagatelja, izvolite.
Hvala vam lijepa. Reći ću smo ovo, potrebno je naravno olakšati integraciju osoba bez državljanstva jer osnova svakog integracijskog procesa je svladavanje jezika te osiguranje pristupa obrazovanju. Zato dakle ostajemo i kod ovog amandmana i molimo da se o njemu glasa. No, u vremenu koje mi je preostalo za očitovanje o ovom amandmanu, a prije posljednjega kojeg je naš Klub zeleno-lijevi blok uložio, prije posljednjeg amandmana vezano za odgoj i obrazovanje, znanost, Ministarstvo znanosti i obrazovanja dozvolite mi kratki rezime ovog našeg malog dijaloga koji se protekao kroz 14 amandmana. Mi smo dakle predložili povećanje projektnog financiranja znanstvene djelatnosti povećanjem financijske potpore znanstvenim udrugama i programima za popularizaciju i znanost. Uvođenje građanskog odgoja kao zasebnog predmeta, povećanje sredstava za državne nagrade za izuzetne rezultate u obrazovanju i tehničkoj kulturi, povećanje sredstava za prevenciju nasilja i ovisnosti, povećanje sredstava za poticanje hrvatske zajednice tehničke kulture, povećanje poticaja udrugama za izvaninstitucionalni odgoj i obrazovanje djece i mladih, povećanje poticaja za obrazovanje nacionalnih manjina, za programe rada s darovitim učenicima, nadalje povećanje sredstava za asistente u nastavu za teškoćama u razvoju, povećanje sredstava za izvannastavne aktivnosti najprije u osnovnim školama, potom i u srednjim školama i u fakultetima, povećanje sredstava za izrade udžbenika za slijepe i slabovidne učenike i studente i konačno sada ovo posljednje o čemu smo razgovarali i za obrazovanje osoba bez hrvatskog državljanstva. Sve redom, listom [[Upadica: Vrijeme.]] ste ih odbili.
131. amandman Kluba zastupnika zeleno-lijevog bloka.
Amandman se ne prihvaća. Prehrana učenika slabijeg socioekonomskog statusa financira se putem Ministarstva rada, mirovinskog sustava, obitelji i socijalne politike i to putem EU fonda FEAD iz kojeg se financira topli obrok za svu djecu županija koja imaju niži indeks razvijenosti od 125% prosjeka RH, a sve putem županija. Županije s većim indeksom razvijenosti prijavljuju projekte prehrane djece i socijalno ugroženih obitelji na natječaj zaklade za djecu te su na taj način obuhvaćena sva djeca slabijeg socioekonomskog statusa.
Osvrt, izvolite predlagatelj.
Hvala lijepa. Predložili smo dakle ovu mjeru i to upravo na državnoj razini upravo kako bismo spriječili da mogućnost osiguranja besplatnih obroka u školi bude ovisna o mogućosti ove ili one jedinice lokalne odnosno regionalne samouprave. Naime, s ciljem poboljšanja kvalitete prehrane i edukacije djece i mladih o zdravoj prehrani, prevenciji pretilosti i prevenciji pothranjenosti te psihofizičkog razvoja učenika s tim ciljem smo predložili da se za sve učenike uvede besplatna školska prehrana osiguranjem toplog obroka. Uvjereni smo da je ovo iskorak koji je potrebno i moguće učiniti. Nadalje, taj projekt možemo bazirati isključivo na lokalnim i sezonskim namirnicama koje će se nabavljati putem zelene javne nabave koristeći kratke lance opskrbe i favorizirajući lokalni uzgoj. Na ovaj način investicije u školsku prehranu imat će i značajan učinak na otvaranje tržišta za lokalne proizvode, mogućnosti planiranja malih proizvođača te povećanje javne svijesti o prednostima lokalnog uzgoja. Ostajemo i pri ovom amandmanu i molimo glasanje.
132. amandman Kluba zastupnika IP, Pametnog i GLAS-a.
Amandman se ne prihvaća. Predložena sredstva na aktivnosti odgoja, obrazovanja i darovite djece predškolske dobi u dječjim vrtićima dostatna su za planirane aktivnosti u 2021. godini. Regionalni program stambenog zbrinjavanja međunarodni je program utemeljen na okvirnom sporazumu koji je RH i Razvojna banka Vijeća Europe potpisala na dan 3. Prosinca 2013. godine i kojim je definiran pravni okvir za korištenje financijskih sredstava iz fonda regionalnog programa stambenog zbrinjavanja, a s rokom provedbe programa do 2022. godine. Planirana su financijska sredstva u prijedlogu državnog proračuna za 2021. godinu po ugovornim potprojektima, a s ciljem trajnog rješavanja stambenih potreba najugroženijih kategorija izbjeglih i interno raseljenih osoba kao i završetkom programa u preuzetom roku, sadržaju i opsegu te s istih nije moguće smanjivati sredstva.
Osvrt uvažena zastupnica Anka Mrak Taritaš.
Hvala lijepo poštovani potpredsjedniče Hrvatskog sabora. Uvaženi državni tajniče vi stojite tu pred nama vidite da je samo ovaj centralni dio i lijevo od vas su zastupnici, imate napisane materijale, uredno ih čitate i ja se nadam da vam je barem mrvicu neugodno jer i sad ovi amandmani koje ću ja u ime Kluba centra i GLAS-a dalje obrazlagat zapravo govore o tome da želimo u ovoj zemlji poticati izvrsnost, da želimo poticati obrazovanje, da želimo ulagati u obrazovanje. Postoji ona jedna uzrečica psi laju, karavane prolaze. Točno se tako osjećamo, ali sve manje je karavan u Hrvatskoj, a bojim se da će sve manje biti i drumova i cesta po kojima će oni ići. Ako želimo zaista napraviti iskorak prema 2030. ili 2050. godini onda trebamo krenuti ulagati već u ovom proračunu koji je za 2021. za u djecu, u mlade, a ja vidim da obrazloženje koje ste do sada imali zapravo se trudite da ostavimo status qo i da budemo točno prosječni onakvi kakvi jesmo i na dnu svih ljestvica europske kad se ocjenjuju zemlje EU. To je nešto što možda daje nišu komoditeta, ali zasigurno nije nešto što daje iskorak u budućnost. Stoga molim i glasanje o ovom amandmanu. Hvala lijepo.
133. amandman Kluba zastupnika IP-a, Pametnog i GLAS-a.
Amandman se ne prihvaća. Sredstva za obrazovanje odraslih povećana su za 2 milijuna i 800 tisuća kuna u državnom proračunu za 2021. godinu u odnosu na 2020. Broj polaznika navedenog programa kontinuirano se prati i obzirom da nema većih oscilacija u prethodnih pet godina predviđena sredstva su dostatna za osiguravanje provedbe programa. Svjesni smo činjenice da cjeloživotno obrazovanje građani RH su u najmanjoj mjeri uključeni na razini EU, ali to planiramo poticati i dodatnim aktivnostima koje programiramo unutar sljedećeg višegodišnjeg financijskog okvira, a pored ovih postojećih sredstava također se aktivnosti financiraju s pozicija Ministarstva rada preko HZZ-a.
Osvrt uvažena zastupnica Anka Mrak Taritaš.
Hvala lijepo. Naravno da tražim glasanje o ovom amandmanu. Dakle, Hrvatskoj je na raspolaganju i bit će na raspolaganju u jednom trenutku određena sredstva za tzv. Zeleni plan. Hrvatska najmanje od svih zemalja EU ulaže u cjeloživotno obrazovanje i prekvalifikaciju odraslih, dakle prekvalifikaciju za neka druga zanimanja, za neki drugi posao, za nešto što je na raspolaganju. Kad gledate i digitalnu pismenost koju ima Hrvatska u odnosu na druge radnike EU mi smo pri samom dnu. Ovim amandmanom zapravo želimo omogućiti sad u ovom trenutku u sljedećoj godini 2021. da bude godina koja će biti godina izazova, ali godina i prekvalifikacija obrazovanja odraslih, da imamo radnu snagu koja je spremna za neke nove poslove, koja je spremna za neke nove iskorake. Nažalost, ne prihvaćanjem ovog amandmana u cijelom nizu se zapravo pokazuje da ostavljamo status quo. Zemlja kao Hrvatska pred kojom je 2021. kao i pred cijelim svijetom jedna izazovna godina, ali ako ostavljamo da ništa ne mijenjamo ako ostavljamo status quo onda sam sigurna da ćemo kada ćemo gledati ponovno neke druge pokazatelje na razini EU zaista biti tamo pri samom dnu. Ja ovdje sjedim jer ne želim da budemo pri samom dnu. Ovi amandmani koje smo dali su amandmani, dakle oni nisu financijski preteški, ali pokazanje želje, volje i energije da nešto mijenjamo. U vašem ministarstvu nema ni želje, ni volje, ni energije za to. Hvala lijepo.
13. amandman Kluba zastupnika IP-a, Pametnog i GLAS-a.
134. jel?
35., pardon 34.
34. da, dobro. Amandman se ne prihvaća jer su sredstva koja su planirana dostatna za provedbu aktivnosti u 2021. godini. Također Središnji državni ured za Hrvate izvan RH kroz ovu aktivnost pruža pomoć u području obrazovanja, kulture, znanosti i zdravstva u BiH te pomaže u jačanju civilnog društva, osnaživanju mladih, obnovi i izgradnji. Poticaji BiH putem ove aktivnosti usmjereni su na razvoj cjelokupnog društva s dodatnim naglaskom na hrvatski narod. kao glavnog pokretača sustavnih proeuropskih reformskih procesa i jamca opstojnosti multietničke BiH.
Osvrt uvažena zastupnica Anka Mrak Taritaš.
Hvala lijepo. Ja ću moliti glasanje i o ovom amandmanu. Dakle, kada se obrazlažu ovi amandmani i kada o njima govorima ispada da su ti amandmani težine stotinjak milijuna kuna. Mi govorimo o milijun i pol, dva milijuna, dva i pol milijuna kuna da se uloži u obrazovanje u mlade i u budućnost ove zemlje, ali očito nema spremnosti niti u ovoj Vladi niti u vašem ministarstvu za navedeno. Stoga kao što sam rekla molim glasanje i o ovom amandmanu.
135. amandman Kluba zastupnika IP-a, Pametnog i GLAS-a.
Amandman se ne prihvaća. Planirana sredstva za aktivnosti poticanje izvannastavnih aktivnosti u osnovnim školama su dostatna za planirane aktivnosti u 2021. Ministarstvo znanosti i obrazovanja kontinuirano sufinancira izvannastavne aktivnosti u osnovnim školama te se iste aktivnosti financiraju iz nekoliko izvora kao s pozicije poticaja udrugama za izvaninstitucionalni odgoj i obrazovanje djece mladih, poticaja Hrvatskoj zajednici tehničke kulture, poticaja programa rada darovitim učenicima i studentima.
Osvrt uvažena zastupnica Anka Mrak Taritaš.
Hvala lijepo. Dakle, riječ je o još jednom amandmanu iz seta amandmana kojim zapravo smatramo da su aktivnosti koje su dio odgojno-obrazovnog procesa za djecu izuzetno važna. Da li želimo biti prosječni? Da li želimo cijelo vrijeme biti negdje na dnu ili želimo biti drugačiji? Da li želimo napraviti iskorak, da li želimo se pomaknuti sa tamo 25., 26., 27. mjesta od 27 zemalja EU? Meni se čini da bi trebali željeti napraviti pomak, da bi trebali željeti napraviti iskorak. Bit će prekasno, kad se mi tamo sjetimo 2025. ili 2026. da smo trebali nešto napraviti bit će prekasno. Ono što sam od cijelog proračuna za 2021. godinu očekivala, očekivala sam taj pomak, očekivala sam taj iskorak, očekivala sam da u ova teška vremena se mi pozicioniramo negdje drugdje. Ali vi državni tajniče koji bi se zapravo srcem, energijom, svojim poslom trebali zalagati za ovo sve zajedno, mi nam cijelo vrijeme objašnjavate da je to dostatno i da trebamo ostati točno tu gdje jesmo. E, mi mislimo da ne trebamo ostati tu gdje jesmo, da trebamo ići naprijed i u tom kontekstu je i ovaj amandman i ovi sljedeći koji će uslijediti. Hvala lijepo.
136. amandman Kluba zastupnika IP-a, Pametnog i GLAS-a.
Amandman se ne prihvaća. Planirana sredstva dostatna su za organiziranja ljetnih škola i drugih aktivnosti tijekom sljedeće proračunske godine. U prijedlogu proračuna već su povećana sredstva u odnosu na prethodna razdoblja, a temelj predloženog iznosa su realne potrebe prijavitelja na javni poziv iz navedene aktivnosti.
Osvrt uvažena zastupnica Anka Mrak Taritaš.
Hvala lijepo. Ja ću moliti da se glasa i o ovom amandmanu. Ovdje je riječ o nacionalnim manjinama, odnosno provođenju programa nacionalnih manjina. Znate, s jedne strane su nam usta puna nekakvih, nekakve priče, a s druge strane dođete do brojke. Kad pročitate brojku, brojke uvijek kažu istinu. Ja sam, kao što sam zastupnica u Saboru, tako sam zastupnica i u Gradskoj skupštini Grada Zagreba i paralelno sam čitala i jedan i drugi proračun pa onda je vrlo zanimljivo, da recimo, to je samo ovako, primjera radi, u proračunu Grada Zagreba namijenjeno za predškolsko obrazovanje djece romske nacionalnosti je slovom i brojkom predviđeno 6 tisuća kuna. Dakle 6 pa tri nule, 6 tisuća kuna. Dakle, s jedne strane će nam biti puna usta ulaganja i svega ostalog, a s druge strane dolazimo do proračuna i do stvarnosti i naravno da molim i da se glasa i o ovom amandmanu. Hvala lijepo.
137. amandman, Kluba zastupnika IP-a, Pametnog i GLAS-a.
Amandman se ne prihvaća. Kao što smo već obrazlagali, radi se o poziciji s koje se financiraju odlasci najdarovitije djece na međunarodna natjecanja, olimpijade, svjetska prvenstva. Obzirom na ovu situaciju, već i u 2020. g. ta sredstva su se morala smanjiti zbog nemogućnosti odlazaka putovanja na različite destinacije gdje se te aktivnosti uobičajeno događaju. Ukoliko dođe do nekakve promjene, mi ćemo tijekom godine voditi brigu da osiguramo dostatna sredstva, s time da su ta sredstva u zadnjih nekoliko godina višestruko povećana. Amandman se ne prihvaća. Kao što smo već obrazlagali, radi se o poziciji s koje se financiraju odlasci najdarovitije djece na međunarodna natjecanja, olimpijade, svjetska prvenstva. Obzirom na ovu situaciju, već i u 2020. g. ta sredstva su se morala smanjiti zbog nemogućnosti odlazaka putovanja na različite destinacije gdje se te aktivnosti uobičajeno događaju. Ukoliko dođe do nekakve promjene, mi ćemo tijekom godine voditi brigu da osiguramo dostatna sredstva, s time da su ta sredstva u zadnjih nekoliko godina višestruko povećana.
Osvrt, Anka Mrak-Taritaš, uvažena zastupnica.
Hvala lijepo. Molit ću glasanje i o ovom amandmanu. Dakle, mi imamo često slučaj da zaista imamo prilike vidjeti u onim središnjih dnevnicima, pa bez obzira koja je televizijska kuća, da nam se mladi ljudi, daroviti učenici, daroviti studenti vraćaju sa određenih natjecanja, vraćaju s određenih olimpijada u znanju, da tamo osvajaju u kontekstu stotinjak zemalja zlatne, srebrene, brončane medalje i onda kad to stavite u kontekst nagrada koje dobivaju, bude vam malo nelagodno, da zaista sav taj trud, sam taj angažman njihov zaista nije nagrađeno onako kako treba biti. Nelagodno je nama, ali ja se nadam da je nelagodno i vama u ministarstvu. Vi ste Ministarstvo znanosti i obrazovanja. Pa koje je to ministarstvo ako nije to koje se treba truditi da što više sredstva bude za obrazovanje, da što više sredstva bude za razvoj znanosti. Vi vidite da svake godine upisujete, odnosno upisuju se sve manje i manje studenata. Dakle, izvrsnost treba nagrađivati, treba ulagati, treba zaista omogućavati. Ja sam tu već u ovoj sabornici jedanput rekla, kako je g. Merkel na jednom sastanku se okrenula prema delegaciji iz Hrvatske i rekla je ovako, što ćete vi učiniti, to je bilo u trenutku ulaska Hrvatske u EU, sa vašim mladim, jer sve što vrijedi, dakle, mi ćemo vam pokupiti i dat ćemo im za zaposlenje onoliko koliko vi ne možete dati. Dakle, ono što bi mi trebali voditi računa, da nam mladi ostanu tu, ali ako već ih u startu obeshrabrimo, onda ćemo ih obeshrabrivati cijeli njihov život. Hvala lijepo.
138. amandman, Kluba zastupnika IP-a, Pametnog i GLAS-a.
Amandman se također, ne prihvaća. Znači opet se radi o lutrijskim sredstvima koja ovise o tome koliko će ih se ostvariti i kako će se puniti proračun. Ona se uvijek mogu utrošiti do visine onoga koliko se uprihoduje.
Osvrt, uvažena zastupnica Anka Mrak-Taritaš.
Hvala lijepo. Dakle vidite da su amandmani nekako strukturirani na način da pokušavamo da se više uloži u izvrsnost i posebnost. A odgovori su rutinski. To znači uvijek kao mogu se prenamijeniti sredstva, ali ovo pokazuje zapravo da ni ministarstvo ne vjeruje samo da će morati nekako ulagati i poticati, jer ako ministarstvo ne vjeruje i ako ono ne vjeruje u nekakvu budućnost, kako će vjerovati drugi? Hvala lijepo.
139. amandman, Kluba zastupnika IP-a, Pametnog i GLAS-a.
Amandman se ne prihvaća jer su predložena sredstva dostatna za planirane aktivnosti u 2021. g. U okviru ove aktivnosti financira se projekt resocijalizacije ovisnika o drogama te se sufinanciraju programi prevencije ovisnosti u osnovnim i srednjim školama za koje se sredstva osiguravaju iz drugih izvora Ministarstva unutarnjih poslova, Ministarstva zdravstva i Agencije za odgoj i obrazovanje.
Osvrt, uvažena zastupnica Anka Mrak-Taritaš.
Hvala lijepo. Molit ću glasanje i o ovom amandmanu. Dakle, kada smo imali proračun za 2020. g. onda je u jednom, nešto i drugačijem sastavu nego sad, ovdje smo jednako tako stajali i obrazlagali svoje amandmane, da ih ne kažem, branili, a vi ste nam odgovarali zašto se pojedini ili netko drugi, zašto se pojedini amandmani ne mogu prihvatiti. Tada nitko očekivao da će 2020. g. biti godina u kojem će cijele obitelji zbog lockdowna biti doma, gdje se djeca neće moći školovati, bez obzira da li je to osnovna škola, srednja škola, pa u konačnici i fakultet i gdje će se zapravo školovati na posve drugačiji način. Posljedica takvog stanja je posljedica koja ostavlja sigurno traga na psihičko zdravlje nacije, mladih, srednjih, starijih. Ostavlja i na ljude koji su inače navikli svako jutro se obući i otići na posao. Ostavlja i na djecu od najranije dobi jer dijete koje je ono, ... [[Govornik se ne razumije.]] škola, od 1.-4. razreda pa se ujutro ustane, pa mora oprati zube, pa se mora počešljati, pa mora složiti torbu, pa mora otići u školu je nešto drugo ili da sjedi doma ispred televizora, kompjutera, u pidžami od ujutro dok netko ne dođe i netko ga potjera. Dakle, živimo u takvom vremenu i ovim amandmanom zapravo smo pokušali da se povećaju sredstava iz kojih će, iz kojih bih mogli zapravo financirati temu psihičkog zdravlja mladih, psihičkog zdravlja nacije. Imat ćemo velikih problema, ali kad se tog sjetimo bit će prekasno. Hvala lijepo.
140. amandman Kluba zastupnika IP-a, Pametnog i GLAS-a.
Amandman se ne prihvaća. Planirana sredstva dostatna su za, za dodjelu godišnjih nagrada i nagrada za životno djelo. Znači nagrada „Ivan Filipović“ i nagrada „Faust Vrančić“ koje su, čija visina naknada je usklađena sa državnom nagradu, nagradom „Franjo Bučar“.
Osvrt, uvažena zastupnica Anka Mrak-Taritaš.
Dakle, nema čuđenja. Mislim da je, da su i neki drugi klubovi dali isti ili slični amandman gdje ste, gdje je bilo isto ili slično obrazloženje. Ovim amandmanom zapravo nekako želimo dati injekciju da se svi zajedno malo probudite i postanete svjesni da treba ulagati u mlade, u obrazovanje, a ne ostavljati status quo. Stoga tražim i glasanje o ovom amandmanu. Hvala lijepo.
141. amandman.
Amandman se ne prihvaća. Predviđena sredstva u 2021.g. omogućavaju nastavak kontinuiranog ulaganja u provedbu reformskih aktivnosti, te nema potrebe za povećanjem istih. Osim toga, osigurana su sredstva za provedbu kurikularne reforme u okviru ISF projekta potpora provedbi kurikularne reforme tzv. CKR2, te nije potrebno povećanje na ovoj aktivnosti u državnom proračunu. Pored toga bih naglasio ako se pogleda cijeli proračun Ministarstva znanosti i obrazovanja za 2021.g. iz svih izvora uključivo sve aktivnosti iz EU projekata da isti raste za približno dvije milijarde kuna, pa mislim da će bit dovoljno sredstava da sve ove aktivnosti koje ministarstvo provodi da ih provede na kvalitetan način.
Osvrt uvažena zastupnica Anka Mrak-Taritaš.
Hvala lijepo. Mi ćemo negdje krajem iduće godine ili sredinom, ovisno kako bude, će biti i neki rebalansi proračuna, bit će i nekakva izvršenja koja ćemo moći vidjeti i to će bit trenutak u kojem ćemo vidjeti da li ste bili u pravu vi ili smo bili u pravu mi koji smo predlagali amandmane. Ja nisam zlopamtilo, ali nekakve ovakve stvari su mi uvijek zgodne, pa si posebno to pribilježim jer je zgodno gledati taj kontinuitet i nekakav kontekst. Idete s proračunom, mi dajemo amandmane koje vi u većini slučajeva recimo 99,1% ne prihvatite, a onda imamo rebalans odnosno imamo izvršenje i rebalans i onda je zgodno vidjeti ko je tu bio na, ko je tu bio u pravu, pa će to biti trenutak da vidimo ko je zapravo kod ovog amandmana i kod ove priče bio u pravu. Hvala lijepo.
142. amandman Kluba zastupnika IP-a, Pametnog i GLAS-a.
Pa ovdje, pored onog svega što sam govorio o lutrijskim sredstvima, ja bih samo dodatno naglasio. Kad bi se teoretski i prihvatio i povećani ovaj iznos on se može izvršavat samo do visine onih sredstava koja su definirana odlukom vlade o raspodjeli lutrijskih sredstava, kako je to predviđeno Zakonom o korištenju lutrijskih sredstava. Znači, te pozicije isključivo ovise o tome kolko će Hrvatska lutrija prihodovat i sukladno tome onoliko koliko se prihoduje maksimalno do ovog iznosa se i može trošit za sve one aktivnosti koje se financiraju iz lutrijskih sredstava. Sukladno tome držimo da ovaj amandman nije potrebno prihvatiti.
Osvrt.
Hvala lijepo. Dakle, otprilike ste nekako slično odgovorili pred jedno 20-tak, 15-tak, 20-tak minuta jel je bio jedan vrlo sličan amandman. A ja nekako ću možda ponovo ponoviti ovo što sam rekla na prethodnom amandmanu. Vidjet ćemo, vidjet ćemo ko je bio u pravu, vidjet ćemo da li se je moglo ili se nije moglo. Vidjet ćemo da li ste se odlučili za jedan konzervativan pristup ovom proračunu što se meni čini ili ste ipak željeli i htjeli i imali ideju napraviti ipak malu promjenu. Od ove želje i ideje bojim se da smo jako daleko, al bit će prilika, pa da vidimo ko je bio u pravu. Hvala lijepo.
144. amandman.
143. jel?
143.
A '3, pardon.
Dobro. Amandman se također ne prihvaća. Znači, iz razloga što su, radi se o lutrijskim sredstvima, što sam već do sada sve objasnio na koji način se ta lutrijska sredstva mogu koristiti i što znači njihova pozicija u samom proračunu. Znači, to nije niti izvor 11 čisti proračun, niti je to izvor 12 limitiranje, niti je to 8-ica nego znači izvor koji je ovisan o tome kako će se lutrijska sredstva puniti. Ono što je važno ovdje na ovoj poziciji, iz iste se financiraju pomoćnici u nastavi, znači za djecu s teškoćama. U jednom trenutku sam već to spomenuo da je broj pomoćnika koji se osigurava u zadnjih 5.g. se povećao gotovo, gotovo 4 puta, za što su osigurana sredstva najvećim dijelom iz Europskog socijalnog fonda, projekta koje je ugovorilo Ministarstvo znanosti. Hvala.
Osvrt, uvažena zastupnica Anka Mrak-Taritaš.
Hvala lijepo. Kad vas slušamo, vaše obrazloženje otprilike ispada kao da smo mi tražili neko povećanje, a u iznosu od 10-tak milijona kuna. Nije bilo riječi o 10-tak milijona kuna, riječ je bilo o točno povećanju od nekakvih 3 milijona kuna, dakle nešto što mi se čini da apsolutno se moglo napraviti takav iskorak i nešto napraviti. Bit će zanimljivo vidjeti obrazloženje jednog drugog ministarstva gdje ista je tema lutrijska sredstva vezano je uz sport, pa će me baš zanimati kakva će obrazloženja biti tamo, da li ste se sinhronizirali ili ne, jel znate zašto se sredstva lutrije, vi i ja dobro znamo da se sredstva lutrije, da su namijenjena za razvoj sporta. I vi i ja dobro znamo da je ovo godina u kojoj nije bilo olimpijskih igara, a zemlja koja se odluči ne ulagati u kulturu i u sport nego ostaje samo na bazičnim stvarima ne ide korak naprijed. Stoga ćemo moliti i glasanje i o ovom amandmanu. Hvala lijepo.
144. amandman Kluba zastupnika IP, Pametnog i GLAS-a.
Amandman se ne prihvaća jer je predloženi iznos dostatan za pružanje financijske potpore u redovnoj djelatnosti znanstvenih i znanstvenostručnih udruga te odvijanju programa popularizacije znanosti koje provode ustanove u sustavu znanosti i visokog obrazovanja te znanstvene i znanstvenostručne udruge.
Osvrt uvažena zastupnica Anka Mrak Taritaš.
Hvala lijepo. Dakle svi ovi amandmani koje smo mi dali, a vezano je uz vaše ministarstvo, Ministarstvo znanosti i obrazovanja se baziraju na činjenici da potičemo obrazovanje, da potičemo izvrsnost, da potičemo razvoj znanosti, da potičemo da se ulaže u budućnost. Ovi amandmani su amandmani za budućnost. Mi danas trebamo jasno znati koje su to djelatnosti, koje su to aktivnosti, kakva to zemlja želimo biti 2030. ili 2050., to trebamo znati u proračunu za 2021. I zato osnovne primjedbe na proračun i ovi amandmani su na određeni način poticaj za nešto drugačije, ali nažalost nismo imali odgovarajućeg sugovornika. Kao što ovdje nema osim gospodina Sanadera nikog iz vladajuće većine da uopće pristojno makar tu sjedi pa da se izmjenjuju znate ono ko izmjene hokejaške pa da bude i uopće evidentiraju ili kroz uši im prođe ono što smo rekli, to znači da vladajuće uopće ne zanima amandmane koje ćemo dati. Mi možemo govoriti što hoćemo, davati amandmane kako hoćemo, a vi ćete točno onako kako hoćete ne prihvaćati ih. Hvala lijepo.
145. amandman Kluba zastupnika IP-a, Pametnog i GLAS-a.
Amandman se ne prihvaća. Odgovor je isti kao i na prethodni amandman i u principu se ponavlja.
Osvrt, izvolite uvažena zastupnica Anka Mrak Taritaš.
Hvala lijepo. Ovo je bio jedan amandman koji je bio vrlo sličan samo su bile stavke s kojih smo ih skidali različite, pa nas je zanimalo da li uopće ima ideje ili volje to prihvatiti. Nažalost nema. Molim glasanje i o ovom amandmanu.
146. amandman Kluba zastupnika IP-a, Pametnog i GLAS-a.
Amandman se ne prihvaća. Prema trenutnoj procjeni potreba iznos za financiranje dijela aktivnosti Seizmološke službe RH, a koje se financira s ove pozicije je dostatan ističemo kako je Ministarstvo znanosti i obrazovanja u rebalansu državnog proračuna za 2020. godinu i u prijedlogu državnog proračuna za 2021. osiguralo predvidjelo povećanje financijskih sredstava u iznosu od 500.000 kuna u odnosu na ranija razdoblja.
Osvrt uvažena zastupnica Anka Mrak Taritaš.
Hvala lijepo. Ja ću moliti glasanje o ovom amandmanu. Dakle, set amandmana koji su bili do sada su isključivo bili vezani uz obrazovanje u ulaganje u izvornost u posebnost i ostalo. Ovo je jedan amandman koji je malo drugačiji, a drugačiji je iz kojeg razloga? Dakle, mi smo pred osam mjeseci imali potres u Gradu Zagrebu, u Gradu Zagrebu postoje određena mjesta koja su definirana gdje se prate seizmološke promjene, tih mjesta bi sukladno propisima trebalo biti znatno više. Budući da je bilo inzistiranje da Grad Zagreb treba to osigurati onda kada uđete u zakon onda vidite da to ne može jedinice lokalne samouprave ni Grad Zagreb nego … na državnoj razini osigurava država. Tko je to tko to osigurava Seizmološki zavod? Ako nema novaca u proračunu ne može to ni osigurati, ako to ne može osigurat ne može na adekvatan način pratiti. Dal nas treba lupiti po glavi, dal trebamo imati potres ko što smo imali da osvijestimo da trebamo pratiti promjene i stanje u prostoru? Očito da, stoga naravno tražim glasanje i o ovom amandmanu. Hvala lijepo.
147. amandman Kluba zastupnika IDS-a.
Amandman se ne prihvaća iz razloga što je predloženo u suprotnosti s odredbama Zakona o odgoju i obrazovanju u osnovnoj i srednjoj školi, a kojima nije predviđena mogućnost osiguravanja sredstava za ove namjene u državnom proračunu već u proračunima osnivača i nositelja decentraliziranog financiranja odnosno županija i gradova. Napominjemo da Zakon o odgoju i obrazovanju jedno i predviđa mogućnost financiranja iz državnog proračuna isključivo u slučajevima kada se radi o objektima u kojima je ugrožena sigurnost učenika i zaposlenika te se u tom slučaju mogu obratiti Ministarstvu znanosti i obrazovanja što u ovom slučaju imamo samo tri takva projekta za koja su sredstva osigurana.
Osvrt predlagatelj. Izvolite.
Zahvaljujem na odgovoru. Ovim se amandmanom u okviru proračuna Ministarstva znanosti i obrazovanja predlaže pozicija pod kojom se za Osnovnu školu Marčane iz Marčane osiguravaju sredstva za građevinske objekte u iznosu od 19,5 milijuna kuna da bi se osigurali minimalni tehnički uvjeti. Znači riječ je o potrebi koja bi mogla proizaći iz vašeg ministarstva kada se zna da je ulaganje u djecu i u mlade ulaganje u našu budućnost žalosti činjenica da Vlada nema sluha za to, iz tog razloga tražim glasanje.
148. amandman Kluba zastupnika IDS-a.
Evo isti odgovor na ovo pitanje. Amandman se ne prihvaća.
Osvrt predlagatelj.
Zahvaljujem na odgovoru. Znači riječ je o OŠ Scoula elementare Mate Balote Buje iz Buja, govorimo o sredstvima za sanaciju, rekonstrukciju, dogradnju i nadogradnju postojeće školske zgrade. Smatramo da je to potrebno, Vlada ne želi biti partner Istarskoj županiji u osiguranju osnovnih sredstava, a to su sanacija i rekonstrukcija u osnovnoškolskom obrazovanju. Gospođo Anka vi ste govorili, psi laju karavani prolaze, meni se ovo više čini kao Sizifov posao, zato tražim glasanje. Hvala.
149. amandman Kluba zastupnika IDS-a.
Amandman se ne prihvaća uz isto obrazloženje.
Predlagatelj, izvolite.
Uvaženi državni tajniče. Sljedeći amandmani su svi vezani za školstvo i obrazovanje od strane kluba IDS-a i stvarno meni evo sada nakon ove jutrošnje rasprave nakon što je Vlada dala izjavu o amandmanima koja se prihvaćaju vidimo da vladajući nisu prisutni i da jednostavno opet za donošenje ovog proračuna će se iskoristiti vladajuća mašinerija i većina koju ima u Saboru i mi ovdje koji smo saborski zastupnici iz opozicije ono znate uzalud vam trud svirači. Međutim, mi iz IDS kao tvrdi Istrijani smo uporni, kako tovari bi rekli kod nas i nećemo odustati upravo od toga da se način donošenja proračuna u ovom saboru izmijeni i da se napokon saživi parlamentarizam. Ovdje se radi o OŠ „Svetvinčenat“. Od 2000. kad se decentralizirala ova država i prepustila škole, policiju, vatrogastvo, sve u raspadnutom stanju, kroz decentralizirana sredstva koja osiguravate u proračunu jednostavno je nemoguće održavati te škole, a kamoli stvarati nove uvjete za našu djecu. I zato predlažemo da i za ovaj amandman pronađete sredstva u proračunu i da se osiguraju uvjeti za djecu u Svetvinčenti u iznosu, znači ukupno planirana investicija 22 milijona i 500 tisuća kuna, a radi se o dogradnji, nadogradnji rekonstrukcije ove škole. Tražim glasanje i za ovaj amandman. Hvala.
Hvala. 150. amandman.
Vlada ne prihvaća ni ovaj amandman uz isto obrazloženje kao prethodni.
Izvolite.
Slušamo predstavnike ministarstva jednog, drugog, trećeg i ponavljate „ne prihvaćamo“. Da li vas je malo onako sram i neugodno da ovakve stvari upravo šta se tiču pogotovo mladih, obrazovanja i znanosti svaki put odgovoriti ne? Tražim glasanje za ovaj amandman.
151. amandman Kluba zastupnika IDS-a.
I ovaj 151. amandman je po istom modelu i također ga vlada iz istog razlog ne prihvaća osim što mogu dodati da ovo što ste rekli je zapravo činjenica da u mandatu vlade od 2012. do 2015. su upravo ta decentralizirana sredstva u dijelu kapitalnih investicija najviše stradala i to se do dana današnjeg u ovim okolnostima kakva, kakve, kakve imamo fiskalne sada nije još vratilo na te razine. Sukladno tome kao što se tada nije ni našao način da se obrazovna infrastruktura, pogotovo u pretercijalnom sektoru financira iz fondova, radimo sad jedno programiranje pogotovo u dijelu Recovery fonda odnosno Nacionalnog plana oporavka iz kojeg će biti izvjesno da će se moći veliki dio tih investicija financirat.
Evo zahvaljujem. Ovim se amandmanom su tražila se financijska sredstva za OŠ “Fažana“, također za rekonstrukciju postojeće zgrade, dogradnju i nadogradnju. Stoga tražim glasanje. Hvala.
152. amandman Kluba zastupnika IDS-a.
Vlada odbija amandman uz isto obrazloženje.
Izvolite predlagatelj.
Zahvaljujem na odgovoru. Ali evo ovdje Istarska županija pokazuje koliko vodi računa o upravo o obnovi zgrada i kompletne infrastrukture osnovnoškolstva. Istarska županija je jedina od rijetkih županija koja ima prirast stanovništva, gdje doseljavaju znači mladi iz ostatka Hrvatske i sigurno potrebe za unaprjeđenje infrastrukture u školstvu je potrebna. Konkretno za OŠ u Žminju, znači nije to neka obalna općina nego je upravo u središnjoj Istri i zbog i porasta broja učenika, ali i potreba, predviđeno je ovim projektom realizirali i dvodijelnu sportsku dvoranu kao dogradnji i nadogradnju postojeće škole. I žalosti nas da evo nemate razumijevanja da se to uvrsti u državni proračun za 2021., kad se na istarskom nivou županije pripremaju takvi dokumenti koji praktički imaju i građevinsku dozvolu i projektnu dokumentaciju jedino treba ga realizirat. Hvala. Tražim glasanje.
153. amandman Kluba zastupnika IDS-a.
Vlada ne prihvaća amandman uz isto obrazloženje uz, još jedanput samo da naglasim što zakon predviđa. Zakon predviđa da se može isključivo središnja država, Ministarstvo znanosti uključiti u financiranje onih objekata u kojima je ugrožena sigurnost učenika i zaposlenika škole. Ono što je iznad zakona, iznad zakona su jedino međunarodni ugovori i europski fondovi. Kada, u prethodnim godinama kada smo u zadnjih desetljeća imali financiranje kapitalnih investicija u školstvu, početkom naše demokracije najprije su to bili objekti koji su se, kojima su se sanirali iz međunarodnih ugovora, zajmova, Svjetske banke, Europske investicijske banke, Centralnog vijeća, banke vijeća Europe, ratne migracije stanovništva, poslije toga sanacija migracija stanovništva prema gradovima i unutar gradske migracije. Sada nakon ovoga dolazi nam vrijeme kada moramo se uskladiti sa europskim standardima, sa standardima cjelodnevne nastave, sa standardima rada u jednoj smjeni i to su projekti na kojima vlada ozbiljno radi i priprema ih.
Zahvaljujem na odgovoru. Ovim se amandmanom traže sredstva za OŠ „Vladimir Nazor“ Vrsar radi rekonstrukcije, dogradnje i nadogradnje postojeće školske zgrade. Tražim glasanje. Hvala.
154. amandman Kluba zastupnika IDS-a.
Evo vlada odbija amandman uz isto obrazloženje kao i prethodni.
Osvrt.
Zahvaljujem. Evo ovo je jedan primjer škole u Pazinu, jedna od najpoznatijih gimnazija, ali tu je i strukovna škola „Juraj Dobrila“. Prije par godina je Istarska županija zajedno sa gradom Pazinom zadužila se kredit i ušla u investiciju izgradnje sportske dvorane. Investicija je bila nekih 40 milijona kuna, niti kune nije došlo iz države. A imamo primjere gdje se iste takve dvorane financiraju, u nekim drugim krajevima, gdje bude sufinanciranja iz proračuna bez obzira na … [[Upadica iz klupe se ne čuje]] ima, ima, konkretno evo ja ću reć sportska dvorana u Metkoviću. „Juraj Dobrila“ i gimnazija znači u Pazinu sigurno treba dogradnju i nadogradnju. Predviđena su sredstva od 10 milijona kuna i nemojmo zaboravit da Istarska županija kad predlaže ovakve projekte da uvijek predlaže na način da su oni i spremni sufinancirat. U odgovoru koje ste mi dali i prije toga da decentralizacijom tj. novim modelom financiranja isto tako moramo reć da ovaj proračun nije usklađen i ne vidi se na koji način možemo dobiti sredstva iz Fondova EU jer se hvalimo da ćemo kompletne javne zgrade kroz energetsku obnovu rekonstruirati, a tu sigurno spadaju i škole jer su to javne zgrade. Osnivači su gradovi ili županije, ali sa ovakvim centraliziranim sustavom i držanje proračuna i kad gledamo proračun kako raste državni, a kako raste gradovima i općinama, onda ćemo vidjeti da taj srazmjer je sve veći i veći. Stoga mi nemamo drugog načina nego da tražimo sredstva iz države, da se ovakvi projekti mogu isfinancirati. I zato i za ovu školu, Gimnaziju i Strukovnu školu Juraj Dobrila u Pazinu tražim glasovanje. Hvala.
155. amandman, Kluba zastupnika IDS-a.
Vlada ne prihvaća i ovaj amandman iz istog razloga, pogotovo što ovdje iz samog naziva amandmana izgleda da se ne radi uopće ni o školskoj ustanovi, Društveni centar Pula.
Odgovor.
Radi se znači kako bi se osigurao zapravo adekvatan smještaj Gimnaziji u Puli, Glazbenoj školi Ivana Matetića Ronjgova i Škola primijenjene umjetnosti i dizajna, međutim, to je ono što smo više puta i iz Kluba IDS-a govorili. Znači nema ni one fiskalne, a nema ni one funkcionalne decentralizacije i onda politički Zagreb jednostavno iz nekog ureda mora odlučiti o čemu se tu radi i to je najveći problem koji ova .../nerazumljivo/... mislim jedan od najvećih problema koji ova država ima i nešto što se odgađa promijeniti kako bi zapravo naši ljudi živjeli bolje i kako bi se naša djeca u ovom slučaju imali što adekvatniji smještaj i što adekvatnije obrazovanje, stoga tražimo glasanje. Hvala.
156. amandman, zastupnik Domagoj Hajduković.
Amandman se ne prihvaća. O ovome smo imali već nekoliko puta ovaj isti amandman, znači iz ove aktivnosti se financira odlazak darovite djece na međunarodna natjecanja, to su najčešće olimpijade, svjetska prvenstva, kupovi. Ono što se dogodilo već tijekom 2020. g. u rebalansu smo morali ta sredstva smanjiti jer nije bilo aktivnosti, nije odlazak, nije bilo toliko odlaska djece, mnoga natjecanja koja, evo, sjećam se, zadnjeg odlaska u Rusiju su bila otkazana, imamo problem sa ovom Covid situacijom i iz tog razloga držimo da se ova planirana sredstva dostatna za planirane aktivnosti u sljedećoj 2021. g.
Osvrt, uvaženi zastupnik Hajduković.
Hvala lijepo g. potpredsjedniče. Poštovani g. državni tajniče, pa ova se stavka ne zove putovanja darovitih učenika na međunarodna natjecanja nego se zove rad sa darovitim učenicima. Onda treba ispraviti naziv stavke, to je prva stvar. Druga stvar, ako se ova stavka dakle ne troši isključivo namjenski na putovanja, kao što ste rekli, tada se u rad sa darovitim učenicima državnog proračuna ulaže 0 kuna, što je još gori podatak od ovoga što ste upravo rekli. Ja sam da u normu učitelja i nastavnika u osnovnim i srednjim školama ulazi i dodatna i dopunska nastava, ali to jednostavno nije dosta. Nije dosta iz puno razloga koji su argumentirali i moji kolegice i kolege koji su govorili i prije toga o tome, ali ja moram još jedanput podcrtati, ako ne ulažemo u darovite, ako se ne bavimo sustavom darovitima, onda ne znam s kim se bavimo. Na kraju dana pretpostavimo da je ovaj iznos namijenjen za rad s darovitim učenicima, ako to podijelimo sa brojem škola, doći ćete do nekog iznosa od otprilike, još ću ja biti i vrlo izdašan, 1000 kunu po školi. Je li to dovoljno za rad sa darovitim učenicima kroz cijelu godinu, ja mislim da ne i zbog toga tražim glasanje.
157. amandman, Domagoj Hajduković.
Amandman se ne prihvaća iz razloga što su predložena sredstva dostatna za planirane aktivnosti u 2021. g., u okviru ove aktivnosti financiraju se projekti resocijalizacije ovisnika o drogama te se sufinanciraju programi prevencije ovisnosti u osnovnim i srednjim školama, za koje se sredstva osiguravaju i iz drugih izvora na pozicijama Ministarstva unutarnjih poslova, Ministarstva zdravstvena i Agencije za odgoj i obrazovanje.
Osvrt, Domagoj Hajduković, izvolite.
Hvala lijepo. Znam da se slični programi financiraju s različitih pozicija. Recimo i sa pozicija unutar proračuna za Središnji državni ured za sport. Međutim, govoreći medicinskim rječnikom, kuna uložena u prevenciju je 5 kuna ušteđenih u sanaciju. Dakle, budući da se ovdje radi o prevenciji nasilja i ovisnosti, a podcrtavam i jedno i drugo, izuzetno je bitno baš u ovoj populaciji koja je još u sustavu obrazovanja preventivno djelovati i na taj način ih zaštiti. Ne samo od fizičkih ožiljaka kojih će biti definitivno i kroz nasilje i kroz ovisnost, nego i one psihičke kojima će biti izloženi, odnosno koji će ostati ako budu izloženi nasilju i ovisnosti. Prema tome, držim da 2 milijuna 100 tisuća kuna je više nego simbolični iznos, dakle ako ćemo to opet dijeliti sa brojem škola, dobit ćemo vrlo porazan iznos po školi. Ja sam ga predložio uduplati i pri tome ostajem i tražit ću glasanje po ovom amandmanu.
158. amandman.
Amandman se ne prihvaća. I njega smo već imali nekoliko puta i obrazlagali kako funkcioniraju lutrijska sredstva koja se mogu ostvariti do iznosa koji je planiran. Teoretski, da se ostvare duplo više nego što je planirano, može se utrošiti taj iznos, a ako se ostvare manji, onda će se ostvariti manji, neovisno što ovdje piše. Ta ista sredstva su definirana i financiranje tehničke kulture Zakonom o tehničkoj kulturi. Isto tako, Uredbom o kriterijima za utvrđivanje korisnika i načina raspodjela od prihoda od igara na sreću, koji donosi svake godine Vlada RH.
Osvrt, uvaženi zastupnik Domagoj Hajduković.
Dakle, bilo je riječi već o tome prije. Hrvatska zajednica tehničke kulture je krovna organizacija koja objedinjava sve saveze tehničke kulture u RH i iznos koji se odvaja za njih rad, odnosno za njihove poticaje je također, na simboličnoj razini, ako uzimamo u obzir da je STEM područje, dakle tu spadaju i tehničke znanosti, jedna od prioriteta ili bi barem trebale biti, deklaratorno jesu prioriteti RH, odnosno našeg obrazovnog sustava. Stoga 17 milijuna kuna je malo, ja sam pokušao tu biti realan, nisam išao sa nerealnim očekivanjima, predložio sam da to bude 20 milijuna kuna na razini prošle godine i mislim da je i to simbolično, ali je ipak više. Zbog toga ostajem pri amandmanu i tražim glasanje.
159. amandman, zastupnika Domagoja Hajdukovića.
Znači s ove pozicije se financiraju pomoćnici u nastavi. Amandman se ne prihvaća iz razloga što se opet radi o lutrijskim sredstvima i objasnili smo kako taj model s lutrijskim sredstvima financira. A da se ne radi ovdje o beznačajnim sredstvima govori činjenica da se ovaj projekat financira iz petogodišnjeg ugovorenog ISF projekta u iznosu od 362 milijuna 397 tisuća 460 kuna. Također se ove aktivnosti odnosno pomoćnici u nastavi financiraju i iz proračuna jedinica lokalne i područne samouprave i sredstava Ministarstva rada, mirovinskog sustava, obitelji i socijalne politike.
Osvrt Domagoj Hajduković.
Pokušat ću ne ponavljati argumente koji su već rečeni, no činjenica je da su pomoćnici u nastavi odnosno ti ljudi koji su radili taj posao bili izloženi nesigurnosti, da nisu znali hoće li im se ugovori produžiti i sada kada vide da se na toj poziciji smanjuje sredstava, naravno da neki upitnici postoje. Vodio sam se logikom da sredstva koja su predviđena u proračunu za ovaj program, a ovaj program se pokazao kao izuzetno dobar i zaista je učinio puno da bi djeca s teškoćama u razvoju mogla normalno pratiti nastavu vodio sam se time da ostane na razini prošlogodišnjega, dakle negdje u okviru oko 24 milijuna kuna. Isto mislim da to nije nerealno tražiti i zbog toga ostajem pri amandmanu.
160. amandman zastupnika Domagoja Hajdukovića.
Amandman se ne prihvaća jer su osigurana dostatna sredstva za provedbu izvannastavnih aktivnosti u osnovnim školama. Aktivnosti vezane uz provedbu izvannastavne i izvan učioničke nastave planiraju se financirati iz drugih aktivnosti, primjerice pozicija koja se financira iz lutrijskih sredstava za financiranje rada udruga koje taj posao vrlo često odrađuju.
Osvrt Domagoj Hajduković.
Hvala lijepo. Dakle, Vlada nas uvjerava u jednom trenutku udruge su nešto što se ne financira u trenucima krize, sada govorite udruge su nešto sjajno i to se financira i sa drugih pozicija. Gospodine državni tajniče 2 milijuna i 440 tisuća kuna podijeljeno sa brojem osnovnih škola vam je otprilike iznos u stotinama kuna koliko škola tijekom godine ima pravo za kako kaže ova stavka poticanje izvannastavnih aktivnosti. 100 kuna, dakle to nije ni za platiti kartu u Zagrebu tramvajsku ili autobusnu da djeca negdje odu. To je sramotno, dakle ovo je ne simbolički ovo je manje od simboličkog. Ja sam predložio uduplanje ovoga iznosa, da bude malo manje simbolično, ali je simbolično i dalje, a mislim i da zbog vrlo niske razine volonterizma i ispunjavanja kvalitetnog ispunjavanja slobodnog vremena učenika je ovaj stavka itekako bitna, posebno u osnovnoj školi gdje se stječu navike za cijeli život, zbog toga ostajem pri amandmanu i tražim glasanje.
161. amandman zastupnika Domagoja Hajdukovića.
Amandman se ne prihvaća, znači opet se radi o lutrijskim sredstvima iz kojih se sukladno zakonu odnosno odluci Vlade raspodjeljuje iznos i visina sredstava namijenjena radu udruga u sektoru obrazovanja. Ono što je zapravo činjenica, činjenica da tijekom i ove godine, a i za pretpostaviti je bar u početku sljedeće godine da će rad udruga u samim školama i njihov ulazak u školu biti otežan i u tom kontekstu ova sredstva sigurno će biti dovoljna, pogotovo obzirom na činjenicu sa se mogu ostvariti do visine koliko se i prihoduje od strane Hrvatske lutrije.
Osvrt Domagoj Hajduković.
Hvala lijepo. Pa izvannastavne aktivnosti su zanemarene u osnovnoj školi što je jasno vidimo i kroz stavke prošle o kojoj smo raspravljali i tijekom prošlog amandmana, a u srednjim školama i visokim učilištima su još više zanemarene, a iznos je isto tako još više simbolički. Stoga sam također tražio uduplavanje ovoga iznosa jer i u srednjim školama je itekako bitno nastaviti njegovati kulturu izvannastavnih aktivnosti, kreativnog i konstruktivnog popunjavanja slobodnog vremena učenika i njihovog usmjeravanja i dane specijalizacije koja će im pomoći dalje u izboru njihovog zvanja, fakulteta ili u zapošljavanju ako se radi o strukovnim školama. Zbog toga ostajem pri amandmanu i tražit ću glasanje.
162. amandman zastupnika Domagoja Hajdukovića.
Amandman se ne prihvaća jer su predviđena sredstva vezana za provedbu aktivnosti u sklopu projekata u okviru instrumenta Twinning, a vezani su uz razvoj nacionalnih kvalifikacijskih okvira. Ministarstvo znanosti i obrazovanja do sada je sudjelovalo u provedbi dvaju takvih projekata te postoji mogućnost provedbe daljnjih projekata u sljedećem razdoblju. Sredstva za provedbu Twinning projekta planirana su na izvor pet dva ostale pomoći te za provedbu aktivnosti nisu potrebna dodatna sredstva na drugim izvorima jer isto tako slično kao i lutrija na izvoru pet se sredstva mogu planirati i otvarat tijekom godine i trošiti do visine ostvarenih sredstava.
Osvrt Domagoj Hajduković.
Hvala lijepo. Ovo je amandman koji ponavljam iz proračuna u proračun i uvijek čujem otprilike ista obrazloženja, a ja vam isto tako mogu reći da u Nacionalnom kvalifikacijskom okviru ili Hrvatskom kvalifikacijskom okviru sustavno kasnimo. To je sustav koji imamo, ne koristimo, nismo ga dovoljno prilagodili zapravo koji stagnira cijelo vrijeme. I umjesto da uložimo nešto novaca da ga konačno osposobimo da funkcionira onako kako bi trebao i kako bi bio zamišljen, mi stalno slušamo ovdje o tome kako se to koristi sredstva sa drugih pozicija, kako su ova sredstva dostatna, a s druge strane sustav se i dalje sustavno ne unapređuje i ne vidimo napredak koji bi trebali vidjeti. Zbog toga ostajem pri amandmanu i tražim glasanje.
163. amandman zastupnika Domagoja Hajdukovića.
Amandman se ne prihvaća iz razloga što sukladno Zakonu o tehničkoj kulturi u Uredbi o kriterijima za utvrđivanje korisnika i načina raspodjela prihoda od igara na sreću već više puta danas obrazloženo. Sredstva mogu ostvariti do onog iznosa u koji se mogu i uprihodovati.
Osvrt Domagoj Hajduković.
Dakle, govorimo o poticanju STEM područja o jačanju kompetencija učenika u ovom području, o studiranju STEM programa, jedan od njih je naravno i tehnička kultura. Ako uzmete u obzir da je satnica tehnička kulture u osnovnoj školi 35 sati godišnje da se sluša od 5. razreda onda možete vidjeti koliko će zapravo nastave tehničkog odgoja naši učenici primati. U skladu sa srednjom školom koju izaberu ta satnica može biti nula ili može biti više. Dakle, ako izaberu gimnazije, a nakon toga mogu također studirati stem područja i tehničke znanosti taj će iznos satnice biti nula. Prema tome, smatram da je izraz, izrazito bitno poticati izvan nastavne programe tehničke kulture. Ovo je također jedan simbolični iznos koji bi bio namijenjen za to. Međutim, veći je od iznosa koji je namijenila vlada i to je isto sada već nizom godina, a to je nula kuna. Ako s jedne strane govorimo da nam je stem područje važno, da su nam tehničke egzaktne znanosti važne, da želimo usmjeravati učenike u tom smjeru, da je u tome budućnost, onda moramo i sa djelima stati iza tih riječi i mislim da je ovo, da bi ovo bio korak u tom smjeru. Ponavljam još jedanput, simboličkim iznosom. Zbog toga ostajem pri amandmanu i tražim glasanje.
Dobro. S obzirom da je prošlo 3 sata i 30 moramo napravit pauzu zbog provjetravanja prostora, pa onda ćemo napravit 10 minuta pauzu. Nastavljamo u 35. Do 16,35 je pauza, do 16,35. STANKA U 16,26 SATI [[NASTAVAK NAKON STANKE U 16,35 SATI]] Kolege, nastavljamo dalje s radom. 164. amandman, zastupnica Katarina Peović.
... [[Govornik naknadno uključen.]] Pardon. Amandman se ne prihvaća iz razloga što su sredstva za programsko financiranje javnih visokih učilišta planirana u dostatnom iznosu. Izračunata su na bazi Odluke Vlade RH o programskom financiranju javnih visokih učilišta u RH od akademske godine 2020./'21. Iz tog iznosa koji je predviđen za programsko financiranje visokih učilišta, izdvojeno je i na posebnoj poziciji u ovom prijedlogu proračuna osigurano financiranje umjetničke djelatnosti, odnosno njihove vanjske suradnje, kao i financiranje znanstvenih časopisa, također, na posebnoj poziciji. Iz tog razloga izgleda kao da je iznos smanjen, a on zapravo nije smanjen nego je na razini plana koji je bio 2020. g.
Osvrt, zastupnica Katarina Peović.
Pa teško bismo se mogli složiti da su sredstva predviđena proračunom '21. g. za financiranje znanosti dostatna. Znači već su u startu za oko 60 milijuna kuna manja od onih predviđenih Odlukom Vlade o programskom financiranju javnih visokih učilišta u RH. Onaj prvotni iznos od 228 milijuna kuna je potrebno dodatno uvećati kako bi se u konačnici postiglo oslobođenje od participacije svih studenata na javnim učilištima. To je naš, to je moj prijedlog. S obzirom da se dakle pored Vatikanskih ugovora kojima se detektirani iznos izvlači svake godine iz proračuna, nebrojenih iznosa za duhovne obnove, raznih proračunskih stavki, odlučili još dati za progonjene kršćane, valjda zato jer smo u razdoblju ranih kršćana progonjenih ekumenskih sekti, moj je prijedlog da se potpora vjerskim zajednicama smanji kako bi se dalo znanosti. Taj iznos sigurno nije dostatan, a potpore vjerskim zajednicama su više nego dostatne, prvo i prije svega zato da bi se omogućilo besplatno obrazovanje i javno dostupno obrazovanje svima. Ako netko misli da je to previše, onda je u problemima, ajmo reći sa nekom razmjerne strane proračuna. U svakom slučaju, ovi su dakle, ovaj je prijedlog, kao i niz drugih odbijen. Očekujemo da će nam se kršćanskom ono, ekumenskom praksom vjerojatno znanost iz STEM područja i humanistička područja pojačati, a u svakom slučaju, ja se nadam da ste vi u pravu.
... [[Govornik nije uključen.]]
Amandman se ne prihvaća. Već smo nekoliko puta imali ovaj amandman, kolegica je evo, nedavno došla pa ću ponoviti sve ono što smo ukratko govorili o tome, a zapravo se radi o izvoru financiranja lutrijskih sredstva koja neovisno o tome koji je iznos je ovdje planiran se mogu ostvariti do iznosa koji se ostvari višeg ili manjeg. Ono što je važno za naglasiti da je u odnosu na razdoblje kad je projekt pomoćnika u nastavi krenuo, broj istih se povećao za više nego 4 puta. Pored toga, osiguran je poseban 5-godišnji ugovor za financiranje iz Europskog socijalnog fonda u iznosu od nešto više od 362 milijuna kuna i isto tako, provodi se financiranje iz drugih izvora, primarno osnivača odnosno jedinice lokalne i regionalne samouprave. Puno prijepora je bilo i o samom statusu pomoćnika, ali on je definiran zakonom i o njemu se mora govoriti u okvirima tog zakona.
Osvrt.
Pa da. O pardon. Čula sam vaše obrazloženje i prije. Znači za pomoćnike u nastavi su mnogi tražili da se povećaju sredstva, no ono što je temeljni problem s pomoćnicima u nastavi, nisu samo visina sredstava, nego uopće činjenica da su to ljudi koji su prekarno zaposleni. Znači oni su zaposleni na nesigurnim ugovorima o radu. A oni se bave, jednom, i štite, jednu od najranjivijih skupina u našim školama i u našem obrazovnom sustavu i oni nikako ne bi trebali biti izvan sustava, oni bi trebali biti dio sustava. Ali kako u Hrvatskoj, je li, smo na samo vrhu ljestvice prekarnih ugovora u Europi, tako se to i reflektira na područje znanosti. Samo u prošloj godini, podsjetit ću, da je 90% ugovora potpisano 2018., pardon, je 90% ugovora potpisano na određeno vrijeme, među njima su, najviše, naravno, mladih ljudi, a među njima su i ti upravo pomoćnici u nastavi. Znači inkluzija djece sa poteškoćama u razvoju je izuzetno važna, a i važno je da naši pomoćnici u nastavi budu stalno zaposleni. Znači zaposleni na ugovorima na neodređeno vrijeme i njihova egzistencija i egzistencija djece koju štite i s kojima se bave je povezana i svakako biste trebali, osim što tako, da tako kažem, mehanički odbijate svima taj isti amandman, jer su svi s pravom, mnogi su s pravom prihvatili tu činjenicu da to nije dobro da pomoćnici u nastavi dobivaju i mali iznos, ali i da su izvan samog sustava, trebali biste razmisliti ne bismo li trebali imati neku određenu sigurnost koja je rezervirana za ljude koji se bave poslom koji je izuzetno važan, i nije samo važan iz perspektive njihove osobne egzistencije jer su u tim prekarnim ugovorima o radu, nego je važan i za inkluziju djece u školama.
166. amandman, zastupnik Miro Bulj.
Amandman se ne prihvaća. Ministarstvo znanosti i obrazovanja osiguralo je sredstva sukladno odredbama Zakona o predškolskom odgoju i obrazovanju kojim se sufinanciraju programi za djecu s teškoćama u razvoju, darovitu djecu, djecu pripadnike nacionalnih manjina te obvezni program predškole. U prijedlogu proračuna već su sredstva i povećana za sufinanciranje obveznog programa predškole s iznosa od 6 milijuna 200 tisuća kuna na 8 milijuna i 200 tisuća kuna.
Osvrt, zastupnik Miro Bulj.
Hrvatska je na dnu EU po broju djece koja pohađaju vrtić, čak 40% djece nemaju mogućnosti da iđu u dječji vrtić, nemaju jednaku životnu šansu uvaženi državni tajniče. Stvaraju se razlike u sustavu i prije samog obaveznog obrazovanja osnovnoškolskoga, a to utječe na društvenu i socijalnu nejednakost. EU već duže vrimena inzistira na tome da, da se obuhvati šta veći broj djece koja imaju mogućnost, da imaju mogućnost pohađanja dječjih vrtića, zato se stavljaju u sve strateške dokumente, te je zato 2020.g. kada je Europsko vijeće prije 20.g. reklo da će se dosegnuti taj mogućnost da najmanje 90% djece bude imali svi, da imaju svi ovaj mogućnost dječjeg vrtića od 3. do 7.g. Nažalost, u RH u većini krajeva, 40 JLS-ova nemaju mogućnost financijski kapacitet da imaju, omoguće jednome djetetu dječji vrtić. Naravno, Hrvatska je 2015.g. imala tek 19,9 djece obuhvaćeno jaslicama i 57% djece koja idu u vrtić. Sada, rećete popravili se rezultati. Reću vam zbog čega. Zbog toga šta imamo sve manji broj djece kako u vrtiću, tako i u osnovnoj školi. Stoga tražim da, kako su ciljevi zadani 2000.g. u Barceloni, Hrvatska ne ispunja nikakve obaveze, zato sam dao ovaj amandman jer dijete od 3. do 6.g. ako nije u mogućnosti da ide u dječji vrtić ono ima manju šansu nego koje dijete koje je omogućeno. A na djeci [[Upadica: Vrijeme]] da vi lomite svoje politike to je više nego sramotno. Tražim glasanje [[Upadica: Vrijeme]] o ovom amandmanu.
167. amandman, zastupnik Miro Bulj.
Amandman se ne prihvaća. Već smo više puta naveli da sukladno Zakonu o odgoju i obrazovanju u osnovnim i srednjim školama osnivači, znači sve županije i 34 grada kao nositelji … [[Govornik se ne razumije]] financiranja su zaduženi za kapitalne aktivnosti odnosno izgradnju osnovnih škola i srednjih škola i pripadajućih sportskih dvorana. Ono što je iznimka u zakonu, iznimka je kada se radi o objektima u kojima je ugrožena sigurnost djece i samih zaposlenika, primjerice razrušena, narušena statika, došlo do nekakve veće štete, u takvim situacijama se uključuje Ministarstvo znanosti i u ovom trenutku ima samo 3 takva projekta koji se financiraju s ove pozicije na koju ste vi predložili amandman.
Osvrt, zastupnik Miro Bulj, izvolite.
U Sinju imamo školsku dvoranu koja prokišnjava, djeca doslovno moraju imati čizme i kišobran da treniraju. Dal to zaslužuje grad koji ima 25.000 stanovnika i kraj koji ima 50.000 stanovnika? To vam je istina. Evo iza vas sidi čovjek koji je bio župan, on je upoznat s time, ali više se on bavi stranačkim kadroviranjem i kao župan i sada kao potpredsjednik sabora nego rješavanjem problema, Ante Sanader, da djeca igraju u čizmama u dvorani u Sinju. I to iz godine u godinu vam ponavljam kako ovdje, tako i u županiji, županiji kao osnivaču. I nikoga nije briga što prokišnjaje ta dvorana, što se raspada ta dvorana, šta ta dvorana krov probijeni još od Domovinskoga rata, nitko ne poduzima nikakve mjere. Imamo i KK „Alkar“, poznati KK “Alkar“ koji ne može igrati u toj dvorani. Pa gdje će igrat? Oće igrati negdje na ledini i na ulici? Dal ste to omogućili toj zaboravljenoj zagori, zaboravljenim krajevima? Jeste, Sinju ste zaboravili. Zaboravili ste. Žao mi je što nema saborskih zastupnika iz toga kraja. Gdje su? Nema ih. Ante Sanader je tu slučajno jel je potpredsjednik sabora inače i on najrađe ne bi bio jel je ovo istina i ovo su činjenice, školska dvorana srednje škole prokišnjaje, kišobran kad pada kiša, nije smiješno, nego je tužno da se vi opravdajete kroz nekakve tu administrativne odgovore, paušalne koje nemaju veze sa stvarnošću. Pa živite li vi u realnom svitu? I još da se ne čuje ne samo šta nema saborskih zastupnika ovdje iz većine šta je sramota, niti jednoga, nego ste čak na hrvatskoj, hrvatskoj televiziji zapovidili Bačiću uredniku glavnom direktoru šta li je da, da se ne prikazije ovaj sabor, da niko ne čuje o čemu mi pričamo i šta predlažemo. Znate li uvažene kolegice i kolege iz oporbe da ovo …/Upadica: Vrijeme [[…niko ne čuje? Ovo je sad zatvorena …]] Upadica: Vrijeme [[… sjednica. I to je vaš cilj da se ne čuje …]] Upadica: Vrijeme/…glas, glas napaćenoga naroda i tražim glasanje.
168. amandman uvažena zastupnica Boška Ban Vlahek.
Amandman se ne prihvaća s istim obrazloženjem uz kratku dopunu kad govorimo o ugrozi sigurnosti samih učenika i zaposlenika škole onda se misli na ugroze u smislu statike, misli se na nekakve elementarne nepogode, al ako negdje malo procurijeva ili više krov, pa valjda jedan grad koji ima status grada ima takve fiskalne kapacitete da može sanirat … [[Govornik se ne razumije]] krova i ove pozicije ovdje nisu iznimke predviđene za takve slučajeve nego samo u onim slučajevima kada ovlašteni sudski vještak temeljem svog nalaza napravi rješenje u kojem će kazati da zapravo je ugrožena sigurnost samih učenika odnosno zaposlenika.
Uvažena zastupnica Boška Ban Vlahek. Nje nema. 169. amandman zastupnica Ružica Vukovac.
Amandman se ne prihvaća iz razloga što u ovom prijedlogu državnog proračuna na poziciji K733051 planirana su sredstva za realizaciju projekta izgradnje OŠ „Milana Amruša“ u Slavonskom Brodu. Ministarstvo znanosti i obrazovanja u suradnji sa školom i njenim osnivačem, to je grad Slavonski Brod, radi na završnoj pripremi projektne dokumentacije koju očekujemo od grada, al nismo još sve detalje dobili, kao i pripadajuće troškovnike, a koji će biti onda podloga za pokretanje postupka javne nabave.
Uvažena zastupnica Ružica Vukovac, izvolite.
Zahvaljujem. Dakle, svojim amandmanom predvidjela sam iznos od 20 milijuna kuna nužan za izgradnju OŠ „Milana Amruša“ u Slavonskom Brodu, dakle škole za djecu sa posebnim potrebama i to prebacivanjem sredstva predviđenih za rad Stručne službe Savjeta za nacionalne manjine, Stručna služba za nacionalne manjine. Dakle, 2019.g. očito je sasvim normalno funkcionirala sa iznosom od 38 milijuna kuna, za 2021. vlada je za Stručnu službu za nacionalne manjine predvidjela više od 50 milijuna kuna. Zašto? Tim sredstvima se očito kupuje koalicijski partner ove vlade, a financiranjem izgradnje osnovne škole za djecu s poteškoćama u razvoju umjesto obilatog financiranja Savjeta za nacionalne manjine omogućili bi dostojanstveno školovanje svoj djeci, dakle djeci svih nacionalnosti koja imaju posebne potrebe. Molim glasovanje o ovom amandmanu. Hvala.
170. amandman zastupnika Ante Kujundžić.
Amandman se ne prihvaća jer je financiranje ovog projekta proizlazi iz odredbi čl. 48., 49. i 50. Zakona o predškolskom odgoju i obrazovanju koji utvrđuju da u proračunu osnivača ustanova predškolskog odgoja i obrazovanja tj. u proračunima jedinica lokalne i područne regionalne samouprave osiguravaju sredstva za financiranje izgradnje i opremanje predškolskih ustanova, a ne u proračunu Ministarstva znanosti i obrazovanja.
Osvrt.
Hvala predsjedavajući. Poštovani državni tajniče, dakle maloprije ste rekli kolegici i kolegi valjda postoji u gradu odakle dolaze fiskalne mogućnosti da bi to mogao pokrit sam grad. Dakle, ovaj amandman, ja ne znam jeste li vi uopće toga svjesni jel prije svega ja nisam, u biti sam evo na kraju ovog dana postao svjestan da više nikad neću napisat nijedan amandman jer to očito nema smisla. Dakle, to je trošenje i vremena i papira itd., itd. Na kraju krajeva za razliku od tog papira dignimo ljudima koji tu rade plaće. Međutim, jeste li svjesni da postoje jedinice lokalne uprave i samouprave koje nisu u mogućnosti samostalno niti blizu izgraditi određeni objekat ovakvog tipa? S druge strane, ja ne znam jeste li vi svjesni da konkretno evo Imotska krajina ili još konkretnije Runović zapravo odbijanjem ovog amandmana onako surovo čisto slovo papira zapravo dovodite u pitanje tezu da da li dijete u Runovićima vrijedi jednako kao u bilo kojoj urbanoj sredini koja je fiskalni, u fiskalnome smislu pno jača od samih Runovića? Da li s druge strane razmišljate o tom da li kuna jednog roditelja iz Runovića vrijedi jednako kao i kuna nekog drugog? Da li razmišljate o tom da nitko od nas ne bira u kojem dijelu i u kojem kraju će se roditi? A da li na kraju krajeva kao onaj koji je u ovom resornom ministarstvu, vodite računa o tom da svatko od nas ima pravo na mirno odrastanje, jednako kvalitetno odrastanje, odrastanje u skladu s onim na što se vi često puta pozivate, to je standard, to je državni pedagoški standard? Dakle, ja tražim glasanje o ovom amandmanu i nikako ne prihvaćam šturo objašnjenje i odbacivanje ovog amandmana jer ovaj koji dolazi bi zasigurno trebao biti u vašoj domeni. Hvala.
171. amandman zastupnika Ante Kujundžića.
Znači ovaj amandman se ne prihvaća. Obrazloženje kao i za prethodni s tim da bi to malo dodatno elaborirao, maloprije su se spominjali isto podaci koji nisu baš pouzdani. Znači, naš obuhvat djece trenutno sa predškolskim odgojem od 4 do 6 je na razini 81%, od 0 do 6 72%, te brojke su se iz godine u godinu značajno povećavaju. I ono što je isto tako za bitno za napomenut je da iz mjere 741 Fonda za ruralni razvoj se financira adaptacija, dogradnja i izgradnja novih vrtića koja je u tijeku u zadnjih godinu dvije dana u iznosu od cca. 500 milijuna kuna.
Hvala predsjedavajući. Evo igrom slučaja ja sam bio ravnatelj osnovne škole 6.g., a paralelno s tim obnašam funkciju, izvršnu funkciju načelnika koji konzumira mjeru 741. Hoćete da vam rečem što mislim o toj mjeri? Mi nismo u stanju sukladno fiskalnim mogućnosti isfinancirati. Dakle, 50% sredstava na objekat koji košta cca. 9 milijuna kuna 50% sredstava dobijem odma, ostalih 50% trebamo dat sami. Na koji način? Na koji način? Daj mi objasnite kako ću iz kućnog budžeta ako imam primanja na razini godine dana 5 milijuna kuna, kako ću dat od tih 5 milijuna kuna 4 milijuna kuna da bi isfinancirao vrtić? Dakle, ustrojbena jedinica predškolskog odgoja u OŠ „Zmijavci“ je jedna od rijetkih ustanova takvog tipa unutar RH. Za nju je istina nadležan osnivač, ali se ona nalazi u prostorima škole. U prostorima osnovne škole. Ono što je još meni važnije od cijele ove priče, je li itko ikad se zapitao što je na kraju krajeva sa kapacitetima za djecu jasličke dobi? Niko nikada. I sad ovdje ste odgovorili da postoji mogućnost mjere 741, maloprije ste ovaj prethodni moj zahtjev svrstali u kategoriju nekakvog papira, dakle nejasno mi je koja je onda uloga svih vas ako pričamo o predškolskom odgoju? Oćete se pozvat na šturi Zakon o predškolskom odgoju koji je doživio kozmetičke izmjene, ne znam ni ja kada ili na nešto treće? Tražim glasanje o ovom amandmanu. Hvala.
172. amandman zastupnik Miro Bulj.
Da. I ovaj amandman smo imali. Amandman se ne prihvaća iz razloga što je Vlada RH kao odgovoran nositelj ukupne ekonomske politike ujedno je kao odgovoran poslodavac svih javnih i državnih službi u razdoblju od 2016. do 2020.g. osigurala povećanje plaća javnih službenika u visini, pa nekima čak i preko 20%. Možda samo brojke radi, to povećanje na godišnjoj razini trenutno iznosi preko 5 milijardi kuna.
Osvrt zastupnik Miro Bulj.
Hvala lijepo. Kako vi to odbijate ove amandmane, jeste prihvatili jel ovaj?
Ne rekao sam vam da se odbija.
Prihvatili ste ovaj amandman?
Odbija se amandman.
Prihvatili? Odbili? Evo samo da znaju, da znate … [[Govornik se ne razumije]] sada su isključili znači i javnu televiziju bez obzira što se radi o državnom proračunu. Ovaj amandman sam dao za financiranje, znači toplih obroka za svu djecu u osnovnim školama u najugroženijim područjima RH, to je na područjima Like, Gorskog kotara, Slavonije i Baranje, Dalmatinske zagore, Zagore, u nerazvijenim brdsko-planinskim područjima, ovaj iznos nešto više od 5,5 milijuna kuna bi omogućio da naša djeca u tim krajevima imaju jedan obrok. Vaše obrazloženje nema veze s mojim amandmanom, vi ste to ko da ste progutali kasetu, onu staru kasetu koja se mećala u kasetofon i ponavljate uvijek istu priču, istu zijadu, isti verš, ako znate ako ste ikad imali susret s Grdelinima i tako ponavljate, naučilo vas napameti, stavilo vam kravatu, dovelo vas ovdje. A kužite vi o čemu mi pričamo ovdje uopće kao narodni zastupnici? Jel vas stid uopće gledat nas ovdje u oči i izać sad pred narod bez vaših saborskih zastupnika ovdje vas je uputilo nije smio doć ministra hrabri junak Sanaderove vlade Fuchs, legenda obrazovanja. Ono šta je on, je najveća legenda stvarno napravio je velika djela, pa već kad su velika djela neka svog ćaću barem posjeti u bolnici ako neće on ja ću. Evo barem to ću napraviti. Pa vi ne date za jedan obrok djeci da i tako unapredi našu poljoprivredu lokalnu, da se tu suradnja postigne da naša djeca imaju u siromašnim krajevima za obrok. Pa ko će vam ostat tu živjet dragi moji. Pozdravite ministre Fuchsa, neka pozdravi ćaću koji ga je stavio za ministra. Tražim glasovanje.
173. amandman.
Amandman se ne prihvaća, planirana sredstva na ovom projektu su dostatna za početak realizacije ovog projekta izgradnje OŠ Milana Ambruša u Slavonskom Brodu za djecu sa posebnim potrebama. Ministarstvo znanosti i obrazovanja u suradnji sa školom i osnivačem radi na završnoj pripremi projektne dokumentaciju, očekujemo od Grada Slavonskog Broda da nam ju dostavi u najkraćem mogućem roku, a nakon toga će se pokrenuti postupak nabave. Očigledno kod tog projekta nešto s tom projektnom dokumentacijom sporo ide jel mi ova sredstva planiramo već dvije godine ili čak nešto više u državnom proračunu, a nikako da se pokrene. Evo ja se nadam i uvjeren sam da je to sada valjda pri kraju da će se pokrenuti i da će ova sredstva sigurno biti dostatna za početak realizacije ovog projekta.
Uvažena zastupnica Marina Opačak Bilić. Izvolite.
Hvala. Evo moram iskazati iskreno i duboko žaljenje zbog odbijanja ovog iznimno važnog amandmana za velik broj djece u Brodsko-posavskoj županiji, tim više jer ste u prijedlogu proračuna u dijelu obrazovanja najviše sredstava skidali upravo sa stavki koje se tiču djece s teškoćama u razvoju, a prihvaćanjem ovog amandmana mogli ste bar malo ublažiti dojam bešćutnosti prema ovoj skupini. OŠ Milan Ambruš u Slavonskom Brodu jedina je škola za djecu sa posebnim potrebama na području cijele županije Brodsko-posavske koja doslovno moli za pomoć u izgradnji adekvatnog prostora za rehabilitaciju i obrazovanje već godinama. Zašto se pomoć ovoj djeci konstantno zaobilazi ili e nude nedovoljna sredstva pa o sada u ovom prijedlogu proračuna za iduću godinu s projekcijama za naredne dvije, dakle još tri godine neizvjesnosti i nedovoljnosti. Podsjećam da je Grad Slavonski Brod financirao izradu projektne dokumentacije za ovaj projekt, osigurao zemljište za izgradnju te ishodio građevinsku dozvolu za školsku zgradu površine 4.500 m2 koja je predviđena za rad za oko 250 učenika. Ta djeca trenutno borave u neadekvatnom prostoru i čekaju na vas iz godine u godinu. Uvjeravam vas da postoji opravdana potreba za sufinanciranje ovog projekta od strane države, stoga tražim glasanje o amandmanu i apeliram na sve zastupnike da sredstva predložena amandmanom prihvate te da se planirana sredstva ne oduzimaju najosjetljivijoj skupini djece koja zaista zaslužuju konačno ostvarenje nužnih uvjeta za psihosocijalnu rehabilitaciju, odgoj i obrazovanje jer sramotno je da ćemo vjerojatno već sutra raspravljati o projektu Slavonija gdje se spominju milijuni i milijarde dok je po vama nemoguće osigurati sredstva za odgojno obrazovnu ustanovu za našu djecu u Slavoniji. Sramotno.
174. amandman zastupnik Nikola Grmoja.
Amandman se ne prihvaća iz razloga što je predloženo u suprotnosti s odredbama Zakona o odgoju i obrazovanju u osnovnim i srednjim školama kojim nije predviđena mogućnost osiguranja sredstava za izgradnju srednjoškolskih objekata i pripadajućih sportskih dvorana nego je to u nadležnosti osnivača koji sukladno svojim planovima i mogućnostima isto rad. A Središnji državni proračun Ministarstva znanosti to može raditi samo u situacijama koje sam maloprije obrazlagao, sigurnost učenika i samih nastavnika. Čak i ova pozicija na koje je predloženo povećanje sredstava nije namijenjena za te aktivnosti, s ove pozicije se financiraju rashodi za zaposlene sustava srednjih škola.
Osvrt, uvaženi zastupnik Nikola Grmoja.
Hvala. Ništa drugo nisam ni očekivao, svaki ste amandman odbacili. Dakle ovdje sam tražio za Grad Ploče gradnju škole, taj amandman smo dali i prošle godine odbili ste ga, kažete da bi to trebao riješiti osnivač, a osnivač je također na amandman koji su dali naši vijećnici u Dubrovačko-neretvanskoj županiji odbacio taj projekt. Znači Grad Ploče je sa Dubrovačko-neretvanskom županijom zaključilo sporazum o suradnji na realizaciji projekta, to je bilo 2007. godine, vlasnik zemljišta je Grad Ploče i evo od 2007. ništa s gradnjom škole. Navedenim projektom planiraju se izgraditi novi prostori za srednju strukovnu školu s pripadajućom sportskom dvoranom, oformiti novi funkcionalno jedinstveni srednjoškolski kompleks i Grad Ploče se odrekao znači osigurao je građevinsko zemljište, odrekao se plaćanja komunalnog doprinosa, preuzeo obvezu osiguranja kompletne infrastrukture do objekta, a od potpisivanja ovog ugovora kojeg sam spomenuo prošlo je 13 godina. Ništa se nije napravilo i evo izgleda da će ponovno srednjoškolci u Dolini Neretve u Pločama ostati bez adekvatnog smještaja. Dakle, zahtijevam evo ne znam kome bi se obratio, nema niti jednog zastupnika HDZ-a, mogu pozvati evo potpredsjednika sabora Sanadera da im prenese da podrže ovaj amandman. Posebno one koji dolaze iz Dubrovačko-neretvanske županije gospodin Bačić je izabran sad za predsjednika pa evo neka nešto napravi za tu županiju. Tražim glasovanje.
175. amandman zastupnik Željko Pavić.
Amandman se ne prihvaća iz razloga što su sredstva za rad javnih veleučilišta i visokih škola planiraju u glavi 06 sveučilišta i veleučilišta u RH na zajedničkoj poziciji A621148 redovna djelatnost veleučilišta i visokih škola.
Željko Pavić, izvolite.
Poštovani gospodine tajniče ja ću vas informirati da je Veleučilište Hrvatsko zagorje, Krapina jedino veleučilište u Zagorju koje ima sjedište u Zagorju i od velikog je značaja za Krapinu kao grad i našu županiju. Tražio sam ovaj amandman zbog toga što postoje dva problema. Prvi je problem što smo dobili informaciju od dekana da je dostavio ministarstvu podatke o potrebama za rad za slijedeću godinu u iznosu od 5 miliona 900 tisuća kuna, a u na toj zajedničkoj stavci koju ste vi maloprije spomenuli je ukupno rezervirano 3,5 miliona kuna. Znači nedostaje, znači nedostaje 2 miliona 400 tisuća kuna. Ukoliko se to ne odobri, ta sredstva imat ćemo veliki problem u, na tom veleučilištu zato što je trenutno u tijeku akreditacija i Agencija za znanost i visokoškolsko obrazovanje traži da nastavu održava se na način, da se nastavu održava na način da barem 30% nastave održavaju nastavnici koji su zaposleni na veleučilištu. Međutim, trenutno je na veleučilištu zaposleno svega 5,2 nastavnika koji rade u nastavi što nije dovoljno i sada se trenutno radi na tome da se zaposli još jedan nastavnik koji je zapravo će biti financiran iz vlastitih sredstava, ali nema dovoljno novaca da se to pokrije u cijelosti. To znači da će veleučilište dobiti lošu ocjenu, a dobit će lošu ocjenu zbog toga što ministarstvo nema novaca da se zaposle drugi ljudi. A drugi dio novaca koji nedostaje znate i sami to je stari dug i ukoliko nastavnici tuže veleučilište za taj stari dug bit će naplaćene i kamate, troškovi suda i sve ostalo. I to će zapravo baciti veleučilište u još veći problem.
176. amandman je povučen. 177. amandman uvaženi zastupnik Mišel Jakšić.
Amandman s ne prihvaća iz razloga što se amandmanom što se prijedlog odnosi na poziciju vlastitih i namjenskih prihoda redovne djelatnosti Sveučilišta Sjever koja je kao i ova lutrijska sredstva mogu planirati u neograničenom iznosu, a izvršavati do visine sredstava koja će se prihodovati. Sukladno tome ne prihvaća se.
Poštovani zastupnik Jakšić.
Poštovani državni tajniče ja vas apsolutno mogu shvatiti iz birokratske razine, ali ono što bih vam želio skrenuti pažnju, a ja sam siguran da vi to znate da je prije svega Sveučilište Sjever nastalo ulaganjima grada Koprivnice i grada Varaždina i da je to jedno od rijetkih hrvatskih javnih sveučilišta koje je primarno nastalo na financiranju lokalne zajednice. Ja mogu prihvatiti proračunske planove Vlade RH da se nekad negdje ulaže više, nekad negdje manje, ali ono što je činjenica ovog osmog javnog sveučilišta u RH sa sjedištem u Koprivnici je da unatoč ulaganjima koja su bila u 10-tinama miliona kuna iz gradskog proračuna grada Koprivnice i dan danas nisu ispravljene nepravde koje imamo, a to je da dobivamo daleko najmanje sredstava i po broju studenata i da imamo daleko najmanji okvir da bismo mogli zapošljavati nove ljude bez obzira na uspješnost koju Sveučilište Sjever dobiva i pokazuje kad dođe vrijeme prijemnih ispita. S druge strane ovaj projekt ili ova stavka zašto smo u nju krenuli je iz razloga što prije 3 godine je odlukom Ministarstva znanosti i obrazovanja znanstveno inovacijski centar skinut, nije dobio potreban broj bodova, pokrenut je Upravni sud, upravni spor na Upravnom sudu, Upravni sud je presudio da je Sveučilište Sjever bilo u pravu, Ministarstvo regionalnoga razvoja reklo da oni s time nemaju dalje više nikakvih problema jer su spremni poštivati volju suda i nakon toga je sve spušteno na Ministarstvo znanosti i obrazovanja gdje se opet pravimo da taj slučaj i taj sud nije postojao. Mogu vas razumjeti, ponavljam s birokratske strane, sa strane vođenja proračuna, ali mislim da je Sveučilište Sjever zaslužilo značajnija ulaganja i iz državnog proračuna u svoje redovne djelatnosti jer ako je glavnu zgradu napravio grad, ako je menzu napravilo sveučilište iz vlastitih sredstava, ako se pokreće izgradnja laboratorija za potrebe prehrambeno-biotehološkog fakulteta iz vlastitih sredstava tad bi država bar trebala ispoštivati presude.
Tražite glasovanje?
… [[Govornik nije uključen.]]
Hvala. 178. amandman zastupnice Katice Glamuzine.
Amandman se ne prihvaća su predložena sredstva dovoljna na provedbu aktivnosti u 2021. godini posebno obzirom na činjenicu da se s iste aktivnosti i financiraju odlasci darovitih učenika na međunarodne olimpijade, svjetska prvenstva i da smo već tijekom ove godine zapravo imali situaciju da smo u rebalansu ta sredstva morala, morali smanjiti jel se mnoge aktivnosti su se odgodile i nisu se događale obzirom na ovu Covid situaciju što je očekivati i u prvom dijelu sljedeće godine. Ukoliko bude nekakvih promjena mi ćemo promptno tome i reagirati, ali sredstva su predložena kao i na početku prošle godine na bazi punog iznosa očekujući da će se situacija normalizirati.
Poštovana zastupnica Glamuzina.
Hvala. Ne znam jeste li upratili koliko je puno zastupnika sličan amandman dalo [[Upadica: 6, 7.]] možda se iz toga može izvući zaključak koliko puno zastupnika smatra da je ovo nešto bitno, a vama je svima odgovor isti. Ne znam jel vam već malo postao smiješan. Nije poticanje darovitosti nije financiranje međunarodnih natjecanja, olimpijada. Rad s darovitim učenicima ono što prethodi tome. Poticanje darovitosti je trenutno više splet sretnih okolnosti nego nekakav sustavni rad. Prečesto se čuje priča i od djece i od studenata koji su postizali te uspjehe kako taj svoj uspjeh duguju iznimnom neobaveznom radu svojih mentora kao i potpori svoje obitelji, a sam obrazovni sustav nije učinkovit u poticanju darovitosti. Previše djece prođe nezamijećeno, neprepoznato zato što nemaju svi mentore koji će ih prepoznati i s njima raditi i ne dolaze svi iz obitelji koji imaju resurse da ih podupiru. U školama ne postoji program za darovite iako ga zakon garantira, ne postoje sustavni koncepti obogaćivanja sadržaja, nema sustave edukacije nastavnika i profesora za prepoznavanje darovite djece i rad s njima. Iako su darovita djeca po hrvatskom zakonu, također, djeca s posebnim potrebama jednako kao i djeca s teškoćama u razvoju, samo s druge strane spektra, ne tretira ih se jednako. Za djecu s teškoćama u razvoju postoji barem prepoznat koncept toga da im trebaju asistenti u nastavi, što ovi nemaju, iako i njima treba pomoć jer galopiraju daleko dalje od sadržaja koji njihovi vršnjaci prate. Među tom djecom se nalaze neki novi Tesle, Ružičke, Đikići, itd., umjesto da se u njih investira i da se podupre tu djecu koja su najsposobnija, da nas jednog dana poguraju u pozitivnom razvojnom smjeru, mi to odbijamo. Tražim da se o ovome glasa, želim vidjeti točno, da svi ostali vide koji zastupnici i zastupnice će odbiti ulagati u hrvatsku budućnost.
179. amandman, zastupnika Marka Milanovića Litre.
Amandman se ne prihvaća i to iz razloga što pored sredstava koja su predložena u državnom proračunu na ovoj poziciji koja su čisti, čista proračunska sredstva, ministarstvo je dodatno osiguralo sredstva iz Europskog socijalnog fonda u iznosu od više od 321 milijun kuna kroz period od 5 godina u okviru kojeg se dodjeljuje 10 tisuća stipendija socioekonomskih te 3400 STEM stipendija, što je u odnosu na ono razdoblje prije nego što je ovaj projekt ugovoren, broj stipendija je gotovo utrostručen.
Poštovani zastupnik Milanović Litre. Nema ga, moramo o tome glasovati. Pa idemo na 180. amandman zastupnice Katarine Peović.
Što je ovaj 180., to je isto moj, je li? Dobro. Amandman se ne prihvaća. Obrazloženje na aktivnosti obilježavanja spomendana bleiburške tragedije i Križnog puta planirana su sredstva temeljem Odluke Predsjedništva Sabora ... [[Govornik se ne razumije.]] od 4. veljače 2006. g. Namijenjena su za organizaciju manifestacije obilježavanja spomendana bleiburške tragedije uz pretpostavku da epidemiološka situacija bude povoljna. U suprotnom Hrvatski sabor će razmotriti mogućnost smanjenja planiranih sredstava na ovoj aktivnosti.
Poštovana zastupnica Peović.
Da. U preambuli Ustava Hrvatske se temelj hrvatske državnosti u razdoblju II. svj. rada izražava odlukama Zemaljskog antifašističkog vijeća narodnog oslobođenja Hrvatske 1943. g. dakle u Ustavu je jasno izraženo da se hrvatska državnost izražava u narodnooslobodilačkom pokretu te da je narodnooslobodilačka vojska – hrvatska vojska. U bleiburškoj komemoraciji se ustaše neispravno tituliraju kao hrvatska vojska, oni su prema Ustavu neprijateljska vojska. Legitimno je komemoriranje svakog ratnog zločina, no ne na način na koji se neprijateljska vojska komemorira kao žrtva. Na okupljanju na Bleiburškom polju otvoreno se štuje zločinačka ustaška paradržava te pokreti i ideja koju su Hrvatsku teško kompromitirali, a za sobom ostavili krvavi trag. Ustaše su bili provoditelji fašizma i nacizma koji su ubijali po nacionalnom, vjerskom i rasnom ključu, valjda je to potrebno ovdje izgovoriti naglas. To je uostalom prepoznao i Parlament Austrije kada je nedavno gotovo jednoglasno usvojio Rezoluciju o trajnoj zabrani komemorativno-političkih okupljanja na Bleiburgu, a koje je rezultat nadstranačke inicijative bez presedana u austrijskoj politici. Trenutno se čeka očitovanje ministarstva unutarnjih poslova Austrije i vlade kako bi ova Rezolucija postala obvezujuća. Očito je da bi ovakve daljnje komemoracije naštetile međunarodnom ugledu Hrvatske te ih stoga država ne treba financirati. Izgleda da je ovdje potrebno držati neke povijesne lekcije, pa ću ja samo još napomenuti za kraj, da je vojska koja je došla do Bleiburga nije bila hrvatska vojska već skup pripadnika više kvislinških vojski koje nakon službene kapitulacije 3. Reicha i NDK, NDH, odbijaju spustiti oružje i nastavljaju proboje, borbe probijanja do Austrije pri kojima pogibaju pripadnici antifašističke [[Upadica: Hvala lijepa.]] vojske i civila.
Imamo jednu povredu Poslovnika, poštovanog zastupnika Bulja.
Hvala lijepo. Kolegica Katarina Peović povrijedila je čl. 238. Poslovnika jer govori o Bleiburgu i žrtvama Bleiburga da su tamo bili samo vojnici, ustaše, međutim, tamo je bilo i civila i vojnika koji su ubijani bez suđenja, klani, klali, klalo ih se, bacalo ih se u jame bez suđenja, što smatram da prema žrtvi bilo kojoj ne smijemo imati u Saboru takav odnos jer žrtva je žrtva. Bez obzira tko je napravio, a napad na Bleiburg je napravio veliki zločin i krvnički zločin nezapamćenih razmjera, što se tiče hrvatskoga naroda i na Križnom putu. Hvala.
Ja bih molio da sad ne krenemo opet se vraćati na povijesne stvari, sa netočnim navodima o povredi Poslovnika. Bez obzira slagali se mi sa kolegicom Peović ili ne, ja se osobno ne slažem, naravno, odmah ću to jasno reći, ali ona je, može govoriti ono što smatra da je ispravno, prema tome, ovaj, nije povrijeđen Poslovnik po meni. Ja vas molim da ne počnemo sad tu igru jer ću početi kažnjavati. ... [[Upadica se ne čuje.]] nemate pravo, ako smatrate da je povrijeđen Poslovnik, imate pravo. Ali vidit ćemo, moja procjena će biti je li povrijeđen ili nije. ... [[Upadica se ne čuje.]] izvolite.
Znači povrijeđen je Poslovnik, čl. 238. zato što se omalovažava zastupnica tvrdeći da je ona rekla nešto što nije rekla. Znači, niste slušali što sam rekla i ako se slažete s tim da je potrebno komemorirati fašističku vojsku i pripadnike fašističkih postrojbi, onda možete reći da se sa mnom ne slažete, Miro, ja mislim da to ne mislite ni sami, tako da mislim da niste razumjeli, ali u tome ste i povrijedili Poslovnik jer vrijeđate zastupnicu.
Dobro, vi znate da to nije bila povreda Poslovnika i ovaj ja vam dajem opomenu što sam unaprijed najavio i sad ću svaki puta davati opomene, više neću imati toleranciju apsolutno za takve ovaj diskusije. Kolega Bulj prvi put vam nisam dao opomenu, nemojte da vam sad moram dati opomenu, molim vas, može, dogovoreno. Sad prelazimo na Ministarstvo rada, mirovinskog sustava, obitelji i socijalne politike, poštovana državna tajnica Majda Burić. Prvi odnosno 181. amandman Kluba zastupnika zeleno-lijevog bloka. Izvolite.
Hvala vam poštovani potpredsjedniče Hrvatskoga sabora. Poštovane zastupnice i zastupnici, dakle ovaj amandman se ne prihvaća budući da su planirana sredstva na aktivnosti unaprjeđenja zaštite žrtava nasilja u obitelji dostatna za planirane aktivnosti u 2021. godini te se osim na navedenoj aktivnosti sredstva za zaštitu žrtava nasilja planiraju i u okviru aktivnosti operativnog programa učinkoviti ljudski potencijali i to na poziciji prioriteta 2 i 5.
Tko će u ime bloka [[Upadica: Ja ću.]] poštovana zastupnica Borić.
Gospodine potpredsjedniče, gospođo državna tajnice kada smo danas počeli s prijedlozima amandmana jedan amandman broj 11 bio upravo također nije vezan bio uz vaše ministarstvo vezan uz dakle sredstva za zaštitu žena protiv nasilja, osiguravanje njihovih, njihovog stambenog zbrinjavanja od smiješnih 350.000 kuna i dakako i taj amandman, mislila sam da nema razloga da bude odbijen, kao što i ovdje vaš odgovor je da su sredstva dostatna. Kad bih vam izračunala i ona obećanja koja je predsjednik Vlade sam dao vezano uz implementaciju Istambulske konvencije za koju su ključna sigurna mjesta za žene tj. za skloništa, a od svih naših županija u 6 mi u ovom trenutku nemamo skloništa. I ako vi mislite da su sredstva koje ste predvidjeli, a to su sredstva od 2 milijun 145 tisuća dovoljna za 6 skloništa bez obzira na u drugim nišama koje predlažete da imaju onda je to doista nedostatno. Nadam se na sreću nakon 2 godine dolazi Grevio svi oni koji, protivnici Istambulske konvencije koji su govorili o pustim milijunima koji će milijardu dapače se davati za zaštitu žena protiv nasilja pa evo sada će znati koliko u Hrvatskoj vrijede žene, koliko vrijedi njihova sigurnost da su osigurana tako malena sredstva i dakako naravno tražit ćemo glasanje.
182. amandman Kluba zastupnika MOST-a nezavisnih lista.
Amandman se ne prihvaća, naime programom Vlade RH do kraja mandata omogućit će se ostvarivanje prava na doplatak za djecu i to bez podnošenja zahtjeva i udvostručit će se doplatak za djecu. U skladu s time resorno Ministarstvo rada, mirovinskoga sustava, obitelji i socijalne politike započelo je s aktivnostima koji idu ka tome cilju, međutim preuranjeno je u prijedlogu Državnoga proračuna RH za '21. godinu i projekcijama za '22. i '23. povećati svotu za materijalno pravnu zaštitu.
U ime kluba poštovani zastupnik Bulj.
Hvala lijepo. Uvažena tajnice ja sam samo vaše predizborno obećanje, tj. Klub MOST-a je prenio na papir. Znači prenijeli smo u amandman ono što ste obećavali što se tiče dječjih doplataka. Naravno da se more povećati obuhvat djece koja primaju znači dječji doplatak, a naravno da se mogu povećati dječji doplatci i u ciljanim skupinama poglavito u siromašnim obiteljima i obiteljima sa manjim cenzusima koji imaju u obitelji. Međutim, državna tajnice ovo je sve vaš igrokaz, ovo je naučeno napamet štivo koje ponavljate iz godine u godinu. Pred praznom sabornicom gdje nemamo niti jednoga saborskoga zastupnika iz većine što je sramotno, je zaista, ako čuje i predsjedavajući trebalo bi prekinuti ovu sjednicu, ovu maglu i ovu farsu, ovo amandmane jel je zaista glupo da, čak ste i HTV-u naredili da ne prenose ovu sjednicu tako da ne čuju ni narod što zastupnici koje su birali, što predlažu, što je minimum demokracije i u državama kao što je Sjeverni Vijetnam ili Kina ili ne znam gdje gdje su još totalitarni režimi. Stoga još jednom bi zamolio da podržite ovaj proračun, ovaj prijedlog o povećanju dječjega doplatka, povećanju poglavito ciljanim skupinama, siromašnim obiteljima jer te obitelji odlaze. Mi, vi ste svjedoci ovdje državna tajnica, a i svi mi evo samo u cetinskom kraju je manje 2 razreda osnovnoškolaca tj. prvašića od 440 prošle godine ove godine 400 djece, što znači da nemamo dobar sustav demografski. Imamo 2/3 Hrvatske prazne što znači da vi ne poduzimate određene mjere ni korake. Stoga tražim da se prihvati ovaj amandman, a vas predsjedavajući još jednom pitam možete li prikinuti ovu farsu i ovu maglu koja je i medijski izolirana i od svega. Hvala lijepa.
Hvala vam lijepa. Slijedeći amandman je 183. Kluba zastupnika MOST-a nezavisnih lista.
Amandman se ne prihvaća. Sredstva unutar razdjela 086 na poziciji Ministarstva rada, mirovinskog sustava, obitelji i socijalne politike dostatna su za ostvarivanje planiranih mjera imajući u vidu utrošena sredstva u 2020. godini.
U ime Kluba zastupnika poštovani zastupnik Grmoja.
Poštovana državna tajnice, dakle potpredsjednik Reiner i vi ste jedini predstavnici vladajuće većine ovdje u Hrvatskom saboru, vi ste kao predstavnica Vlade došli odbiti kao i ostali predstavnici koji su prethodili vama sve naše amandmane, niti jedan nije prihvaćen koliko god on išao u koristi naših građana. Ovdje smo tražili da se u državnom proračunu za 2021. izdvoji 40 miliona kuna za obnavljanje i opremu domova za djecu bez odgovarajuće roditeljske skrbi, podizanje kvalitete i dostupnosti socijalne skrbi za SOS dječje selo Lekenik i Vrbina Sisak, znači dodatna ulaganja u građevinskim objektima i proširenje. I to ste odbili. Nadao sam se da ćete barem ovaj amandman prihvatiti. Naša organizacija MOST-a u Sisačko-moslavačkoj županiji niz amandmana je uputila ovdje na proračun, niti jedan nije prihvaćen, a znamo koliko je teško stanje u Sisačko-moslavačkoj županiji, al evo nažalost ovaj sve odbijate. Dakle, molio bi vas da prenesete zastupnicima HDZ-a da podrže barem kod glasovanja o amandmanima nešto od ovih prijedloga. Ne može bit da od 150 naših amandmana, da od 300 amandmana oporbe niti jedan amandman nije dobar i da ga ne želite prihvatiti. Dakle, a ovo je posebno jedna sramotna scena, ljudi mi šalju poruke ne mogu vjerovati da niti jednog zastupnika od 76 zastupnika vladajuće većine nema u sabornici dok se raspravlja o najvažnijem dokumentu o proračunu i o amandmanima na proračun RH. Tražim glasovanje.
184. amandman MOST-a zastupnika, Kluba zastupnika MOST-a nezavisnih lista.
Amandman se ne prihvaća, a obrazloženje jest istovjetno kao i za prethodni amandman.
U ime kluba zastupnika poštovani zastupnik Grmoja.
Dakle, ovdje je pitanje Dubrovnika, tražili smo znači i otvorili smo pitanje smještaja osoba starije životne dobi u Dubrovniku koja je na vrlo niskoj razini. Preko 30.g. uza sav taj silni proračun gradski, županijski kojim upravljate, upravljate gradom Dubrovnikom kao HDZ, upravljate Dubrovačko-neretvanskom županijom, upravljate državom, preko 30.g. nije zabilježena investicija u izgradnju novog doma. Dom na Medarevu je planiran u GUP-u grada Dubrovnika, izrađeno idejno rješenje, te je građevinska dozvola u procesu ishođenja, vrijednost investicije oko 130 milijuna kuna, amandmanom tražimo 50 milijuna kuna iz državnog proračuna, a ostatak bi se financirao iz dostupnih EU fondova, gradskog proračuna, županijskog proračuna, te sredstvima Zaklade „Blaga djela“ ne mogu vjerovati evo i ovaj amandman, a u pitanju su osobe starije životne dobi. Znači, imali smo ovaj u prethodnom amandmanu djecu bez odgovarajuće roditeljske skrbi, dakle za bilo koju društvenu skupinu koja je ugrožena kada tražimo nešto ovdje, nekakva sredstva, to uporno vi iz vlade odbijate bez ikakvog srama, bez da se zacrvenite u obrazima i bez predstavnika vladajuće većine ovdje u HS što je nezabilježeno. Tražim glasovanje o ovom amandmanu.
185. amandman Kluba zastupnika MOST-a nezavisnih lista.
Amandman se ne prihvaća budući da su sredstva namijenjena financiranju domova za djecu bez odgovarajuće roditeljske skrbi unutar razdjela 086 Ministarstva rada, mirovinskog sustava, obitelji i socijalne politike dostatna za ostvarivanje planiranih mjera, a imajući u vidu utrošena sredstva u 2020.g.
U ime kluba zastupnika poštovani zastupnik Grmoja.
Hvala. Dakle, tražili smo ovim amandmanom da se osiguraju mizerna sredstva. Mizerna sredstva od 300.000 kuna u proračunu RH, 300.000 kuna za djecu s posebnim potrebama bez potrebne roditeljske skrbi, 300.000 kuna i vi ste to odbili. Dakle, ovom mjerom bi se moglo obuhvatiti negdje oko 300-tinjak djece. Ova mjera je izrazito humana i osigurava najugroženijoj i najosjetljivijoj skupini našeg društva nekoliko dana ljetovanja i bijega od domova u kojima žive tijekom godine. Ovo se može gledati kao svojevrsna rehabilitacijska mjera, ali i akt dobrote države prema djeci bez roditelja koji uz to imaju i posebne potrebe i potrebna im je stalna skrb i njega. I znači vama je bilo puno izdvojiti iz proračuna 300.000 kuna za ljetovanje te djece koja je pitanje kad će otići na ljetovanje, ovaj jer znamo da su u domovima, da niko o njima ne skrbi. Ovo je stvarno sramotno. Očekivao sam dakle da ćete odbiti ove amandmane gdje tražimo nekakve veće iznose, al da odbijete amandman u kojem tražimo 300.000 kuna za djecu koja imaju dva problema. Dakle, prvo su bez roditeljske skrbi, drugo su sa posebnim potrebama. To je stvarno, to je stvarno sramotno. Tražim glasovanje.
186. amandman Kluba zastupnika Hrvatskih suverenista.
Amandman se ne prihvaća. Naime, programom Vlade RH do kraja mandata će se omogućiti ostvarivanje prava na doplatak za djecu bez podnošenja zahtjeva i udvostručiti doplatak za djecu. U skladu s time resorno Ministarstvo rada, mirovinskog sustava, obitelji i socijalne politike započelo je s aktivnostima koje idu ka tome cilju. Međutim, preuranjeno je u prijedlogu Državnoga proračuna RH za '21. kao i projekcijama za '22. i '23.g. povećavati svotu za materijalno pravnu zaštitu.
U ime kluba zastupnika poštovani zastupnik Zekanović.
Poštovani potpredsjedniče, poštovana državna tajnice Burić, ja ne znam taj koji je pisao obrazloženje jel on pročitao amandman? Dakle, ovdje se ne radi o povećanju, o povećanju iznosa za dječji doplatak, nego se radi o znači ukidanju cenzusa za dobivanje pronatalitetnog dodatka. Gledajte, danas je, danas je pronatalitetni dodatak postao nekakva socijalna mjera, a ona mora biti jedna stimulativna mjera i sad meni to nije jasno, to je … [[Govornik se ne razumije]] taj koji je to pisao činovnik, ja znam da je puno amandmana, ali mislim da ga nije niti pročitao odnosno da ste vi ovaj amandman odbili, a da ne znate što ste odbili. Niste vi krivi, vama je to neki činovnik pripremao, pretpostavljam da niste vi, ali ja mislim da je malo neozbiljno. Znači, odbijen je na način da uopće nije objašnjeno, da ga činovnik nije pročitao. A ono što je ključno je, naglasiti, evo naglasit ću to nekoliko puta kroz obrazlaganje svojih amandmana da vaše ministarstvo koje je sve manje Ministarstvo demografije, a sve više ministarstvo svega ostaloga, sve više svega ostaloga, dakle da ta ministarstva odnosno da hrvatska Vlada se jednostavno, jednostavno odrekla, kolegice ... [[Govornik se ne razumije.]] da se jednostavno hrvatska Vlada odrekla demografije kao strateške odrednice svoje politike. I vi se sjećate sigurno Andreja Plenkovića 2016. kad je govorio o demografskoj obnovi, bila su mu puna usta djece, a danas Andrej Plenković o demografiji ne govori uopće, a Hrvatska ima najlošije, znači najlošije demografsku situaciju od ikada, ikada. A što se tiče mandata Andreja Plenkovića iz godine u godinu je situacija lošija, nije nimalo bolja bila niti jednu godinu.
187. amandman, Kluba zastupnika Hrvatskih suverenista.
Amandman se ne prihvaća uz isto obrazloženje kao i prethodni amandman i uz napomenu da se ministarstvo resorno iz kojeg dolazim zove Ministarstvo rada i mirovinskog sustava, obitelji i socijalne politike, a što se tiče demografije, pošto je i Središnji državni ured za demografiju.
U ime kluba, poštovani zastupnik Zekanović.
Poštovana državna tajnice Burić, evo vi ste zapravo rekli onu ključnu stvar, u koju sam ja ukazao prvi dan kad se sastavljala hrvatska Vlada da se Andrej Plenković i odrekao Ministarstva demografije. Da je demografiju iz ministarstva sveo na kategoriju državnog ureda i sad vi umjesto da taj jedan moj lapsus previdite, vi zapravo se s tim i pohvalite i kažete da, hrvatska Vlada i Andrej Plenković više uopće ne vodi računa o demografiji, on je to prebacio na središnji državni ured. Pa ja bih šutio evo, ja bih šutio. I u tom središnjem državnom uredu, kao što niti kod vas u ministarstvu nekoć, ne postoji niti jedan stručnjak, demograf, zadnji je bio g. Strmota koji je napustio ministarstvo, vi to vi znate isto. Dakle Hrvatska, ako vi ne znate, godišnje, što se tiče prirodnog pada, gubi od 18 do 19 tisuća ljudi, odnosno imamo 18 do 19 tisuća manje rođenih nego što imamo umrlih. Ako još tome pribrojimo i negativnu migracijsku bilancu, lako je zaključiti koliko svake godine imamo stanovnika manje. Korona će proći, međutim, ovaj problem koji je najveći problem hrvatske države će ostati. Da ipak budem iskren, reći ću, ovo nije problem isključivo Hrvatske, znači ovo je problem zapadne civilizacije, međutim, usudit ću se reći da je Hrvatska i po ovom problemu prednjači u EU, prednjači u Europi, prednjači u svijetu. S obzirom da smo mala država, mi uskoro nećemo imati niti jedan problem jer nas jednostavno biti neće. Dakle tražim glasovanje naravno.
188. amandman, Kluba zastupnika Hrvatskih suverenista.
Amandman se ne prihvaća sa istim obrazloženjem kao i prethodni amandmani koje ću dodatno dopuniti sa činjenicom da prema planu zakonodavnih aktivnosti za 2021. g. Središnji državni ured za demografiju i mlade ima u nacrtu prijedlog zakona o izmjenama i dopunama Zakona o savjetima mladih i nacrt prijedloga Zakona o roditeljskim i rodiljnim potporama. Naravno, posebno naglašavam da programom Vlade RH do kraja mandata će se omogućiti ostvarivanje prava na doplatak za djecu bez podnošenje zahtjeva i udvostručiti doplatak za djecu.
U ime kluba, poštovani zastupnik Zekanović.
Ja prvo moram komentirati poštovana državna tajnice da očito ovaj amandman nije pročitan, sad ste ga mogli pročitati i vi, imali ste vremena. Dakle uopće se ne govori o povećanju znači dječjeg doplatka nego se radi o skroz drugoj stvari. Dakle ovdje se konkretno radi da bi se za svako dijete, 3. i 4. u obitelji omogućio dječji doplatak bez da .../nerazumljivo/... pardon da bi se omogućio pronatalitetni dodatak bez da je zadovoljena kategorija dječjeg doplatka. Jer, ponovit ću, dječji doplatak ne smije biti socijalna mjera, ona mora biti stimulativna mjera. Odnosno mi ćemo tek sa stimulativnim mjerama uspjeti promijeniti demografsku situaciju u Hrvatskoj. Ali, evo, tražim glasovanje naravno i o ovom amandmanu.
189. amandman, Kluba zastupnika Hrvatskih suverenista.
Amandman se ne prihvaća sa istim obrazloženje kao i za prethodni amandman.
U ime kluba, poštovani zastupnik Zekanović.
Evo, ovo bi bio i posljednji amandman što se tiče demografije. Ja još jedanput moram naglasiti što je jako, jako važno, evo, volio bih, poštovana državna tajnice da vi to memorirate i da kojom prilikom prenesete to predsjedniku Vlade. Najveći problem hrvatske države, uz zdravstvene probleme koje imamo, a vezano uz korona krizu, gospodarske probleme koje imamo uz problem, evo ga, uvođenja eura, je demografska katastrofa s kojom smo suočeni. Nažalost Andrej Plenković ni po tom pitanju, kao ni po mnogim drugima ne radi ništa, međutim, hoće li Hrvati živjeti bogatiji odnosno više kvalitetno ili manje kvalitetno je manje bitno, ali je najbitnije, hoće li nas biti ili nas neće biti. A Hrvata uskoro u Hrvatskoj biti neće jer ovakvom natalitetnom politikom i sa ovakvim brojkama koje su porazne jednostavno naša država će uskoro postati prazna. Ne znam je li to vama te riječi dolaze do ušiju i onda… Evo, vidim, da je već 4. put vam ponavljam istu stvar, a nisam primijetio nikakvu promjenu u izrazu lica pa ću još naglasiti jedanput. Poštovana državna tajnice, morali ste naći sluha za ove demografske mjere jer ako ne nađemo uskoro način da potaknemo mlade hrvatske obitelji na reprodukciju, bit ćemo svi u jako velikom problemu i gospodarskom, a i onome konkretnom, a to je da ćemo biti država bez ljudi. I naravno da tražim glasovanje i o ovom amandmanu.
190. amandman Kluba zastupnika IDS-a.
Amandman se ne prihvaća. Naime, sredstva planirana na poziciji za osobnu invalidninu su dostatna za ostvarivanje navedenog prava, a imajući naravno u vidu utrošena sredstva u 2020. godini.
U ime kluba zastupnika, izvolite.
Ne, znam ja državna tajnice kome je dostatno 1.500 kuna, ja zaista ne znam kome je dostatno. Naime, mi smo predložili 250 kuna povećanje i to sam rekao i prošli tjedan da je to mizerno i tih 250 kuna, ali je barem mali korak naprijed. Ali doć za ovu govornicu i reć da je nekom dostatno 1.500 kuna je sramotno. Tražimo glasanje.
191. amandman Kluba zastupnika IDS-a.
Amandman se ne prihvaća. Planirana sredstva za funkciju doma osigurana su na aktivnosti dodatna sredstva izravnavanja za decentralizirane funkcije.
U ime kluba poštovani zastupnik Demetlika.
Hvala lijepo. Poštovana državna tajnice. Stvarno se pitamo da li vi u Ministarstvu rada, mirovinskog sustava, obitelji i socijalne politike imate sluha za osobe koje su gradile ovu državu i danas od te države traže određenu pomoć. Za dom ovaj Umirovljenika u Raši prošle godine smo tražili pomoć iz državnog proračuna i moram reći da je Istarska županija iznašla sredstva da koliko toliko stvori bolje uvjete, međutim donesena su nova pravila i novi standardi za domove. Ako se za ovaj dom za koje je Istarska županija zajedno sa Općinom Raša riješila i projektnu dokumentaciju za nadogradnju, rekonstrukciju toga doma po novim standardima od 2023. će se broj korisnika smanjiti sa 61 na 40, znači mi 21 korisnika izbacujemo na cestu tj. smanjujemo kapacitete. Stoga kad već postoji kompletna građevinska dozvola, postoji volja sufinanciranja od strane općine i od strane županije da li i država ima taj osjećaj i potrebu da se ovakvi projekti jednostavno sufinanciraju? Hvala lijepa, tražim glasovanje.
192. amandman Kluba zastupnika IDS-a.
Amandman se ne prihvaća jer su sredstva za funkciju doma osigurana na aktivnosti dodatna sredstva izravnanja za decentralizirane funkcije.
Poštovani zastupnik Lerotić u ime kluba zastupnika.
Možete li navesti kolika sredstva su. Ne, kolika sredstva su osigurana znate? To je pitanje, ne znam da li …
Piše u proračunu, piše u proračunu. Nije uobičajen dijalog između.
Ok. To je kao i kada smo pričali prije kada smo predlagali za lučku infrastrukturu pa je na području cijele Hrvatske bilo osigurano 78 milijuna kuna, a samo mi iz IDS-a smo predložili ne znam 400 ili 500 milijuna kuna ulaganja u lučku infrastrukturu, pa sam naveo i tada tako i sada, ne govorimo samo o fiskalnoj decentralizaciji nego i o funkcionalnoj decentralizaciji i onda neki državni činovnik u nekom uredu u Zagrebu odlučuje kako će se i koje su to potrebne na lokalnoj razini, a naravno novaca nema niti će ikad bit. Tražimo glasanje.
193. amandman zastupnice Katarine Peović.
Amandman se ne prihvaća, budući da su planirana sredstva unutar razdjela Ministarstva rada, mirovinskog sustava, obitelji i socijalne politike dostatna za osiguranje socijalnih pomoći i naknada, a imajući u vidu utrošena sredstva u 2020. godini.
Poštovana zastupnica Peović.
Hvala. Ono što je zanimljivo ovdje da se sredstva za socijalu ne prihvaćaju, a znam da obrazloženje sam čula više puta, no ono što nas zanima je u principu zašto se u ovom trenutku kada imamo porast na ljestvici svih pokazatelja siromaštva i socijalne isključenosti ne priznaje da je to jedna od važnijih stvari. Znam da ćete mi u obrazloženju, dali ste obrazloženje koje ste dali i prije drugima, ali ono što stoji iza nezadovoljstva većine koji se zalažu za socijalu je pitanje, zašto ne priznajete činjenicu da smo na tzv. ljestvici siromaštva i socijalne isključenosti napredovali da tako kažem. Znači mi smo svake godine došli jedno mjesto više ili niže kako gledate, znači evo 2019. smo se popeli na 7. mjesto s 8., na kojem smo bili 2018. s 10. na kojem smo bili 2017. Šta znači ti pokazatelji siromaštva i socijalne isključenosti? Pretpostavljam da znate, da vam ne moram to tumačiti, ali jedna od tih činjenica je da se skoro milijun ljudi nalazi u opasnosti od siromaštva, da 10% ljudi ne može sebi priuštiti svaki drugi dan obrok koji sadržava meso, piletinu, ribu ili neki vegetarijanski ekvivalent, da si nešto manje od 52% podmiriti neočekivani financijski izdatak, da 15,7 kasni s plaćanjem obveza znači stambenog kredita, najamnine, računa za režije ili potrošačkog kredita. Covid-19 kriza je samo takvo stanje pogoršala [[Upadica Reiner: Tražite glasanje?]] naravno dajemo taj amandman na glasanje.
193. amandman zastupnice Katarine Peović.
Amandman se ne prihvaća. Naime, planirana sredstva unutar razdjela 086 Ministarstva rada, mirovinskog sustava, obitelji i socijalne politike dostatna su za ostvarivanje planiranih mjera s obzirom da se ne očekuje povećanje radničkih tražbina u slučaju stečaja 2021. godini i također ovdje treba napomenuti da nema pravne osnove da se planirani iznos za mirovine smanji na 0 kuna jer se radi o stečenim pravima, a država jamči socijalnu sigurnost i postupno smanjenje svote dolazi ustvari zbog prirodnog odljeva, a svako suprotno postupanje kosilo bi se s načelom pravne sigurnosti.
Poštovana zastupnica Peović. Tražite glasovanje, ne tražite glasovanje?
Da tražim glasanje o tom amandmanu.
Hvala lijepa. 195. amandman zastupnika Mire Bulja.
Amandman se ne prihvaća. Planirana sredstva na navedenoj aktivnosti unutar razdjela 086 Ministarstva rada, mirovinskog sustava, obitelji i socijalne politike namijenjena su za financiranje ustanova za starije i nemoćne osobe kojima je osnivač RH te su dostatna za ostvarivanje planiranih mjera, a imajući u vidu utrošena sredstva u 2020. godini.
Poštovani zastupnik Bulj. Tražite glasovanje, [[Upadica: 195.]] ne tražite? Tražite ili ne?
Evo ja bi, da, da, dapače. Znači domovi za starije i nemoćne su potrebiti, projektna dokumentacija i ovaj novac koji sam rekao je potrebno jer ne možemo mi Split i taj bazen splitski, Splitsko-dalmatinsku županiju i Dalmaciju da bude zaboravljena. Ne događa se sve samo u Zagrebu i okolici Zagreba. Ja bi samo na kraju zatražio od vas pred ovom praznom sabornicom uz nekoliko nas iz oporbe, iz oporbenih klubova prije svega što je sramotno da Split, Splitsko-dalmatinska županija i Dalmacija je u ovome proračunu apsolutno zaboravljena. U ovome slučaju to su stariji i nemoćni. U ovome slučaju to se radi o našima najstarijima, o staračkim domovima, o planskoj dokumentaciji, međutim vi nemate volje, vi nemate želje, vi ste samo ovde poslani kolegice tj. državna tajnice, da to što ste naučili što su vam rekli da kažete i vi ste svjesni da je to tako. Ja ne znam ima li veće tuge u demokraciji kao što su ovi sad amandmani i prijedlozi saborskih zastupnika da je cijela sabornica prazna gdje se nalazi većina saborskih zastupnika i da nije predsjedavajućeg Reinera nitko iz većine ni ne bi bio, a ne bi vjerojatno ni on da ne mora biti bez obzira šta je saborski zastupnik što izaziva gnjev, zgražanje, jad, čemer hrvatske demokracije, poslušnosti naslonjene na sanaderizam jer svi su njegovi učenici, on je njihov otac, tako nemojte zaboraviti najstarije u Dalmacije, zaboravili ste djecu i mlade obitelji, a zato prihvatite ovaj amandman.
Tražite glasovanje? Da ili ne? Kolega Bulj vjerojatno tražite, pretpostavljam ne. 197. amandman zastupnika Bulja [[Upadica: Šesti, 196.]] pardon 196. amandman zastupnika Bulja.
Amandman se ne prihvaća. Planirana sredstva unutar razdjela 086 Ministarstva rada, mirovinskog sustava, obitelji i socijalne politike dostatna su za ostvarivanje svih planiranih mjera, a naravno imajući u vidu utrošene sredstva u 2020. godini.
Hvala lijepo. Naknade za roditelje tijekom liječenja, terapije njihove djece moramo naći mogućnost da osiguramo. U velkom broju slučajeva djeca koja su u bolnici koja imaju zdravstvene probleme njihovi roditelji nemaju mogućnosti da budu sa tom djecom koja imaju određene terapije i zdravstvene tegobe. Zato vas molim još jednom pogledajte sa visine te ljude, skinite paučinu s vaših očiju, pogledajte taj čemer, taj jad, nemojte biti slipci u ovome. Mogao bi citirati sad tisuće pjesama, tisuće stihova od ne znam mogu dosta toga citirati, ali da je ovo jadno i bijedno i da vam je paučina na očima ne mogu vjerovati, ali paučina na očima prema najugroženijima, prema djeci, njihovim roditeljima, prema djeci koji roditelji nemaju novca da mogu i biti s njima na terapijama, da mogu imati prenoćište, da mogu nešto pojesti, nego jednostavno te ljude i tu djecu ostavljate ulici, ostavljajte ih u samoći, ostavljajte u njihovome jadu. Stoga još jednom, pred praznom sabornicom gdje većina i nekoliko državnih tajnika koji će pročitati ono što im je Andrej Plenković napisao i ministar Marić, odvažite se kolege i kolegice saborski zastupnici koji niste smili doći u sabornicu ovdje da slušate ovo, pa odvažite se i vi, skinite paučinu s očiju, pogledajte siromašne, bolesne, djecu, starije, napuštene, ne budite dostatni sami sebi ovdje ukravaćeni pod ovim svjetlima u saboru. Tražim glasovanje o ovom amandmanu. 197. amandman zastupnika Bulja.
Amandman se ne prihvaća. Sredstva na ovoj aktivnosti planirana su za ostale naknade i pomoći i propisane Zakonom o socijalnoj skrbi unutar razdjela 086 Ministarstva rada, mirovinskog sustava, obitelji i socijalne politike i dostatna su imajući u vidu utrošena sredstva u 2020. godini. Hvala.
Poštovani zastupnik Bulj.
Ja mislim da je dosta rekao tajnik koji je, Strmota koji napuštao Ministarstvo socijalne skrbi tako da odbijanje novih amandmana koji pospješuju socijalni status najugroženijih naših građana RH, da mi kao saborski zastupnici moramo gledati na te ljude, odbijanje novih amandmana koje vi odbijate bez grižnje savjesti, činovnički, ja mislim da je Strmota dobro rekao da radite samo isključivo PR i igrokaz. Da bi socijalna politika i demografija u RH išla naprijed prije svega moramo poštivati ustavno pravo, a to je pravo da imamo socijalnu zaštitu, svi jednaki da smo prema zakonu. Stoga još jednom pozivam vas, podržite ove amandmane što se tiče naših najstarijih, naših najugroženijih, naše djece, ne, znam da ćete vi reći nije to, to ćemo mi napraviti. Nažalost nije tako, nije tako. Vjerujte mi da brojna djeca, roditelji djece nemaju za marendu, nemaju za večeru, njihovi roditelji sada u covid krizi ne primaju plaće, oni su ovršeni, oni su u problemima, a vi tako ne razmišljate. Stoga još jednom sve ove amandmane koje od oporbe odbijate, koji imaju socijalnu komponentu što je najbitnije i što je naše ustavno pravo i za što smo stvorili da budemo jednaki, da budemo socijalo zaštićeni, da imamo iste zdravstvene usluge, omogućite tim našim najslabijim da im se omogući taj minimum, a ovim amandmanom to bi se omogućilo. Tražim glasanje. Hvala lijepo.
198. amandman zastupnice Vesne Nađ.
Amandman se prihvaća.
Postaje sastavni dio proračuna.
Hvala lijepo.
Prelazimo na Ministarstvo turizma i sporta, poštovani državni tajnik Tonči Glavina. Amandman br. 199. zastupnika IP-a, Pametnog i GLAS-a.
Hvala lijepo. Amandman se ne prihvaća. Može? Dodjela državnih nagrada i ostalih nagrada za sportska postignuća je propisana Zakonom o sportu. Osim toga, analizom višegodišnjih olimpijskih i para olimpijskih ciklusa vremenski period od 4.g. možemo procijeniti kako najveće uspjehe, vrhunska sportska postignuća, kao i najveća financijska sredstva za nagrade moramo planirati u godini održavanja olimpijskih i para olimpijskih igara i olimpijskih igara gluhih. Sukladno navedenoj analizi određen je iznos koji je dostatan i nije potrebno povećanje. S obzirom da je turistički sektor ponajprije malo i srednje poduzetništvo u turizmu izuzetno pogođeno usred pandemije Covid-19, potpore male vrijednosti su od izuzetne važnosti za oporavak i opstanak malog i srednjeg poduzetništva u sektoru turizma, te jačanje konkurentnosti turističkog gospodarstva, tako da smanjenje vrijednosti na predmetnoj aktivnosti A587055 za 11 milijuna i 500 tisuća kuna nije prihvatio.
U ime kluba poštovana zastupnica Orešković.
Hvala predsjedavajući. Nadam se da će predlagatelj kod slijedećih obrazloženja biti malo manje suhoparan. A prije svega želim skrenuti pozornost da ova situacija u kojoj prilikom raspravljanja o amandmanima na proračun nema niti jednog predstavnika vladajućih, predstavlja posljedicu vrlo kvarnog, vrlo lošeg Poslovnika i nadam se, pozivam ovdje oporbu da shvati da se upravo oko toga moramo ponajprije ujediniti i osporiti sve ono što je sad u Poslovniku sporno. Nezainteresiranost vladajućih za raspravu, a čuli smo da je bilo itekako kvalitetnih prijedloga amandmana, pokazuje njihov demokratski deficit. I ja se toplo nadam da će ih ta bahatost doći glave već na slijedećim izborima. A kao što sam rekla oporba prije toga mora debelo zbiti svoje redove. Što se tiče samog amandmana, da pogođeni su naši djelatnici u turizmu, ali isto tako pogođeni su i sportaši. Mi predlažemo da se smanji stavka na aktivnosti konkurentnosti turističkog gospodarstva za 11,5 milijuna kuna, te da se prebaci u razvoj športa, a upravo zbog toga što je 2020.g. bila jako teška za sportaše zbog epidemije korona virusa i s njom povezanih mjera i ograničenja, velik teret pao je na sport. Sportaši su bili značajno ograničeni u svojim aktivnostima i smatramo da povećanjem nagrada za vrhunska sportska postignuća možemo pomoći oporavku vrhunskog sporta u Hrvatskoj, a posebno je to važno s obzirom da je '21.g. godina održavanja olimpijskih igara. Tražimo da se o ovom amandmanu glasa.
200. amandman Kluba zastupnika IP-a, Pametnog i GLAS-a.
Amandman se ne prihvaća. Sukladno čl. 81. Zakona o sportu, te Uredbi o dodjeljivanju trajnih novčanih mjesečnih naknada osvajačima medalja na olimpijskim igrama, para olimpijskim igrama, olimpijskim igrama gluhih i svjetskim seniorskim prvenstvima u olimpijskim sportovima i disciplinama na aktivnostima državno priznanje, trajne novčane nagrade dodjeljuju se sportašima osvajačima medalja s navršenih 45.g. života kao državno priznanje za poseban doprinos ugledu RH, te se isti isplaćuje svaki mjesec. Povećanje sredstava na navedenoj aktivnosti nije potrebno jer je iznos definiran temeljem broja osoba koje su isto, na isto ostvarili zakonsko pravo. S obzirom da je turistički sektor, ponajprije malo i srednje poduzetništvo u turizmu izuzetno pogođeno uslijed pandemije Covid-19 potpore male vrijednosti su od izuzetne važnosti za oporavak i opstanak malog i srednjeg poduzetništva u sektoru turizma, te jačanje konkurentnosti i turističkog gospodarstva, tako da smanjenje vrijednosti na predmetnoj aktivnosti za 3 milijuna kuna nije prihvatljivo.
U ime kluba poštovana zastupnica Orešković.
Kao prvo moram reći da se ne radi samo o onima koji su ostvarili ovo pravo nego o pomoći onima koji bi to pravo tek mogli ostvariti. No, načelno želim reći da svaki amandman pokazuje do kojih je vrijednosti, do kojih politika i mjera oporbi stalo, kojim programima treba na neki način dati prednost. No, svi amandmani, sve da su ih vladajući imali volje čuti i saslušati i o njima promisliti, pa ih eventualno i uvažite, ne bi mogli načelno podržati loš proračun. Prebacivanje sredstava unutar pojedinih stavki samo djelomično može ublažiti štetu i posljedice nastavljanja istih loših i promašenih politika. Ovim amandmanom mi smo zapravo htjeli za 3 milijuna kuna sa stavke pomoći turizmu potpomognuti uspješne sportaše i na taj način pomoći oporavku sporta koji će u ovoj godini biti itekako pogođen. Sport je isto tako jedan i od generatora turizma, pa bi ova preraspodjela pokazala se s vremenom itekako opravdanom.
201. amandman [[Upadica: Tražim da se o amandmanu glasa.]] 201. amandman Kluba zastupnika IP-a, Pametnog i GLAS-a.
Amandman se ne prihvaća. Sredstvima u iznosu od 11 milijuna i 280 tisuća kuna temeljem Uredbe o kriterijima za utvrđivanje korisnika i načinu raspodjele dijela prihoda od igara na sreću za 2021. g. bit će dostatna za provedbu aktivnosti prevencije nasilja sportom u školama. Ravnopravan položaj, suverenitet i opstanak hrvatskog naroda u BiH nacionalni je i strateški interes RH. Stabilna, funkcionalna i sigurna BiH moguća je jedino uz ostvarivanje Ustavom BiH utvrđene jednakopravnosti hrvatskog naroda u BiH, jačanjem položaja hrvatskog naroda i osiguravanjem uvjeta za njegov održiv ostanak u BiH štiti se i osigurava nacionalna sigurnost i stabilnost RH te sigurnost i stabilnost prostora EU. Jača se hrvatski gospodarski i ekonomski razvoj, BiH je najveći vanjskotrgovački partner izvan EU s kojima RH ostvaruje robnu razmjenu. U tom smislu kroz aktivnost poticaja za obrazovanje, kulturu, znanost i zdravstvo u BiH, Središnjeg državnog ureda za Hrvate izvan RH, RH pruža pomoć u području obrazovanja, kulture, znanosti i zdravstva u BiH te pomaže u jačanju civilnog društva, osnaživanju mladih, obnovi i izgradnji, poticaju BiH putem ove aktivnosti usmjereni su na razvoj cjelokupnog društva s dodatnim naglaskom na hrvatski narod, kao glavnog pokretača sustavnih proeuropskih reformskih procesa i jamca opstojnosti multietične BiH.
U ime kluba, poštovana zastupnica Orešković.
Ja se stvarno nadam da će se do sljedećeg raspravljanja o proračunu promijeniti omjer snaga u ovoj sabornici i to u korist onih koji razmišljaju o potrebama ove države i njezinih građana, a na štetu ove druge, vaše HDZ-ove strane koja je i svojim izostankom s ove rasprave pokazala da vas osim za očuvanje vlastitih pozicija i privilegija ni za što drugo nije briga. S obzirom da niti jedan vaš predstavnik, osim vas koji branite odbijanje amandmana, nije htio čuti što oporba ima za reći, očito je stabilna i sigurna većina koja će izglasati ovaj proračun, a to znači da su namireni svi pojedinačni i partikularni interesi. To znači da je sustav korupcije i klijentelizma dobio još jednu injekciju za preživljavanje. Ovom preraspodjelom koju predlažemo ovim amandmanom htjeli smo za 9 milijuna i 800 tisuća kuna smanjiti financiranje programa za Hrvate izvan RH za koje smatramo da se ionako financiraju poprilično dostatnim sredstvima i preusmjeriti ih na poziciju razvoja športa jer Hrvatska ionako premalo potiče razvoj lokalnog sporta i sportskih natjecanja. Nakon 2020. kada je zbog posljedica i mjera povezanih s epidemijom koronavirusa sport u cjelini, a onda i lokalni sport i lokalna natjecanja bio zanemaren i stavljen u stranu, smatramo da su nužna povećanja ulaganja u njegov razvoj i širenje. Tražimo da se o ovom amandmanu glasa.
201. amandman Kluba zastupnika IP-a, Pametnog i GLAS-a.
Amandman se ne prihvaća. Ministarstvo turizma i sporta ne prihvaća predloženi amandman iz razloga što je navedeni projekt se provodi u suradnji s više partnera koji u provedbi sudjeluju s prethodno planiranim materijalnim i tehničkim sredstvima te je navedeni iznos dovoljan za provedbu navedenog projekta. Ravnopravan položaj, suverenitet i opstanak hrvatskog naroda u BiH nacionalni je i strateški interes RH. Stabilna, funkcionalna i sigurna BiH moguća je jedino uz ostvarivanje Ustavom BiH utvrđene jednakopravnosti hrvatskog naroda u BiH, jačanjem položaja hrvatskog naroda i osiguravanjem uvjeta za njegov održivi ostanak u BiH štiti se i osigurava nacionalna sigurnost i stabilnost RH te sigurnost i stabilnost prostora EU. Jača se hrvatski gospodarski i ekonomski razvoj, BiH je najveći vanjskotrgovinski partner izvan EU s kojima RH ostvaruje robnu razmjenu. U tom smislu kroz aktivnost poticaja za obrazovanje, kulturu, znanost i zdravstvo u BiH, Središnjeg državnog ureda za Hrvate izvan RH, RH pruža pomoć u području obrazovanja, kulture, znanosti i zdravstva u BiH te pomaže u jačanju civilnog društva, osnaživanju mladih, obnovi i izgradnji. Poticaji BiH putem ove aktivnosti usmjereni su na razvoj cjelokupnog društva s dodatnim naglaskom na hrvatski narod, kao glavnog pokretača sustavnih proeuropskih reformskih procesa i jamca opstojnosti multietične BiH.
Poštovani zastupnica Orešković.
Hvala. programi Hrvata izvan RH izdašno se financiraju sa različitih proračunskih stavki. Ovom preraspodjelom od 2 milijuna kuna htjeli smo taj iznos preusmjeriti u prevenciju nasilja u školama i taj iznos, kao ni onaj kojeg ste vi predvidjeli nije ni približno dovoljan za provođenje programa prevencije nasilja sportom u školama, zbog čega smatramo da taj iznos doista treba povećati. Ovo povećanje bio bi zapravo minimum bez kojeg uopće ne možemo niti razmišljati o ujednačenim šansama i prilikama za svu djecu u Hrvatskoj koji putem dostupnosti programa prevencija nasilja kroz sport mogu na neki način suzbiti i ono povećano nasilje za koje iz medija saznajemo, a isto tako iz izvješća pučke pravobraniteljice da u vrijeme pandemije koronavirusa također, raste. No i prilikom ovog amandmana istaknut ću ono što ističem u svim prilikama, a to je da nama zapravo trebaju strukturne reforme. Strukturne reforme koje će značajno omogućiti smanjivanje rashodovne strane proračuna i to za par desetaka milijardi kuna. I to je zapravo pitanje kvalitetne rasprave u HS-u koja će očito počekati, bilo drugačiji omjer snaga za vrijeme ovog mandata ili neku drugu parlamentarnu većinu. Hvala.
Tražite glasovanje? [[Upadica: Tražim glasanje o amandmanu, naravno.]] 203. amandman, Kluba zastupnika Mosta nezavisnih lista.
Amandman se ne prihvaća. Turistička promidžba RH temelji se na strateškim i marketinškim planovima te u suradnji sa HTZ-om, regionalnim i lokalnim turističkim zajednicama u okolnostima pandemije, promocija mora biti usmjerena ciljano i u skladu s mogućnostima i potrebama emitivnih tržišta. Planirana promocija će se prilagođavati novim okolnostima osobito digitalnim medijima stoga nije potrebno povećanje sredstava na ovoj stavci. Na aktivnosti A761016 administracija i upravljanje sredstava u iznosu od 46 miliona 62 tisuća i 916 kuna planirana su za isplatu materijalnih prava državnih službenika i namještenika, isplatu plaće i ostalih rashoda za zaposlene te za troškove hladnog pogona, a sve u svrhu nesmetanog odvijanja poslovnih procesa vezani uz navedenu aktivnost. Radi svega prethodno navedenog nismo u mogućnosti dodatno smanjiti planirana sredstva kako ne bi doveli do uskrate materijalnih prava koja su zakonski definirana.
U ime kluba poštovani zastupnik Grmoja.
Hvala. Poštovani potpredsjedniče Reiner budući da potpredsjednik Sanader nije ništa poduzeo glede toga da niti jednog predstavnika vladajuće većine nema u saboru dok se raspravlja o proračunu i amandmanima na proračun RH pozivam vas kao iskusnijeg i odgovornijeg političara da nešto po tom pitanju poduzmete. Dakle, ovo je potpuna sramota da 300 amandmana oporbe gdje smo dali amandmane za sve hrvatske krajeve, za sve skupine hrvatskih građana od Prevlake do Iloka, za naše socijalno ugrožene građane, za djecu sa posebnim potrebama, za djecu bez odgovarajuće roditeljske skrbi, a evo ovdje jedan amandman koji se tiče turizma, da Dubrovnik je bogat, puno bogatiji nego ostali dijelovi Hrvatske, ali niti jedan grad nije tako pogođen ovom epidemijom kao Dubrovnik. Dakle, financijski pokazatelji su takvi da će grad Dubrovnik 2020.-tu završiti na ispod 15% fizičkih pokazatelja odnosno na ispod 10% financijskih pokazatelja u odnosu na financijske pokazatelje iz 2019. godine. Sredstva koja se ovdje preraspoređuju bila bi na raspolaganju odredištu Dubrovnik kroz sustav HTZ-a budući Ministarstvo turizma i sporta i Hrvatska turistička zajednica svake godine sklapaju ugovor o sufinanciranju turističke promidžbe RH ako im se definira dinamika isplate sredstava prema HTZ-u i namjena predmetnih sredstava, a sve sukladno godišnjem programu i radu HTZ-a. Dakle, zbog utjecaja ove pandemije tražimo da se to uzme u obzir i evo pozivam zastupnike HDZ-a kojih ovdje nema, eno vidim tamo je Juro Martinović, on je isto iz Vlade, nema niti jednog zastupnika ovdje i zato tražim glasovanje.
Hvala, hvala lijepa. Ovaj, vezano uz ono što ste rekli vi znate isto dobro kao i ja, da ja ne mogu natjerati ni jednog zastupnika da bude ovdje ili da ne bude ovdje kao što ne mogu natjerati niti preostalih 69 zastupnika oporbe koji bi isto trebali biti ovdje pa ih nema, samo vas 8 ima. Tako ne mogu nikoga drugog natjerati, jel. Idemo na 204. amandman Kluba zastupnika MOST-a nezavisnih lista.
Amandman se ne prihvaća. S obzirom kako se radi o novoj aktivnosti u proračunu Ministarstva turizma i sporta planirana sredstva bit će dostatna za provođenje svih planiranih radnji na aktivnosti promocija sporta te nema potrebe za dodatnim povećanjima. Ministarstvo financija, Porezna uprava je u svom prijedlogu proračuna za 2021. godinu i s projekcijama za 2022. i 2023. planirala sredstva temeljem realno iskazanih potreba za sredstvima kojim je osigurala nesmetan rad tijela. Smanjenje rashoda onemogućilo bi izvršavanje preuzetih i planiranih obaveza.
U ime kluba zastupnika, zastupnik Bulj. Izvolite.
Ovo je amandman kojega sam dao osobno kao zastupnik gdje sam predložio izdvajanje sredstava u visini od 3 miliona kuna za sportsku infrastrukturu, za rekonstrukciju i popravak nogometnog tj. pomoćnog nogometnog igrališta u Sinju gdje djeca treniraju uz sam stadion Nogometnoga kluba Junak koji ima 105 godina, 1916. je osnovan, međutim apsolutno osim što Hrvatski nogometni savez i njegov predsjednik Kustić dođu dole ponekada pogledati kad je Junak ulazio u drugu ligu međutim tu se naslika, reče dvije riječi, međutim doli dica nemaju di trenirati. Da vidite kakva su ta igrališta gdje djeca treniraju, nema t od trave, to je katastrofalno. Znači sa malim ulaganjima, a velik je potencijal, to vam govorim ovdje uvaženi državni tajniče vi ste s Klisa čini mi se, imamo i sinjsku reru koju ste tribali već pogurati da bude već taj projekat pošto ste s te pozicije vrlo značajan da ta ferata napokon opet od '62. kad je zatvorena proradi, međutim vama baš govorim državni tajniče ovde pred praznom arenom demokracije u Hrvatskom saboru koju ste napravili Vlada i saborska većina, ruglo od demokracije, pogledajte kako se raspravlja o najbitnijem dokumentu, najznačajnijem, a ovdje ja tražim za jednog od najstarijih klubova na području poslije Hajduka to je sinjski Junak. Još jednom dajmo mogućnost toj djeci da imaju mogućnost trenirati, igrati se, razvijati se i stvarati novi potencijal kako u sportu, a naravno poglavito po pitanju zdravlja. Nemojte zaboravljati Sinj i Cetinsku krajinu i samo dolazite naslikavati i u protokole za alku i Veliku Gospu.
Tražite glasovanje?
Tražim glasanje, da.
205. klub zastupnika, amandman kluba zastupnika MOST-a nezavisnih lista.
Amandman se ne prihvaća. Projekt Hrvatska pliva izdvojen je iz aktivnosti poticanje lokalnog športa i športskih natjecanja. Sredstva za njegovu provedbu će se osigurati temeljem uredbe o kriterijima za utvrđivanje korisnika i načinu raspodjele dijela prihoda od igara na sreću za 2021. godinu. Osiguranjem sredstava od igara na sreću već su se značajno povećala sredstva za obuku neplivača te dodatna povećanja nisu potrebna. Planirana sredstva na aktivnosti administracija i upravljanje Ministarstva pravosuđa i uprave neophodna su za financiranje redovnog poslovanja ministarstva.
U ime kluba zastupnika, poštovani zastupnik Kujundžić, izvolite.
Hvala predsjedavajući. Poštovani ja znam da ste vi ovdje upućeni, slobodan bi bio reći nije vas nitko ništa ni pitao nego su vas gurnuli u vatru da branite amandmane ovaj zašto ih prihvaćate, zašto ne prihvaćate i to razumijem. Međutim, ono što ne razumijem jest da onaj tko vam je rekao da će ovaj amandman odbacit je u biti u nekakvoj kategoriji, ne znam, nečega što je nemoguće, a to je jedan oblik samoubojstva iz zasjede. Dakle, imao naciju koja je pretila, imamo djecu koja uslijed neispravne ishrane jer škole kao takve, niti ministarstvo kao takvo ne nudi ovaj zdravu ishranu već neko polovno voće, ovaj dolaze u opasnost od pojavka razno raznih bolesti, između ostaloga i dijabetesa. S druge pak strane Zakon o odgoju i obrazovanju ovaj jasno definira da učenik unutar osnovnoškolskog obrazovanja treba proći obuku plivanja, što praksa definitivno nije. Tvrdim da više od 30% učenika osnovnih škola nakon završetka osnovne škole još uvijek plivat ne znaju, djelom zbog tog što nedostaje infrastrukture u smislu bazena koji istina jesu skupi za izgradnju i za održavanje. Međutim, evo valjda bi nam iz tog razloga nekakav logičan, logičan zaključak bio i opravdanje da ovaj iznos ovdje ovaj podignemo. S druge pak strane sramotno je da nikoga ovdje od vladajućih nema, a plaćeni smo svi za odradit taj posao, ne znam duša i srce mi se cipa kad pogledam ove ljude iz sabora bez radnoga vremena za puno niže plaće, dakle da ne budem previše patetičan tražim glasanje o ovom amandmanu i evo nadam se da će kolege kad se tu pojave podržati ovu jako važnu i bitnu stvar. Hvala.
206. amandman Kluba zastupnika MOST-a nezavisnih lista.
Amandman se ne prihvaća. Predlagatelj ne navodi za koje aktivnosti unutar programa razvoj športa želi povećati rashode. Sredstva na programu razvoj športa dostatna su za provođenje svih planiranih aktivnosti unutar programa, te nije potrebno povećanje. Ministarstvo financija, Porezna uprava je i u svom prijedlogu proračuna za 2021.g. i projekcijama za 2022. i 2023.g. planirala sredstva temeljem realno iskazanih potreba za sredstvima kojima bi se osigurao nesmetan rad tijela. Smanjenjem rashoda onemogućilo bi izvršavanje preuzetih i planiranih obaveza.
U ime, u ime kluba poštovani zastupnik Grmoja.
Dakle, odbili ste i ovaj amandman. Znači, od Prevlake do Iloka nema mjesta u Hrvatskoj za koji nismo dali amandman. Sve ste odbili. Evo ovdje ponovno Dubrovnik jedno od rijetkih turističkih središta u Hrvatskoj i jedan od rijetkih većih gradova koji nema atletsku stazu. Da sramota bude još veća, izgrađeno je 1/3 atletske staze, pa brojni dubrovački atletičari, sportaši, rekreativci, riskiraju ozljede zbog promjerne podloge. Ovaj trofejni dubrovački sport zaslužuje primjerene uvjete za rad, pa se stoga ovim amandmanom traži 1,5 milijuna kuna za završetak izgradnje atletske staze, ali ovdje nije odgovornost samo vlade nego gradonačelnika Frankovića, župana Nikole Dobroslavića i svih onih koji su odgovorni da grad koji ima takav proračun, županija koja ima ogromna sredstva, znači da nema izgrađenu atletsku stazu. Znači, nije samo vaša odgovornost koji odbijate ovaj amandman, nego i vaših dolje na lokalu u gradu Dubrovniku i Dubrovačko-neretvanskoj županiji. Sramotno je da niti jedan amandman niste prihvatili. Pa maloprije je bio amandman, tražili smo 300.000 kuna za djecu s posebnim potrebama bez odgovarajuće roditeljske skrbi da mogu na ljetovanje otići. I to ste odbili. I to ste odbili. Niti jedan amandman. I nikoga ovdje u sabornici nema cijeli dan i kaže potpredsjednik Reiner da je to u redu, da on ne može nikoga, pa zovite predsjednika kluba Branku Bačića. Zovite ga da pozove ovdje 3 zastupnika barem da sjede. Nas iz oporbe kažete 8, ima nas samo u Klubu MOST-a 8 nego nam ne date sjedit. Nama ne date sjedit zbog epidemioloških mjera, a njih nema. Sramota.
Tražite li glasovanje?
Tražim glasovanje.
207. amandman Kluba MOST-a nezavisnih lista koji je identičan 205. amandmanu Kluba zastupnika MOST-a nezavisnih lista.
Amandman se ne prihvaća. Projekt Hrvatska pliva izdvojen je iz aktivnosti poticanja lokalnog sporta i športskih natjecanja, sredstva za njegovu provedbu će se osigurati temeljem Uredbe o kriterijima za utvrđivanje korisnika i načinu raspodijele dijela prihoda od igara na sreću za 2021.g. Osiguravanjem sredstava od igara na sreću već su se značajno povećala sredstva za obuku neplivača, te dodatna povećanja nisu potrebna. Planirana sredstva na aktivnosti administracije i upravljanje Ministarstvo pravosuđa i uprave neophodna su za financiranje redovnog poslovanja ministarstva.
U ime kluba zastupnika netko se javlja? Ne javlja? Poštovani zastupnik Kujundžić.
Ovaj hvala predsjedavajući. Ovaj smatrajući važnim ovu temu iz tog razloga smo zapravo i zatražili ovako dva slična amandmana. Dakle, sport općenito gledajući, posebice plivanje je izrazito važno za ne samo onako fizički razvoj, motorički razvoj djeteta nego s druge strane i za samu psihu, valjda je to ovaj jasno svima. Dakle, ne znam jeste li svjesni da odbijanjem ovog amandmana zabijate jedan oblik lijesa, jedan oblik čavla u lijes razvoju djece u onoj dobi koja je najosjetljivija i zapravo u onoj dobi koja ima najveće učinke za kasniji psihofizički razvoj. I da sramotno je što će u srijedu kad bude glasanje biti prepuna sabornica, a danas cijeli dan mislim da je bila samo Grozdana Perić, negdje sam štopao 4 minute i 29 sekundi. Dakle, sramotno je raspravljati o bilo čemu, a osim što je sramotno i jedan oblik iskazivanja i nepoštovanja pa čak ne prema nama, nismo toliko tašti da bismo uživali u tom da nas netko sluša koliko je nepošteno prema onim ljudima koji su nas ovdje poslali u cijeloj toj priči i onim ljudima koji ovu državu stvaraju i onim ljudima koji u taj proračun novac daju da bismo mi ovdje lagano u toplom, u suhome sjedili, ali eto nekako nismo u stanju ni to. Dakle, razočaran sam što uzimajući u obzir standarde kojim se često puta Ministarstvo obrazovanja hvali i busa da je jedan ovakav amandman, jedan vrlo važan amandman i ovaj prije koji je bio vezan za vrlo sličnu stvar odbačen, prema tome tražim glasanje. Hvala.
208. amandman zastupnika Mire Bulja koji je identičan 204. amandmanu.
Amandman se ne prihvaća. S obzirom kako se radi o novoj aktivnosti u proračunu Ministarstva turizma i sporta planirana sredstva bit će dostatna za provođenje svih planiranih radnji na aktivnosti promocija sporta te nema potrebe za dodatnim povećanjima. Ministarstvo financija Porezna uprava je u svom prijedlogu proračuna za 2021. godinu te projekcijama za 2022. i 2023. planirala sredstva temeljem realno iskaznih potreba za sredstvima kojima bi se osigurao nesmetan rad tijela, smanjenje rashoda onemogućilo bi izvršavanje preuzetih i planiranih obaveza.
Poštovani zastupnik Bulj.
Zbog teške situacije korona virusa najviše je stradao gospodarstvo, a naravno samim tim i sportski djelatnici i sport. Evo dajemo vam amandmane kojima bi se moglo pomoći sportskim klubovima, ja vas još jednom pozivam da pomognete jel mnogi se neće moći natjecati. Imamo problema od Dubrovnika do Savudrije do Vukovara, Iloka gdje brojni nogometni klubovi, poglavito, ne brojni klubovi sportski poglavito gdje djeca treniraju neće se moći održavati, a naravno na taj način neće se moći ni održati financijski. Stoga sam dao ovaj amandman. I kada govorimo o sportu onda gledam u Sinju bazen koji je bio prvi na ovome području pa i šire koji je olimpijskih dimenzija i dajem vam amandman da se natkrije taj baze s tim da ta djeca koja žive u Cetinskom kraju u Dugopolju pa čak i u Klisu vašeme državni tajniče, mogli bi doći da se ispuni ona obveza da svaki osnovnoškolac zna plivati, da se omogući djetetu da se koristi jel na ovaj način vi apsolutno ništa ne poduzimate. Predložili smo vam brojne amandmane da se zaštite sportska događanja koja su bitna jel vi ste preuzeli sport. Nije dovoljno samo HNS-u siditi u svečanim ložama, kažnjavati navijače, a oni nazdravljati sa najskupljim vinima, šampanjcima, alkoholnim pićima, a navijače kažnjavati. Još jednom, dajem vam amandmane da spasimo sport u ovoj korona krizi da se održe klubovi u svojim natjecanjima koliko je moguće, a prije svega zbog infrastrukture za našu djecu. Stoga tražim da glasate o ovom amandmanu.
209. amandman zastupnika Bulja.
Amandman se ne prihvaća. Sredstva za financiranje i izgradnju novih i građevinskih zahvata na postojećim sportskim građevinama kao i opremanjem istih potrebnom opremom planirana su u prijedlogu državnog proračuna na kapitalnom projektu sufinanciranje izgradnje građevinskih zahvata na sportskoj infrastrukturi te se dodjeljuju putem javnog poziva namijenjenog jedinicama lokalne, područne (regionalne) samouprave. Ministarstvo financija Porezna uprava je u svom prijedlogu proračuna za 2021. godinu i projekcijama za 2022. i 2023. planirala sredstva temeljem realno iskaznih potreba za sredstvima kojima bi se osigurao nesmetan rad tijela, smanjenje rashoda onemogućilo bi izvršavanje preuzetih i planiranih obaveza.
Poštovani zastupnik Bulj.
Evo pred praznom dvoranom i nema gospođe Juričev koja je bila i gradonačelnica Vodica, evo govorili smo o brojnim krajevima, ali jedini grad koji nema apsolutno nikakvu sportsku dvoranu je Vodice. Znate koliko ovdje je hvalospjeva opjevano od gospođe Juričev koja je bila prije nego što je saborska zastupnica gradonačelnica, pa evo ja sam dao amandman da se u prijedlog proračuna stavi stavka za izgradnju dvorane u Vodicama, da se poveća taj prihod da 15 milijuna kuna i da svaki grad u RH barem ima svoju dvoranu. Žalosti me kada pogledam kako odbijate ove amandmane u mome Sinju, pa sada u Vodicama, pa u drugim krajevima. Zbog čega to radite ne znam razlog, ali vidim gdje ste god upravljali da apsolutno ništa niste napravili osim te gradonačelnike što ste nagradili da side u saborskim klupama. Lako ste se i s tim nagradili, nego oni sada ovdje nisu kada se raspravlja o njihovim krajevima. Bivša gradonačelnica Vodica nije ovdje, ona je saborska zastupnica i nitko iz te izborne jedinice odakle ja dolazim, a to je najveća izborna jedinica, to je pola Splitsko-dalmatinske, Ličko-senjska, Zadarska, Šibensko-kninska županija nikoga nema u sabornici od većine. Nema gospođe Šiprage iz SDSS-a, nema je, jauče tu, kuka, cvili, a onda dožupanica ona je kriva za sve ovo što nema dvorana, što nemamo bolnice što je sve uništeno. Ona, koalicijski partner SDSS-a i doli vladara Duića i Pauka koji su uništili sve. Tako i u mojoj županiji Sanader i Boban su uništili sve doli, sve, a poglavito po pitanju evo vidite sporta, a uglavnom osnivači tih sportskih dvorana su županije. Nebriga, nerad, nemar zbog toga sam predložiti ovaj amandman i nadam se da ćete ga prihvatiti.
210. amandman zastupnika Mire Bulja.
Amandman se ne prihvaća. Navedena sredstva su dostatna za aktivnosti koje su planirane na aktivnosti poticaj za povećanje sigurnosti turista HGSS te nema potrebe za povećanjem. Državni inspektorat je u svom prijedlogu proračuna za 2012. godinu i projekcijama za 2022. i 2023. planirao sredstva temeljem realno iskaznih potreba kako bi se osigurao nesmetan rad inspektorata. Smanjenjem sredstava onemogućilo bi se redovito izvršavanje preuzetih ugovorenih obaveza i redovno poslovanje te se iz istog razloga predlaže odbijanje amandmana.
Poštovani zastupnik Bulj.
Značaj turizma je sigurnost, kad promoviramo sigurnost kroz Hrvatsku gorsku službu, onda time pozivamo turiste da sigurno mogu doći, ne samo na naš Jadran nego i na planinska područja međutim, ovim odbijanjem amandmana vi ne držite do Hrvatske gorske službe, naravno da tu ljudi neće reći javno i glasno, ali ja znam da je to tako. Tu ljudi koji spašavaju živote ljudi u vrlo teškim, nepristupačnim predjelima, poglavito dinarskog područja, Biokova, Zabiokovlja, Velebita i tog područja, apsolutno vas to ne brige. Vama je bitno da ste vi došli dolje od Klisa, da ste se ukravatili, da ste imenovani, pod ovim svjetlima to što ste rekli, odbijete sve amandmane, ali to nije dobro. Hrvatska gorska služba puno više zaslužuje. HGS za jedan spašeni život, a ne ovaj prijedlog koji sam ja dao je minimum onoga što bi trebalo učiniti za te ljude koji, ponavljam, šalju poruku sigurnosti naših turista na cijelom teritoriju RH poglavito u nepristupačnim dijelovima. I brojne živote su spasili i time su poslali poruku turistima u drugim državama odakle dolaze da je Hrvatska sigurna. Na ovaj način vi ste izrugivate s ljudima koji riskiraju svoje živote, koji bi trebali popraviti svoju opremu, imati najkvalitetniju, najbolju, najsigurniju opremu u bilo kojoj ugrozi i intervenciji na područjima gdje se ne može pristupiti. Stoga mi je nerazumno, još jednom, zbog čega vi koji vodite turistički resor turizam odbijate amandmane, najvećih promotora turizma, onih koji brinu o sigurnosti turista, Odbor za turista, to je HGS. Ovim putem im hvala, a vama kolegice zastupnici da podržite, a ovi koji ovdje nisu neka ih je sram. Tražim glasanje.
211. amandman, zastupnika Domagoj Hajdukovića.
Amandman se ne prihvaća. Ministarstvo turizma i sporta ne prihvaća predloženi amandman iz razloga što se navedeni projekt provodi u suradnji s više partnera koji u provedbi sudjeluju s prethodno planiranim materijalnim i tehničkim sredstvima. Navedeni iznos dovoljan za provedbu navedenog projekta. Na poziciji administracija i upravljanje, skupina rashoda 323, rashodi za usluge, planirana su sredstva za telekomunikacijske i komunalne usluge, usluge čišćenja, udjele u direktnim troškovima korištenja usluga zračnog prijevoza, direkcije za korištenje službenih zrakoplova te sredstava za radove na održavanju zgrade Banskih dvora odnosno sredstava za nužne troškove za nesmetan rad tijela.
Poštovani zastupnik Hajduković.
Hvala lijepo g. potpredsjedniče. Pa više puta smo čuli i svaki puta kada se radi o prevenciji sportom ili prevenciji općenito da su sredstva koja su osigurana dovoljna, da je više, da se provodi u suradnji sa više institucija ili ministarstava, itd., itd. Međutim, ono što je znakovito je da se nije prihvatilo niti jedno povećanje. Prema tome, još ću jedanput ponoviti zadnji put. Jedna kuna uložena u prevenciju, 5 kuna je ušteđeno u sanaciju. Mislim da, a većinu sam točke našao kroz koje se financiraju ovi ili slični srodni programi da bi došli na kraju do nekog iznosa od 6 milijuna kuna, ako je to sve, znači u Hrvatskoj što se ulaže u ovakve projekte, to je više nego nedovoljno. Također sam se trudio ovdje biti objektivan, a ne tražiti prevelike iznose, još 2 milijuna kuna bi isto bio simbolični iznos i zbog toga tražim glasanje.
Sada ćemo preći na Ministarstvo zdravstva. Poštovani državni tajnik Tomislav Dulibić, amandman 212., Kluba zastupnika IDS-a. Izvolite.
Hvala lijepo g. potpredsjedniče. Amandman se ne prihvaća budući je hitna pomoć ... [[Govornik se ne razumije.]] zdravstvena ustanova u nadležnosti jedinica lokalne samouprave. Dužnost je osnivača da osigura primjerene standarde pružanja javne usluge.
Poštovana zastupnica Nemet.
Zahvaljujem na odgovoru. Evo, ovo je još jedan amandman iz najturističkije hrvatske regije, Istre, konkretno iz grada Poreča gdje je potrebno dodatno financiranje hitne pomoći kao rezultat održavanja standarda kojeg moramo imati zbog povećanja broja stanovnika, ali i zbog turističkih rezultata koji se postižu iz godine u godinu. Poreč zajedno sa okolnim općinama čini 10% hrvatskog tutizma, blizu 10 milijuna noćenja ostvaruje se na samo 70-tak kilometara obale. Tražimo glasanje.
213. amandman, Kluba zastupnika IDS-a.
Amandman se ne prihvaća. Obrazloženje isto kao kod prethodnog amandmana.
Poštovani zastupnik Troskot.
... [[Govornik nije uključen.]]
Hvala i ispričavam se, pod maskama ste mi jako slični kolega Lerotić i kolegi Troskotu, a i sjedite na drugom mjestu pa sam se zabunio. Ispričavam se. 214. amandman, Kluba zastupnika IDS-a.
Amandman se ne prihvaća. HZZO je izvanproračunski korisnik državnog proračuna RH. Sredstva za investicijsko i tekuće održavanje zgrada u vlasništvu HZZO-a planirana su u okviru njihovog financijskog plana.
U ime kluba poštovana zastupnica Nemet ili poštovani zastupnik Demetlika. Nemet, izvolite
Evo, samo, zahvaljujem se na odgovoru. Ovo je još jedan od amandmana iz grada Poreča. Znači zgrada je u vlasništvu države, potrebno je rekonstruirati zgradu i ugraditi lift, zgradu osim HZZO-a koristi HZMO pa je nužna suradnja državnih institucija. Tražim glasanje, hvala.
215. amandman Kluba zastupnika IDS-a.
Amandman se ne prihvaća. Kako se navedena ispostava Istarskih domova zdravlja Pazin ne nalazi na potpomognutom području i ne radi se o potrebi saniranja posljedica prouzrokovanih elementarnom nepogodom odnosno drugom katastrofom očekuje se da županije sukladno zakonskim obvezama može osigurati tražena sredstva za Istarske domove zdravlja, Ispostavu Pazin.
Poštovana zastupnica Nemet.
Zahvaljujem, tražim glasanje i po ovom amandmanu. Sredstva namijenjena u proračunima jedinica lokalne samouprave nažalost nisu dovoljna za dovršenje projekta te je za osiguranje potrebno ulaganje nužno još 15 miliona kuna. Iz tog razloga se tražila pomoć od države kao partnera u ovom projektu. Tražim glasanje, hvala.
216. amandman Kluba zastupnika IDS-a.
Amandman se ne prihvaća, obrazloženje isto kao kod prethodnog amandmana.
Poštovani zastupnik Demetlika.
Zahvaljujem gospodine potpredsjedniče. Ova Vlada nažalost umjesto da ponudi jedan reformski proračun i da pristupi na način da se rješavaju problemi jer stalno slušamo premijera kako obećaje suradnju između lokalnog i državnog nivoa. Odgovor se svodi na to da je to županija osnivač i slikajte se. 2000. kad ste kao država prebacili onda bi to bila to funkcionalna decentralizacija ali nažalost fiskalne decentralizacije do danas je nismo doživjeli i ovo je jedan primjer gdje tražimo za Dom zdravlja Lino Peršić koji je bio jedan od najboljih domova zdravlja, a svi znamo da zdravstvo je upravo kreće, ako želimo kvalitetno od primarne zdravstvene zaštite. I u ovom slučaju je lokalna samouprava zajedno sa Istarskom županijom uložila u dogradnju stacionara, obnovila i rekonstruirala kompletan odjel za dijalizu, sufinanciramo Hitnu pomoć jer promjenama zakona ste nam htjeli ukinuti timove hitne medicinske pomoći sa sufinanciranjem lokalne samouprave, okolnih općina i grada ta hitna pomoć danas funkcionira. Obečajete da ćete sve javne zgrade obnoviti, energetski obnoviti pogotovo sa novcima EU i to je isto jedna od zgrada koja spada u tu skupinu. Međutim, nema sluha od strane države da se upravo za ovakve projekte gdje i lokalna zajednica zajedno sa županijom pripremi i svu tehničku dokumentaciju, tražimo sufinanciranje ali je najlakše sve odbiti, a proračun državni neka i dalje raste, a mi na lokalu slikajte se kako želite i pomoć upravo onim najpotrebitijima izostaje. Zato isto tražim glasanje za i ovaj amandman. Hvala lijepa.
… [[Govornik nije uključen.]]
Amandman se ne prihvaća. Sredstva na ovoj proračunskoj poziciji planiraju se za hitnu nabavu lijekova koji se pojave na tržištu, a još nisu uvršteni na listu HZZO-a budući da se radi isključivo o privremenom financiranju nabave lijeka za razdoblje od pojave na tržištu do njegovog uvrštenja na listu HZZO-a. Prema procijenjenom trogodišnjem planu nije potrebno osigurati povećanje financijskih sredstava.
Koliko vidim nema nikoga iz kluba pa ćemo morati o tome glasovati. 218. amandman Kluba zastupnika MOST-a nezavisnih lista.
Amandman se ne prihvaća. Zakon o zdravstvenoj zaštiti obvezuje osnivače na osiguranje sredstava za investicijsko ulaganje i investicijsko i tekuće održavanje zdravstvenih ustanova, prostora, medicinske i nemedicinske opreme i prijevoznih sredstava te informatizaciju zdravstvene djelatnosti sukladno planu i programu mjera zdravstvene zaštite i …/nerazumljivo/… zdravstvene službe za zdravstvene ustanove čiji su osnivači.
U ime kluba poštovani zastupnik Grmoja.
Dakle, ovo je stvarno više žalosno, deprimirajuće, cijeli dan ovdje Klub MOST-a odgovorno radi svoj posao. Pripremali smo 150 amandmana to je trebalo pripremiti, napisati, izvući koliko koji projekt znači vrijedi, obrazložit ga i svaki naš amandman znači od Prevlake do Iloka sve ste odbili. Ovo je amandman znači za Bjelovarsko-bilogorsku županiju, u državnom proračunu tražimo 80 milijuna kuna za dovršetak radova na Općoj bolnici u Bjelovaru čime bi se poboljšala razina zdravstvene usluge u Bjelovarsko-bilogorskoj županiji i to odbijate. Niti jedan amandman niste bili u stanju prihvatiti, niti jedan, bio on znači većeg financijskog obima, bio on manji kao što je bio onaj 300.000 kuna gdje smo tražili za djecu s posebnim potrebama bez roditeljske skrbi. Svaki amandman ste odbili i nikoga ovdje cijeli dan u sabornici nema. I potpredsjedniku Reineru nije neugodno zbog toga da ni jednog zastupnika HDZ-a ovdje dok uporno odbijate amandmane koji idu u korist naših građana. Pa kako se ponašate, pa kako se ponašate potpredsjedniče Reiner? Vas neću kriviti jer vi ste tu došli reći da je Vlada odbila amandman, vi s tim nemate ništa, ali potpredsjednik Reiner kao utjecajan u HDZ-u da ne može nekoga nazvati da ovdje netko dođe od zastupnika HDZ-a dok odbijaju naše amandmane, to je neoprostivo. Tražim glasovanje.
Kolega Grmoja vi nemate prava sa mnom diskutirati, predbacivati mi ili bilo šta govoriti, ja vam zato dajem opomenu. … [[Upadica: Ne razumije se.]] Pročitajte si Poslovnik pa ćete vidjeti zašto. 219. amandman Kluba zastupnika MOST-a nezavisnih lista.
Amandman se ne prihvaća. Zakonom o obveznom zdravstvenom osiguranju definiraju se prava, način financiranja, te obveze ugovornih subjekata Ministarstva zdravstva, nema zakonsku mogućnost unutar svog financijskog proračuna planirati dodatke na plaće u sustavu zdravstva izuzev plaća zaposlenika Ministarstva zdravstva.
U ime kluba zastupnika zastupnik Bulj.
Veliki stručni doprinos, posebice u ovim uvjetima nestašice, improvizacije, te osobni doprinos zdravstvenih i nezdravstvenih djelatnika koji je svojom požrtvovnošću i moram kazati da u ovoj korona krizi za vrijeme covida se bore za pacijente u svim bolnicama u RH. Tako da mi nije jasno kako vi možete doći iz ministarstva kao liječnik i reći nema mjesta da se rade povećanje plaća za naše djelatnike. Amandman je u 200, zdravstvene djelatnike, 200 milijona kuna. To pokaziva da je ova odgovornost vaše odluke i vašega stožera koja je inače dovela do ove korona krize na način i model kako vidimo da je i nepovjerenje građana. Još jednom pozivam vas da dodatak na plaće svim zdravstvenim djelatnicima da glasate za to, da prihvatite jel ovo šta se događa u RH je palo sve na zdravstvene djelatnike. I još jednom izražavam svoje ogromno nezadovoljstvo tj. vaš klasični citat „ne prihvaćam amandman“ pred praznom arenom demokracije u RH na koju se teško izborilo za demokraciju, da ste poslovnički omogućili da nema saborskih zastupnika tako da se ne zna tko će za koji amandman glasati, ali pozivam sve skupa, ova, ovo, ovaj dodatak zdravstvenim djelatnicima, covid dodatak od 200 milijona kuna zdravstvenim djelatnicima i nezdravstvenim djelatnicima u zdravstvenom sustavu je minimum onoga što ste im morali vi u Ministarstvu zdravstva omogućit, inače vidim da niste Ministarstvo zdravstva nego Ministarstvo ne zdravstva. Stoga tražim glasovanje.
220. amandman Kluba zastupnika MOST-a nezavisnih lista.
Amandman se ne prihvaća. U prijedlogu državnog proračuna za 2021.g. s projekcijama za '22. i '23. za KBC Split ukupno je osigurano 188 milijuna kuna investicija u građevinu i u opremu, pri čemu samo sredstva iz Operativnog programa konkurentnosti i kohezija iznose 146 milijuna kuna, u što je uključena i nabava dijagnostičkih uređaja. Stoga se zahtjev za dodatnim sredstvima u iznosu od 10 milijuna kuna u vidu amandmana ne prihvaća.
U ime kluba zastupnika zastupnik Bulj, izvolite.
Evo, osim nedostatka kadra KBC Split, veliki problem predstavlja nedostatak adekvatne opreme. Naime, svjedoci smo da u splitskom bazenu živi 500.000 ljudi i da tom dijelu pripada i veliki dio ljudi iz Hercegovine. Ja ne znam zašto se odnosite tako prema KBC u Splitu, a znamo da u Zagrebu isti broj na raspolaganju ima čak 7 bolnica. Isti broj ljudi, milijun ljudi u splitskom, znači 500.000 u bazenu splitskom bez turizma i hercegovačkom jedan KBC, u Zagrebu 7. Zašto mrzite tolko Dalmaciju pa ne date 10 milijona kuna za splitski KBC u, u, u, u središtu Dalmacije, u najvećem drugom gradu po veličini u Dalmaciji, u najvećoj županiji, a znamo da tu iz drugih krajeva dolaze u KBC? Ja još jednom, ja još jednom nikada neću napustit, vi svi napustite, ja imam svoje amandmane. Još, još jednom vam tražim od vas da KBC Split je zaboravljen od vas, zaboravljen od vas. Zašto? To ćete vi pojasniti sada novome izboru jel vama je puno bitnije, vama Sanaderu Anti ko je predsjednik županijske skupštine, ko je predsjednik ovaj HDZ-a nego da se izbori on kao potpredsjednik sabora i kao ključni čovjek s toga područja za 10 milijona kuna, za dijagnostiku u KBC Split za kojega imamo, 7 bolnica imamo takvih u Zagrebu za isti broj ljudi kao što je u splitskom području. Tražim glasanje.
221. amandman Kluba zastupnika MOST-a nezavisnih lista.
Amandman se ne prihvaća. KBC Split je trenutno u fazi postupka nabave izrade dokumentacije koja bi trebala definirati model nabave financiranja navedenog infrastrukturnog projekta. Stoga se predlaženo povećanje proračunskih sredstava u iznosu 3 milijuna kuna bez da je poznata ukupna vrijednost investicije, opseg investicije, kao i modeli nabave i financiranja navedenog projekta ne može prihvatiti.
U ime kluba zastupnika poštovani zastupnik Bulj.
Problem nedostatka parkirnih mjesta u KBC Split jedan od najvećih problema, čak nema dovoljno ovaj parkirnih mjesta za djelatnike KBC u Splitu. Stoga smatram da ovaj amandman koji iznosi 3 milijona kuna, pa mislim nevjerojatno da ste vi toliko mizerni, al ono sve šta ste vi obećavali na tom području da se na Firulama poboljša, ovaj poboljša promet tj. parkiranje, vi ste protiv toga. Znači, vi protiv toga ste u startu, a za izbore kad doli krstarite po Jadranu da bi čapali glasove od tih ljudi koji su vam isključivo i samo birački potencijal. I sramite se zbog ovoga ovdje da nema niko iz Splita. Di su sada saborski zastupnici iz Splita? Di su sada saborski zastupnici iz Splita? Iz Splitsko-dalmatinske županije, iz 9. izborne jedinice, dijela Kaštela i ovoga di su? Di su ti ljudi koji se naslikavaju? Di je Ante Sanader? Di su ti ljudi? Di je Baćo? Bačić, on je onako vidim po Splitu dosta ušminkan, dosta prepoznatljiv Splićanin. Di su ti ljudi? Pa oni su glasali prošle godine za ovaj, protiv ovog amandmana. Pa mogli su se dosjetiti pameti, pa oni stavit ovo izboriti se, a ne samo boriti se za kako drže koaliciju sa Kerumom i kako tezgariti sa koncesijama pomorskim dobrom. I zato nemaju obraza. I zato ste mijenjali potpredsjedniče Hrvatskoga sabora vi Poslovnik u prošlom mandatu da saborski zastupnici ne budu tu i da narod sluša kada mi kažemo kako ćete glasati zbog toga je mijenjan Poslovnik kolegice i kolege. I ovo je više nego sramotno, više nego sramotno da Kliničkom bolničkom centru koji nema parking vi nećete odobriti jedan minoran iznos. Tražim glasanje.
222. amandman zastupnika Bulja.
Amandman se ne prihvaća. Opća i veteranska bolnica „Hrvatski ponos“ Knin 2017. godine potpisala je ugovor o funkcionalnoj integraciji sa Općom bolnicom Šibensko-kninske županije. Daljnji razvoj Opće i veteranske bolnice „Hrvatski ponos“ Knin uskladit će se sa ciljevima funkcionalne integracije.
U ime kluba poštovani zastupnik Bulj, zapravo u ime predlagača. Izvolite.
Hvala lijepo. Ovaj amandman sam dao za Kliničku bolnicu tj. za Opću bolnicu i veteransku „Hrvatski ponos“ 5 milijuna kuna tražim ove godine. Tražio sam tako i prošle godine i vi nikako da to odobrite. Koji je razlog ja ne znam zašto u Kninu gdje se naslikavate 25.8. kada slavimo veličanstvenu pobjedu, ja sam ponosan i moj je jedan od najsretnijih dana u životu kada sam u Operaciji Oluja sa Dinare iz pravca Glakova ugledao grad ponos Knin u kome sam radio 13 godina kao profesionalni vojnik časnik. I samo se naslikavate za „Oluju“ i mašete zastavicama lažno obmanjujući taj narod na tom području. Tamo se liječe građani i veterani Domovinskog rata. Imaju bazene da bi fizikalne terapije i vi nećete da omogućite iz godine u godinu. Prebacujete na županiju. Prebacujete na županiju, pa tko je u županiji? SDSS koji isto plaće. Ovdje je gospođa Šimpraga koja je kriva kao dožupanica za ovo. Pauk, Dujić tko je kriv za ovo? Pa vi vrijeđate veterane. Vrijeđate ljude koji žive tu, bez obzira svi koji žive Hrvate, ljude nacionalne manjine koji žive u Kninu. Jedina bolnica na području Dalmatinske zagore u hrvatskom Gradu Kninu koji se zove „Hrvatski ponos“ Opća i veteranska bolnica. Dižete ruke od tih ljudi, zato je taj grad koji je bio najmlađi grad donedavno sada više nema uopće mladih ljudi. Svi iseljavaju iz Grada Knina. A što ćete se doći naslikavati 25.8. opet, mahati zastavicama i držati ruke na srcu. Stidite se ako ne prihvatite ovaj amandman. Tražim glasanje.
223. amandman zastupnika Bulja.
Amandman se ne prihvaća. Navedeni iznos sredstava dostatan je za provedbu aktivnosti koja se odnosi na istraživanje okolišnih čimbenika koji utječu na zdravlje na području Slavonskog Broda.
Zastupnik Bulj izvolite.
Vlada se obavezala višestrukoj kvaliteti zdravstvenih usluga i pristup kvalitetnijoj zaštiti na primarnoj razini. Prije svega u područjima deprimiranim područjima i poboljšanju uvjeta za rad liječnicima i drugim zdravstvenim radnicima. U ruralnim područjima kroz ulaganja u medicinsko-tehničku opremu za djelatnost na primarnoj razini. No, vi apsolutno ništa ne poduzimate. Ovaj amandman je dan za medicinsko-biokemijske laboratorije neophodni rad na kvaliteti obrade i praćenja tijekom bolesti stanovnika Republike Hrvatske što je obaveza vaša prema Ustavu Republike Hrvatske. Svjedoci smo učestalog zatvaranja jednog laboratorija ili kada zapuše malo jugo i bura na Hvaru što uznemiruje sve stanovnike jer jednostavno oni da bi izvršili pregled krvi moraju slati to brodovima u Split ili iz Makarske moraju slati u Kaštela. Stotine kilometara je Makarska turističko mjesto prepoznatljivo mjesto, nema svoj laboratorij. Slijedom toga predložio sam 4 milijuna kuna da se osiguraju dva laboratorija na području Splitsko-dalmatinske županije u domovima zdravlja Splitsko-dalmatinske županije i u ispostavama jer od kada je Splitsko-dalmatinska županija preuzela domove zdravlja, … [[ne razumije se]] ih 13 u jedinstveni dom zdravlja zdravstvene usluge doslovno ne postoje. Hej ljudi, u Makarskoj ljudi vade krv i šalje im se i druge nalaze u Kaštela. Iz Hvara kada zapuše jugo ne mogu brodovi ići prema Splitu ne mogu se pregledati, dobiti nazal.
Tražite glasovanje?
Tražim glasanje.
224. amandman zastupnika Mire Bulja.
Amandman se ne prihvaća. Opća bolnica Zadar je akutna županijska bolnica koja je obuhvaćena nacionalnim planom razvoja kliničkih bolničkih centara kliničkih bolnica, klinika i općih bolnica u Republici Hrvatskoj stoga će se provedba daljnjih investicija uskladiti sa navedenim planskim dokumentom te se navedeni amandman ne prihvaća.
Zastupnik Bulj izvolite.
Nadam se da čuju ovo Zadrani. Odjel neonatologija skrbi za novorođenčad od rođenja do dopusta sva djeca koju ne mogu zbrinuti u odjelu u Zadru transportiraju se u Split. Značajan broj trudnica kod postoji veća šansa da im bebe završe na neonatologiji zastoj, blizanci i sl. šalju se tjednima prije u Split. Smatram da je nužno osigurati za zadarsku neonatologiju ovaj novac, ovaj iznos kako bi se smanjila preopterećenost prije svega splitske bolnice koje gravitiraju inače 4 županije kao s ciljem da rodilje s područja Zadarske županije nisu prisiljene … [[ne razumije se]] stotine kilometara u Split ili Zagreb. I to je što Dalmacija minimalno zaslužuje. Dalmacija ima milijun stanovnika. Vas nije briga za tim dijelom. Nije vas briga ni za Likom, ne osjećate uopće potrebu, potres je napravio velike štete u Zagrebu, ali veće ste vi štete i veća ste vi ugroza prema ovoj dvije trećine Hrvatske, prema mojoj Dalmaciji i Lici, pa ne prihvaćate sasvim razuman amandman da žene trudnice ne idu stotine kilometara i da ne stvaraju pritiske na druge bolnice i to Zadar grad na središtu Jadrana. Jedino što se bave dobro to je oko Luke Gaženice zadarske vlasti, to je Kalmeta dobro ustrojio svoju, to je ustrojio gdje se novac čupa, tu gdje je sa Turcima dobro odradio posa. A što se tiče života i ljudi u ovome slučaju trudnica i žena i manjeg pritiska na Splitsku bolnicu koja je i onako opterećena i da ti ljudi, te trudnice stotinama kilometara vi ne želite prihvatiti ovaj amandman. Stoga tražim glasanje, sramotno, sramotno prema Dalmaciji, Lici i tome dijelu RH. Tražim glasanje.
225. amandman zastupnika Željka Lenarta.
Hvala lijepa. Amandman se ne prihvaća. Financijska sredstva u iznosu od 300 milijuna kuna za projekt Helikopterske potpore sustavu civilne zaštite osigurana su unutar operativnog programa Konkurentnost i kohezija o kojem je MUP prihvatljiv prijavitelj. U provedbu navedenog projekta uključeni su HGSS i Hrvatski zavod za hitnu medicinu.
Poštovani zastupnik Lenart.
Zahvaljujem. Ovim amandmanom tražimo sredstva za Hitnu helikoptersku medicinsku pomoć koja bi bila nezavisna koja bi koristila male strogo namjenske helikoptere koji se mogu spustiti što bliže unesrećenoga 24 sata 365 dana u godini. 22.000 umrlih imamo od kardiovaskularnih bolesti, znači moždanog udara, srčanog udara, skoro 300 poginulih u prometu, oko 3.000 stradalih, zlatni sat je ono što bi se na ovaj način postiglo i znamo da tim brzim transportom u bolnicu je veći postotak i preživljavanja unesrećenih i da je puno jeftinije liječenje koje košta zdravstveni sustav ukoliko unesrećeni dođu u tom zlatnom satu. 63,5 milijuna kuna bi koštala ovakva hitna helikopterska medicinska pomoć koja bi trebala imati najmanje pet helikoptera strogo namjenskih za ovaj posao. Prisjetimo se da je prije neku godinu Vlada utrošila preko 60 milijuna kuna za mobitele, znači jednogodišnji mobiteli su skoro hitna helikopterska medicinska pomoć. Tužno je da Hrvatska nakon 30 godina postojanja još do danas nije razvila ovakav način hitne medicinske pomoći. Znamo da u Njemačkoj jedan autoklub ADAC ima svoju hitnu helikoptersku medicinsku pomoć, ali naša država nažalost nije spremna odvojiti 63 milijuna kuna za ovakav vid pomoći koji bi mnogim našim građanima spasio život čije bi liječenje bilo kvalitetnije, kraće bi trajalo i imali bismo zbog turističke sezone i specifičnih potreba RH sigurnu hitnu helikoptersku medicinsku pomoć [[Upadica Reiner: Tražite glasanje?]] Hvala.
226. Kluba zastupnika zeleno-lijevog bloka.
Amandman se ne prihvaća. Ministarstvo zdravstva nema zakonsku mogućnost unutar svog financijskog plana planirati dodatke na plaće u sustavu zdravstva izuzev plaća zaposlenika ministarstva.
U ime kluba poštovana zastupnica Borić.
Pa ne čudi me da ministarstvo nije bilo možda voljno naći neki drugi način, budući da je donedavni ministar zdravstva smatrao da jedan svećenik vrijedi više od 20 liječnika, pa evo nadam se da u našim bolnicama nam neće trebati sutra, prekosutra 20 svećenika budući da su nam iznureni kapaciteti u zdravstvu, posebice medicinski djelatnici i liječnici i minimuma ovdje je već bilo pokušaja je pokazati da i mi brinemo za one koji brinu o nama i pronaći neku mogućnost da im se i nadoknade već sad sati koji im nisu plaćeni. A dodatno ako pogledate odakle bi se sredstva mogla prenamijeniti, dakle kako nikome nije palo na pamet da u tri ministarstva uključujući i Ministarstvo zdravstva imamo nešto što se zove duhovna skrb, da su ti svećenici za razliku od liječnika koji nisu plaćeni ni za svoj posao, plaćeni dvostruko jer su oni plaćeni prema Vatikanskim sporazumima, a onda i Ministarstvo zdravstva, a to bi im trebao biti poziv kao što je nekada bio da odlaze bolesnicima. Mislimo da je doista je vrijeme da bar nešto od amandmana koje oporba predlaže da se i usvoje. Tražimo dakako glasanje.
227. amandman zastupnice Katarine Peović.
Amandman se ne prihvaća. Sredstva za potporu pružanja zdravstvene skrbi tražiteljima međunarodne zaštite dostatna su za provedbu navedene potpore.
Zastupnica Peović, izvolite.
Evo moram reći da mi je baš drago da je amandman došao na red jer cilj je uzeti jednoj potpunoj nepotrebnoj aktivnosti i dati onima kojima je potrebno imigrantima, ali bez potrebe da i migrant potvrdi svoju vjeroispovijest što je sadržaj jednog od rijetko prihvaćenih amandmana onog Marijane Petir koji je za progonjene i izbjegle, čak im je dala 1,5 milijuna kuna, ali samo za one koji su Kršćani. Taj mi se amandman ne čini baš pretjerano baš kršćanski. A što se tiče onog gdje bismo uzeli iz Radničke fronte uzeli bismo novce jer smatramo da u doba pandemije korona virusom kada se smanjuju neka sredstva za neke od ključnih djelatnosti koje osiguravaju temeljne potrebe nekim društvenim skupinama, smatramo nedopustivim da se uvode nove stavke proračuna koje isključivo služe povijesnom revizionizmu. Dakle, ovaj stavak proračuna se odnosi na uvođenje skroz nove stavke u proračun, obilježavanja sjećanja na žrtve svih totalitarnih i autoritarnih režima što u praksi u nas predstavlja pokušaj da se radnički antifašistički pokret izjednače sa fašističkim i nacističkim režimom. Pri tom se komunizam uglavnom izrijekom osuđuje dok drugi totalitarizmi i autoritarni režimi zapravo nacizam i fašizam služe isključivo kao kulisa u službi izjednačavanja ovih ideja. Ovo se ogleda i u obilježavanju posljednjeg recimo Europskog dana sjećanja na žrtve svih totalitarnih i autoritarnih režima koji se dogodio prije nekoliko mjeseci. Povodom toga je dana predstavnik Vlade Andrej Plenković odao počast žrtvama komunističkog režima na Golom otoku pritom izrijekom spomenuvši komunizam samo kao jedan od totalitarnih sustava koji je obilježio povijest 20.-tog stoljeća, ali i Hrvatske i hrvatskog naroda. Dakle, potpuno nepotrebna stavka izjednačavanje socijalističke ideje s fašističkim i nacističkim što uopće ne stoji [[Upadica: Tražite glasovanje?]] tražit ćemo naravno glasovanje.
Kolega Grmoja je dignuo povredu Poslovnika, a ja sam mislio da smo mi s time već završili, ali bojim se da nismo.
Nismo završili jer se mora reagirati. Dakle, Dan sjećanja na žrtve totalitarnih i autoritarnih režima i obilježava se i vi ste trebali kao potpredsjednik Hrvatskog sabora reagirati na temelju Europske deklaracije sjećanja na žrtve totalitarnih i autoritarnih režima, obilježava se uz sjećanje na pakt koji je sklopljen između Sovjetskog Saveza i nacističke Njemačke znači Ribbentrop-Molotov. Dakle, sasvim je jasno da se radi o dva totalitarna režima [[Upadica: Hvala lijepa.]] koja su u potpunosti jednaka.
Ovaj, hvala lijepa naravno da svi znamo i za Deklaraciju Europskog vijeća i na kraju za Deklaraciju ovog Hrvatskog sabora koji je donio o tome deklaraciju prema tome ne smatram potrebnim da o tome uopće diskutiramo. Ovaj jer ovaj Hrvatski sabor vrlo jasno se prema tome svemu odredio. Prema tome, nije povreda Poslovnika što netko misli drugačije, a ovaj ja vas molim nemojmo ići sad sa povredama Poslovnika ponovo. Ne ja vam dam, ja ću vam dati naravno riječ kad ste tražili povredu Poslovnika, a isto tako vam mogu dati opomenu ako smatram da zlorabite tu instituciju. Izvolite.
Povreda Poslovnika Članka 238. opet je izneseno niz neistina, znači kada se pozivate na rezoluciju Europskog parlamenta onda biste morali pritom znati da ta rezolucija Europskog parlamenta se odnosi na staljinističke totalitarizme i da ni po čemu znači se ne odnosi na jugoslavenski socijalizam niti na doba dakle, niti na prostor o kojem vi govorite kada govorite o obilježavanju tih totalitarnih, autoritarnih sustava. Znači u potpunosti netočno prenosite rezoluciju koja je između ostalog i pogrešna i netočna.
Hvala lijepo, dobijate opomenu jer, jer zlorabite, zlorabite instituciju Poslovnika. Ja vas lijepo molim da to ne činite. Lijepo vas molim da to ne činite. Sad vam ponovo izričem opomenu, to vam je druga opomena, slijedi slijedeća sa oduzimanjem riječi. Skrećem vam na to pozornost.
Amandman se ne prihvaća. Naime, radi se o amandmanu kojim bi se sa stavke Porezne uprave prebacilo milijun kuna na stavku službe podrške svjedocima i žrtvama kaznenih djela. Smatramo da amandman ne treba prihvati iz razloga što je na stavci podrške svjedocima i žrtvama kaznenih djela planirano upravo onoliko sredstava koliko je potrebno za ostvarivanje njihovih zakonskih obveza. S druge strane [[Upadica: U ime kluba zastupnika, a pardon, oprostite.]] Ministarstvo financija je za Poreznu upravu planiralo sredstva u potrebnom iznosu i prebacivanjem sa stavke Porezne uprave na stavku žrtava i svjedoka bi se dovele u pitanje funkcije Porezne uprave.
Poštovani zastupnik Miletić u ime kluba, jel tako.
Poštovani potpredsjedniče Hrvatskog sabora, gospodine Reiner, državni tajniče, prvo moram hrvatskoj javnosti uistinu izraziti veliku tugu, ja znam da je možda naporno doći u 8 i 30 u ovaj časni dom i cijeli dan ovdje govoriti sve ono što treba govoriti i boriti se za sve ono za što se treba boriti, ali žalosno je da cijeli dan nema ni jednog jedinog saborskog zastupnika HDZ-a vladajuće koalicije, da je ovdje jedna kolegica iz Domovinskog pokreta, kolege iz zeleno-lijeve koalicije, iz zeleno-lijevog bloka su isto tu cijeli dan i jedan kolega iz SDP-a i žalosno je da mi ovako raspravljamo o toliko važnoj temi proračuna i o toliko važnim temama u kojima mi bi trebali govoriti, a hrvatska javnost bi nas trebala čuti. Ne čudi me da ste odbili ovaj amandman ako znamo da indeks percepcije iz 2019. pokazao da Hrvatska zaostaje u borbi protiv korupcije. Nas je jedna Grčka pretekla. Osim nas lošije su Rumunjska, Mađarska i Bugarska. Žalosti da se nalazimo kad pričamo o korupciji u takvom društvu. I sada kad bismo trebali razvijati i jačati civilno društvo, sada kada bismo trebali potaknuti financiranje organizacija civilnog društva uključenih u program mreža podrške i suradnje za žrtve i svjedoke kaznenih djela, sada kada bismo trebali pomoći žrtvama i svjedocima, iskazati im emocionalnu, praktičnu podršku, tehničku, praktične informacije te informacije o pravima nema novca za te ljude, nema novca za te građane. A ja bih rekao mogli smo dopustiti da propjevaju, da ih država štiti pa biste vidjeli što bi tek onda izašlo ispod tepiha. Hvala.
Tražite glasovanje, pretpostavljam?
… [[Govornik nije uključen.]]
229. amandman Kluba zastupnika MOST-a nezavisnih lista.
Amandman se ne prihvaća. Sredstva na aktivnosti besplatne pravne pomoći planirana su na temelju plana aktivnosti za 2021. godinu te su dostatna za njegovo ostvarenje. S druge strane, prebacivanjem sredstava sa stavke porezne uprave doveli bi se u pitanje funkcioniranje i rad porezne uprave.
U ime kluba poštovani zastupnik Kujundžić.
Hvala predsjedavajući, pa evo ja isto sam, ponovno ću izraziti nezadovoljstvo od jutros od 8,10, cijeli dan smo tu, nastojimo zaraditi i odraditi i reći, na kraju krajeva i boriti se za one koji su nas ovdje poslali, a s druge pak strane, lijeva strana cijeli dan prazna, desna poluprazna iz mog kuta gledanja, s vaše strane obratno. Dakle isto vjerujem evo, da ste vi potpredsjedniče HS-a jednako kao i predsjednik HS-a kao i svi ostali potpredsjednici trebali evo, utjecati, ako ste gledali, vidjeli ste zapravo da cijeli dan nema tu nitko. Žalosno je u ovoj situaciji, žalosna je ovo Hrvatska i žalostan njegov Sabor. Glede amandmana, prošle godine ova stavka u proračunu RH iznosila je, čini mi se negdje oko 3 milijuna i 700 tisuća kuna. Dakle, ni približno dostatan i dovoljna brojka kojom bi se zapravo mogla pružiti kvalitetna pravna pomoć svim ljudima koji nisu zaposleni, svim ljudima koji su na minimalcu i da ne nabrajam, u biti, otprilike oko 60% Hrvatske. Dakle Hrvatska je prestala biti zemlja istih mogućnosti za sve, pravosuđe i obrana istog, zapravo je već odavno ostala u rukama bogatih. Iz tog razloga je Most nezavisnih lista tražio podizanjem ovog iznosa i žalosni smo, evo, što je ovo, ponovno amandman kojega ćete kao vladajući odbiti, međutim, hrvatski narod je birao ovo i hrvatski narod ono što je birao i odabrao i dobio, dakle zadovoljan je, a mi tražimo glasanje po ovom amandmanu. Zahvaljujem.
Sada ćemo preći na Ured pučkog pravobranitelja, poštovani državni tajnik Stipe Župan. Amandman 230, Kluba zastupnika Mosta nezavisnih lista.
Amandman se ne prihvaća. U okviru aktivnosti nacionalni i preventivni mehanizam planirana su sredstva za redovite obilaske i praćenje tijela i ustanova te jačanje zaštite ljudskih prava osoba lišenih slobode od mučenja i drugih okrutnih neljudskih ili ponižavajućih postupaka ili kažnjavanja te su planirana sredstva dostatna za obavljanje svih planiranih poslova.
U ime kluba, poštovani zastupnik Grmoja.
Hvala. sramotno je da visoki dužnosnici ovog Sabora, da visoki dužnosnici HDZ-a ne reagiraju na ovu sramotu ovdje kojom možemo svjedočiti da niti jednog zastupnika HDZ-a nema dok se raspravlja o amandmanima na proračun. Ovo je dosad neviđena sramota i da stvar bude gora, vi ste odbili kao predstavnici Vlade, evo i vi sada ovaj amandman koji ide u smjeru zaštite, znači prijavitelja nepravilnosti, tzv. zviždača. Što se događa u Hrvatskoj s onima koji prijave neku korupciju ili koruptivno djelo? Obično oni nastradaju, a ne oni koji su prijavljeni. Svjedočili smo takvim slučajevima i sada kada tražimo da osigurate dodatna sredstva da bi ljudi koji se odvaže prijaviti nekakvu nepravilnost, imali primjerenu zaštitu i dostupnu uslugu, od tijela kojima je ta dužnost povjerena zakonom, vi i takve amandmane odbijate. Sve ste danas ovdje odbili bez ikakvog srama, valjda zato se nisu pojavili predstavnici vladajuće većine jer ih je možda sram što ste odbili ovdje preko 150 naših amandmana i 300 amandmana oporbe. Je li možda zato ovdje nikoga nema? Ovo je sramotno da jedan amandman koji ide u smjeru zaštite prijavitelja nepravilnosti, zviždača, da takve amandmane odbijate. Tražim glasovanje.
Prelazimo na pravobranitelja za djecu, amandman 231, Kluba zastupnika zeleno-lijevog bloka.
Amandman se ne prihvaća. Financijski plan pravobranitelja za djecu u 2021. g. u odnosu na postojeći plan za 2020. g. veći je za 8,1%. Navedena proračunska sredstva osiguravaju nesmetano financiranje redovnog programa zaštite, praćenja i promicanje prava djece te nema potrebe za osiguravanjem dodatnih financijskih sredstava.
U ime Bloka, poštovana zastupnica Benčić.
Dakle i pravobraniteljica za djecu u svojim izvješćima, ali i u obraćanjima na odboru na kojem je bila i kolegica Borić upozoravala je na nedostatak sredstava, posebno onih sredstava koji bi bili sada specifično namijenjeni pomoći djeci i njihovim roditeljima u nošenju sa problemima izazvanim Covid krizom. Kao što znate, mnogi stručnjaci i medicinsko osoblje upozorava na posljedice za mentalno zdravlje djece i mladih zbog situacije u kojoj jesmo i upravo iz tog razloga očekuje se, naravno i povećanje određenih negativnih incidentnih situacija u smislu i vršnjačkog nasilja, itd., u kojem zapravo je pravobraniteljica za djecu je jedna od rijetkih institucija koja može i ima nekakve alate za reakciju. Pa s obzirom na to da ste nam odbili čak i amandman kojim smo željeli poboljšati položaj zapravo škola i ustanova za obrazovanje u borbi protiv vršnjačkog nasilja, molili bi vas da barem evo, razmislite da ovim amandmanom nadoknadite taj minus. Dakle, svi amandmani koje smo veliki dio amandmana koje smo imali, bili su usmjereni na poboljšanje kvalitete života djece i smanjenje negativnog utjecaja siromaštva na djecu. Vi ste ih sve redom odbili i to na način da nitko od zastupnika HDZ-a ovdje nije sjedio i nije se mogao ni crveniti na to što ova Vlada, njihova Vlada odbija jer ovo naša Vlada nikada ne bi odbila.
Tražite glasovanje?
Da, tražimo da se glasa.
Idemo na pravobraniteljicu za ravnopravnost spolova, amandman 232, Kluba zastupnika zeleno-lijevog bloka.
Amandman se ne prihvaća. Financijski plan pravobraniteljice za ravnopravnost spolova smanjen je u 2021. u odnosu na 2020. samo zbog smanjenja planiranih sredstava pomoći EU. Izvor financiranja, opći prihodi i primici povećan je ovim prijedlogom državnog proračuna sa 3 526 740 kuna na 3 809 038 kuna. Planirana sredstva dostatna su za obavljanje svih planiranih poslova.
[[Upadica: Pa bojim se…]] U ime Bloka, poštovana zastupnica Borić.
Hvala lijepo. Oprostite, malo sam ubrzala. Evo, od svih amandmana, samo su se 4 odnosila na ravnopravnost spolova, i to 2 vezana uz žrtve nasilja, a evo i ovdje Pravobraniteljstvo je, niste točno izvijestili. Naime, smanjena su sredstva budući da je to rijetko Pravobraniteljstvo koje samo različitim projektima i priskrbilo sredstva za sebe, dakle nisu vraćeni ni na početnu poziciju, nego upravo jer su projekti završili, pa naravno, više im se ne treba dodati, više ne trebaju nove osobe u Uredu. Ono što smatramo da je više nego nepristojno da sva pravobraniteljstva, vidjet ćemo to i kod sljedećega, da su im sredstva ustvari smanjena. Da ovom, ovoj Vladi ne odgovaraju pravobraniteljstva, institucije koje rade samostalno, institucije koje bi trebale braniti ljudska prava ili zagovarati one najobespravljenije, tako da, meni kao i kolegama je jako žao da ovdje nisu i druge kolege. Koju poruku šaljete? Neki su kolege tu iskusniji i u pisanju amandmana, neki od novaka su si dali trud da unaprijede ovaj proračun, da su vaši kolege bili ovdje, možda bi nešto od nas i naučili. Možda bi za sljedeći proračun oni pripremili ovakve amandmane i popravili vaš proračun pa mi ne bismo trebali pisati tolike amandmane. Mogli su možda učiti i to bi bilo vrlo dobro i za njih.
Tražite glasovanje? [[Upadica: Naravno.]] Idemo na pravobranitelja za osobe s invaliditetom, amandman 233 amandman, Kluba zastupnika zeleno-lijevog bloka.
Amandman se ne prihvaća. Ured pravobraniteljice za osobe s invaliditetom planira osnivanje i pokretanje rada u Područnom uredu Rijeka tijekom 2021. g., a radi osiguravanja dostupnosti i pružanja kvalitetnije usluge osobama s invaliditetom za područja Primorsko-goranske, Istarske i Ličko-senjske županije. Za navedeno su osigurana potrebna sredstva i sastavni su dio prijedloga proračuna za 2021. g. Stoga nema potrebe za osiguranjem dodatnih financijskih sredstava.
U ime Bloka, poštovana zastupnica Benčić.
Evo reći ću na kraju da s obzirom da je ovo naš zadnji amandman, da je naravno, vaš odgovor očekivan, ali vi niste kao mi imali prilike ovdje slušati vrlo potresno izlaganja izvještaja pravobraniteljice za osobe s invaliditetom kada je govorila o zakidanju prava osoba s invaliditetom, a posebno njihovom teškom položaju sada u vrijeme Covid krize i vi kažete, u narednoj godini kada će trebati i dalje sanirati posljedice te krize, povećanje za tu stavku ne želite odobriti. Ali, reći ću sada i na kraju, što je to sve što je HDZ odbio? Odbili ste uvesti napokon besplatne obroke za djecu. Odbili ste uvesti vezivanje školske prehrane uz zelenu javnu nabavu i otvaranje tržišta za lokalne OPG-ove. Odbili ste kulturu ostaviti barem na razini na koje je bila 2019. g., da ne govorimo o povećanjima. Odbili ste sva ulaganja u djecu i obrazovni sustav. Odbili ste ponovno uvesti građanski odgoj i obrazovanje kao predmet koji nije međupredmetni, nego kao zaseban predmet koji bi im omogućio stjecanje građanskih i demokratskih kompetencija za našu djecu, s ponosom to isto pišete da ćete učiniti ili da ste već učinili u svojim strateškim dokumentima koje šaljete u Bruxelles. Odbili ste i povećati sredstva namijenjena za obnovu grada Zagreba. Ono, dio sredstava koji ste namijenili za obnovu privatnog stambenog fonda je na razini 100 stambenih jedinica. Ako ćemo takvim tempom obnavljati grad Zagreb, izračunali smo, obnoviti ćemo ga točno za 200 godina, samo svi ovdje se nadamo, za 200 godina da HDZ-a neće biti i da ga povijest isto tako neće ni spominjati, barem ne u pozitivnom kontekstu. Hvala. I da naravno, ostajemo pri amandmanu i tražimo da se glasa.
Sada idemo na prijedlog Financijskog plana Hrvatskih voda za 2021. i projekciju plana za 2022. i 2023., državna tajnica, poštovana Nataša Mikuš Žigman. Izvolite. Prvi amandman Kluba zastupnika Mosta nezavisnih lista.
Hvala lijepo g. potpredsjedniče, cijenjene zastupnice i zastupnici. Amandman se ne prihvaća. Amandmanom se predlaže osigurati sredstva za izradu nove kanalizacijske mreže na otoku Rabu. U tijeku je priprema EU projekta za aglomeraciju Rab-Supetarska Draga-Lopar, ukupno procijenjene vrijednosti od okvirno 470 milijuna kuna koja obuhvaća izgradnju i rekonstrukciju kanalizacijske mreže duljine 75 kilometara sa 23 crpne stanice, 3 uređaja za pročišćavanje otpadnih voda i predviđena je izgradnja i rekonstrukcija 45 km vodoopskrbnih cjevovoda uključujući i novi vodoopskrbni transportni cjevovod kopno-Sitnica-otok Rab dužine 2,2 km.
U ime kluba zastupnika, poštovani zastupnik Miletić.
Poštovani potpredsjedniče HS-a, g. Reiner, poštovana državna tajnice. Moram ponovno reći hrvatskoj javnosti. Užasno sam rezigniran, razočaran i žalostan i sve to u jednom, da ovako prevažnoj temi proračuna, o temi gdje trebamo brinuti se o hrvatskom narodu i o svemu onom najboljem za naš narod, cijeli dan do sada niti jednog jedinog zastupnika nema HDZ-a, evo, ostao je jedan kolega iz SDP-a, kolega Grmoja je morao skočiti na toalet i evo, tu je kolega Kujundžić i Miro Bulj samnom u sabornici. To je jako žalosno, to je neodgovorno i to nije dobra poruka koja se šalje hrvatskoj javnosti. Otok Rab je jedan od turističkih najfrekventnijih otoka. Međutim i dalje bez riješene osnovne infrastrukture koja bi turizam činila dugoročno održivim. Otok Rab ima preko 9 tisuća stanovnika. U turističkoj sezoni taj se broj utrostruči. Pritisak na komunalnu infrastrukturu je golem i prijeko potrebna su ulaganja. Iz godine u godinu najavljuju se ulaganja u kanalizacijsko-vodovodni sustav. Nema realizacije. Izrađuju se elaborati, podnose se izvještaji komunalnog društva, a situacija i je sve teža. Stanovnici Raba više ne znaju što učiniti. Zar trebaju krenuti u prosvjede, sve zablokirati? Vodovodne cijevi su dotrajali. Gubici vode u vodovodnom sustavu kreću se oko 35%, a preko 60% otoka nije pokriveno kanalizacijskom mrežom unatoč golemom pritisku novogradnje. Svake godine na otoku nikne nekoliko desetaka novih zgrada. Novi kao i već postojeći objekti nemaju mogućnost priključenja na kanalizacijsku mrežu koja je skromno rasprostranjena glavnim vodovima. Hoće li država, vladajući brinuti se o ljudima koji žive na otoku Rabu ili na lokalnim izborima neka Rabljani znaju kome će dati povjerenje?
Tražite glasovanje? … [[Upadica se ne razumije.]] Naravno, evo ja moram ponoviti da ja ne mogu utjecati na to koliko će zastupnika biti u dvorani. Ne mogu utjecati ni na to da evo postoje samo od 75 oporbenih zastupnika samo vas 4. sjedi u dvorani ni na to ne mogu utjecati. Prema tome, to su činjenice. Idemo na sljedeći amandman, to je amandman broj 2 zastupnika Ante Kujundžića. Izvolite.
Amandman se ne prihvaća. Amandmanom se predlaže osigurati sredstva za sanaciju i rekonstrukciju Ljubičićev most u Runovićima. Most se nalazi u sklopu okolne prometnice u općini Runović te isti ne predstavlja vodnu građevinu. Vodotoci i vodne građevine na području općine Runović se redovito održavaju sukladno potrebama i mogućnostima za što su sredstva osigurana na godišnjoj razini.
Poštovani zastupnik Kujundžić.
Hvala poštovani predsjedavajući. Dakle, pa ne znam. Pitam se prije svega osjeća li itko od svih ovih koji danas ovdje nisu jedan oblik srama. Na kraju krajeva ako ne osjećaju sram ne znam onda na kraju krajeva što drugo čovjek može osjećati. Dakle, ljudi stvaraju i rade da bismo mi u ovoj državi donosili zakone za tog istog čovjeka, da bismo mi u ovoj državi stvarali za tog istog čovjeka kvalitetnije i bolje uvjete života međutim, nema nas. Ono što ja zamjeram i slažem se da potpredsjedavajući nije kriv, međutim ono što zamjeram cijeloga dana iz kojega razloga se ne prekine ovakva rasprava i izjašnjavanje o amandmanima unutar koje od 41 saborskog zastupnika u ovoj prostoriji, ja sam ovih par dana bio ovdje gdje nema nitko, ne znam koliko ima smisla. Ali vratimo se amandmanu. Poštovana ja opet kažem, znam i ne mogu vama ad hominem ništa reći niti imam na to pravo. Međutim kako Runovići tako i moja Imotska krajina. Ne znam jeste li bili ikada ili niste. Otužan je to kraj vjerovali ili ne sa sustavnim neulaganjem. I činjenica je da je taj kraj godinama birao i bira HDZ-e. Vjerojatno je to nekakav zalog temeljem kojega nitko ne osjeća potrebu ulagati gore. Ovaj most ovdje je realna opasnost za nečiji život i pitanje je tko će biti odgovoran kada se zlo dogodi. S druge strane je od strateške važnosti za stanovnike toga kraja s obzirom da je općina Runović ona koja je uz samu granicu polja točnije dijeli ih samo rijeka Vrlika. Tražim glasanje o ovom amandmanu i zahvaljujem.
… [[Govornik se ne razumije.]]
Amandman se ne prihvaća. Amandmanom se predlaže osigurati sredstva za vodoopskrbu u Ličko-senjskoj županiji. Hrvatske vode kroz godišnje programe zajedno sa isporučiteljima vodnih usluga na području Ličko-senjske županije sustavno ulažu u projekte vodoopskrbe. U posljednje 4 godine uložena su 42 milijuna 785 tisuća kuna.
Zastupnik Bulj izvolite.
U Ličko-senjskoj županiji 23 naselja u cijelosti ili djelomično nemaju pitku vodu u 21. stoljeću i to je to što Hrvatske vode rade osim što nametima naplaćuju od tih istih stanovnika. Vi znate da je Ličko-senjska županija najmanje naseljena po kilometru po broju stanovnika. Još jednom vas pozivam. Vodoopskrba je ključni preduvjet u 21. stoljeću da ljudi opstanu na tome području, da se na tome području bave stočarstvom, poljoprivredom i svime onim što bi trebalo. Vi kažete mi smo uložili. Ma niste vi uložili ništa, nego narod od tamo vas, nas sve skupa plaća da im osiguramo uvjete življenja na tome području. Međutim, Lika je opjevana, ona je opjevana, ona je srce Hrvatske i Liku treba, ona je kičma Hrvatske. Ona je kičma bila i u Domovinskom ratu koja se nije slomila. Preko Gospića su na Senj imati namjeru slomiti kičmu ali Ličani, Dalmatinci, Riječani, svi koji su otišli tamo iz svih krajeva su to zaustavili. Ali vi im lomite kičmu svojim politikama. 23 naselja djelomično ili u cijelosti nemaju vodoopskrbu u Ličko-senjskoj županiji i to je zastrašujuća poruka. To je ta demografska mjera koja bi bila potrebita da ljudi imaju u svojim kućama to dijete ako ga stvore i donesu na svijet da ima vodu u svojoj kući, da ima špinu. Stoga još jednom pozivam vas dobro razmislite kolegice i kolege, sada nas je četvero ovdje i oni koji slušaju ne dozvolimo da nam uništavaju našu domovinu. Tražim glasanje o ovom amandmanu.
4. amandman zastupnika Bulja.
Amandman se ne prihvaća. Amandmanom se predlaže osigurati sredstva za vodoopskrbu u Šibensko-kninskoj županiji. Hrvatske vode kontinuirano ulažu sredstva u razvoj i poboljšanje sustava javne vodoopskrbe na području Šibensko-kninske županije kroz izgradnju i rekonstrukciju vodoopskrbnih objekata te putem programa smanjenja gubitaka. Tako su dovršeni radovi na sanaciji tlačnog cjevovoda crpne stanice Miljacka, vodoopskrbni sustav Radučka, a za potrebe vodoopskrbe naselja RAdučić u Općini Ervenik. U tijelu su radovi na izgradnji vodoopskrbe na području Tepljuh-Biočić te na području Grada Knina, kao i izrada koncepcijskog rješenja vodoopskrbnog sustava Drniš i vodoopskrbnog sustava Knin kroz program smanjenja gubitaka.
Zastupnik Bulj.
Hvala lijepo. Govorimo o vrlo bitnom problemu u Šibensko-kninskoj županiji također 24 naselja u cijelosti i djelomično nemaju pitku vodu u svojim naseljima u svojim kućanstvima. Osnovno ljudsko pravo je pravo na vodu. Mi smo zatražili bili i prikupljali peticiju, na tome ćemo inzistirati da u Ustav uđe voda kao osnovno ljudsko pravo, baš to područje Krško područje bogato pitkim vodama, sve što ste vi nabrojili i drniški i kninski i Skradin i zaleđe Šibenika u cijelosti i Miljevački plato sve je to područje bogato pitkim vodama, a ljudi nemaju u svojim kućama vodu. I sada je žalosno ovdje stojim i gledam je došao možda gradonačelnik Drniša ovdje gore sjedi u ćošku, vidim neka nikoga od saborskih zastupnika, evo ja ću prošetati pa pogledajte vi šta je ovo, a raspravljamo o najbitnijem dokumentu. Najbitniji dokument mi raspravljamo, govorimo o vodi, ljudi u 21. stoljeću nemaju vodoopskrbu. I sada pogledajte vi sada šta je ovo, evo građani ako ovo gledate, narode moj, narode moj Dalmacije, narode moj Šibensko-kninske, Ličko-senjske, Splitsko-dalmatinske, Zagore, Slavonije, Rijeke, Istre, Gorskog kotara naše Like pogledajte kada mi govorimo o vodoopskrbi od … jednu u svojoj kući dok ti ljudi koji upravljaju, za koje vi glasate, za koje vi glasate narode, pogledajte ove klupe nigdi, nikoga, ključni dokument se raspravlja, amandmani o proračunu za 2021., znači ključni dokument RH u domu demokraciju, najvećem domu demokracije, jedino je Bog iznad ovoga. Pogledajte šta je ovo [[Upadica Reiner: Tražite glasovanje?]] tražim glasanje naravno.
5. amandman zastupnika Mire Bulja.
Amandman se ne prihvaća. Amandmanom se također predlaže osigurati sredstva za vodoopskrbu Zadarskoj županiji. Hrvatske vode i ovdje kontinuirano ulažu u razvoj i poboljšanje sustava javne sustava javne vodoopskrbe na području Zadarske županije. Tako su u tijeku radovi na izgradnji vodoopskrbe za naselja Vukšić i Prović, dovršeni su radovi na izgradnji vodocrpilišta Kožlovac, te su u pripremi radovi na izgradnji vodoopskrbe za naselje Islam Grčki. Također u tijeku su radovi na izgradnji vodoopskrbe na području Kruševa, na području Grada Obrovca kao i vodoopskrbe podvelebitskog pravca. Dovršeni su radovi na izgradnji vodoopskrbe naselja RAbatin u Svetom Filipu i Jakovu, a u tijeku je izgradnja objekata vodoopskrbe na području Općine Povljana, a također program smanjenja gubitaka se provodi na području sustava Zadar, Benkovac, Biograd na moru i Gračac.
Zastupnik Bulj.
Hvala lijepo. U Zadarskoj županiji 15 naselja je bez vode u tim naseljima ili većinom u cijelosti. Kao što sam rekao voda je osnovno ljudsko pravo i mi moramo najprije zaštiti naše vode, a Hrvatske vode su one koje to moraju napraviti, a upravo Hrvatske vode i Ministarstvo okoliša ne štite vode. O tome ću malo poslije. A sada bi rekao da je žalosno ako ne prihvatite ovaj amandman, uvijek ista priča i prošle godine ista priča. Ja se sada trenutno nalazim u klupama gdje je vladajuća većina oko mene nema nigdje nikog. Jel ovo žalosno o najboljem proračunu, najbitnijem dokumentu govoriti, a vi trenutno ovdje u sabornici nema niko uvaženi potpredsjedniče o glavnom dokumentu u domu, hrvatskom domu gdje su nas izabrali naši građani postavili mene ovdje iz Sinja, plaćaju nam svima putne troškove i nigdje nikoga nema gradonačelnika Drniša, Vodica, iz moje 9. izborne nikoga, iz 8. izborne jedinice nikoga. Kolega je jedini tamo iz SDP-a, mi kolege iz Mosta smo ovdje zbog epidemioloških mjera u ovome broju, … će doći drugi braniti amandmane. Tako da još jednom kada govorimo o ključnom dokumentu onda ovo nije šala i uvijek isto govoriti, pripremamo dokumentaciju pa svake godine, di je ta dokumentacija, di vi krijete, koliko je to novaca otišlo. Napravite, tribamo zasukat rukave i dovesti vodu na ta područja, na ta područja mi moramo u Dalmaciji, Liki imati vodoopskrbu. Tražim glasanje.
6. amandman zastupnika Bulja.
Amandman se ne prihvaća. Amandmanom se predlaže osigurati sredstva za vodoopskrbu naselja Rude, Voštane i Rože sukladno prioritetima i mogućnostima razmatra će se rješavanje vodoopskrbe naselja Rože i Voštane, budući su ista brdska naselja dosta udaljena od postojećih sustava vodoopskrbe. Dio naselja Rude koje nije spojeno na sustav javne vodoopskrbe nalazi se iznad postojeće vodospreme te će se isto rješavati sukladno mogućnostima.
Zastupnik Bulj.
Ja ne mogu vjerovat u ovo obrazloženje, imamo Voštane na području Grada Trilja, to je područje koje stočno područje gdje su se ljudi bavili stokom bilo gusto naseljeno i baš zbog razloga što nije bilo vodoopskrbe ljudi su otišli iz toga područja, kao iz Roža, dio Tijarice. Taj dio kada govorimo o tome dijelu onda govorimo i o Rudi otočkom dijelu, Ruda ima prekrasnu rijeku imaju hidrocentralu imaju ribogojilište koje je uništeno. Imaju vodospremnik iz kojega se napaja veliki dio Splitsko-dalmatinske županije, a taj dio sela Rude nema vodoskrb, a napaja se od, oni gledaju u Rudu svojim očima ispred sebe, znači rijeku, pritok rijeke Cetine odakle se napaja veliki dio Splita, a oni u svome mjestu nemaju vodoopskrbu. To je prekrasan kraj, prelijep kraj. Tu su izvori, tu je u blizini polje. Imamo jedan kraj za koji se poželjet, to je Cetinski kraj, plemeniti i pitomi kraj poznat po velikom broju ljudi, veliki po inače najveći demografski bio, naših ljudi je bilo po tom pitanju iz tih krajeva, sad nikoga nema. Zbog čega? Zbog toga jel ljudi nemaju u 21. stoljeću špinu, vodu u svojoj kući da se mogu okupati, da mogu se napiti čašu vode, pa to je žalosno, pa to je žalosno. To je u Cetinskoj krajini i zbog toga još jednom ponavljam, jedini sam zastupnik s područja Cetinske krajine, 50.000 stanovnika, žalostan sam i razočaran šta u taj viteški grad kad vi dolazite na Alku, grad Gospe Sinjske, kad dolazite apsolutno ništa ne radite nego samo se ljudi iseljavaju i zbog toga pozivam vas podržite ovaj amandman za vodoopskrbu toga područja Rude, Voštana, [[Upadica: Tražite glasovanje?]] [[Govornik se ne razumije]] Hvala.
Jel tražite glasovanje?
Hvala.
7. amandman zastupnika Bulja.
Amandman se ne prihvaća. Amandmanom se predlaže osigurati sredstva za vodoopskrbu naselja Blizna Gornja, Blizna Donja, Seget Gornji i Seget Donji, Ljubitovica i Prapatnica. U tijeku je izrada projektne dokumentacije, te ishođenje dozvola za gradnju objekata vodoopskrbe sustava Prgomet-Seget-Zagora. Po ishođenju dozvola za građenje krenut će se u javnu nabavu radova koji će se odvijati etapno. Realizacijom predmetnog projekta opskrbit će se pitkom vodom naselja na području zagorskog dijela općine Seget, kao i naselja na području općine Prgomet koja do sada nisu imala riješenu javnu vodoopskrbu.
Zastupnik Bulj.
Pa ovo područje znači zaobalja odma uz more tj. trogirskog zaleđa, nabrojili ste od Segeta, žao mi je što ovdje i načelnik s tih područja koji je također … [[Govornik se ne razumije]] zamjena u saboru, nema nikoga mislim s toga područja. Evo trogirsko područje, zaleđe, šta ta područja nemaju osnovno ljudsko pravo, pravo pitke vode u svojim ovaj u svojim naseljima, u svojim kućanstvima i to me žalosti vaše obrazloženje. Vaša obrazloženja su nejasna i uvijek ista. I prošle godine sam dao sličan amandman za ova mjesta. Apsolutno se nije ništa pomaklo. Vjerujem da će se ove godine 2021. nešto napraviti, al uglavnom će to biti postavljanje kamena temeljaca, vjerojatno zato šta je izborna godina lokalna, pa će vam to tribati. Al to trogirsko zaleđe, pa i cijelo kaštelansko zaleđe je apsolutno zaboravljeno osim dijela odakle je Sanader ovaj bivši premijer, a ujedno porijeklom i Ante Sanader, napravio čak izlaz sebi za sela sa autoputa, a nažalost nema ljudi, doveli su u poziciju da nema ko zvoniti, da nema ko poštu, lisica poso nosa, nema nikoga, sve je prazno, jel nema vodoopskrbe, nema osnovnoga ljudskoga prava. I još na to područje želite ugroziti pitke vode Regionalni centar za odlaganje otpada Lećevica gdje su jame koje su povezane sa, peolozi dokazali, povezane sa svim izvorima na području Dalmatinske zagore. Na tom kamenu sivcu su se odgojili brojni ljudi, tvrdi i čvrsti ljudi i prepoznatljivi ljudi koji su gradili na svim razinama u svim društvenim sferama u industriji i gospodarstvu bili ključni i prepoznatljivi ljudi. Ja ih sad ne moram nabrajat, al nemojte smatrati Zagoru, Dalmaciju, Liku i taj dio južno da to nije područje RH. Pa ljudi nemaju vodoopskrbu ej u ovim naseljima Seget Gornji, Seget Donji, Ljubitovac, Prapatnica.
Tražite glasovanje?
Ma naravno da tražim. Žalosno što uopće raspravljamo o ovom.
8. amandman zastupnika Bulja.
Amandman se ne prihvaća. Amandmanom se predlaže osigurati sredstva za vodoopskrbu naselja na području grada Sinja i općine Muć na tzv. Ogorskom platou. U tijeku je izrada projektne dokumentacije objekata vodoopskrbe područja Ogorsko-Zelovskog platoa i to precrpne stanice i vodoopskrbnog sustava Pribude i sustava Seline sa pretpristupnim putom. Po izradi projektne dokumentacije i ishođenju dozvola za građenje moći će se krenuti u izgradnju navedenih objekata. Realizacijom predmetnog objekta poboljšat će se postojeći sustav vodoopskrbe, te će se opskrbiti pitkom vodom naselja na području Ogorsko-Zelovskog platoa koja do sada nisu imala riješenu javnu vodoopskrbu.
Zastupnik Bulj.
Područje Ogorja, znači Mućkoga dijela koje je i Pribude vraćajući taj cijeli dio koji je bez vodoopskrbe. Inače, tu je nešto dovelo nekakvu cijev, pa je Blaženko Boban, župan, puštao nekakvu vodu iz te cijevi što je okej bilo iz šmrka vatrogasnog. Međutim, to područje nema vodoopskrbu. Jedino šta sa toga područja ima, ima čovjeka koji je porijeklom s toga područja i on je njegov koalicijski potencijal, a to je Željko Kerum koji upravlja županijom zajedno sa HDZ-om i jednostavno to područje nema vodoopskrbu. Ogorski plato u cijelosti, znači govorimo o Ogorju i Muću, nema vodoopskrbu, a voda u kući je osnovno ljudsko pravo, osnovno ljudsko pravo. Međutim, brige Keruma koji je iz Ogorja, brige Bobana, bitno da oni dile koncesije na Priobalju u Benama. Još jednom pozivam, prihvatite ove zahtjeve, drago mi je šta je kolega Grmoja sijo kad nema niko iz većine u ovome dijelu di je vladajući, pa barem da djeluje fiktivno kao da je neko u dvorani jer je ovo žalosno, tužno, bjedno, jadno. Evo pogledajte narode, samo pogledajte ove klupe koje su prazne, govorimo o najbitnijem dokumentu. Sad govorimo o vodoopskrbi u Dalmatinskoj zagori, govorio sam o vodoopskrbi u Lici, govorio sam o vodoopskrbi o naseljima koji nemaju vodoopskrbu u svojim kućanstvima, Šibensko-kninskoj županiji, na području sad Ogorja, Muća. Pa ja ne mogu vjerovati, ja ne mogu vjerovati da vi ne želite prihvatiti ovaj amandman. Drago mi je evo šta su se moje kolege ovdje rasporedile tako da djeluje da smo, da Sabor ima i većinu i manjinu međutim, rad i bijeda jer niti jedan saborski zastupnik iz većine nije ovde, poglavito iz HDZ-a, SDSS-a koji se nisu ovde pojavili. Tražim glasanje o ovom amandmanu.
9. amandman, zastupnika Bulja.
Amandman se ne prihvaća. Sukladno prethodnom obrazloženju, također, navodim da je izrađeno idejno rješenje vodoopskrbe podsustava Zelovo te je u tijeku izrada projektne dokumentacije. Po ishođenju dozvola za građenje, krenut će se u javnu nabavu radova. Realizacijom predmetnog projekta opskrbit će se pitkom vodom područje Zelova koje do sada nije imalo riješeno javnu vodoopskrbu.
Zastupnik Bulj.
Hvala lijepo. Zelovo je jedno prekrasno mjesto pod Svilajom na 900 m nadmorske visine gdje bi se mogao razvijati turizam. S jedne strane dobro riješena prometnica od Hrvaca pripada gradu Sinju, međutim, zaboravljeno je Zelovo, već poslije II. svj. rata ljudi su iseljeni s toga područja, ono ljudi što je ostalo, to je vrlo mali, stariji broj. Ali se nadam da ćete progledati i da će Zelovo dobiti vodoopskrbu iz potpore lokalne samouprave koja je davno digla ruke, očito kao i vi na vlasti, digli ruke od tih krajeva, a ta područja su ubiti bila izvor života. Tu su se ljudi bavili stočarstvom, bilo je prepuno ljudi, bile su škole, danas imamo urušavanje škole na tome području, zašto? Zato što nema vodoopskrbe, nema vode u kućanstvima na Zelovu. Zbog čega nema vode, tko će objasniti nekome da je nekoliko kilometara od Sinja i nekoliko .../nerazumljivo/... par, dvadesetak kilometara od Splita, na području se mogao razvijati turizam, planinski turizam, planinski turizam, sportski turizam, seoski turizam, imamo što pokazati. Iznad 900 m je to područje, samo selo i zelovski plato, a ide prema Svilaju. Jedan prekrasan pogled odakle se vidi Peruča, najveće jezero pitke vode u ovome dijelu Europe, gdje se vidi rijeka Cetina, a ljudi nemaju vodoopskrbu, nemaju vodu u svojim kućanstvima i naravno da su ljudi otišli s toga područja. Pa da se samo ovo osnovno ljudsko pravo omogući na tome području, na Zelovu, na dijelu sinjskoga Zelova, mučkoga Zelova, na tome dijelu bi vratili se ljudi, živjeli, bavili se turizmom, bavili se stočarstvom, a ima potencijala. Ima potencijala i ima ljudi koji bi ulagali i investirali u tome dijelu, poglavito u dijelu sportskog turizma i sličnoga, ali vi ne želite. Zato za Zelovo tražim da se glasa za vodu u kućanstvima.
10. amandman, zastupnika Bulja.
Amandman se ne prihvaća. Amandmanom se predlaže osigurati sredstva za sanaciju, rekonstrukciju i natkrivanje kanala Gorućica u Sinju čime bi se dobio dodatni prolaz i riješio problem parkinga. Bujica Gorućica ukupne duljine 4,58 kilometara regulirana je od kilometra 0+40 do kilometra 3+896 i na navedenoj reguliranoj dionici izvedena je otvorena armirano-betonska kineta trapeznog presjeka, dok se od završetka regulirane dionice dalje uzvodno proteže zemljano bujično korito u prirodnom stanju. U 2020. g. je završeno izvođenje regulacije bujice Gorućice od kilometra 0,40 do kilometra 0+850. Godišnje se izvode radovi gospodarskog i tehničkog održavanja, višekratna košnja trave te uklanjanje nanosa iz korita na pojedinim dionicama na kojima se povremeno nataloži određena količina nanosa koji je potrebno ukloniti. Cijelom duljinom, korito bujice Gorućice je u dobrom i urednom stanju te kao takvo omogućava nesmetano otjecanje bujičnih voda. Osiguranje prostora za parkiranje nije u nadležnosti vodnoga gospodarstva.
Zastupnik Bulj.
Voda u Sinju, Cetinskoj krajini, kao i u Zagori, ... [[Govornik se ne razumije.]] ide kud ide, sve što ljudi plaćaju Hrvatskim vodama, održavanje kanala i ono što ide pod taj dio, jednostavno se plaća i naravno da su obavljeni poslovi, ja nisam nikad vidio dolje kamion ili neki bager da čisti, evo u mome selu nekakve kanale prema određenim ... [[Govornik se ne razumije.]] ili potocima ili vododerine. Ovaj kanal se nalazi uz vojarnu, Gorućice, uz vojarnu znači 126. brigade Kula, i u Domu zdravlja u Sinju je uvijek svako, gužva je na prometnici, jednostavno je toliki pritisak na tu prometnicu, poglavito prema hitnoj pomoći, poglavito u jutarnjim satima, tako da su ugroženi životi. Sa natkrivanjem dijela uz samu vojarnu, napravili bi kružni tok, tako od doma zdravlja ... [[Govornik se ne razumije.]] imali bi kružni tok, tako da ne bi bila u dva smjera ovaj, cesta i omogućili bi protočnost znači prometa normalno, a ne na način da se ugroženi životi ljudi jer hitna pomoć u jutarnjim satima jednostavno ne može pristupiti od velikog broja pacijenata, zaposlenika koji dolaze u Dom zdravlja Sinj. Jednostavno rješenje, vama ne. Vama ne, jer Hrvatske vode nije briga ništa. Hrvatske vode ništa ne interesira. Njima je bitno da ... [[Govornik se ne razumije.]] koji kanal uz Cetinu i da naplaćuju to, to je njima bitno. Kao održavaju, apsolutno ništa ne rade, ja ne znam šta narod plaća te Hrvatske vode. Dao sam vam prijedlog gdje rješajemo ogroman problem zbog kojega su ugroženi, taj kanal je kad se natkrije ništa ne dobivamo niti gubimo po pitanju Gorućice, voda će ići na isto mjesto, ta Gorućica nije neka ogromna, u tome dijelu grada, to je urbani dio grada i taj kanal u biti bi bio spas za taj dio, poglavito što se tiče cirkulacije prometa kod Doma zdravlja u Sinju, tražim da se glasa o ovome amandmanu.
Tražite glasovanje? ... [[Upadica se ne čuje.]] 11. amandman, zastupnika Bulja.
Amandman se ne prihvaća. Amandmanom se predlaže osigurati sredstva za sanaciju i rekonstrukciju kanala Ćosin potok u Sinju, a prostor bi se koristio za parking. Bujica Pavjak, odnosno lokalni naziv je Ćosin potok, ukupne duljine 2,82 km regulirana je od kilometra, od 0. kilometra, dakle od uljeva u bujicu Gorućicu do završne pregrade u km 2+0,81. Godišnje se također, izvode radovi održavanja, uklanjanja nanosa, sanacije oštećenih spojnica i cijelom duljinom, korito bujice Pavjak je u dobrom i urednom stanju te kao takvo omogućava nesmetano otjecanje bujičnih voda. Osiguranje prostora za parkiranje kao što je već prethodno istaknuto nije u nadležnosti vodnoga gospodarstva.
Zastupnik Bulj.
Kroz središte Sinja prolaze fekalije Čosinim potokom. Tu imamo dječje vrtiće, osnovnu školu, srednjoškolski centar, hotel Alkar u koji navratite kada je Sinjska alka u to vrijeme dobre gastro ponude, odete i to je. Prvi doticaj je sa tim smradom turista kada dođu, ali jednostavno tu su zakazale Hrvatske vode uz vodopravnu inspekciju. Ali nije samo kriv narod što otvorena kanalizacija kroz Sinj kroz … [[ne razumije se]] kanale, kroz Sinjsko polje znači kroz Brnaze, Turijake odlazi u rijeku Cetinu čistu i bistru. Problem je u tome što Hrvatske vode i Grad Sinj i svi koji su bili, Vodovod Cetinskog kraja, projekat aglomeracije koji je trebao biti gotov i trebao je biti već riješen. Zbog krive procjene stavljen je u strateški projekt. Izborili smo se i za to, međutim zbog krive procjene cijene rada i nabave koja je bila provedena znači zbog većeg, znači 100 milijuna kuna je bila veća nabava od procjene došlo je do situacije da mi danas doveli smo u upitnost projekta aglomeracije Sinj zbog nekakvog iz Trilja kako se sada zove sada je predsjednik HDZ-a, jučer … [[ne razumije se]] Ivana Šipića inače koji upravlja tim postupkom u Cetinskoj krajini u Vodovodu Cetinske krajine. Zašto? Zato što ste Sinj stavili na rep, ali Sinj je centar Dalmatinske zagore, stavili ste na rep. Drago mi je da to ide u Trilju, da to ide na svim mjestima, u Kaštelima. Zašto Sinj namjerno blokirate i bojkotirate da fekalije idu u središte grada kod Hotela Alkar, kod sportske dvorane, u središte u Cetinu? I tu aglomeraciju bez veze ste se proglasili strateškim projektom u vrijeme kada smo mi mogli utjecati vi ste doveli u upitnost i sada ne želite niti natkriti taj kanal kojim bi riješili ogroman problem.
Tražite glasovanje?
Tražim.
12. amandman Kluba zastupnika Mosta nezavisnih lista.
Amandman se ne prihvaća iz sljedećeg razloga. Idejni projekt sustava javnog navodnjavanja Konavolsko polje izrađen je prije 10-tak godina, ali uslijed nedostatka zainteresiranosti krajnjih korisnika primarno OPG-ova sukladno Pravilniku o upravljanju i uređenju sustava za navodnjavanje projekt nije uzet u obzir za daljnju pripremu i provedbu.
U ime kluba poštovani zastupnik Petrov.
Poštovana predstavnica Vlade, hoćete reći da su ljudi u Konavlima nezainteresirani da dobiju navodnjavanje? I vi sada odbijate kao navodnjavanje Konavolskog polja jer su ljudi u Konavlima nezainteresirani da im država omogući navodnjavanje, koga vi pravite ludim? Ne, stvarno mi niste jasni. I može se ministrica ljutiti koliko god hoće, ona ako je itko upoznat ili trebao biti upoznat sa svim aspektima života u Dubrovačko-neretvanskoj županiji onda je to ona jer je bila dožupanica prije nego je postala ministrica i jako dobro zna kakva je situacija sa Konavolskim poljem i manjkom navodnjavanja. I ona bi umjesto ovakvih objašnjenja trebala biti prva dolje i naći način da se to navodnjava. Znate zašto? Jer je meni nerazumljivo da ste vi kao država vlasnici 25% toga Konavolskog polja i da vas nije briga. Pa ne može nam država ići naprijed kada vas nije briga da navodnite ono što je vaše da biste mogli od toga imati koristi, da bi od toga imali koristi poljoprivrednici. Trenutno se koristi niti 10% Konavolskog polja, a sada zamislite da ga stavite cijelog u funkciju koliko je to više novaca u poreznoj u vašu blagajnu vama od koristi na ovaj ili onaj način vama od koristi i vi to ne radite. Hrvatske vode su mogle povući 7 milijardi kuna do 2021. godine iz europskih fondova. Znate koliko ste povukli za ovu svrhu? Niti 5%. Pa tko će za to snositi odgovornost? Očekujem da ovo promijenite i da prihvatite amandman. Tražim da se glasuje o amandmanu.
Hvala. 13. amandman zastupnika Bulja identičan je ovom prethodnom. Izvolite.
Amandman se ne prihvaća. Amandmanom se predlaže osigurati sredstva za izradu projektne dokumentacije i pokretanje postupka navodnjavanja Vrgorskog polja. Sukladno Nacionalnom projektu navodnjavanja i gospodarenja poljoprivrednim zemljištem i vodama u planovima navodnjavanja Splitsko-dalmatinske i Dubrovačko-neretvanske županije nije predviđeno navodnjavanje Vrgorskog polja budući da predmetno područje ujedno predstavlja i područje sanitarne zaštite izvora vode za piće za izvorišta Klokun i Modro oko. U cilju omogućavanja unapređenja poljoprivredne proizvodnje a temeljem prihvaćene koncepcije odvodnje voda iz polja Rastok i Vrgorskog polja potvrđene kroz studiju izvedivosti izrađen je idejni projekt odvodnje viška vode iz polja Rastok i Vrgorskog polja. Za predmetni projekt potrebno je provesti postupak procjene utjecaja na okoliš te je u tijeku postupak javne nabave za izradu studije utjecaja na okoliš.
… [[Govornik se ne razumije]] nije identičan. Drugačiji je, drugi je amandman. Moja greška. Zastupnik Bulj izvolite.
Vjerujem uvaženi potpredsjedniče da ste vi mislili da je istovjetan amandman. Vi bi to željeli, ali ovdje se radi kolega Petrov je govorio o Konavalskom polju, poznajem ga dobro. Bio sam dolje za vrijeme Domovinskog rata, a ja govorim o Vrgorskom polju, o Vrgorskom polju o velikom potencijalu. Međutim i odvodnja i navodnjavanje je problem u Vrgorskom polju. Ti vrijedni ljudi koji se bave povrtlarstvom, koji se vinagradarstvom, voćarstvom brojni mladi OPG-ovi su bili prisiljeni čak zbog tih poplava i zbog toga što si digli svi ruke zbog njih obilazio sam u više navrata i ići ću opet. I sinoć su me ljudi zvali iz … [[ne razumije se]] iz tih mjesta. Otići ću kod tih ljudi. Neću ih zaboraviti. Borit ću se za nje uvijek jer to je dio moje Dalmatinske zagore. Ma o čemu vi pričate? Što nije predviđeno? Što nije predviđeno u Vrgorskom polju? Zašto to nije predviđeno odvodnja i navodnjavanje Vrgorskog polja? 200 tisuća hektara neobrađenog poljoprivrednog zemljišta je u Dalmaciji. Vi kažete nije predviđeno, govorimo o samodostatnosti, da nije predviđeno navodnjavanje Vrgorskog polja. Jeste čuli za vrgoračku jagodu, vrgorsku, jeste čuli za njihove vinograde, voćke, to su ljudi koji se bore na kamenu. Sad imaju problem ne samo s time nego i sa migrantima ilegalnim koji ulaze u njihova poljoprivredna dobra i urušavaju im ga. I nikoga nije briga za te ljude. Pa tko će ostat živit u tome pograničnom području? I još jednom pozivam vas, a vi građani koji ovo gledate pred ovdje praznom sabornicom Klub MOST-a je tu u cijelosti i gospodin Hajduković iz SDP-a i to je to. Što se tiče HDZ-a nigdi nikoga, što se tiče SDSS-a nigdi nikoga, što se tiče saborskih zastupnika drugih iz 10-te, 9-te izborne jedinice ni traga ni glasa, đada, bežanija, jad i bijeda [[Upadica: Tražite glasovanje?]] Tražim glasovanje o ovom amandmanu.
14. amandman zastupnika Bulja.
Amandman se ne prihvaća. Amandmanom se predlaže osigurati sredstva za izradu projektne dokumentacije i pokretanje postupka navodnjavanja i odvodnje Drniškog polja. Šibensko-kninska županija i Hrvatske vode izradile su idejne projekte sa više varijanti tehničkog rješenja, zahvaćanja vode iz izvorišta rijeke Čikole i studiju utjecaja zahvata na okoliš i prirodu. Provedeni postupak procjene utjecaja zahvata na ekološku mrežu utvrdio je da bi takvi zahvati ugrozili zaštićene riblje vrste damaltinsku gaovicu i turski klen te se projekt nije mogao dalje razvijati.
Zastupnik Bulj.
Neće nauditi tim vrstama ljudi koji sa motikom i u znoju rade Petrovo polje. Petrovo polje je 5.000, 5.000 kvadratnih, 5.000 km2 znači po meni je to jedan vrlo bitan i specifičan u Dalmatinskoj zagori jedno polje koje moramo napraviti navodnjavanje. Nemojte se izvlačiti da će poljoprivrednici sustav navodnjavanja toliko oštetiti eko floru i faunu na području Drniša, miljevačkog platoa, Petrovo polje, zaslužuje minimalno i taj drniški kraj i zbog uloge u Domovinskom ratu, iseljavanja to područje u Drnišu zaslužuje navodnjavanje tog polja. I samo i zbog politike s kojom se premijer Plenković i ova Vlada rugala kad sam ja govorio da Hrvatska mora biti samodostatna, da moramo obrađivati naše poljoprivredno zemljište tada je premijer Plenković čak govorio da su to moje tlapnje, al u prijedlogu Vlade, u prijedlogu Vlade je dao od milion i po hektara poljoprivrednoga zemljišta da je u Hrvatskoj navodnjeno 1%, a premijer je obećao da će navodniti duplo. To je 7.000 km2, znači 14, to je smiješno, niti 1% neće biti navodnjeno u obećanjima Vlade. Zato vas još jednom pozivam Hrvatska bez sela ne može opstati. U Vrgorcu mora biti na selu, selo na čelu, u Sinjskoj krajini, u vrgoračkom, imotskom, sinjskom, u Lici jel ako selo izumre, ako ne ulažemo u poljoprivredu nema bogate hrvatske države bez bogata sela, a bez navodnjavanja smo apsolutno nekonkurentni i ti ljudi na tim područjima, mladi koji bi trebali raditi, koji bi trebali se školovati oko poljoprivrede i agronomije jednostavno će otići u druge države. I to se događa i to je demografska mjera [[Upadica: Tražite glasovanje?]] [[Govorni govore istovremeno, ne razumije se.]] ljudi se bave, da tražim glasanje o ovom amandmanu.
15. amandman zastupnika Bulja.
Amandman se ne prihvaća. Splitsko-dalmatinska županija i Hrvatske vode izradile su koncepcijsko rješenje navodnjavanja Sinjskog polja te su za lokaciju Trnovača izrađeni idejni projekt navodnjavanja, idejni projekt odvodnje i studija utjecaja na okoliš i ekološku mrežu. U tijeku je postupak ocjene utjecaja zahvata na okoliš i na ekološku mrežu.
Zastupnik Bulj.
Majko Božja koliko sam puta čuo ovu priču, ja ne znam jel vi u ministarstvu progutate istu ploču, isti čip, uvijek istu priču ponavljate. Izrada dokumentacije, dogovor sa županijom, pa Sinjsko polje je 30 km od najvećeg bazena, najvećeg grada na Jadranu Splita, u blizini je Makarska, u blizini je Šibenik, Zadar, u središte Dalmatinske zagore, isto kao Imotsko i Vrgoračko polje. Znači mi imamo potencijal da proizvodimo na tome području odmah navodnjavanje, pa iza rata su napravili kad je bila lošija tehnologija sustav odvodnje u Sinjskom polju, a mi dana 2020. godine u planu za 2021. nemamo, ne planirate navodniti Sinjsko polje. Pa ja vas molim još jednom zbog toga naroda, zbog opstanka toga naroda, zbog proizvodnje zdrave hrane da nam uvozni lobiji ne uvoze štetnu hranu zbog koje je povećani tumori, broj raznih bolesti. Dajte molim vas, navodnimo naše zemlje, jel Cetina je bogom dana koja ide kroz srid, teče kroz srid Sinjskog polja, čista, bistra. Tisuću i jedan put sam reka da više jedan manji pritok rijeke Cetine, Rumin ili ne znam koji izbaci vode u jednome danu nego Izraelu svi izvori skupa, a doli sustav navodnjavanja u pustinji funkcionira dobro, a ovdje u nas Bogom danom pitomom Cetinskoj dolini mi nemamo sustav navodnjavanja, kupujemo stranu salatu, blitvu, kupus, katastrofa, katastrofa. I ža mi je šta se ne čuje, ja ovo ovako moram govoriti jer sam jedini saborski zastupnik iz Cetinskog kraja jer druge stranke nebriga bez obzira šta više stanovnika ima cetinski kraj nego Ličko-senjska županija pošto smo veće nego po površini nego Međimurska, ali Cetinska krajina neće vam biti na repu, ni Sinj. Od petog miseca vam neće biti na repu.
Tražite glasovanje? Jel tražite glasovanje? Kolega Bulj?
Pa naravno, naravno.
16. amandman zastupnika Bulja.
Amandman se ne prihvaća. Amandman se odnosi na izradu dokumentacije za Imotsko polje, sanacija akumulacije Ričice je preduvjet za realizaciju ovog projekta. Izrađen je projekt sanacije brane Ričice, predviđena je sanacija desnog boka neposredno uzvodno od brane te na …/nerazumljivo/… i uzvodno na mjestu gdje Ričina utječe u akumulaciju. Do sada su preko pretpristupnih fondova izrađena koncepcijska rješenja sustava javnog navodnjavanja i studija utjecaja na okoliš i prirodu te je u tijeku postupak procjene utjecaja zahvata.
Zastupnik Bulj, izvolite.
Ja ću još jednom reći što govorimo o Imotskom polju, imotskom kraju. Govorili smo o cetinskom kraju, vrgorskom kraju, drniškom kraju, kninskom kraju o tom prekrasnom području između Krke i Neretve i znam da to područje ima veliki potencijal i znam da vi nećete prihvatiti ove amandmane. Ali sam žalostan kao zastupnik toga naroda koji me poslao u ovaj Hrvatski sabor i za što me plaća narod. Teško me plaća mukom taj narod da ja dolazim ovdje da se borim ovdje ne na način kao vaše kolege. Pogledajte vi, pogledajte državna tajnice na što ovo sliči ovdje, nikoga nema ni iz vašeg koalicijskog partnera SDSS, a govorim o navodnjavanjima krških područja, krških polja koji su zlato u poljoprivredi poglavito za samodostatnost i opstanak ljudi na tome području i povećanje gastro ponude naravno i ljudi koji bi se bavili proizvodnjom. Jer svaka normalna država bi poticala ljude novcem dolje da opstaju na tome području, jer što će nam prazna Hrvatska, neobrađena Hrvatska. Rekao sam 200 tisuća hektara Dalmacija ima neobrađenog poljoprivrednoga zemljišta od imotskog, sinjskog, vrgorskog, drniškoga, Skradina sve do Zadarskoga zaleđa, Ravnih kotara. Znači to je potencijal da može hraniti 11 milijuna ljudi, a mi uvozimo 3 milijarde eura prehrambenih proizvoda. Nikada više nismo uvozili, nikada više poticaja davali, a nikada manje proizvodili zato što taj novac odlazi u džep stranačkim funkcionerima umjesto poljoprivredniku i seljaku da opstane na tome području. Navodnimo naša polja imamo izvore rijeka, imamo čistu vodu. Zasadimo, uzorimo i ojačajmo selo imat ćemo tek tada bogatu i sigurnu samodostatnu Hrvatsku koju smo sanjali, za koju smo se borili. Tražim da se glasa o ovom amandmanu.
17. amandman zastupnika Ante Kujundžića.
Amandman se ne prihvaća. Obrazloženje je istovjetno prethodnom obrazloženju za amandman 16.
Zastupnik Kujundžić izvolite.
Dakle ako sam vas ja dobro slušao, hvala predsjedavajući ispričavam se, ako sam vas dobro slušao čini mi se da ste spomenuli idejni projekt jel'? Je. Dakle gledajte što ću vam reći opet ne direktno vama. Međutim, idejni projekti, a 30 godina smo mi u državi i taj moj imotski kraj je ovoj državi dao sve ono što je imao, dao je sve ono što je najvrijednije a to je mladost. S druge strane da bismo mi u 2020. godini pričali o idejnom projektu navodnjavanja Imotskog polja. Dakle ako ne znate Imotsko polje proteže se konkretno Imotsko-bekijsko polje na 95 kilometara kvadratnih. Obrađeno je samo 10%. Reći ću vam da imotski čovjek je onaj čovjek koji bi to polje radio. On ga radi i danas. Imotski čovjek je onaj koji je naviknut kroz povijest iz jednog krša i kamena nešto stvarati. Dakle, Imotska krajina generalno u globalu gledajući je opustošena gašenjem svih pogona koji su tu postojali. Sve ono što je imotskom kraju ostalo je ta kukava zemlja tih 95 kilometara kvadratnih s jedne strane. S druge strane sve ono što trenutno taj kraj ima jesu, je jedan oblik turističke ponude vila s bazenom koji su isključivo nikli na kreditnim zaduženjem tog žilavog imotskog čovjeka. Dakle, neshvatljivo mi je i nerazumljivo mi je da se kako u cijeloj Hrvatskoj, tako u Imotskoj krajini u 2020. godini izrađuje idejni projekt, a nakon izrade tog idejnog projekta mi ćemo ne znam ni ja koliko godina čekati da bismo realizirali samo navodnjavanje spomenutog polja. A rekao sam vam prva grana je turizam, a kvalitetnog turizma bez poljoprivrede nigdje nema. Hvala. Tražim glasanje o ovom amandmanu.
Hvala. Sada prelazimo na Prijedlog financijskog plana Hrvatskih cesta za 2021. godinu i projekciju plana za 2022. i 23. godinu. Poštovani državni tajnik Tomislav Mihotić izvolite. Prvi amandman je Kluba zastupnika Mosta nezavisnih lista.
Hvala štovani potpredsjedniče Hrvatskog sabora, štovani zastupnici. Amandman se ne prihvaća. Amandmanom se predlaže osiguranje sredstava za izgradnju spoja Grada Metkovića najkraćom vezom čvor Metković – Metković. Hrvatske ceste su započele sa projektnom pripremom za spomenuti projekt, ali je u međuvremenu županijskim planom predviđena cesta kategorizirana kao županijska cesta te je prešla u nadležnost županijske uprava za ceste.
U ime kluba poštovani zastupnik Grmoja.
Dakle cijeli dan ovdje predlažemo amandmane za sve krajeve naše domovine i vi ih uporno odbijate. Nisam izabran u 10. izbornoj jedinici, nego u 6. Branio sam danas amandmane uglavnom za Sisačko-moslavačku županiju. Kolega Petrov je branio amandmane vezane uz Dubrovnik, Dubrovačko-neretvansku županiju i Grad Metković. Ali ovaj amandman za spoj Metkovića na autocestu predlažemo vam ovdje 4 godine i uporno ga odbijate. Uporno ga odbijate. I ono što mogu poručiti mojim Metkovcima i Metkovkama, ako se ikad išta izgradi ikakav spoj Metkovića na autocestu to će biti zbog ovog našeg pritiska ovdje. To će biti zbog našeg pritiska jer vas svake godine podsjećamo na ono što ste obećali. Spoj Metkovića na autocestu znači to tražimo i nadamo se, jer ćete to sada idu lokalni izbori sada ćete to obećavati, govorit ćete da je u pripremi projektna dokumentacija, da se nešto radi i nadamo se da će evo s vremenom doći do realizacije tog projekte jer nema znači bez obzira što upravljate županijom, gradom, državom da mi ovdje na to upozoravamo, ne upozoravamo nikada se to ne bi napravilo ovako hoće kad-tad. Tražim glasovanje.
2. amandman zastupnika Grmoje.
Isto obrazloženje kao i za prvi.
Poštovani zastupnik Grmoja.
Amandman se odbija.
Odbija isto drugi?
Da.
Dakle, ponovno ista stvar, isto obrazloženje, odbijanje spoja Metkovića na autocestu. To je grad koji gubi stanovništvo, ljudi odlaze iz Metkovića, odlaze zato što možete raditi u policiji, u javnim službama, u školama, obrazovnim ustanovama, nema nekakve dobre gospodarske zone. Gospodarska zona znači koja je, ajmo reć, na autocesti, to je Kula Norinska, Nova Sela, a Metkoviću je nužan taj spoj na autocestu. I ja još jednom pozivam Vladu RH da razmisli o ovom našem amandmanu, ima šanse znači u idućoj godini krenuti bez obzira što nije to predviđeno ili neka zastupnici vladajuće većine prihvate ovaj naš amandman. Ima vremena, znači pokazali smo dobru volju, uporno vam svake godine predlažemo ovaj amandman, borimo se za spoj Metkovića na autocestu, vi to konstantno odbijate. Ja sam bio ovaj amandman dok smo u vladi bili i zamolio me ministar Marić da ga povučem. Znate zašto? I Butković. Jer su obećali, kaže nisu to velika sredstva, mi ćemo to stavit u proračun. Nikad se nije napravilo. I sve ovo što sada dajete u Metković dajete zato jer se nas bojite. Dok god je jak MOST u Metkoviću dotad ćete davat sredstva samo da se mi ne bi vratili, pa neka barem evo, pa taman se mi ne vratili, ali nešto napravite i uložite u naš grad. Tražim glasovanje.
3. amandman zastupnika Mire Bulja.
Amandman se ne prihvaća. Amandmanom se predlaže osigurat sredstva za izradu projektne dokumentacije i početak gradnje spojene ceste između autoceste A1 i grada Sinja, Kukuzovac-Križice. Hrvatske ceste su u tijeku izrade noveliranog idejnog rješenja i nove SUO za obilaznicu Dicma. Donošenjem prostorno planske dokumentacije Splitsko-dalmatinske županije nastavit će se s daljnjim tijekom projekta.
Zastupnik Bulj izvolite.
Hvala lijepo. Spoj Cetinskog kraja na autoput Križice-Kukuzovac je, 30.g. se spominje, ja mislim da ste i vi bezbroj puta spominjali dok ste bili u županiji i radili zajedno sa Sanaderom, Ževrnjom i tom klikom koja je obećavala narodu Cetinske krajine brzu cestu. Po prvi put bio je jedan dokument koji se dogodio, dogodio se na moju inicijativu 2016. kad sam postao saborski zastupnik, studija izvedivosti je napravljena pod pritiskom mojim, reću iskreno i u hotelu Alkar u Sinju je prezentirana i odabrana je varijanta. I tada je rečeno u hotelu Alkar kad je studija izvedivosti, ja mislim da ste i vi tada bili, al vi to zaboravite, nije vas briga, nije vas briga, ne smijete se, nije vas briga, da vas je briga onda Sinj, vi ste iz tih krajeva, dolazite često doli, onda bi Sinj i Cetinski kraj to zaslužuju jel imamo 50.000 stanovnika, Cetinska krajina. Ja ću inzistirat na ovome, postavio sam ja i kamen temeljac. Ja znam da je sad predizborno vrijeme da ćete vi dolazit obilježavati tu brzu cestu. Pripremili ste tada od panike kad sam se kandidirao za župana sjednicu u Splitu, dvi milijarde kuna ste rekli projekata. Između ostalog prioritet je bio ovaj pravac spoj Sinja sa Splitom, što znači da Sinj postaje predgrađe Splita, 15 minuta imamo od Splita do Sinja, Cetinski kraj postaje izvor najperspektivniji, on je sad najperspektivniji, Sinj će bit najperspektivniji. I ovo je najatraktivnije područje od Savudrije do Prevlake i kao turistički potencijal i blizina Splita i taj bazen je najveći potencijal za razvoj. I stidim se kad čujem vas koje poznajem vas odozdal kad vi kažete neće se ništa raditi i projektna dokumentacija. To je laž. Radit će se brza cesta pod pritiskom.
Tražite glasovanje.
Hvala lijepo.
Jel tražite glasovanje?
Glasan.
4. amandman zastupnika Bulja.
4. amandman. Amandman se ne prihvaća. Amandmanom se predlaže osigurat sredstva za izradu projektne dokumentacije za izgradnju spojene ceste između autoceste A1 i grada Imotskog kao i same spojene ceste. Hrvatske ceste su raspisale natječaj za izradu idejnog rješenja i studiju utjecaja na okoliš.
Nije, Ravča, Ravča, Ravča-Drvenik je 4., Ravča-Drvenik je 4.
Zabunio se malo zbog Kukuzovca i Križica.
Amandman 4.? Meni tako stoji, zato sam.
Imotski je.
Meni je 3. Kukuzovac, 4. je.
Ravča-Drvenik je 4., 5. je Drniš, 6. Imotski.
Onda je krivo složeno, oprostite. Amandman se ne prihvaća. Amandmanom se predlaže osigurat sredstva za izgradnju dionica A1 Ravča-Drvenik. Hrvatske ceste su pokrenule nabavu za izradu novelacije idejnog rješenja s novom studijom utjecaja na okoliš za dionicu Drvenik čvor Ravča duljine 12 km. Postupak javne nabave, izrada novelacije idejnog rješenja i nova SUO s prethodnom i glavnom ocjenom ishođenja i rješenja o prihvatljivosti zahvata na okoliš dozvole za dionicu Drvenik čvor Ravča duljine 12 km je u tijeku.
Zastupnik Bulj.
Hvala lijepo. Evo 2005. ste otvorili tunel početo izgradnjom Ravča-Drvenik koji je vrlo značajan za otok Hvar i rasterećuje luku u Splitu jel 20-tak minuta je od Hvara do Drvenika s tim da se otvara ovaj prostor kako bi se napravio Vrgorački i naravno naši tj. u našoj Hercegovini za ljude Hrvate na tom području bi vrlo značajan bio za opstanak na tom području. Već nekolko puta je se otvara taj tunel, početak radova na izgradnji. 2006. Branko Bačić i tadašnji predsjednik sabora Bebić su došli i otvorili, imate na Ministarstvu prometa, vidit ćete na stranicama, ostalo je još uvijek, početak gradnje 2005.g. za vrijeme Ive Sanadera kojega niko sad ne poznaje od vas, ja čovik sad više ne spominjem, ali nikoga od vas više ne poznaje Ivu Sanadera. Za vrijeme Ive Sanadera je postavljen kamen temeljac i početak gradnje. Luka Bebić, predsjednik sabora i Branko Bačić su otvorili to. Da, otvorili to, imam slike, dokumentirano, imate na ministarstvu. Pa nemojte se izrugivati, uvijek istu priču, to je vrlo značajan projekt, ne za Mira Bulja, ne za vas, to je značajan za Hvar, za Drvenik, za ovaj potez Vrgorac, za cijelu Dalmatinsku zagoru, za potez prema Hercegovini jel na tome području je vrlo bitno jel ljudi tu imaju, na vrgoračkom području je i u Hercegovini mogućnost turističkoga razvoja s tom cestom. Približavamo more, obalu, Priobalje tome području i to je isto jedan od ključnih projekata za to područje. I očekujem od vas da više ne stavljate kamene temeljce, kolko je se dosad kamena temeljaca postavilo na otvaranje tih strateških projekata mogli ste izgraditi dobru palaču, dobru palaču. Stoga tražim da se glasa o ovome vrlo bitnom amandmanu, tunelu Ravča-Drvenik.
5. amandman zastupnika Bulja.
Amandman se ne prihvaća. Amandmanom se predlaže osigurat sredstva za izradu projektne dokumentacije za izgradnju spojene ceste između autoceste A1 i grada Drniša, kao i same spojne ceste. Rekonstrukcijom državne ceste D33 grad Drniš je povezan s autocestom A1, a osim toga Hrvatske ceste izrađuju projektnu dokumentaciju na nivou glavnog projekta obilaznice Drniša.
Zastupnik Bulj.
Hvala lijepo. Da nije prije nekolko mjeseci ministar i, kao i svaki put rekao da će otvoriti na samom ulazu aerodrom, da će biti aerodrom ovaj na izlazu iz Šibenika prema Drnišu i Kninu i da će biti autocesta spoj na Drniš i Knin. Ja sam naravno sad amandmanom razdvojio Drniš i Knin. U biti to je povezano kad bi se radila autocesta jer to zaleđe, jel autoput nije svrha da zaobiđe Dalmatinsku zagoru, a cesta državna koju vi spominjete nije adekvatna tome području, tj. nije ta prometnica ni sigurna, niti taj kraj zaslužuje tako lošu ovaj prometnicu. Ako je autocesta napravljena samo da se kroza nju prođe, kroz ta područja, onda ona nema smisla. Autocesta mora imati izlaze prema Drnišu i u ovome slučaju amandman prema Drnišu, a tako i Kninu, tako i u mome sinjskome dijelu, tako i prema imotskom i vrgorskom dijelu. Ako nema toga onda to područje je ostalo slipo crivo. Ako je cilj ove politike hrvatske da Dalmatinska zagora sa autocestom postane slijepo crivo onda je to apsolutno pogrešan projekat. Sa priključcima na ta područja Drniš postaje predgrađe Šibenika, također i Knin i smatram da je ovaj projekat vrlo značajan. I to taj kraj zaslužuje. To je, to su krajevi koji su bili pod okupacijom. U biti to su i simboli otpora naših ljudi na tome području. Ja mislim da su dosta žilavi ljudi na tom kamenu u zagori, drniškom kraju, kninskom, sinjskom i da će oni opstat na tome području. Međutim, da bi stvorili uvjete za povratak i da bi ta područja bila bliže Šibeniku sa tom prometnicom i da bi ljudi mogli živit i odgajati svoju djecu zaista je to jedino pravo rješenje. Zato tražim glasanje o ovom amandmanu.
6. amandman zastupnika Bulja.
Amandman se ne prihvaća. Amandmanom se predlaže osigurat sredstva za izradu projektne dokumentacije za izgradnju spojene ceste između autoceste A1 i grada Imotskog. Hrvatske ceste su raspisale natječaj za izradu idejnog rješenja i studije utjecaja na okoliš idejnih projekata s ishođenjem lokacijske dozvole za planiranu državnu cestu Zagvozd-Imotski.
Zastupnik Bulj.
Pa svake izbore obećajemo, znači evo ja sam stavio Imotski premda je tu i kolega Kujundžić koji je mogao govorit, ali evo i zbog kontinuiteta sam stavio i ja ove godine, pa bi govorio da Zagvozd-Imotski je vrlo bitna transa koja približaje Imotski također autoceste jel taj i je tu najveći problem i, i bliže im je, i doć u Split i sam Imotski postaje turistička atrakcija. Ja moram reći da je tunel Biokovo puno dobra donio znači Imotskom, ali bez brze ceste Zagvozd-Imotski ja mislim da je to također onda autocesta koja nije napravila dobro tome području jer će ljudi iseljavati, a poglavito ovi ljudi koji su u zaleđu Hercegovine, znači naši Hrvati koji su značajni naši sunarodnjaci, koji su nama bitni da opstanu na tome području. Zato je vrlo značajna ta prometnica da ti ljudi mogu opstati na tome području, oni i njihove obitelji i da mogu vrlo jednostavno brzo doći u Split, u Makarsku, u druge krajeve gdje žive i rade. I zbog toga mislim da ovi svi projekti koje sam dao od brze ceste za Sinj koja je vrlo značajna, također i ove ostale, tražim da svi skupa, tražim da svi skupa dobro razmislimo. Žao mi je šta nema više saborskih zastupnika iz toga kraja koji su izabrani, šta su sada utekli negdi pod jorganom i ćire i gledaju televiziju i možda se čak i crvene jel ipak narod mora znati koga je birao. Evo, mi iz već, ja sam sam dao 70-tak amandmana, moji kolege su dali priko 150 amandmana iz Kluba MOST-a. Znači cijeli dan govorimo i dajemo konstruktivne, korektne, jasne prijedloge za opstanak ljudi na tim područjima i za bolje uvjete življenja. Dajemo vam konkretne projekte koji su bili u vašim programima iz godine, iz izbornog ciklusa, iz izbornih ciklusa.
Tražite glasovanje?
Tražim glasanje.
7. amandman zastupnika Bulja.
Ponovo se odnosi na cestu D33, znači to je cesta od A1 preko Drniša do Knina. Amandman se ne prihvaća. U konkretnom slučaju spominje se grad Knin. U pripremi je projektna dokumentacija za obilaznicu Knina, tu se u dogovoru sa lokalnom samoupravom mijenja koncept rješenja i navedeni projekti iz toga razloga nije uvršten u plan građenja i održavanja državnih cesta. U narednom periodu razmotrit će se opravdanost projekta.
Zastupnik Bulj.
Radio sam 13 godina u Kninu, poslije Oluje sam ostao i poznam taj drniški i kninski kraj kao svoj džep. Drag mi je taj kraj jer mi srce reste kada pogledam taj kraj i kako su ljudi ostali na tome području u Drnišu, Kninu, na tom Miljavačkom platou u cijelom tom području i veseli me biti u tome kraju sa dobrim ljudima, ali nažalost sve manje je mladih ljudi na tom području. Mislim da ta cesta koju spominjemo od Drniša do Knina da ima mogućnosti uz određena sredstva da se proširi na tri trake pa možda i na četiri trake, da s obe bude dvije zbog brzine jer kada će se napraviti ta. Pa budimo realni, vi ste rekli da ste sada u projektiranju nekakvog zaobilaznice Grada Knina koja će uglavnom zaobići Grad Knin i Grad Drniš, znači mi govorimo o cesti koja je spoj u biti između Knina i Drniša da se omogući da na određenim mjestima da se može lakše pretjecati šleperi, zna biti često gužva kada se iđe Knin, Drniš, Šibenik ili ne znam u kojem drugome, prema autocesti. Stoga dok se ne napravi brza cesta od autoceste Drniš-Knin smatram da je i ova postojeća cesta uz određena sredstva se može na određenim mjestima omogućiti bolja, sigurniji prijevoz, bolji, brži prijevoz i smatram da to zaslužuju ti krajevi. I vi ste odozda iz tog kraja, mislim svi se mi poznajemo, svi smo mi blizu i na taj način razmišljati i uvijek govoriti imamo sad projekt zaobilaznice Knina u dogovoru sa lokalnom samoupravom. To je kao vama olakšanje jel vi ste razgovarali sa gradonačelnicima i načelnicima, a gradonačelnici i načelnici moraju biti dobri s vama jel neće dobiti ništa, taki je sustav napravljen znate. A ja mogu slobodno govoriti i kazati da to područje zaslužuje ovu cestu postojeću proširenja određena zbog sigurnosti u prometu. Tražim glasanje o ovom amandmanu.
8. amandman Kluba zastupnika Mosta nezavisnih lista.
Amandman se ne prihvaća. Amandmanom se predlaže osigurati sredstva za prvu etapu izgradnje dionice autoceste Lekenik-Sisak. Hrvatske ceste provode realizaciju projekta Lekenik-Sisak odnosno spoj autoceste s Gradom Siskom na sljedeći način, na dionici trase spojne ceste čvor Sisak-Sisak kod kružnog toka Starog Pračno do Mosta Odra i od Mosta Odra do spoja sa Zagrebačkom ulicom u Sisku proveden je postupak javne nabave za radove izgradnje. Provodi se natječaj za izradu svih vrsta glavnih projekata, provode se geodetski i geotehnički istražni radovi te se ishode građevinske dozvole za sjeverni kolnik spojne ceste čvor Sisak-Sisak.
U ime kluba zastupnik poštovani zastupnik Grmoja.
Hvala. Dakle, evo cijeli dan ovdje bio je niz amandmana za Sisačko-moslavačku županiju, jedini sam zastupnik, ja mislim da je dao kolega Lenart iz HSS-a jedan amandman, jedini sam zastupnik od njih 14 koji je dao amandmane za tu županiju, a koji je izabran iz 6. izborne jedinice. Nikoga danas ovdje, ovo je sramota i da nitko od visokih dužnosnika ovog časnog doma HS-a nije reagirao na to da nije pozvao nekoga od zastupnika vladajuće većine. Raspravlja se cijeli dan o proračunu, o amandmanima na proračun, preko 150 amandmana su dali zastupnici Mosta koji su jedini ovdje uz zastupnika Hajdukovića iz SDP-a prisutni trenutno u HS-u. Ja pozivam građane da pogledaju ovu sramotu i da se odbija prijedlog gdje za Grad Sisak tražimo izgradnju dionice autoceste Lekenik-Sisak zato što je izdana potvrda usklađenosti glavnog projekta s prostornim planom uređenja Grada Siska. Znači da ne možete niti jedan amandman prihvatiti, a dali smo amandmane kao što sam u više navrta ponovio za svije dijelove Hrvatske, a ovdje govorimo o županiji koja je devastirana, iz koje mladi iseljavaju, koja je pred demografskim slomom, a tamo ko vlada HDZ, župan Žimić u županiji, u Gradu Sisku sisačka gradonačelnica iz redova SDP-a Ikić Baniček. Evo to ste napravili od Siska i Sisačko-moslavačke županije i ne želite niti jedan amandman za tu županiju prihvatiti. I nije vas sramota da ovdje nama nikoga iz redova vladajuće većine dok odbijate naše amandmane. Tražim glasovanje.
9. amandman Kluba zastupnika Mosta nezavisnih lista.
Amandman se ne prihvaća. Amandmanom se predlaže osigurati sredstva za dovršetak brze ceste do Bjelovara. Hrvatske ceste imaju ugovorenu novelaciju idejne i glavne projektne dokumentacije ishođenje lokacijske i građevinske dozvole za izgradnju državne ceste D12 dionica Farkaševac-Bjelovar oko 17km dužine, za poddionicu od kilometra 10+560 do kilometra 15+700 proveden je natječaj za radove. Odabran je izvođač radova te su radovi na izvođenju u tijeku. A za poddionicu od kilometra 15+700m do kilometra 27+530m do Bjelovara planira se do kraja 2020. pokrenut natječaj za odabir izvođača radova.
U ime kluba poštovani zastupnik Petrov.
Dok god ne vidim cestu ne mogu vam vjerovat. Ono što se pokazalo puno toga obećavate, ništa ne date, sve uzmete, to na kraju tako izgleda, nažalost. I opet ću reći, ne mislim sada konkretno na vas, nije ovo na osobnoj razini, govorim općenito za vladajuće kako to na kraju završi jer sam masu puta čuo upravo ovu priču, znate evo upravo sad krećemo, sutra. Ne, ne, ne ja ne želim sutra, ja želim vidjet gotovu cestu i zato neću prestat pričat. Zašto ja pričam o Bjelovaru? Pa taj pitomi kraj ne možete ne volit, ti ljudi vam moraju prirasti srcu i zbog svoje samozatajnosti, zbog svoje radišnosti i ne traže puno. Govorio sam prošle godine i o Križevcima i danas ću i o Križevcima i o Bjelovaru i o cijelom tom kraju jer ne traže ti ljudi puno, oni traže samo da im date mogućnost da zarade za sebe i za svoju obitelj. Zaradit će na način ako vi dovedete tu cestu. Pa otvorit će se radna mjesta dodatna, bit će prometno povezani sa gradom Zagrebom, više će vrijediti ono što oni naprave. I opet ću vam ponoviti kao i prethodnih amandmana u konačnici više će vama donijeti u vašu kasu. Opet ću reći, hoćete li biti sebični i gledati to tako ili ćete biti altruistični jer im želite pomoći, što god, ali im pomozite jer u ovom trenutku i Križevci i cijela Podravina i Bjelovar su slijepo crijevo. Ljudi koji žive od svoje poljoprivrede, od industrije i samozatajni i radišni i marljivi, ne traže puno, pa zar je puno nakon 30 godina obećavanja donijeti im cestu zbog čega bi mogli zaraditi za sebe i za svoju obitelj, nije puno [[Upadica: Tražite glasovanje?]] molim vas napravite cestu.
10., tražite glasovanje?
Naravno.
10. amandman Kluba zastupnika MOST-a nezavisnih lista.
Amandman se prihvaća. Amandmanom se predlaže osigurati sredstva za projektiranje i izgradnju brze ceste Varaždin [[Upadica: U ime kluba…]] Ilok u dijelu kroz županiju Virovitičko-podravsku [[Upadica: Ajde, ajde dajte se dogovorite svi mi dižete ruke.]] odnosno na trasi Virovitica – Slatina, Hrvatske ceste su izgradile i pustile u promet dionicu Virovitica – Suhopolje, te su ugovorile izradu projektne dokumentacije svih vrsta idejnih i glavnih projekata, provedbu geodetskih i geotehničkih istražnih radova, ishođenje lokacijske i građevinske dozvole za dionicu Suhopolje – Slatina duljine oko 23 km.
Poštovani zastupniče Kujundžić.
Evo hvala predsjedavajući. Prije nego što se osvrnem na ovaj amandman još uvijek osjećam žalost praznom sabornicom jer nejasno mi je da netko ne osjeća sram. Primjerice gledam ove saborske službe, ti vrijedni ljudi po cijeli dan sjede tu ništa ne fali, što god treba odradit odrade, pitam se što bi bilo da oni ne dođu na svoj posao, koja bi njihova sankcija bila, a nitko ih ne pita na kraju krajeva sa plaćom koju imaju kako izići na kraj. Dakle, sramota i tužna Hrvatska i još tužnija slika nas koji bismo tu Hrvatsku trebali osvijetliti, u nju unijeti svijetlo, svaki ponaosob, ali vratimo se amandmanu. Dakle, valjda svi znamo da je polazište bilo kakvog normalnog razvoja, bilo kakvog kraja zapravo cestovna infrastruktura. Smatramo da je potrebno u državni proračun za 2021. godinu predvidjeti sredstva za projektiranje i izgradnju zapravo brze ceste Varaždin – Ilok u dijelu kroz Županiju Virovitičko-podravsku odnosno na traci Virovitica – Slatina. Trenutno tu postoji, postoje zapravo dvije obilaznice oko ta dva grada, ali je potrebno napraviti i spoj tih dviju obilaznica. Dakle, Hrvatska cestovno se ne razvija onako kako bi trebala, ona se cestovno ne razvija onako kako se često puta zna reći i zna čuti, a to je nekakav ravnomjeran razvoj. Dakle, u Hrvatskoj postoje krajevi koji su zaboravljeni i u Hrvatskoj postoje krajevi u kojima se projektna dokumentacija i idejna rešenja su zapravo nekakvo fingiranje da se stekne dojam da se nešto radi. I tražimo glasanje za ovaj amandman.
11. amandman Kluba zastupnika MOST-a nezavisnih lista.
Amandman se ne prihvaća. Amandmanom se predlaže osigurati sredstva za izradu projektne dokumentacije i početak gradnje brze ceste Okučani – Pakrac – Grubišno Polje. Državna cesta D5, Granični prijelaz Terezino Polje, Virovitica, Veliki Zdenci, Daruvar, Okučani, Granični prijelaz Stara Gradiška u strateškim je planovima RH predviđena kao buduća brza cesta. Na pravcu D5 je u projektnoj razradi dionica koja obilazi Pakrac i Lipik, koja ima zadatak u prvoj fazi riješiti probleme lokalnog prometa kao obilaznicu s jednim kolnikom, dok bi se kasnije gradio drugi kolnik u fazi povezivanja brze ceste u cjelinu sukladno porastu prometa. Na području Bjelovarsko-bilogorske županije projektiraju se i grade dionice državne ceste D12 Vrbovec – Bjelovar – Virovitica, Granični prijelaz Terezino Polje. Konkretno dionica Farkaševac – Bjelovar u duljini od 16,9 km.
U ime kluba poštovani zastupnik Miletić.
Poštovani gospodine potpredsjedniče Hrvatskog sabora Reiner, poštovani državni tajniče, moram, moram uistinu ne želim biti naporan, ne želim biti dosadan hrvatskoj javnosti, ovdje dok sjedim dobio sam sada 40-tak poruka građana koji mi šalju poruke i kažu Marine je li moguće da u Hrvatskom saboru, ajde da su se umorili ljudi tamo oko 14, 15 sati pa bi možda netko i razumio, ali cijeli dan nema niti jednog jedinog zastupnika iz HDZ-a, ovdje je kolega iz SDP-a jedini s nama od jutros, to nije u redu prema hrvatskoj javnosti i uistinu ne mogu, a da ne progovorim o tome da sam razočaran i da mislim da smo ipak trebali pokazati jedni prema drugima veću razinu kolegijalnosti. Mislim da su vladajući mogli pokazati malo veću dozu empatije i na takav način bi nam dali poticaj, onaj, evo kao kolege oporba i vlast, ali u onim stvarima koje su u interesu hrvatskog naroda, tu smo zajedno, tu zajedno radimo na dobrobiti našeg naroda. No, očigledno evo ne ide to baš tako. Bez ceste nema života, a Bjelovarsko-bilogorska županija je jedna od rijetkih u Hrvatskoj u kojoj ne prolazi niti jedan metar brze ceste. Ja kao Riječanin moram se boriti sada ovdje u ovom časnom domu da izlazak iz prometne izolacije je preduvjet za privlačenje investicija i ostanak ljudi na ovom području. Stoga vas molimo, osigurajte sredstva, moramo misliti za cijelu Hrvatsku, za sve građane RH od najmanjeg sela do glavnog Grada Zagreba, moramo misliti za svakog čovjeka, molim vas da pronađete sredstva i da se započne gradnja ove brze ceste. Također molim vas potpredsjedniče ovo na glasovanje. Hvala.
Hvala. 12. amandman Kluba zastupnika Mosta nezavisnih lista.
Amandman se ne prihvaća. Amandmanom se predlaže osigurati sredstva za izradu projektne dokumentacije i početak gradnje brze ceste Kutina-Garešnica-Daruvar. Na navedenom pravcu Hrvatske već imaju planirane dionice koje su u pripremi, a traženi projekt nije uvršten u plan građenja i održavanja državnih cesta. U narednom periodu razmotrit će se opravdanost projekta.
U ime kluba poštovani zastupnik Kujundžić..
Hvala predsjedavajući. Gdje god postoji jedan čovjek, jedan jedini čovjek je opravdano ulagati. Dakle, tko to nama daje za pravo da mi s novcem građana odlučujemo po kojem prioritetu ćemo mi to izgraditi nekome normalnu cestu kako bi taj čovjek u tom kraju u toj kući disao, živio slobodno, tko to nama daje za pravo? Ma nitko, mi sami sebi već cijeli niz godina. I kakogod vi promatrali ovo što vam ja govorim, govorim iskreno, govorim iz ljubavi, iz nikoga zla da vas popljucam vas, politiku bilo što. Dakle, tko to daje za pravo procijeniti nekome nešto? U silnom papirologiji koju spominjete i sve projekte ja vam želim da se ne pogubite unutar tih projekata, da vam se ne izmiješaju, da se ne bi dogodilo da idemo graditi Viroviticu, a završimo u Dubrovniku pa dođemo na teren onda vidimo da u biti projektna dokumentacija ne odgovara. Ono što je još sramotnije, a ne tiče se vas podnijeli smo amandmane koji se ne tiču nas osobno. Nitko ovdje od nas osobno ne stoji cijeli dan da bismo evo bili ne znam ni ja šačica separatista koji evo što sad oni hoće. Dakle, amandmani se ne tiču ni onih kojih ovdje u sabornici nema, oni se tiču hrvatskog naroda i ovdje je netko danas trebao sjediti ovdje, ovdje je netko danas trebao bit. Ja očekujem predsjedavajući da ćete barem na jednoj od narednih sjednica, a evo barem iskazati žaljenje kolegama kojih danas nema i upozoriti da bi bilo poruke koju mi šaljemo hrvatskim građanima da se pozabave prisutnošću. Što se tiče samog ovog amandmana Bjelovarsko-bilogorska županija je jedina jedna od rijetkih u kojoj ne prolazi niti jedan metar brze ceste, znači niti jedan metar brze ceste. Još uvijek ti ljudi se voze cestom koja je na razini Sjevernoga Kabula poslije rata. Tražim glasanje o ovom amandmanu. Hvala.
Hvala lijepa. 13. amandman je zastupnika Siniše Hajdaša Dončića.
Amandman se ne prihvaća. Dionica brze ceste projektiraju se, izvode planiranom dinamikom koja je uvjetovana objektivnim oko objektivnim okolnostima vezano za imovinskopravne odnose, donošenje prostornog plana i problematiku katastra i zemljišnih knjiga.
Zastupnika nema pa moramo o tome glasovati. 14. amandman je zastupnika Mišela Jakšića.
Amandman se ne prihvaća. Sredstva predviđanja financijskim planom Hrvatskih cesta za 2021. i projekcijama za 2022. i 2023. u skladu su s dinamikom provođenja navedenog projekta.
Zastupnika nema pa moramo o tome glasovati. 15. amandman Kluba zastupnika Mosta nezavisnih lista.
Amandman se ne prihvaća. Amandmanom se predlaže u financijski plan uvrstiti zahvat obilaznice Orebića. Hrvatske ceste pripremaju projektnu dokumentaciju na nivou idejnih i glavnih projekata s ishođenjem lokacijskih i građevinskih dozvola za obilaznicu Orebića. Istovremeno je i u tijeku i novelacija studija utjecaja na okoliš. Nakon navedenih postupaka nastavit će se s daljnjim aktivnostima. Inače ovaj projekt je u kontekstu i povezivanja Korčule sa kopnom, u međuvremenu je ugovoreno i trajektno pristanište na korčulanskoj strani, rekonstrukcija ceste s korčulanske strane. Ovo će biti pristup novom trajektnom pristaništu kod Kućišća sa obilaznicom Orebića, prema tome to je cjelovit projekt koji će skupa s Pelješkim mostom otvoriti cijeli taj prostor prometno puno bolje i povezat nego što je do sada.
U ime kluba poštovani zastupnik Ante Kujundžić.
Hvala predsjedavajući. Dakle, neovisno unutar kojeg projekta će spomenuta cesta bit, mi svejedno tražimo da se u plan gradnje državnih cesta posljedično normalno uz sami financijski plan i u proračun uvrsti zahvat obilaznice Orebić za koju su Hrvatske ceste još 29. kolovoza 2011. godine ishodile rješenje o prihvatljivosti zahvata za okoliš. Ako vam treba web stranica dat ću vam je. Dakle, sličnom analogijom, tko to nama kaže da i trenutna projektna dokumentacija koju kažete da se radi bila bi super rješenje za Orebić i cijelo područje Dubrovačko-neretvanske županije, međutim tko nam kaže da to neće trajati do 2031., 2041., a dolje netko živi. Znači dajte se svi urazumite da dolje netko živi, ti ljudi doli koji žive u proračun nešto daju. Daj vratite nešto. Tražimo glasanje po ovom amandmanu. Hvala.
16. amandman Kluba zastupnika Mosta nezavisnih lista.
Amandman se ne prihvaća. Amandmanom se predlaže osigurati sredstva za sanaciju preostalog dijela Poljičke ceste. U postupku javne nabave natječaj za uslugu izrade projektne dokumentacije kojom je obuhvaćena sanacija Poljičke ulice u Splitu izgradnja pothodnika.
U ime kluba zastupnik Kujundžić.
Hvala vam predsjedavajući. Dakle, i kada bismo izuzeli ovaj amandman Split kao takav, Split koji je drugi grad u Hrvatskoj je zanemaren. Ja vjerujem da će se s tim složiti svatko. To je grad u kojem sam proveo devet godina prelijepih, grad koji je od te davne 2006. do danas više-manje infrastrukturno isti ako ne i sličan uz par manjih zahvata. Dakle, Split, poglavito Poljička cesta, cesta smrti, zebre na kojima je, mogli smo čitati u Crnim kronikama, prestalo rasti bezbroj mladih života, što iz RH, što iz susjedne BiH studenata. Dakle, i uključujući ovaj amandman, a uključujući i sve ostalo, ne znam je li znate za prometne gužve na Kili? Dakle, ljudi koji rade noćnu smjenu trebaju u 7 sati ujutro kreniti s parkinga ispred, ispred, slikovito rečeno, ispred svoje zgrade. Dakle, Split vrijedi puno više od onoga što ova država njemu daje. Mi tražimo glasanje za ovaj amandman i od njega naravno odustat nećemo. Pratimo sve budnim okom. Hvala.
17. amandman Kluba zastupnika MOST-a nezavisnih lista.
Amandman se ne prihvaća. Amandmanom se predlaže osigurat sredstva za izgradnju kružnog toka na ulazu u Opuzen iz smjera Ploče-Dubrovnik. Hrvatske ceste će provest natječaj za odabir projektanta na izradi idejnog rješenja i elaborata u potrebi procijene utjecaja na okoliš, izraditi sve vrste idejnih projekata, provest geodetske i geotehničke istražne radove, te ishodit lokacijske dozvole za rekonstrukciju raskrižja državnih cesta D8 i D9 u gradu Opuzenu. Studija varijantnih rješenja za rekonstrukciju raskrižja je završena.
U ime kluba poštovani zastupnik Grmoja.
Evo nažalost u Opuzenu znamo kako je na vlasti lokalni HDZ tako da je podijelio zemlju i na temelju toga znači se odražava na vlasti. Slabo se ulaže, iseljavanje je jako veliko i mi tražimo ovdje da se izdvoje sredstva za izgradnju kružnog toka na ulazu u Opuzen iz smjera Ploče-Dubrovnik. Samim projektom riješilo bi se prometno raterećenje grada Opuzena i poduzetničkih objekata koji zbog nepostojanja samog kružnog toka su prisilili kupce da njihova velika teretna vozila prolaze kroz sami grad, kroz Zagrebačku ulicu gdje su dječji vrtići, osnovna škola i ambulanta. Žalosno je da evo odbijate i ovaj amandman, cijeli dan ovdje uporno, da niti jedan naš amandman od 150 niste prihvatili i to da to činite bez prisustva zastupnika vladajuće većine. Ne možemo na to pristati. Nećemo na to pristati. Ovaj put vam to može ovako proći, ali građani su mogli vidjeti na koji način se odnosite i prema nama, prema onima koji su nas birali i prema hrvatskim građanima koji nas sve plaćaju. Ovo je sramotno ponašanje i hrvatske vlade i vladajuće većine. Evo MOST-ovci su ovdje, došao sam u sabornicu jutros nešto prije 8 sati, sada je 20 i 50, blizu 21, znači cijelo vrijeme smo tu, a nitko od zastupnika vladajuće većine nije bio ovdje u sabornici. Sramota je da odbijate ovaj amandman za Opuzen, posebno jer ste tamo vi na vlasti, znači i ne mogu vjerovat da ne vodite računa o Opuzenu, o dolini Neretve, ali ni o svim ostalim dijelovima Hrvatske za koje smo dali amandmane. Tražim glasovanje.
18. amandman Kluba zastupnika MOST-a nezavisnih lista.
Ne prihvaća se, obrazloženje je već dato u prethodnom.
Poštovani zastupnik Kujundžić.
Hvala predsjedavajući. Slažem se sa kolegom Grmojom. Odbiti sve amandmane koje je netko pisao, što nije opet … [[Govornik se ne razumije]] znam da ste vi ovdje poslani i napisano vam je što trebate reć, to mi je jasno i razumijem da biste možda puno stvari odradili drugačije da ih radite vi, možda se čak onako unutar sebe samoga i slažete sa popriličnim brojem ovoga ili dijelom ovoga što je svatko od nas danas ovdje izgovorio, al evo nažalost ni mi, ni vi nismo u situaciji da bismo ovaj mogli ukazati na važnost i bitnost onog što se nalazi na terenu. Ta važnost i bitnost onog što se nalazi na terenu zasigurno nije produkt nekakve naše sveznajuće razine nego je zapravo produkt stalne komunikacije s ljudima koji žive u određenome kraju, pa tako ovdje i u mom, mogu reć slobodno, poslije mog Imotskog, mom Splitu. Odbiti kažem sve amandmane zapravo poruka nije jedne uključive Hrvatske. To je jako ružna poruka, poruka isključive Hrvatske, a ovako prazno, sablasno, grobno prazna sabornica je poruka neradničke Hrvatske unutar koje će netko primiti plaću, a ne radi. Što se tiče same izrade idejnog i glavnog projekta, spominjemo opet istu prometnicu koja zahtjeva hitnu denivelaciju, naravno same Poljičke ceste i Zvonimirove ulice u Splitu u izgradnji pothodnika. Tražimo glasanje o ovom amandmanu.
19. je Klub zastupnika MOST-a nezavisnih lista.
19. je Poljička i Zvonimirova koju ste sad spomenili. Amandman se ne prihvaća, a preduvjet realizacije ovoga izlaza iz Splitske gradske luke je postupak izmjene GUP-a grada Splita.
U ime kluba…
Ja ću evo.
…zastupnik Kujundžić.
Je. Dakle, izmjene GUP-a kao takvog znam da nisu u razini resornog ministarstva. Međutim, na kraju krajeva i jedna i druga politika, i lijeva i desna u Splitu su se izmijenile u proteklom periodu. Nije mi jasno ovaj da netko unutar tog grada nema viziju? A ono što mi je još manje jasno da netko iz resornog ministarstva nema viziju, pa će tom nekome u Splitu ko nema viziju reć, okej, daj ajmo dugoročno planirat, pa daj napravite taj GUP. Uglavnom, da ne bih izgovorio nešto pogrešno, tražimo glasanje o ovom amandmanu i zahvaljujem.
20. amandman Kluba zastupnika MOST-a nezavisnih lista.
Amandman se ne prihvaća. Amandmanom se predlaže izrada projektno tehničke dokumentacije za nove ceste i putove kroz mjesto Duzluk do jezera, te odlazne ceste od jezera. Navedene prilazne ceste i putovi nisu u nadležnosti Hrvatskih cesta.
Zastupnik Miletić.
Poštovani gospodine Reiner i poštovani gospodine državni tajniče, moram opet konstatirati da ispada da nas više gleda obitelji u svojim dnevnim boravcima i da je u mnogim obiteljima to tako, negoli što nas je ovdje u ovom časnom domu u Hrvatskome saboru u sabornici koja je najveće predstavničko tijelo naše države. I uistinu me žalosti da cijeli dan ovdje, evo ja sam došao danas nešto malo ranije oko 8 i 15 sa svojim kolegom Kujundžićem, sa kolegom Buljem, Grmoja je došao u 8 i 30 i da cijeli dan nema nikoga, da cijeli dan nema niti jednog zastupnika HDZ-a, vladajuće garniture, a da je ovdje do kraja samo kolega jedan jedini iz SDP-a. Stvarno mi je to žalosno, srce me boli. Obraz nismo našli na cesti i prema hrvatskoj javnosti trebali bi se ponašati puno, puno odgovornije. Orahovačko jezero u mjestu Duzluk je umjetno jezero koje se nalazi u podnožju planine Papuka nedaleko od Ružice grada, to je glavno i najposjećenije odredište Orahovice tijekom ljetnih dana. Preko 100.000 turista tamo dolazi, a onda ljudi razbijaju amortizere na svojim autima zato jer ceste koje vode do tog jezera više možda neke kočije bi trebali organizirati i konjske zaprege da prevoze 100.000 turista. Čija je odgovornost nego odgovornost države da se brine i da učini sve što može za svakog hrvatskog građanina, a onda tako i u ovom pogledu želimo se razvijati u turizmu, želimo tu graditi, pa hajmo gospodo onda pomoći ljudima, ajmo napraviti sve ceste koje treba, cijelu infrastrukturu. Nezavisna lista hrabro predlaže da se u proračun uvrsti izrada projektno-tehničke dokumentacije za nove ceste i puteve kroz mjesto Duzluk do jezera.
Tražite glasanje?
Molim vas potpredsjedniče Hrvatskog sabora na glasovanje.
21. amandman je Kluba zastupnika MOST-a nezavisnih lista.
Amandman se ne prihvaća. Amandmanom se predlaže novog mosta na rijeci Kupi. Hrvatske ceste imaju za prioritet spojiti grad Sisak sa autocestom na dijelu čvor Sisak – Sisak te će se nakon realizacije istog stvoriti preduvjeti za razmatranje i pokretanje izrade projektne dokumentacije za novi most na rijeci Kupi.
U ime kluba poštovani zastupnik Grmoja.
Hvala. Evo blizu je 21 sat, odbijate i ovaj amandman za Sisačko-moslavačku županiju, znači gdje smo tražili novog mosta na rijeci Kupi čime bi se preusmjerio tranzitni promet, rasteretili, rasteretio ostali promet odnosno jedinu postojeću, jednu postojeću vezu sjevernog i južnog dijela Siska, mosta gromova, te bi se načinio izlaz prema komunalnoj zoni jug koja se širi i ima za cilj daljnje širenje i privlačenje investitora. Do sada je izrađena projektna dokumentacija za most i pristupne ceste te je izrađeno idejno rješenje. Znači žalosno je da i ovaj amandman za tu županiju, za grad Sisak odbijate i da niste prihvatili niti jedan od amandmana koji smo mi kao Klub MOST-a ovdje dali i koji jedini smo ovdje cijeli dan u raspravi bez ijednog zastupnika vladajuće većine. Ovo je neviđeno, ali evo jednostavno vi to želite sada odraditi dokraja, odraditi sve ove amandmane bez obzira što nikoga iz HDZ-a nema i žalosti me što najviši dužnosnici Hrvatskog sabora ništa nisu poduzeli da osiguraju ovdje da budu prisutni zastupnici vladajuće većine. Tražim glasovanje o ovom amandmanu i nadam se evo kada bude glasovanje o amandmanima da će biti nešto prihvaćeno. Hvala.
22. amandman Kluba zastupnika MOST-a nezavisnih lista.
Amandman se ne prihvaća, obrazloženje kao u prethodnom amandmanu.
U ime kluba poštovani zastupnik Grmoja.
Dakle, sličan je, sličan je amandman tražimo znači rješavanje ovog prometnog pitanja, izgradnje novog mosta na rijeci Kupi i evo neću dalje dužiti nego pozivam znači još jednom zastupnike vladajuće većine da podrže, da podrže ovaj amandman jer jednostavno Sisačko-moslavačka županija zaslužuje dakle s obzirom i na negativne demografske trendove i na sve ono što se događa bolju prometnu povezanost jer ta bolja prometna povezanost sigurno će dovesti do bolje i do veće gospodarske aktivnosti, a samim time i do mogućeg ostanka ljudi u tom dijelu naše domovine. Tražim glasovanje.
23. amandman zastupnika Mire Bulja.
Amandman se ne prihvaća. Amandmanom se predlaže osiguranje sredstava za izradu projektne dokumentacije i izvođenje kružnog toka kod spoja D1 s Ulicom put pazara u Sinju. U tijeku je postupak javne nabave za ugovaranje radova na predmetnom raskrižju.
Zastupnik Bulj.
Hvala lijepo. Inače u Sinju ulaganje u prometnu infrastrukturu kao i ovaj kružni tok koji govorite da je sad raspisana javna nabava, znam predizborno je vrijeme, međutim dao sam ovaj amandman kao i prošle godine, kad sam ga dao i drago mi je ako je tu u toj fazi. Znači da smo se nešto malo pomakli, ali bezbroj puta sam bio u Hrvatskim cestama da bih vikao, galamio, tražio ono što narodu triba, a to je u ovome slučaju da se rastereti grad Sinj od prometa koji imamo, gužva a poglavito ujutra, u jutarnjim satima i poslijepodnevnim satima kad se vraćamo. Međutim, kad govorimo prometnicama, vi jednostavno kažete nećemo prihvatiti, vi ste svjesni jer ste često u gradu Sinju, da je grad Sinj prometno u biti zaboravljen. Prometno zaboravljen, prometno izoliran, ali da je perspektivan. Sinj je perspektivan grad i područje grada Sinja je perspektivno, možda najperspektivnije ponavljam u zaleđu od Savudrije do Prevlake. Zato ovi kružni tokovi, ovaj kružni tok koji spominjemo znači kod …/nerazumljivo/… tj. prema pazaru, od D1 kružni tok koji ste napravili je katastrofa, al poslije ćemo imat amandman. To je kružni tok koji lipo izgleda u Vukovarskoj ulici tj. u središtu grada Sinja gdje sa svih strana znači imamo ovaj pješački prijelaz i to nije dobro rješenje. Znači imamo određeni i Jakino guvno bi trebalo rasteretiti isto kružnim tokom i nadam se da će ovim amandmanima koje sam dao u, u, u, koji slijede da ćete prihvatiti taj dio, znate da su to dobra rješenja. Ja znam da Hrvatske ceste kažu da ova rješenja i moji prijedlozi koje ja dajem da su dobra rješenja za rasterećenje grada Sinja tj. protočnost prometa kroz grad Sinj koja zna bit zabrinjavajuća i očekujem da ćete podržati ove amandmane. Hvala lijepa. Tražim glasanje.
24. amandman zastupnika Bulja.
Amandman se ne prihvaća. Već je u par navrata razgovaramo o D-33, od Šibenika tj. od autoceste, pa preko Drniša do Knina prethodnim zahvatima rekonstruiran je najveći dio ceste od Šibenika do Drniša, a rekonstrukcija od Drniša do Knina je u fazi projektiranja.
Zastupnik Bulj.
Pa D-33 je cesta koja zahtjeva rekonstrukciju zbog, opet govorim, i sigurnosti u prometu i brzine prometa, a ima mogućnosti na određenim trasama da se na većini dijela trase dok se ne riješi spoj na autoput brze ceste da se ovaj put Šibenik-Drniš-Knin da se napravi tj. da se odradi i po pitanju struke s kojom sam često razgovarao i koji daju određena rješenja temeljem toga i napravljen ovaj amandman za ovu cestu i očekujem da Šibensko-kninska županija uz sva obećanja koja daje, poglavito Pauk župan i na tom području, poglavito za Drniš i Knin jednostavno ta područja su prometno također izolirana jel cijela zagora, govorim od Krke do Neretve, to područje zbog te prometne izoliranosti i zaborava, otkad su županije osnovane, evo čisto da znate, bili ste i županijski djelatnik, je 100.000 ljudi manje. Jedan od ključnih ljudi je baš ova prometna izoliranost, ljudima mnogo znači da mogu na brzinu, što brže i bezbolnije doći do većih središta gdje imaju mogućnosti ili radno mjesto ili da mogu svoje, svoju djecu poslat na studije i slično. Međutim, vaša odbijanja me više razočaravaju i više sve tonem kad vidim, ne tonem ja, ja imam obaveze, žao mi je, dao sam sve amandmane bez obzira šta su me neke kolege iz oporbe tu molile da prikinemo mi kao iz revolta, ne ja sam napisao ove amandmane i bit ću do kraja i to nije nikakvo herojsko djelo. Poštovani građani to je sasvim nešto normalno, al ovo je sramota, ovo što plaćate uvaženi državni tajniče. Ja ne znam kako se vi osjećate? Ja znam da je vama ovo napisalo, uputilo vas i po prvi put na proračunu nema ministra, svoga sokaka Olega Butkovića, a o tome ću u idućem mandatu, u idućem amandmanu ovaj
/Upadica: Predlažete glasovanje?/ [[Govornik se ne razumije]]
Tražim glasanje o ovom, da.
25. amandman zastupnika Bulja.
Amandman se ne prihvaća. Obrazloženje kao u prethodnom amandmanu.
Zastupnik Bulj.
Hvala lijepo. Htio sam kazati da je Oleg Butković, Ministarstvo prometa, iz Hrvatskih cesta rekli su da je ove godine će biti 5 milijardi kuna projekata ako se državni tajniče ne varam. Međutim, uglavnom sve oko sokaka što se tiče prometa, nešto i željeznice, il nešto manje, nešto oko Zagreba, sve je oko sokaka ministra Olega Butkovića. Možete li mu vi poslat poruku pošto on nema više hrabrosti doć očito pred sve te amandmane, bio je ovdje, al očito mu je toliko neugodno, kao i kolegama saborskim zastupnicima. Evo kolega je maloprije Grmoja spominjao Šibensko-kninsku, nema niko od njih, ovu Sisačko-moslavačku, nema niko iz Splitsko-dalmatinske, iz ove osim kolege iz MOST-a, nema nitko iz Šibensko-kninske, nema niko iz Like, nema niko iz cilog područja RH od saborskih zastupnika koji su dobili legitimitet. Što se tiče Olega Butkovića, molim vas recite mu da on nije ministar svog sokaka, svoje općine, svoga sela, nije on seoski bećar, on je ministar, hrvatski ministar, vrlo odgovorna dužnost i ne može doć i samo obećavat doli kad ja nešto na županijskoj skupštini u Splitu nešto ja malo, tu temu dignem na razinu javnosti onda on trči po Splitu evo sjednica, evo 5 milijardi, laže, obmanjiva. Pa vi ste svjedoci, od 2 milijarde kuna koje je u Splitu obećao Splitsko-dalmatinskoj županiji prije 3.g. do sada je ostvario nula kuna, nula, ništa. Znači ništa, pod milim Bogom ništa osim projektne dokumentacije svake godine. Ako vi možete, za to mi nije dao odgovor, državni tajniče di se, di vi deponirate tu pustu dokumentaciju? Postoji li ta da vidimo mi kolko je to dokumentacije dosad napravljeno? Tražim glasanje o ovom amandmanu.
26. amandman zastupnika Bulja.
Amandman se ne prihvaća. Amandmanom se predlaže osigurat sredstva za rekonstrukciju državne ceste D-220 Trilj-Kamensko. U izradi je studija utjecaja na okoliš za izgradnju novog pravca tj. izmiještanje D-220 od Čaporice do Velića. U tijeku je izrada projektne dokumentacije za rekonstrukciju državne ceste D-220 dionice od Velića do odvojka za Tijaricu.
Zastupnik Bulj.
Kad govorimo o ovoj dionici Trilj-Kamensko, često gore idem, inače imam na Tijarici … [[Govornik se ne razumije]] To je jedna vrlo opasna cesta od Trilja, a ovo šta ste vi najavili da ide nova, alternativni pravac apsolutno to je priča za malu djecu. Imamo jedan dobar alternativni pravac, a to je Košute-Kukuzovac, to sam u jednoj priči davno pokrenio, ali evo uspio sam čak progurat da je to u prostornom planu, a da u županiji nisu uopće svjesni. To je dobar projekat. Međutim, ovaj projekat proširenja ceste od Trilja do Kamenska, znači cilo to područje, ne znam jeste tu bili…
Od Velića do Kamenska, do Velića ide nova trasa.
Ja govorim Trilj, Trilj-Kamensko, u tome dijelu moga amandmana vi znate da je ta cesta opasna, da su ograničenja, da je velik promet prema Bosni tj. prema granici jel ja često idem tuda nit znam šta znači ta prometnica tu i to je vrlo velika su ograničenja, sporo se dolazi, a to je isto potentno područje, nažalost iseljeno područje također zbog loših politika hrvatske Vlade, ali prije svega naše županije tj. Splitsko-dalmatinske županije i naravno gradova i općina na tome području koje uopće ne vode brigu o tome području, koje je prazno područje, ali je prekrasno područje jel ga dobro poznam. I zato još jednom ta cesta je sad žila kucavica, budimo realni prema Kamenskom, prema BiH, od Splita, iz pravca Splita ona je žila kucavica prema Livnu, Duvnu, Tomislavgradu i tim krajevima i to je činjenica. I vi tu cestu ne da bi se morala u određenim dijelovima proširiti tj. osigurati bolja protočnost nego je to obaveza, tamo su šleperi vrlo opasni zato Trilj – Kamensko triba pod hitno napraviti. Hvala lijepo.
27. amandman zastupnika Bulja.
Amandman se ne prihvaća. Amandmanom se predlaže osigurati sredstva za izradu projektne dokumentacije za podvožnjak na državnoj cesti u Sinju u Vukovarskoj ulici. Navedeni projekt nije uvršten u plan građenja i održavanja državnih cesta. U narednom periodu razmotrit će se opravdanost projekta.
Zastupnik Bulj.
Znači to je najopasniji kružni tok u, kojega sam ja vidio ali u RH, inače u Hrvatskim cestama direktor Škorić ga je stavio kao lip projekat, to je kružni tok sa sinjskom alkom, ali gdje su nema ni pothodnika, ni nathodnika, nego su pješački prijelazi, tu iđu dica za sve 3 srednje škole ujutri, tu je trgovački lanac gdje iđemo direktno glavnim sa pijace Glavičkom ulicom kod doma mladih prema Konzumu, tu su promet iz Glavica, ljudi iz Glavica. Znate li koliki bude red od INE tj. od kružnoga toka u Sinju bude do …/nerazumljivo/… do moga Suvača, do Hrvaca. Jutri bude znači teže taj period od Hrvaca do Sinja nekoliko kilometara nego od Sinja do Splita. Zbog čega? Zato što nema, nemamo pothodnik, onda treba dati rješenje za pothodnik, ja vam dajem godinama amandman [[Upadica: Kojeg je trebalo napravit kad se radio rotor.]] mi vam dajemo amandman, a vi, to što je tribalo nisu napravili, to nisu napravili. Ono je katastrofa, dokle smo god, dok se ne desi nesreća na tome području. Ja vam kažem, građani su spremni, ja ću blokirati osobno predvodit ću D1 ne riješite li to do Sinjske alke. Evo dajem vam period dobar, narod vam daje period jer ljudi se boje za svoju djecu. Ide puštit, unde je centar najveći Konzum, unde dolaze djeca autobusni je kolodvor jutre za školu, za srednju školu, naselja Glavica i ostalih sela Brnaza, Turjaka, u srednju školu tu je srednjoškolski centar, tu je pijaca sinjska, tu je Glavačka ulica. Vi napravili kružni tok i omeđili ga živom silom pješačkim prijelazom. Znači imamo dobru mogućnost od doma mladih prema vojarni koja je u vlasništvu grada i države napraviti pothodnik. To je izvedivo, da sam vam amandman i tražim glasanje o ovom amandmanu. Pothodnik u Vukovarskoj ulici u centru Sinja ispod kružnog toga.
28. amandman zastupnika Bulja.
Amandman se ne prihvaća. Amandmanom se predlaže osigurati sredstva za izradu projektne dokumentacije za izgradnju mosta Kaštela koji bi spojio grad Split i Kaštela, Kaštelanski zaljev. U tijeku je izrada studije izvedivosti poveznice čvor Vučevica - Državna cesta D8 - Trajektna luka Split. Rad na projektu treba se uskladiti sa strateškim dokumentima koji su trenutno u fazi izrade. Radi se o master planu razvoja gradske luke i …/nerazumljivo/… s novim mostom do Kaštela. Dokument u ingerenciji grada Splita te master planu prometa funkcionalne regije sjeverna Dalmacija u ingerenciji Splitsko-dalmatinske županije.
Zastupnik Bulj.
Tunel kroz Kozjak je bio jedinstveno plan određene otpadne mafije i krugova da se lakše dostavi smeće do, otpad do Lećevice. Bilo što raditi, a ne napraviti tunel, tj. pardon most od Splita do Kaštela, preko Kaštelanskog zaljeva do Kaštela u biti ništa ne rasterećujete. Ja sam davao prošle godine malo je bilo drugačije obrazloženje veći je bio otpor, sad pomalo kad sam dao ovaj amandman o mostu preko Kaštelanskog zaljeva Split – Kaštela tek na taj način vi u biti otvarate novi izlaz i ulaz u Split prema mogućem tunelu na Kozjaku, prema mogućem tunelu na Kozjaku, a na ovaj način što se najprije radi tunel na Kozjaku u biti ništa ne rasterećujete jer kad dođete u Solin na kružni tok, kad dođete u Solin iz Sinja, Splita, Imotskog ili ne znam jednostavno je gužva tu uvijek ista, kad iđete, a bez obzira bio tunel na Kozjaku il ne bio. Jedino novi alternativni pravac da bi se skinio pritisak sa kružnoga toka iz Solina prema Splitu je novi alternativni pravac, a to je premošćavanje Kaštelanskog zaljeva da bi se taj Kozjak bio uopće razmatran, jer inače glupo rađen. Jedino ako nisu vaši šefovi stranaka kupili zemlju uz tunel, vrlo dobro je to za restorane, znaš bit će to odlično, bit će dobar promet, a inače nema smisla, jedino ako je to smisao onda u redu, da oni to prodaju što su kupili za kunu za nekoliko stotina tisuća kuna. To je onda druga stvar, ali splitski bazen cili znači govorimo i o Zagori, da bi se rasteretio triba imati novi izlaz, a to bez novoga premošćavanja znači Kaštelanskog zaljeva je nerješivo i to će vam reći svi stručnjaci. Hvala lipo, tražim glasanje.
29. amandman zastupnika Bulja.
Neće baš, amandman se ne prihvaća. Amandmanom se predlaže osigurati sredstva za izradu projektne dokumentacije i početak izgradnje ceste Kukuzovac – Košute. Hrvatske ceste na navedenom području planiraju projekt spojne ceste od D60 do D1 na lokaciji Turjaci-Kukuzovac. Za predmetni projekt izrađen je projektni zadatak te se čeka provođenje javnog natječaja za ugovaranje idejnih i glavnih projekata, provedbu geodetskih i geotehničkih istražnih radova te ishođenje lokacijske i građevinske dozvole.
Zastupnik Bulj.
Gospodine Tomo, državni tajniče Tomo vi hoćete, rekli ste da neće baš ići taj tunel tj. pardon, most, [[Upadica: Nisam rekao da neće ići, krivo ste interpretirali.]] ali ić' će, i baš će ić', baš će ić' jer nikome ničija nije do zore [[Upadica: Krivo ste interpretirali.]] Čisto ako ste mislili završiti time svoju misao i ako ste mi upadali u riječ bez obzira što je to protiv Poslovnika, ali ja vam dozvoljavam kad predsjedavajući to dopušta, bolje ... [[Govornik se ne razumije.]] ja se slažem s takim razgovorom. Što se tiče izgradnje Kukuzovac-Košute, ja mislim da je cesta od Košuta vamo gore do Kukuzovca pa kroz Kukuzovac cesta prema D1 da se iz gradske da u državnu cestu s time bi se skratio 7 km je kraće, rasteretilo bi se Masla, Turjaci, Brnaze i Masla ... [[Upadica se ne čuje.]] i to je jedan od boljih projekata zato sve što iđe iz Čaporica prema Trilju ili Splitu i obrnuto u biti bi se usmjerilo 7 km kraće, jedna vrlo opasna dionica cesta od Košuta kroz Turjake gdje imamo i brojne udese, smrtne slučajeve i velik pritisak na raskrižje Masla bi se rasteretili i 7 km bi bio kraći put sa nekom dionicom, s ovim novim projektom od kilometar i pol, dva, zato sam se zalagao i prije 5 godina kad sam mogao utjecati na to, odlazio sam u Hrvatske ceste, to su prihvatili premda nije baš sa lokalnih razina dolazilo nekakav bajan signal. Drago mi je da je to sad i u prostornome planu, ja mislim da treba što prije izgraditi tu cestu i samim tim smo skratili znači ponavljam 7 km od Trilja, cesta dolazi od Kamenska i od Čaporica s autoputa i samim tim zone Kukuzovac, znači gospodarskoj zoni, industrijskoj dajemo nekakav značaj bar zato što će postati prometnica državnoga značaja, što bi vrlo bitno bilo i kad bi došao spoj autoputa, taman, to je ta priča koja triba trenutno, taj bypass spriječiti, [[Upadica: Tražite glasovanje?]] tražim glasovanje o ovom amandmanu.
30. amandman, zastupnika Bulja.
Amandman se ne prihvaća. Amandmanom se predlaže osigurati sredstva za izradu projektne dokumentacije za izgradnju 4 trake od Šibenskog mosta do Morinskog mosta. Navedeni projekt nije uvršten u plan građenja i održavanja državnih cesta, nakon provedbe projekata Njivice-Rokići-Mandalina, razmatrat će se opravdanost traženog projekta.
Zastupnik Bulj.
To je ovaj projekat u Šibeniku od mosta do mosta je vrlo značajan znači, predloženi amandman da projektnu dokumentaciju izgradnje 4 trake od Šibenskog mosta do Morinskoga mosta, idejno rješenje postoji, to znate da postoji idejno rješenje, a to su se uklopili i čvorovi koji su u izgradnji, Rokići ili su u planu Njivice, s tim da je to za Šibenik dosta bilo znači značajno za to područje cijelo, međutim, žao mi je što odbijate ove sve amandmane premda znate da ovo sve što govorim da je utemeljeno, da je moguće, međutim, jednostavno Oleg Butković je shvatio da je on ministar svoga sokaka i da najveći dio novca mora ići isključivo u njegov rodni kraj. I ja to u potpunosti razumijem da se on mora dokazati, sad ne znam koji su razlozi dokazivanja, vidio sam da voli posjećivati klubove u Slovenskoj 9, da voli igrati na karata, ali ne znam zbog čega voli ... [[Govornik se ne razumije.]] ne znam čega sve voli, to je već sad drugo pitanje. Ali, ključno je pitanje zbog čega je se samo sabio oko svog sokaka gdje je on bio gradonačelnik, načelnik, što li je bio i samo u tome području radi, što je meni drago, ali ne može kompletan novac hrvatskim, na Hrvatskim cestama usmjeriti tu. Jednostavno ne može i nema on to pravo, nema to pravo prema Dalmaciji, prema Lici, prema istarsko, riječkom području i tako, sve je to on navrnio gore oko sebe. Slavoniji, i o Slavoniji imat će jedan amandman, neki dan kad sam bio u Vukovaru, poštovani građani, narode koji ovo gleda, kad sam išao od Vukovara prema Iloku, onakvu cestu zaista nisam vidio, to je strava i užas. Stoga ovo što se tiče Šibenika, ove 4 trake od mosta do mosta, tražim da se glasa o ovom amandmanu jer znači da je značajan za Šibenik i Šibensko-kninsku županiju. Hvala.
31. amandman, zastupnika Bulja.
Amandman se ne prihvaća. Amandmanom se predlaže osigurati sredstva za rekonstrukciju županijske ceste na području općine Muć, od Muća do Zelova. Navedena dionica nije u nadležnosti Hrvatskih cesta.
Zastupnik Bulj.
Ja ne znam, ovo sam dobro postavio, nekoliko sam amandmana dao, koji po meni su značajni amandmani, na razini su znači županijskih cesta, ali oću vam kazati da županije su besmislene, koliko ne vode brige o svojim cestama, a to je dokaz ovih nekoliko cesta, poglavito ova cesta od Muća do Zelova, to je ovaj Muć od ... [[Govornik se ne razumije.]] s ove strane Sutine kad idemo, to je nevjerojatno kolika je to nebriga za tim krajem. Opet ponavljam, Zelovo je plato koji se nalazi iznad 900 m. Znači plato koji nema vodoopskrbu, a očito nema dobro riješen put. Sa strane Hrvaca ima ovaj sinjski dio dobro riješen komunikaciju, međutim, ovaj mućki dio, Zelovo, kako mi kažemo kod sv. Ane, mi tamo nema, jednostavno ja ne mogu vjerovati da od Splita takav put. A Zelovo je perspektivno turistički s ton cestom i sa vodoopskrbom bilo bi najidealnije za turizam jer znam da ima veliki potencijal i da ima zainteresiranih investitora koji bi ulagali u sportski turizam u objekte gdje bi se sportaši gore na toj visini, ne bi tribali ići u druge zemlje na pripreme nego bi bilo područje Zelova koje je nekoliko desetina kilometara od samoga Splita, a fantastična je priroda, zrak, imamo u blizini i rijeku, imamo jezero, imamo planine, međutim, županija ne vodi brigu. Uvaženi tajniče, Tomo Mihotiću, vi ste radili u županiji, znate da je županija ogroman problem razvoju Dalmatinske zagore, otoka i obale, da je to tvornica uhljeba, koje nije briga za krvarinu tih ljudi koji iseljavaju svoju djecu da bi mogli opstati ni sa Zelova ni sa Ogorja, njima su bitne samo koncesije i koncesijski posao je njima bitan. I koga onde uhljebit, to je to. S ovim sam amandmanom htio reći kolika je besmislenost, vi kažete to nije naša nadležnost. Pa znaš šta kaže županija, nas nije briga. Zato tražim glasanje o ovom amandmanu.
32. amandman zastupnika Bulja.
Amandman se ne prihvaća. Amandmanom se predlaže osigurati sredstva za otkup zemljišta i izgradnju puta i parkinga od D1 do groblja sv. Petra na području grada Sinja. Navedena dionica nije u nadležnosti Hrvatskih cesta.
Zastupnik Bulj.
Evo žao mi je što ovdje nisu kolege iz SDSS-a. Sveti Petar je groblje u Sinju pravoslavno groblje mi ga zovemo od milja u Sinju koje nema pristupni put i ljudi se ne mogu dostojanstveno svoje članove obitelji sahraniti. Pristupni put već godinama sam upozoravao i kao predsjednik mjesnog odbora i kao gradski vijećnik i u županiji i evo i vas to se nalazi groblje ispod Bokinoga rasta u samom predgrađu grada Sinja gdje se sa jednim otkupom, nekoliko sredstava jel to žao mi je šta nema ovdje kolege Pupovca, vašeg kolega Tomo Mihotić koalicijskog partnera da pomognem. Evo ja ga molim, pomogni Milorade Pupovče na vlasti sa svojom HDZ-ovima, sa HDZ-om otkupite tu zemlju od ljudi privatnih osoba, omogućite da se do groblja Sv. Petra može doći dostojanstveno i pokopati obitelji znači to je pravoslavno groblje, ali ima tu ljudi i drugi vjeroispovijesti koji se naravno pokapaju i ne treba ljude dijeliti na to, ali nebriga, nije briga nacionalnih manjina, ni Milorada Pupovca ovdje za tim nacionalnim manjinama. Niti bi on dao ovaj amandman, niti bi on to riješio nit potpredsjednik Vlade Milošević koji je s ovim upoznat. On je upoznat s ovim problemom pristupnog puta pravoslavnog groblja Sv. Petra u Sinju. Nije ga briga, jel ja živim s tim ljudima znam za njihove probleme, imaju iste probleme kao i naši ljudi, kao i ljudi koji su znači il nacionalnosti hrvatske il srpske to je nebitno. I ti ljudi zaslužuju dostojanstven pokop, a brojni od njih su hrvatski branitelji, brojni od njih su hrvatski branitelji, ali nije briga predstavnika nacionalnih manjina za jade tih ljudi koji ne mogu dostojanstveno pokopati svoje najmilije. Nije briga vašeg koalicijskog partnera ne, ne [[Upadica: Tražite glasovanje?]] tražim glasanje o amandmanu o pravoslavnom groblju.
33. amandman zastupnika Bulja.
Amandman se ne prihvaća. Amandmanom se predlaže osigurati sredstva za izgradnju dionice Privija-Han na području grada Sinja. Traženi projekt nije uvršten u plan građenja i održavanja državnih cesta. U narednom periodu razmotrit će se opravdanost projekta.
Zastupnik Bulj.
Drago mi je da ovo mi naglas rekli. Inače sam dao ovu u proračun prije …/nerazumljivo/ grad Sinja kao amandman, kao …/nerazumljivo/… to je prihvaćeno za izradu dokumentacije. Privija-Han to vam je da moji Glavičani čuju, znači Glavice najveće selo koje nema status općine, nešto manje, nešto više od 4.500 ljudi koji idu u školu na Han, to je vrlo specifičan zavoj, opasan zavoj gdje njihova djeca idu preko mosta koji je također na Hanu ovaj nema širinu za vozila i pješake tako da ste me razočarali da nije uša u Hrvatske ceste u program ovaj taj nogostup. Vrlo opasno, evo Glavičani slušate li vi ste područje Obrovca, Hana, …/nerazumljivo/… koji je …/nerazumljivo/… Bajagića, čujte kako se odnosi, a bar vi gospodine Mihotiću, državni tajniče vi ste odozal pa poznajete to ko svoj džep. Dajte malo ruke nemojte trčati od Butkovića, vi ste ipak doli naše gore list djelomično, nadam se da možete se odvažiti i pukniti šakom o stol i reći da je to potrebno zbog sigurnosti djece, zbog sigurnosti djece u Glavicama. I predsjednik države RH je iz mog susjednog sela porijeklom, Zoran Milanović, evo pozivam i njega da osigura djeci. Jedino što ćete doći vi naslikat ćete se s njime na alku kad dođe on, Plenković i vi i to je to. Di su ti projekti za njegovo selo? I to je sigurnost u prometu vrlo bitna i zato ste me razočarali jer znam da puno vremena provodite u Sinju, cetinskom kraju što nemate snage suprotstaviti se tom, tom sokačkom mentalitetu Olega Butkovića da je samo Hrvatska ono oko njegove kuće i to je to da bi se on dokaza kao seoski lola. Zato tražim glasanje o ovom amandmanu.
34. amandman zastupnika Bulja.
Amandman se ne prihvaća. Amandmanom se predlaže osigurati sredstva za izgradnju nogostupa na području Sinja uz državnu cestu D291 u naselju Glavice Gornje. Grad Sinj u suradnji s Hrvatskim cestama naručio je izradu projektne dokumentacije izgradnje nogostupa uz D291 dionica Šuća-Privija za koju se očekuje skoro ishođenje lokacijske dozvole. Dok je za dionicu D219 Privija-Han već izrađena projektna dokumentacija te se očekuje da bi javna nabava mogla početi u slijedećem investicijskom ciklusu.
Zastupnik Bulj.
Ova državna cesta koja prolazi od Šuće do Privije kroz selo Glavice je vrlo opasna. Znači uz tu cestu, to je državna cesta, državnog karaktera koja iđe gori prema Bilome Brigu, prema Lagnju, prema Livnu, prema graničnom prijelazu i sa desne strane znači kad iđete od Sinja prema Hanu ima kanal koji nije natkriven. Taj kanal koje god vozilo upane u nju ili pješak on jednostavno ne može ostati živ, ali je to državna, dosta je ravno i ne mogu shvatiti da vi to ne prihvaćate, evo pa imate predsjednika RH pa evo bar zbog toga razloga, ako vas nije briga za 5.000 ljudi stanovnika iz toga područja. Ne samo 5.000 ljudi tih koji žive u Glavicama i te djece koja nemaju mogućnost nogostupa da dođu do Sinja, a blizu im je sami centar Sinja, nego omogućite i ljudima koji su u prometu vozači da im se ne dogodi zlo. Jer tko god sleti s ceste iz bilo kojega razloga ide drito, direktno u kanal, betonski kanal. Taj betonski kanal mislim mora se natkriti, mora se naći mogućnost da tu bude nogostup jer to selo zaslužuje, to grad Sinj zaslužuje. Ponavljam Glavice su najveće selo u RH koje nemaju status općine. 99% općina je manje po broju stanovnika. Jedino što radite uredno i temeljito u Glavica to su rudokopi, Stipanovića greben i sad Poljakova greda, pilat muljiku to je u redu i nitko ne vodi brigu o tim ljudima na tome području. Zbog toga još jednom za najveće selo u RH bez statusa općine tražim, selo Glavice u Sinju, tražim da se glasa ovaj nogostup uz državnu cestu 219, da se glasa ovim amandmanom.
35. amandman je zastupnika Ante Kujundžića. Izvolite.
Amandman se ne prihvaća. Predlaže se osigurati sredstva za izgradnju rotora na D60 u Glavini Donjoj. Napravljena je projektna dokumentacija, ishođena je građevinska dozvola i u tijeku je rješavanje imovinsko-pravnih odnosa, a u planu je nabave je ugovaranje izvođenja radova.
Zastupnik Kujundžić.
Ovaj. Dakle ova prometnica to je, kritična točka, vi ste gore bili, ja mislim da smo mi i bili na jednom zajedničkom sastanku vezano za ovu, međutim, amandman koji nam dolazi također se vezuje na ovu prometnicu D60, dakle od samog čvorišta D76 i D60 u mjestu Grubine do samog grada Imotskoga je ova cesta u ne baš solidnom stanju. Dakle, ukoliko eliminiramo ovaj i ovaj ovdje spomenuti rotor, a ... [[Govornik se ne razumije.]] krajnja potreba je, ja vjerujem, ne znam u kojem peridou planirate da će biti završen [[Upadica: U planu nabave je prema tome ide…]] [[Upadica: Ne možemo, ne možemo diskutirati.]] Okej, onda povlačim ja ovaj amandman. Ne tražim glasanje.
Povlačite amandman? [[Upadica: Ne tražim ni glasovanje, okej.]] Dobro. To je povučen. Sljedeći je 36. amandman zastupnika Ante Kujundžića.
Amandman se ne prihvaća. Amandman se predlaže osigurati sredstva za izgradnju rotora i prometne infrastrukture na cesti D76, D60 u Grubinama. Projekt je u tijeku, napravljena je idejno rješenje za izgradnju rotora temeljem kojeg je donesen zaključak da je potrebno srušiti jedan objekt. Nakon rješavanja imovinsko-pravnih odnosa započet će se s izradom projektne dokumentacije.
Taj amandman je identičan ovom prethodnom.
Nije, nije identičan odgovor. Hvala predsjedavajući. Dakle, ovo je status, ovakav status, da je ovaj, ovo čvorište zapravo zapelo na idejnom projektu i da treba srušiti jedan stambeni objekt pa je maltene otprilike nešto što je na snazi ima 10-tak godina. 10-tak godina. Ja bih volio da bilo tko svakoga dana u bilo koje doba dana dođe na spomenuto križanje i da sa spomenutoga križanja ili krene put grada Imotskoga ili iz grada Imotskoga put Zagvozda. Dakle, svi ti ljudi u Imotskoj krajini jednako kao i u ostatku Hrvatske, a i plaćaju nekakav, nekakvu naknadu za ceste prilikom registracije vozila, ovoga ili onoga, ovo je kritična točka, kako vam rekoh, evo meni je 37. godina na vratu, od tada još. Od tada. Ja ovaj amandman povući neću i ja od ovog ovdje odustati neću. Dakle mene ne zanima što su imovinsko-pravni odnosi u postupku, ima 12 godina, da se ima 12 godina određeni objekt stambeni koji je problem, ne može ukloniti, da bi na ovom području, samo Grubine imaju 980 stanovnika, samo Grubine. Samo Grubine ostvaruju negdje u prosjeku od 12-14 tisuća noćenja u sezoni. Od 12-14 tisuća noćenja, znači samo Grubine imaju cca 47, 48 vila s bazenom. Samo Grubine imaju školu od 60 učenika od 1. do 4. razreda, dakle živ kraj, kraj u kojem ova infrastruktura kao glavni promet, prometnica prema Zagvozdu treba, ja od ovoga neću odustati, ovaj amandman, tražim za njega glasanje, a mislim da će biti i sastavni dio svih budućih proračuna. Hvala.
37. amandman zastupnika Ante Kujundžića.
Amandman se ne prihvaća. Amandmanom se predlaže osigurati sredstva za izgradnju mosta Omiš. Hrvatske ceste provele su specijalistički pregled mosta Omiš, kojim je ustanovljeno stanje građevine. U tijeku je izrada projektne dokumentacije za sanaciju mosta Omiš po završetku iste planirat će se radovi sanacije.
Poštovani zastupnik Kujundžić.
Hvala predsjedavajući. Dakle opet izrada dokumentacije, pa mi smo u 2020. g., pa vi ste, mislim da znate, od dole ste, znate cestu o kojoj mi pričamo, čini mi se da je D8, .../nerazumljivo/... Jadranska magistrala. Dakle vi ste ljeti se dolje vozili. Vi ste ljeti vidjeli na šta sve to sliči, vi ste ljeti vidjeli da koliko vam vremena treba da biste se iz Splita nekako s autom dovezli do Dugog Rata, do Omiša ili ne daj Bože, još produžiti prema Makarskoj, pa treba vam, maltene cijeli dan. Dakle, ovaj most, možda ste i čitali, vidjeli neki dan da nije ... [[Govornik se ne razumije.]] da se nije moga ni dignuti ili tako dalje, ni tako dalje. Dakle riječ je o jednoj sustavnoj nebrizi, ne vas, opet kažem, Bože sačuvaj da bih vama nešto rekao, vi ste danas odradili svoj cijeli dan, svoj kruh svagdašnji zaradili, večeras ćete ići spavati, sutra opet nastaviti isto za razliku od ovih ljudi ovdje, virtualnih, ne vidimo ih, ne znamo gdje su kojima se, eto, očito fućka za njihovim radnim mjestom, plaća ide ionako i onako i kome će oni sad polagati račune, ali dobro. Kako izbori budu dolazili, valjda će tu češće i sjediti. Dakle, smatram osobno da grad Omiš, a mislim da ćete se i složiti sa mnom, je jedan biser i jedan specifičan spoj nekakvog, nekakvih klisura, naravno i mora, samoga, kao takvoga. Dakle, a uz to naravno, dodajemo i kanjon same rijeke Cetine. Složit ćete se sa mnom da postojeća magistrala koja je definitivno nije ona koja bi mogla udovoljiti i broju vozila koja svakodnevno idu na toj relaciji prema Makarskoj, a isto tako vjerujem da ste svjesni da ova prometnica nema apsolutno nikakve alternative u slučaju da se nešto dogodi. Normalne alternative. Dakle, ovaj amandman dajem na glasanje, tražim ova sredstva da se sanira taj most u Omišu, napokon i da to počne sličiti na nešto. Hvala.
38. amandman zastupnika Ante Kujundžića.
Amandman se ne prihvaća. Amandmanom se predlaže osigurati sredstva za izgradnju brze ceste spoj Zagvozd-Vinjani Gornji. Ja sam ovo već obrazložio u jednom od prethodnih amandmana. Hrvatske ceste su raspisale natječaj za izradu idejnog rješenja i studije utjecaja na okoliš, idejnih projekata s ishođenjem lokacijske dozvole za planiranu državnu cestu.
Hvala predsjedavajući [[Upadica: Poštovani zastupnik Kujundžić.]] Premijer je obećao da će ova cesta biti gotova do 2023. odabrana je varijanta V3 ukupne vrijednosti oko 576 milijuna kuna u dužini od 17 km sa jednim tunelom i čini mi se 3 ili 4 nadvožnjaka plus spojne ceste. Dakle, kao načelnik općine kroz koju ili kroz zapravo kroz čiji teritorij prolazi najveća dionica ove obilaznice zadnji inicijalni sastanak u biti jedini na tu temu je bio ima 2 godine, ima 2 godine. U 2 godine je neki dan ministar odgovorio da se radi studija utjecaja na okoliš. Ja ću vam reći jednu stvar i volio bih da je ukalkulirate. Dakle, obzirom da odabrana varijanta prelazi preko privatnih čestica na dobrom dijelu tih privatnih čestica su izgrađene obiteljske kuće s bazenom od kojih ljudi žive. Dakle, ja od ovog amandmana odustat sigurno neću, sigurno neću. Premijer je ponavljam obećao da će Imotska krajina do 2023. dobiti ovu spojnu cestu, u siječnju 2020. je to već. Jedino što je Imotska krajina dobila u infrastrukturnom smislu od kapitalnih ulaganja jer da nije ne znam koliko bi bilo gore ljudi bez iti malo patetike je tu Sv.Ilija zahvaljujući dr. Ivi Sanaderu. Nakon toga nijedan kapitalan projekt. Vi znate i ja znam da je ovo kapitalan projekt i da je ovo drugo plućno krilo Imotskoj krajini i zapadnoj Hercegovini, a isto tako bih volio da mi kažete što vi mislite hoće li ona barem do 2030. biti. Znači tažim glasanje za ovaj amandman, to mi privatno možete reći kad završim. Hvala.
39. amandman zastupnika Ante Kujundžića.
Amandman se ne prihvaća. Amandmanom se predlaže osigurati sredstva za izradu projektne dokumentacije za izgradnju tunela Lisičine. Navedeni projekt nije uvršten u plan građenja i održavanja državnih cesta. Ovaj projekt je u kontekstu izgradnje jednog dijela što ste pričali prometnog rješenja područja Omiša. Trenutno je ugovoreno i započeti su radovi na izgradnji mosta preko Cetine i tunela koji će spojiti postojeću cestu između Zakuca i Naklica. Znači Omiš će imati obilaznicu u tom momentu, imat će mogućnost prometovanja sa strane Jadranske magistrale i sa zaobilaznog pravca od Srinina preko Tugara, Naklica, na Zakučac. U kontekstu toga grad Omiš je tražio izgradnju tunela Lisičine, ali nije pripremljena prostorno-planska dokumentacija temeljem koje bi se mogla ishoditi dozvola. Prema tome, izmjenom županijskog prostornog plana i plana prostornog općine Omiš stvaraju se te pretpostavke i onda se o tom tunelu može pričati.
Zastupnik Kujundžić.
Hvala vam ovaj predsjedavajući. Dakle, riječ je o još jednom amandmanu koji je došao od strane ljudi koji žive u tom predivnom cetinskom, u tom predivnom kanjonu Cetine, rijeke Cetine. Vi se sjećate možda 45-dnevne sanacije koja je bila planirana same ove dionice kad su ljudi ostali odsječeni prometno od grada Omiša kad im je se sad predlagalo da idu nekakvim čamcima put Omiša i nekakvim platformama ovim onim. Dakle, onaj tko im je to ovaj sugerirao ja sugeriram njemu neka se sjedi i voza u tom čamcu i ide. Gledajte koju ćete vi alternativu naći definitivno da sam ja na tom području, definitivno nisam specijalac rekli bismo, ali ono za što ću govoriti i ako bude trebalo urlikati jest da ti ljudi koji žive u tom predivnom kraju dobiju ono što treba, a to je cesta. To je cesta, ja vjerujem i vidim u biti da ste i vi toga svjesni. Dakle, ja ću amandman dati na glasanje ovaj i evo zahvaljujem vam na odgovoru. Hvala.
40. amandman zastupnika Ante Kujundžića.
Amandman se ne prihvaća. Amandmanom se predlaže osigurati sredstva za sanaciju prometnice D8 do Jadranske magistrale na dionicu Dupci-Podgora. Na predmetnoj dionici se izvode radovi na sanaciji klizišta Podgora. Radovi na izgradnji nathodnika kod svetišta Vepric i nathodnika Sutikla u Podgori. Na ostatku dionice izvode se prema potrebi radovi održavanja kroz program redovnog održavanja državnih cesta.
Poštovani zastupnik Kujundžić.
Hvala. Spomenuta dionica nisam ni spomenuo primjerice čak ni Seget prije Trogira koji je očajan na istoj dionici, katastrofa je cesta neki dan sam išao. Igrom slučaja ovdje sam puno puta prolazio ovom pogibeljnom dionicom ne znam da li ste svjesni da samim održavanjem za koje mi je jasno da sve ozbiljnije košta, međutim pričamo o ulaganju o kraju, u kraj koji poprilično dobrano puni Državni proračun RH, a s druge strane ukoliko zanemarimo pristupnu cestu sa samog autoputa i kroz tunel Sv.Ilija ukoliko se okrenemo na ovu dionicu Jadranske magistrale vi ukoliko ste njom putovali, evo neki dan mi je isto netko izgubio glavu, dakle ondje trebaju korijeniti zahvati, a nikako ne jedan oblik održavanja. Mislim da problem je već što 20-tak godina je ta dionica više-manje sa samom konfiguracijom same sebe ista bez da se …/nerazumljivo/… uložilo u nju bilo što da bi se ispravilo eventualno nagibe, deniveliralo je itd., itd. Dakle, ja amandman povuć neću, smatram osobno i tražit ću glasanje. Ovaj smatram osobno da makarski kraj zaslužuje puno, puno kvalitetniju dionicu Jadranske magistrale od, za početak od samoga Omiša put Makarske. Hvala.
Hvala lijepo. Mi ćemo sad stati sa današnjim radom. Nastavit ćemo sutra u 9 i 30 sa izjašnjavanjem o preostalim amandmanima. Želim vam ugodnu večer. SJEDNICA PREKINUTA U 21,43 SATI. NASTAVAK NAKON STANKE U 13,00 SATI [[Govornik naknadno uključen.]] i kao što smo rekli počinjemo u 1 sat. Prvi Klub zastupnika onaj SDP-a u ime kojeg će govoriti poštovani zastupnik Željko Pavić. Izvolite.